Original from 


Digitized by Google UNIVERSITY OF WISCONSIN 


The Library 


University of Wisconsin 


Origifal fron 
UNIVERSITY OF WISCONSIN 


oie y Coogle 


Original from 


Digitized by Google UNIVERSITY OF WISCONSIN 


The Library 


University of Wisconsin 


«i Google 


Original from 


Digitized by Google UNIVERSITY OF WISCONSIN 


Original from 


Digitized by Google UNIVERSITY OF WISCONSIN 


Original from 


Digitized by Google UNIVERSITY OF WISCONSIN 


Digitized by Google 


)LAM 


Ce Original from 
Digitized by UNIVERSITY OF WISCONSIN 


Digitized by Google 


Original from 


UNIVERSITY OF WISCONSIN 


FONTES 


VITAE S. THOMAE AQUINATIS 


NOTIS HISTORICIS ET CRITICIS ILLUSTRATI 


CURIS ET LABORE 


D. PRÜMMER O. P. 


IN UNIVERSITATE FRIBURGI HELVETIORUM PROFESSORIS 


TOLOSAE 
APUD ED. PRIVAT, BIBLIOPOLAM 
Via dicta « des Arts », 14 


Meier oigtizedy G2 gle UNIVERSITY OF WISCONSIN 


Original from 


Digitized by Google UNIVERSITY OF WISCONSIN 


FONTES 


VITAE S. THOMAE AQUINATIS 


Google 


Digitized by Google 


Original from 


UNIVERSITY OF WISCONSIN 


d^ ea pude, dere 


-mBCS 250341 
Da 
* 35 


PROLOGUS 


Non est cur mullis probem nedum convenientiam verum 
etiam necessitatem hujus elucubrationis de fontibus vitae S. 
Thomae. Etenim Angelicus Doctor S. Thomas Aquinas, cujus 
laus est in ore omnium, cujus doctrina a Summis Pontificibus 
identidem commendata tam saluberrimos fructus jam per sex- 
centos annos protulit, cujus opera auspice Leone XIII' accu- 
ralius eduntur denuo, lalis vir inquam, nondum nactus est bio- 
graphum, qui ejus vitam enarravit attendens regulas modernae 
criticae historicae". Iam clarissimus Denifle de hac re con- 
questus esl ipseque proposuit disserere de chronologia valde 
intricata in vita S. Thomae*; sed eheu! morte praeventus non 
valuit propositum exequi. Ipse etiam mihi suasit, ut novam 
editionem vitae S. Thomae a Guillelmo de Tocco exaratae 
procurarem juxta codicem manuscriptum Florentinum, cum 
codex in Actis SS.* ab antiquis Bollandianis promulgatus sit 
mendosus atque mutilatus. Nemo autem non videt prorsus 
impossibile esse scribere vilam S. Thomae, nisi prius fontes 
ejus principales omnes adunati et publici juris facti fuerint. 
Quo praestito biographus facile haurire polest atque vitam S. 

1. Decr. « Iam pridem » d. 15 oct. 1879. 

2. « Esist eine auffállige Tatsache, dass trotz dem seit einem halben Iahrhundert wie- 
der erwachten regen Interesse für die mittelalterliche Philosophie und Theologie sich 
bisher niemand gefunden hat, der sich mit dem Leben des Princeps scholasticorum in 
historisch kritischer Weise ex professo befasst hütte ». Ita I. A. Endres in Historisch. 
Iahrbuch (1898), p. 537. 

3. Die Universitüten des Mittelalters, Berlin, 1885, I, 547; Archiv für Litteratur u. 
Kirchengesch. Berlin, 1886, II, 180; Chartularium Univ. Parisiens., Paris, 1899, n. 270, 


nota 1. 
4. Mart., t. 1, 659 seqq. 

Thomae scribere plenae veritati correspondentem. Ad hunc 
diem plura de vita Angelici Doctoris nondum sunt typis im- 
pressa. Sic e. gr. duplex processus inquisitionis de vita et ope- 
ribus S. Thomae, qui ante cannonizationem jussu Johannis XXII 
institutus fuit, nondum est typis impressus, saltem totaliter. 
Pariter vita Thomae a Bernardo Guidonis conscripta non est 
vulgata ad hunc diem, nisi secundum partem. — Quibus om- 
nibus motus jam per decennium tempore vacalionum autum- 
nalium multas bibliothecas Germaniae, Austriae, Hollandiae, 
Delgii, Galliae, Angliae, Italiae, Helvetiae lustravi ad quae- 
rendos vetustos codices manuscriptos de vita S. Thomae trac- 
lantes. Permulta inveni, sed nondum omnia, ut pulo, immo 
ut spero. Praeserlim desideratur originale Manuscriptum de 
processu cannonizalionis, quod forsan latet in aliqua biblio- 
theca Hispaniae. Duo Manuscripta asservata in Bibliotheca 
nalionali Parisiensi sunt recentioris aetatis (saec. XIV exeunte). 
Si fuerint vanae omnes perquisitiones de originali Manuscripto, 
lypis mandabo duo Manuscripla Parisiensia. Interim curabo, 
ut tres principaliores S. Thomae biographiae fere eodem tem- 
pore exaratae a Petro Calo, Guillelmo de Tocco et Bernardo 
Guidonis imprimantur juxta meliores codices manuscriptos. 
Non me latet quidem alios antiquiores, immo et Thomae coaevos 
e. gr. Gerhardum de Frachetto, Thomam Cantimpratanum, 
Ptolomaeum Lucensem, etc., enarrare quaedam de S. Thoma, 
sed nullus eorum data opera agit de vita Thomae. Praeterea 
illa, quae ab eis nuntiantur, sunt parvi momenti. Quare non 
videtur esse necessarium ea ilerum imprimere alque hic col- 
ligere. Nihilominus eorum narrationes adducam inter notas 
criticas adjectas. Accedit quod omnes jam sunt in lucem editae 
ab aliis auctoribus e. gr. a Reichert, Muratori, etc. 

Quis inter tres biographos S. Thomae, sc. Petrum Calo, Ber- 
nardum Guidonis et Guillelmum de Tocco sil antiquior, non 
ila constat. Guillelmum de Tocco primum locum obtinere 
omnes docuere ad nostros usque dies'; contrarium opinatus 

1. Cfr. Acta SS. Boll., mens. Mart., t. I, 655. 


» Google 

esl primus los. A. Endres', motus rationibus haud convin- 
centibus. Si iste auctor cognovisset Manuscriptum Vatican. 
n. 3847, propria manu Guidonis dedicatum Magistro Roggerio, 
non dubilo quin opinionem suam mulasset*. Ipse enim Ber- 
nardus Guidonis ibidem jam adducit « inventarium » Guillelmi 
de Tocco, quod mihi videtur confectum intuitu cannonizationis 
S. Thomae. Ergo de Tocco praecedit Bernardum Guidonis. 
Paulo post Thomae cannonizalionem (a. 1323) Bernardus Gui- 
donis videtur compilasse suam historiam « de ortu, vita et 
obitu ac gestis S. Thomae de Aquino », alque dedicasse Ma- 
gistro Roggerio. Sic enim scribitur in prima pagina Codicis 
Vaticani : « Venerabili viro domino petro roggerii magistro 
in theologia parisius pater Bernardus episcopus lodovensis 
presentem legendam sancti Thome de Acquino transmillit ». 
De Petro ltoggerii habetur? epistula Joannis XXII ad Cancel- 
larium Universitatis Parisiensis, in qua huic praecipitur, ut 
conferri curet magislerium Petro Roggerii, pro quo Carolus 
rex Francie el. Navarre in « hoc puneto humiliter supplica- 
vit ». Quae quidem epistula cum data sit Avenione d. 13 Maji 
1323, atque cum Johannes XXII in illa mandet, ut Petro Rog- 
gerii magistralis honor « infra duorum mensium spatium a 
receplione praesentium compulandum concedatur », valde 
probabile est Petrum Roggerii magistrum creatum esse mense 


1. Histor. Iahrbuch, 1898, p. 538 seqq. 

2. In sequenti fasciculo latius disseram de vita a Bernardo Guidone conscripta. 
Sed nunc jam juvat notare principale argumentum ab Endres allatum pro sua opinione 
esse prorsus futile. En argumentum : Bernardus Guidonis scribens brevem vitam S. 
Thomae in suo « Speculo Sanctorali », quod finitum fuit c. annum 1329, dicit : « Multa 
quidem et alia signa et miracula operatus est Deus meritis S. Thomae, quae non sunt 
seripta in praesenti Speculo brevitatis causa, sed quamplura collegimus sub compen- 
dio tam de prima quam de secunda inquisitione sollemni facta de vita, conversatione 
et miraculis ejusdem per inquisitores ab apostolica sede datos, sub anno dominicae 
incarnationis MeCCCeXIX? usque ad ejus cannonizationem quae facta fuit postmo- 
dum quadriennio jam elapso XV kal. Augustianno a Verbiincarnatione M?CCCoXXII19 
quae conscripsimus in fine libelli quem prius scripseramus de ortu, vita et obitu ejus- 
dem. » Eudres refert verbum « prius » ad cannonizationem et tunc confidenter dicit : 
« Die Prioritàt von Bernardus (Guidonis) vor Wilhelm (Tocco) ist damit in vóllig evi- 
denter Weise erwiesen » (l. c., p. 548). Sed verbum prius « non est referendum ad 
caunonizationem sed ad « Speculum praesens ». Ergo ruit tota argumentatio. 

3. Chartul. Univ. Parisiens., 1I, n. 822. 

lulii vel Augusti idque eodem tempore, quo bulla cannoniza- 
tionis Thomae Aquinatis data est a Johanne XXII (Xl kalendas 
Augusli 1323). Petrus Roggerii et Bernardus Guidonis fuerunt 
in eadem patria Lemovicensi nati et amicitiae vinculo unili. 
Unde licet concludere, Bernardum Guidonis hunc codicem 
manuscriptum novo magistro et amico suo quasi donum hono- 
rarium promolionis dedicasse. Quae quidem conclusio minime 
esL arbitraria, sed polius valde conveniens, cum tale donum 
novo magistro, ulpole bene merito de doctrina thomislica tra- 
denda, pergratum esse debuerit. Ex quibus omnibus sequitur, 
ut codex iste Valicanus sit scriptus paulo post cannonizationem 
S. Thomae sitque inter omnes codices existentes antiquior 
alque melior. Cum autem in illo narretur factum cannoniza- 
lionis, non est scriptus ante diem 18 lulii 1323'. 

De Petro Calo ejusque scriptis historia non ita multa eaque 
cerla tradit. Iuxta Quétif et Echard* jam mortuus est 1310; 
sed hoc est erroneum. Etenim de vita S3. Hermagorae et For- 
tunali narrat idem Calo : « Venerabilis etiam vir Dominicus 
Patriarcha Gradensis multas sanctorum reliquias invenit, ul 
mihi dixit 1330, inter quas pulabat esse horum corpora?. » 
Immo Poncelet S. I. putat Petrum Calo mortuum esse d. 11 
Dec. 1348'. 

S. Antoninus Florentinus? scribil : « Frater Petrus de Clau- 


l1. Petrus Roggerii, qui 24 April. 1324 jam vocatur magister in sacra theologia, plu- 
ries et in diversis conventibus sui ordinis (S. Benedicti) fit Prior. Dum erat Prior S. 
Baudilii, anno 1326, d. 23 Iunii factus est abbas monasterii Fiscamensis i. e. Fécamp 
(Reg. Vat. Comm. Ioh. anno 10, ep. 2089). Auno 1328, die 2 Dec., factus est episcopus 
Atrebatensis. (Reg. Vat. Comm. Joh. auno 13, p. 4, ep. 414, fol. 185 /). Anno 1329, die 
24 Nov. fit archiepiscopus Senonensis; anno 1330, die 14 Dec. archiepiscopus Roto- 
magensis; anno 1338, die 18 Dec. creatus est presbyter cardinalis SS. Nerei et Achillei, 
et demum anno 1342, die 7 Maji electus est Summus Pontifex et assumpsit nomen Cle- 
mentis VI. Mortuus est anno 1352. (Cfr. Denitle, Chart. Univ. Paris., l. c.). 

2. Scriptores Ord. Praedic., I, 511. 

3. Cfr. Dom. M. Beradelli O. Pr. in opere : « Nuova Raccolta d'opusculi scientifici et 
filologici, t. 39, p. 138, Venezia, 1784. 

4. ll y a toute raison de reconnaitre notre auteur dans ce Pierre de Chioggia dont la 
mort est inscrite au 1! déc. 1348, dans le nécrologe du couvent de Saint-Dominique 
à Cividale : Obitus Fr. Petri de Clugia ordinis nostri. » Analecta Bolland., t. XXIX, 
p. 31. 

3. Chronic. tit. XXIII, c. 11, 8 2, éd. 1586, t. III, p. 681. 

sia, qui dicitur Scalo, et ipse compilavit legendas sanctorum 
multum diffuse, de multis sanctis referens, de quibus lacobus 
(de Voragine) non fecit mentionem. » Leander Alberti' habet : 
« Nec longe abest Petrus Calo Clugiensis cum vilis sanctorum 
fuse a se editis MCCC. » Similia habet Antonius Senensis! : 
« Legendarium quoque sanctorum conflavit, non tamen eorum, 
qui sunt in Ecclesia celebres sed etiam eorum quorum vix regu- 
lariler notitia habetur, claruit anno 1310 et nihil amplius?. » 
Asserit autem Berardelli* numerum 1310 non inveniri in ista 
edilione Parisiensi. Caeterum testimonium Antonii Senensis, 
qui saeculo XVI exeunte obiit et in pluribus aliis erravit, non 
est tanli momenti. Ex quibus omnibus luculenter apparet fere 
nihil cerli de vita Petri Calo nobis traditum esse. luvat autem 
notare non esse manifestam contradictionem, si quis dixerit 
auctorem nostrum mortuum esse anno 1348; floruisse autem 
anno 1310. Facile enim vita ejus durare potuit 70 vel etiam 
80 annis. — Echard (l. c.) ex Rovelta ad annum 1316 etiam alia 
opera Petri Calo enumerat sc. 1. Tractatum de divinis myste- 
riis, quae in Dominica coena ab Ecclesia catholica repraesen- 
tari solent; 2. Vitam S. Dominici; 3. Sermones quadragesi- 
males, de sanctis; sed jam ipse Echard fatetur se haec opera 
nullibi invenisse. 

Quandonam Petrus Calo suum Legendarium conscripserit, 
nec etiam constat. Vitam S. Thomae certo edidit post annum 
1318; mentionem enim facil decrelalis Iohannis XXII contra 
Fraticellos, quae promulgata fuit 1318 (Cf. infra n. 12). Veri- 
simile est, illum scripsisse hanc vitam anle Thomae cannoni- 
zalionem i. e ante a. 1323, quippe quam nec uno verbo indi- 
cel. Vocat sane Thomam sanctum et beatum, sed inde non 
licet concludere illum scripsisse post cannonizationem. Ete- 


1. De viris illustribus ordinis Praedicatorum, ed. Bononiae 1517, fol. 153. 

3. Bibliotheca ordinis Fr. Praedicatorum, ed. Parisiis 1585, p. 196. 

3. Fere eodem modo loquitur Seraphin. Razzi O. P. « F. Pietro Calo da Chioggia 
iutorno all' istesso tempo (1305) scrisse diffusamente le vite dei Santi » (Istoria degli 
huomini illustri Lucca 1596, pag. 324). 

&. L. c., p. 131. 

nim usus sat communis ferebat, vocare sanctos illos homines, 
qui insignibus virtutibus atque miraculis claruerunt, etiamsi 
nondum solemni ritu in Album sanclorum redacti fuerunt. Sic 
eliam Bernardus Guidonis saepe vocat Thomam « sanctum 
Doctorem » etsi titulus Doctoris Ecclesiae S. Thomae non 
collatus fuit nisi a S. Pio V. Thomas tunc temporis magnis 
miraculis claruit, ejus reliquiae ab omnibus avide quaereban- 
tur, ejus cultus fervens habebatur a populo, primus processus 
inquisitionis « super vita, conversatione et miraculis recol. 
mem. fr. Thomae de Aquino » jussu Iohannis XXII anno 1319 
jam habitus fuit. Quae quidem omnia Petrus Calo cognovit, 
nam narrat miraculum stellae super caput S. Thomae sislen- 
lis, quae visa fuit a puerulo « qui postea factus senex hoc 
inquisitoribus sub juramento deposuit » (infra n. 26). Ex qui- 
bus omnibus facile intelligitur, cur Calo Thomam jam ante 
sollemnem cannonizationem vocaverit sanctum el in suo Le- 
gendario sanctorum posuerit. Caeterum in secundo processu 
inquisitionis qui anno 1321 institutus fuit ante cannonizatio- 
nem, Thomas fere continuo vocatur sanctus aut beatus'. — 
Alia ratio quae suadet Petrum Calo scripsisse hanc vilam 
regnante lohanne XXII est haec : Vocat enim istum pontifi- 
cem « patrem » (cfr. infra n. 13) qualis titulus solet usque in 
hodiernum diem dari pontificibus adhuc viventibus. — Accedit 
lertia ratio. Petrus Calo scribens suum Legendarium ostendit 
se legisse opera Bartholomaei Tridentini, Vincentii Bellova- 
censis, lacobi a Voragine, sed nunquam vestigium vel mini- 
mum occurrit illum cognovisse sanclorale Bernardi Guidonis 
vel ejusdem aliam vitam S. Thomae. Et tamen haec opera fue- 
runt nolissima ac edita anno 1329 vel 1325 (cfr. supra). Diffi- 
culter explicari potest hoc silentium, si Calo scripserit vitam 
S. Thomae post annum 1330, ut quidam contendunt. Nihil 
aulem obstat, quominus auclor noster posteriores partes Le- 
gendarii composuerit post istud tempus; est enim opus illud 


1. Bibl. Nat. Paris. cod. lat. 3113. 

ingenlis molis et laboris exigens operam plurium annorum. 
Primam partem vitae a Guillelmo de Tocco exaratam auctor 
nosler forsan cognovit; affert enim plures narraliones fere 
eisdem verbis, quibus usus est Guillelmus de Tocco; sed nec 
hoc est certum, ut infra in fine dicetur. Quae cum ita sint, fas 
esl concludere Petrum Calo scripsisse vitam S. Thomae inter 
annos 1318 et 1323 ac proinde numerandum esse inter histo- 
riographos antiquiores Angelici Doctoris. Ex prologo, quem 
Legendario suo praemitlit, licet conspici finis ipsi propositus. 
Scribit enim : « Quoniam plerique sunt dies festi in sancta 
Ecclesia celebres et solemnes, et plurimi sanctorum illustrium 
discipulorum Christi vel apostolorum, martyrum, confessorum 
ac virginum, de quibus nihil omnino est in usitatis legendis, 
ideo in presenti opere intendo plenius ponere de premissis, 
sicut in libris monasteriorum vel ecclesiarum et diversis histo- 
riis polui perfectius invenire, nil de sententiis abbrevians vel 
detruncans preter prologos et superfluitatem verborum. Et ut 
ordo ille qui est congruenlior teneatur, qui in breviario et 
missali nostri ordinis Fratrum Predicatorum habetur, primo 
agam de diebus solemnibus qui ad officium de tempore perti- 
nent, secundo de sanctis, ponens singulorum passiones el vitas 
diebus suis, quibus habentur ad laudem, sicut eos potui repe- 
rire; alios in fine omnium ponam quorum dies passionum vel 
obitus non potui invenire. Opus istud apostolice sedis et omnis 
mei superioris subiciens examini et judicio corrigendum, in 
quo nihil intendo asserere, nisi quod sancta tenet Ecclesia. 
Alia omnia recito relinquens judicio predictorum et lecto- 
rum'. » 

Quatuor codices manuscripli cognoscuntur in quibus conti- 
netur Legendarium Petri Calo. Primus habebatur Bononiae. 
Leander Alberti? dicit : « Orno questa ciltà (Chioggia) Pietro 
Calo, dell' ordine dei Predicatori, che scrisse molto minuta- 
mente in due grandissime volumi le vite dei santi come chia- 


1. Cfr. Poncelet, l. c., p. 32-33; Berardelli, l. c., p. 85 seq. 
2. Descrittione della Italia et Venezia 1533, fol. 464. 


bigiized by CX gle UNIVERSITY OF WISCONSIN 


14 PROLOGUS. 


ramente se vede nella libreria di S. Domenico di Bologna, » 
sed iste codex jam a longo tempore deperditus est '. 

Alterum exemplar Legendarii habetur Romae in Bibliotheca 
Valicana (Vat. Barber lat. 713). Scriptum est in pergamena 
quanlitlalis 0,315 2«0,225 m., alque cerle finitum fuit ante 
annum 1340. In inilio enim islius codicis scriptum est : « Hic 
codex olim erat in bonis Malthei cardinalis de Ursinis de 
monte lordani qui obiit anno 1343. » Iuxla plures* Cardi- 
nalis de Ursinis jam mortuus est die 18 Aug. 1340. In hoc 
codice fol. 336-350 invenitur vita S. Thomae. Variantes lec- 
liones collatas cum codice Venetiano infra notabimus. 

Tertium exemplar habetur in Bibliotheca Marciana Venetiis 
sub signo IX 15-20. Constat sex voluminibus in pergamena 
scriplis saec. XIV*. Tum G. Monticolo* tum Poncelet* merito 
putat exemplar Venetianum esse independens ab exemplari 
Romano. 

Infra prima vice typis mandala invenitur vita S. Thomae 
ex codice Venetiano transcripla el cum codice Romano collata. 

Quartum exemplar Legendarii invenitur Eboraci in Anglia 
(York)*, sed est mulilatum neque continet vitam S. Thomae'. 

Legendarium Petri Calo jam a Petro de Natalibus in prae- 
fatione ad suum opus cui titulus : « Catalogus sanctorum et 
gestorum eorum ex diversis et multis voluminibus collectus » 
affertur ac laudatur. De illo loquuntur etiam Daudulus ac 
Laurentius de Monacis, S. Antoninus mullique alii. Novissime 
autem Cl. A. Poncelet S. I. longam eruditamque elucubra- 
tionem edidit sub titulo : « Le Légendier de Pierre Calo*. » 


1. Cfr. Poncelet, 1l. c., p. 44; Berardelli, l. c., p. 139. 

9. Vidal, Benoit XII, 1334-1242, Lettres communes analysées d'aprés les registres 
dits d'Avignon et du Vatican, t. II, Paris, 1906, p. 452; C. Eubel Hierarchia catholica 
medii aevi, t. 1, Münster, 1898, p. 37; apud Poncelet, l. c., p. 34. 

3. Cfr. los. Valentinelli Bibliotheca manuscripta ad. S. Marci Venetiarum, t. 5, 


p. 291-299. 

4. Nuovo Archivio Veneto, t. 9 (1895), p. 132-33, et t. III (1892), p. 122. 

5. L. c., p. 41. 

6. Cfr. Catalogi librorum manuscriptorum Angliae et Hiberniae, Oxford, 1697, t. II, 
1, p. 3. 


1. Cfr. Poncelet, l. c., p. 4T. 
8. Analecta Bollandiana tom. XXIX, 1910, 1-116. 


SCONSIN 


) Go gle UNIVERSITY OF W 


PROLOGUS. 15 


Edita vita S. Thomae a Petro Calo conscripta vilam a Guil- 
lelmo de Toeco exaratam denuo et inlegre juxta meliores 
codices manuscriptlos hodie existenles edam ; postea sequenti 
Lypis imprimam historiam de ortu, vita et obitu ac gestis 
S. Thomae a Bernardo Guidonis exaratam, quae quidem secun- 
dum aliquam partem typis mandata fuit a Bonino Mombrilio, 
sed etiam novi edilores Mombrilii' candide fatentur, se nullum 
codicem manuscriplum potuisse opportuno tempore adire. 
Quapropter perspicuum est editionem integram operis Ber- 
nardi Guidonis juxta meliores codices exactam desiderari idque 
eo vel magis, quia plura additamenta nondum edita existunt. 
Quae autem in sequenlibus fasciculis imprimenda sint, indi- 
cabo postea. 

In praesenti fasciculo paucae notae criticae addilae sunt, 
salius enim duxi, postea editis aliis codicibus manuscriptis 
illas adicere, quia tunc singula loca facilius comparari possunt 


inter se. 
PRÜMMER. 


Scribebam Friburgi Helveliorum die 6 Ian. 1911. 


1. Boninus Monbritius Sanctuarium seu vitae sanctorum, Parisiis, 1910, II, 743. 
Novam hanc editionem curaverunt duo monachi Solesmenses. 

VITA S. THOMAE AQUINATIS 


AUCTORE 


PETRO CALO 


Nunc primum edita in lucem juxta codices manuscriptos 
(Bibl. Marcianae, ix, 17, fol. 68-77. Venetiis 
et Bibl. Vatic. Barber. lat. 713 fol. 336-330) 


De nomine', Thomas interpetatur abyssus vel geminus, vel dici- 
tur thomas a thomos, quod est divisio vel sectio, vel thomas dici- 
Lur quasi totus means. Fuit enim abyssus profunditate cognitionis, 
geminus caritate dilectionis vel duplicitate perfectionis sc. affectus 
et intellectus, divisus vel sectus ab omni feditate infectionis, totus 
means in deum assiduitate et aviditate contemplationis? devotionis. 

De sancto Thoma de Aquino. 

1. Thomas beatissimus de Aquino ex nobilibus parentibus Lan- 
dulfo scilicet comite de aquino et theodora de neapoli carne ac 
mente ingenua in confinibus campanie et regni sicilie extitit oriun- 
dus. Duos quoque fratres habuit Landulfum et Raynaldum viros 
strenuos et duas sorores vite sanctitate preditas, quos eterna vita 
requiesque suscepit, sicut sibi fuit spiritualiter revelatum *. Cum 


1. Cod. Vat. omittit hoc verbum. 

2. C. Vat. : contemplacionis et devocionis. 

3. S. Thomas videtur habuisse tres sorores et duos fratres. Una soror moritur ful- 
gure percussa, quando Thomas adhuc fuit puerulus (Cfr. Tocco, c. 2). Duae aliae 
sorores frequenter visitabant eum in carcere detentum. Altera facta est abbatissa in 
monasterio Capuano S. Mariae (cfr. infra, n. 6). Tertia nupsit comiti Rogerio Marsico 
et petiit ab abbate Fossae novae manum dexteram sancti fratris sui defuncti (cfr. lect. 
sept. in appendice vitae S. Thomae ab Bern. Guidone conscriptae). Fuit praedita 
magnuis virtutibus (cfr. infra n. 19). Fratres ejus prius in exercitu Friderici II mili- 
tiam peregerunt et tunc temporis procurabant captivitatem Thomae. Postea autem 
videntur a Friderico II defecisse et pro defensione Ecclesiae exilium aliaque tormenta 
sustinuisse (cfr. infra, n. 19). Iuxta Quétif et Echard (Scriptores ord. praed. I, 271) S. 
Thomas habuit quattuor sorores. « Mariam dominam Marani in Aprutio, Theodoram 
Rogerio Sanseverinati Marsicensi comiti nuptam, tertiam comitis Fundensis conju- 
gem et quartam sanctimonialem monasterii S. Mariae Capuae abbatissam ». Si istis 
ad numeretur illa soror, quae infans percutitur fulgure, essent quinque sorores. Haec 
sententia videtur parum fundata in faclis historicis. 

igitur eum mater gestaret in utero et in castro suo rocha sica ma- 
neret, quidam vir sanctitate et fama preclarus, qui ibi prope here- 
milicam vitam diu in monte duxerat, divino ductus spiritu venit 
ad eam eique congratulans ait : Letare vere o domina; filium enim 
paries, qui vocabitur thomas, in quo profecto erit abyssus sapientie 
plenioris. Hunc siquidem filium tu et pater eius in monasterio 
sancli benedicti de monte cassino ponere disponetis, sperantes ut 
ibidem in abbatem sublimatus domui vestre cedat ad profectum et 
ad gloriam temporalem. Sed prorsus non(!) est consilium contra 
dispositionem divinam. Deus enim de celo prospiciens, mundum 
spirituali lumine indigere, ipsum in predicatorum ordinem intrare 
disposuit, ubi divino lumine illustratus, plus omnibus utilior pre 
suis consortibus apparebit. Tante enim erit claritatis in sciencia et 
in vita, quod suo tempore non poterit sibi similis inveniri. Cui 
humilis ac prudens mater respondit : Fiat voluntas Domini, cui 
resistere nemo potest. Hoc autem postea rei probavit eventus. 

2. Natus autem et spirituali fonte natus traditus est nutrici. Que 
cum matrem pueri ad balneum cum honesta societate fuisset secuta 
et prope balneum puerum deportasset, in manu eius dextra cedu- 
lam repperit involutam. Quam cum admirans de manu illius vellet 
extrahere, puer eiulans amarissime flere cepit. Cui nutrix compa- 
ciens destitit et ipsam cartulam in manu tenentem lavare cepit, 
tacita cogitans hoc non sine misterio accidisse. Et egrediens de 
balneo cum puero intuita est eum, cedulam adhuc in manu strictam 
tenentem, quam sibi tradere recusabat. Tunc stupens matri, quod 
acciderat, nunciavit. Que gaudens et stupens puerum in brachiis 
accepit, et blandimentis, quibus poterat ipsum alliciens cedulam de 
manu extorsit, in qua repperit scriptum exordium nostre salulis : 
Ave Maria etc. Et merito, ut manus illius dextera contineret saluta- 
cionem angelicam, per quam deus sicut per calamum mundo multa 
salutifera propinavit. Volenti autem reponere cedulam puer eiu- 
lans manum porigebat insinuans ipsam omnino velle. Quam cum 
mater sibi compaciens tradidisset, ille eam letanter suscipiens in 
ore posuit et eam quantocius deglutivit. Et ex tunc inolevit ei 
consuetudo, ut quandocunque ploraret, non desistebat a fletu, 
donec ei aliqua cedula traderetur, clare insinuans, quod futurus 
erat armarium scripturarum. Oblatus est ecechieli liber, ut ipsum 
comederet; iohanni quoque liber, ut similiter devoraret, thome 

vero ut spiritu intelligencie repleretur, sicut alteri ieremie, qui 
incarnationis christi misterium luculenter erat et profundissime 
disserturus!. 

3. Ceterum cum pater eius curiosius inquireret, quomodo possit 
scire qua sorte vite victurus esset quilibet filiorum, quidam peritus 
respondit : Quando puer infra biennium flet irremediabiliter, ad 
cuius rei aspectum subito consolatur, circa rem illam versabitur 
animus eius. Igitur cum sanctus puer in ulnis se baiulantis fleret 
amare, nec quarumcunque rerum aspectu vel auditu verborum 
posset aliqualiter consolari, apparuit quidam librum ferens in 
manibus. Quo viso statim puer dei omisso fletu visus est prosilire 
velle de brachiis sustentantis, intento aspectu et leta facie librum 
tenens. Quod astantes admirati uno ore sentenciam protulerunt : Hic 
infantulus archa sapiencie est futurus. Porro cum devota domina 
mater eius ad vicinam capellam suo palacio auditura missam cum 
nutrice pueri et ancillis aliis processisset, dimisso in lecto puero 
dormiente, illis absentibus puer evigilans rependo pocius quam 
eundo venit ad archam quandam carentem operculo, in qua plures 
quaterni erant et alia scriptura multa. Que omnia puer dispergens 
per cameram intendendo per singula incumbebat. Que ut maler re- 
diens cum aliis aspexerunt admirate et attonite, quid deus facturus 
essel de infantulo cogitabant, sed quod eum sapientissimum futu- 
rum hoc suo presagio prophetarent. Propter ista presagia, et quia 
mos erat nobilium degentium in regione eadem, cum esset quinque 
annorum pater suus cum honesta societate misit illum ad monas- 
terium montis cassini, ut samuel ad hely, ibidem moribus et scien- 
cia imbuendum. Traditus ergo cuidam magistro primo omnium, 
ut alter iosias cepit inquirere dominum deum suum, anxie et fre- 
quenter magistrum interrogans, quid est deus; et cotidie, que a 
magistro dicebantur, memorie commendabat. Consorcia puerorum 
insolencium evitabat innocuus? et consorcia dissoluta maturus; 
ingenti studio intendebat; necnon et aliqua hora diei et noctis 


1. Est allusio ad textum Ezechielis III, 1-3: « Fili hominis... comede volumen istud 
et vadens loquere ad filios Israel. Et aperui os meum, et cibavit me volumine illo... 
et comedi illud : et factum est in ore meo sicut mel dulce. » Cfr. Apocal. X, 10 : « Et 
accepi librum de manu Angeli et devoravi illum : et erat in ore meo tamquam mel 
dulce. » 

2. Cod. Vat. : consorcia puerorum insolencium evitabat jocis et consorcia dissoluta; 
maturus in gestu studio intendebat. 

oracioni vacabal manens tacilurnus et quietus. Que cum matri 
refferentur ad gaudium, mirabatur de puero conferens in corde 
suo et sperans impleri ea que dicta fuerant in promisso. 

A. Cernens itaque abbas monasterii puerum mira ingenii pers- 
picacitale eminere! et morum honestate pollere, misit ei patri 
suo dicens, talem puerum non debere in penetralibus latitare, 
sed neapolim, ubi vigebat studium, mitti, ut sapientie lumine 
illustratus emiltere posset postea eloquia sapientie salutaris. Quo 
audito misit pater filium neapolim, ut esset gramatica, dyalec- 
tica et rethorica eruditus adprime. Nam cum martinum precepto- 
rem in gramatica in brevi excederet, traditus est magistro petro 
ybernico, qui in logicalibus et naturalibus eum instruxit. Intan- 
tum autem puer ingeniosus profecit, quod lectiones, quas a ma- 
gistro suo audierat, luculencius et subtilius aliis repetendo dis- 
curreret. Cum autem fama eius per scolas crebesceret, intelligens 
puer dei per spiritum, non esse tutum cum scorpionibus habi- 
lare, siciens eciam sapientie fontem et allectus sermonibus, quos 
in domo fratrum predicatorum audierat, domino cooperante et 
fratre iohaune de sancto iuliano tunc in neapoli existente priore ei 
persuadente, predicatorum ordinem devotissime est ingressus, cum 
essel annorum"? tredecim, invito patre, qui eius felicibus actibus 
invidebat. Porro homines sunt mirati, quod tam nobilis puer 


1. Cod. Vat. : vigere. 

2. Probabilius videtur Thomam ingressum esse ordinem Praedicatorum anno 13 
exeunte vitae suae. Etenim Bernardus Guidonis (Cod. Vat. 3847) scribit : « Ordinem 
igitur predicatorum infra annos pubertatis existens, sicut in litera cannonizationis 
ejusdem tempus describitur, (thomas) ingreditur. » Ex jure canonico autem pubertas 
puerorum praesumitur advenire anno decimo quarto aetatis. Unde testimonium 
Ptolomaei de Lucca dicentis : « Cum autem (Thomas) jam esset XVI annorum, habi- 
tum fratrum Praedicatorum assumsit et in eo... vixit XXXII annis vel eirca. » (Hist. 
eccl., XXII, 20) interpretandum est de secunda et definitiva assumptione habitus post 
captivitatem. Etiam Henricus de Herfordia (Chronicon ad ann. 1274, ed. Potthast, p. 204) 
narrat Thomam adhuc puerum intrasse ordinem. Nullus autem ex veteribus biogra- 
phis ita accurate aetatem Thomae ingredientis ordinem Praedicatorum indicat, quam 
noster Calo. 

Bernardus Guidonis et post ipsum S. Antoninus tit. 23, c. 7, $2 et de Groot Het Leven 
van d. h. Thomas p. 30 (ed. 2) narrat, S. Thomam recepisse habitum religiosum de 
manibus Thomae Agni de Lentino 1277. En verba Bern. Guidonis juxta codicem Va- 
tican. 3847. « Cui habitum ordinis contulit et induit vir per omnia laudabilis et devotus 
fr. Thomas Agni de Lentino tunc prior neapolitanus, qui fuit postmodum archiepis- 
copus cusantinus et inde translatus factus fuit sancte civitatis jherusalem patriarcha. » 
Ergo inter Bernardum Guidonis et Petrum Calo, cui favere videtur de Tocco est con- 
tradictio, quam nunc commemorasse sufficiat. 


Digitized b Go gle UNI /ERSITY OF WISC ONSIN 


CALO : VITA S. THOMAE AQUINATIS. 21 


relicta mundi gloria paupertatis ordinem est ingressus. Nunciata 
sunt ista matri. Illa autem merens simul et gaudens, assumpta 
comitiva honesta, venit neapolim cupiens de visione filii consolari. 
Dolebat namque, quia privabatur temporali solacio sue prolis, sed 
consolabatur, quia videbatur impleri, quod de eo fuerat propheta- 
tum. Fratres igitur illius intelligentes adventum et nescientes pium 
affectum, ac timentes ne talentum tantum sibi a deo traditum non 
sine magno damno per matris blandimenta amitterent, tamquam 
preciosum thesaurum sanctum puerum absconderunt. Et ne per 
astuciam vel violenciam tolleretur ab eis, ipsum romam*' miserunt 
associatum decenter. Quo audito, mater accensa desiderio ampliori 
romam adiit, et ad conventum sancte sabine, ubi erat filius, profi- 
ciscens, rogabat fratres, ut sibi ostenderent filium tam dilectum, 
asserens quod eum non induceret ad egressum, sed eum pocius ad 
bonum propositum hortaretur. At fratres de thesauro zelotipi ac 
sibi increduli disposuerunt ipsum parisius destinare. Sed hoc ma- 
trem non latuit. Quare conturbata, commota sint quippe viscera 
eius super?, misit nuncios filiis suis, qui sub imperatore Friderico, 
ut scribit petrus de vinena*, propinquo suo in castro aque penden- 
tis* militabant, qui dicerent : Frater vester thomas raptus a fratri- 
bus predicatoribus parisius ducitur, proh dolor! non eum amplius 
sum visura; ipsum siquidem fratres nec ad modicum mihi osten- 
derunt* voluerunt, gaudium cordis mei! Succurrite filii, filium 
meum rapite matri, misere presentate. Quod intelligentes dolore 
percussi sunt. Et accepta ab imperatore licencia, profecti per devia 
miserunt observatores ad vias, ut ubicunque eum invenirent, 
caperent. Diligenter igitur inquirentes invenerunt puerum cum 
quattuor fratribus juxta puteum, lassum ex ilinere quiescentem. 
Quem apprehendentes habitum ei auferre conati sunt. At ille 


1. De Tocco narrat : « Fratres... praedictum juvenem (Thomam) Terracenam, inde 
Anagniam et usque Romam ad conventum S. Sabinae cum convenienti Fratrum so- 
cietate miserunt. » Ex quibus forsan licet concludere Thomam in istis locis aliqualem 
noram duxisse. 

2. Cod. Vat. : Super filio. 

3. Cod. Vat. : de Vinea. 

&. Omnes biographi Thomae animadvertunt exercitum imperatoris Friderici !I 
tunc temporis in Etruria extitisse. Porro duabus vicibus iste exercitus in iis locis 
degebat sc. a. 1240 et a. 1243. Non ita constat, utrum prima an secunda vice Thomas 
captus fuerit. Caeterum de hac quaestione sermo redibit in alio loco. 

5. Cod. Vat. recte habet : ostendere. 

vociferans et lacrimas uberrimas fundens vestem illam innocencie 
conservabat. — O quantus dolor invasit fratres, cum in tam brevi 
tempore se privatos cernerent tanto thesauro ! 

3. Mittitur ergo filius dolens matri merenti. At illa videns filium 
prae gaudio flere cepit. Porro puer dei renuens consolari profun- 
debatur inremediabilibus lacrimis, fiebantque illi lacrime sue panes 
die ac nocte. Timens igitur mater, ne eum perderet, quem cum 
labore et cordis anxietate inquisierat, in castro suo quod dicitur 
roccha sicca, eum diligenter custodiri mandavit. Interim dum hec 
agerentur, fratres predicatores querimoniam coram papa Innocen- 
cio' proposuerunt durissimam, quia spoliati erant tanto thesauro, 
fredericho imperatore dissimulante et consentiente. Summus vero 
pontifex est turbatus eo quod talis excessus commissus est, eo in 
partibus illis degente. Et mittens nuntios ad imperatorem mandavit, 
quod de raptoribus faceret iustitiam congruentem. Quod statim 
imperalor non distulit adimplere, sed* missis militibus, fratres 
sancli thome capi fecit et suo conspectui presentari et diuline 
custodie tradidit; misit quoque fratribus, ut si vellent de eis iusti- 
ciam petere, accederent confidenter ad ipsum. Fratres autem ve- 
rentes in tales |viros exercere vindictam, et sperantes inviolatum 
recuperare thesaurum, ulterius non processerunt in causa. 

6. Itaque fratres eius venientes ad castrum predictum et intel- 
ligentes constanciam pueri admirandam, eo quod habitum non de- 
posuisset, cogitaverunt sagaciter propositum pueri immutare et 
miserunt sorores, ut ei? assisterent et blandimentis cor iuvenis 
immutarent. Ipse autem eas ad se convertit, cum sacras litteras 


1. Innocentius IV a. 1243 mense Iunii electus et coronatus est Summus Pontifex. 
Ergo captivitas Thomae jam per satis longum tempus durasse videtur, antequam 
Fratres conquesti sunt ante tribunal Pontificis de injuria illata. Quod quidem mani- 
feste eruitur, si fas est credere Thomae Cantimpratano (Bonum univers. de apibus 
l. 4, c. 20, ed. Douai 1627, p. 82) narranti Thomam prius gravi inedia, frigore et pe- 
nuria afflictum esse, deinde mulieres esse inclusas iu carcere eius. Tunc additur : 
« Qui (i. e. Thomas) fortius quam prius, spretis illecebris sic annis duobus vel tribus 
in carcere perduravit. Romam ergo adiens Magister ordinis Praedicatorum piae et 
beatae memoriae Ioannes super raptu et incarceratione fratris imperatori Friderico 
conquestus est. Qui re examinata et inventa, ut dictum est, praefatos nobiles quae- 
sivit ad poenam. Nec ullo modo mortis sententiam evasissent, si dictus Magister in 
quaerimonia perstitisset; sed veritus est judicium sanguinis et imperatoris animum 
mitigavit. Graviter enim audita tanta inhumanitate fratrum in fratrem Caesar com-. 
motus erat. » 

2. Cod. Vat. : scilicet. 

3. Cod. Vat. : eis. 

docuit el ibi detentus totam bibliam legit. Cum haberet brevia- 
rium ad dicendum officium, bibliam et sentencias, et textum senten- 
ciarum memorie commendavit, et fallacias aristotelis compillavit, 
et sorores suas de his omnihus informavit'. Convertit igitur soro- 
rem suam maiorem, adeo ut mundum relinqueret et ad claustrum 
monialium sancte marie de capua quasi subito se transferret. Ubi 
cum pervenisset ad apicem religionis in brevi, ibidem facta est 
abbatissa. Fratres aulem sui non destiterunt eum vehementer 
angere blandiciis atque minis. Sed cum immobilis permaneret, 
eum habitu exuentes et ipsum lacerantes, putabant sanctum iuve- 
nem pre verecundia devicisse. Ille autem in domino confortatus, 
laceratum habitum rursus induit, et quasi christum in ipso habitu 
induisset, semicinciis, que residua fuerant se involvit, qui habitum 
integrum tenebat in animo. 

1. Ad hoc puellam meretricem comptam ornatu impudico sancto 
iuveni ingesserunt?, que eum modis omnibus molestabat, aspecti- 
bus, verbis et tactibus impudicis. At ille cum motus carnis sentiret, 
tristis effectus de inflamacione, ac spirituali roboratus fervore, 
ticionem de igne exculiens, ipsam impudicam percussit fortiter, 
de camera expulit et clausit ostium post eam. Demum cum ticione 
illo signum salutis in angulo camere imprimens, se prostravit 
in terram et cum lacrimis orans dixit ; Domine, quia non possum 
esse continens, nisi tu deus des, obsecro ineffabilem misericordiam 
tuam, ut integritatem mentis et corporis mihi digneris concedere, 
ut tibi mundo corde et corpore valeam deservire. Cumque finisset 
orationem, sopor irruit super eum. Et ecce duo angeli sibi asltiterunt 


1. Cod. Vat. hoc modo habet : Ipse autem eas ad se convertit; et cum haberet bre- 
viarium ad dicendum officium, bibliam et sentencias sacras literas docuit, et ibi 
detentus totam bibliam legit, et textum sentenciarum memorie commendavit, et fal- 
lacias aristotelis compilavit et sorores suas de his omnibus informavit. 

2. Quae hic sub n. 6 et 7 narrantur, tum apud Guillelmum de Tocco, tum apud 
Beraardum Guidonis, tum apud Thomam Cantimpratanum inveniuntur. Ergo non est 
cur illa in dubium vocentur, sicuti fecit Endres, l. c., 718 seqq. qui opinatur haud esse 
verisimile duos fratres germanos Landulphum et Raynaldum, qui vocantur viri pro- 
bitatis non modicae, atque mortui ostenduntur S. Thomae in purgatorio vel in gloria, 
tales ac tantos viros dico, tam nefaria tentamenta adhibuisse ad juvenem Thomam 
aeducendum. Sed hoc argumentum est parvi valoris. Etenim Landulphus et Raynaldus 
militantes in exercitu Frederici Il vitam ducebant, sicuti quamplurimi milites ejus 
temporis, et ipse Fridericus II qui gregem pellicum Saracenarum aluit publice. Post- 
quar autem defecerunt ab imperatore Frederico II, conversi sunt atque persecutiones 
mnultas pro fide tuenda ac pro fidelitate erga Summum Pontificem passi sunt. Qua- 
propter pie mortui sunt ac merito vocantur viri probitatis. 

dicentes; exauditam esse suam orationem et cingulo quod secum 
detulerant, eum cinxerunt dicentes : Cingimus te cingulo perpetue 
virginitatis, quod nullatenus de cetero dissolvetur; et quod possi- 
deri non potest merito humane virtutis, tibi conceditur ex dono 
largitatis divine. Strinxerunt autem eum tam fortiter, ut pre dolore 
clamaret. Cumque qui prope aderant, excitati fuissent, ad illius 
cameram currentes petebant, quid sibi acciderat, propter quod 
tam vehementer clamasset. At ille secretum celans nemini voluit 
indicare. Sed in hora mortis ad honorem dei et edifficationem 
proximi socio suo fratri raynaldo narravit et addidit, quod ex tunc 
non sensit nec minimum carnis motum. Itaque ex tunc mulierum 
aspectus et colloquia ita vitabat, ut soleret! sibi horum aspectibus 
precavere, nisi necessitas vel utilis occasio coegisset. 

8. Videns igitur mater iuvenis sancti constanciam, metuens el* 
divine resistere voluntati, permisit ut fratres liberius ingrederentur 
ad eum, et ei spiritualia obsequia exhiberent, licet ipsum sub cus- 
lodia detineret. Frater autem ioannes predictus occulte ei tunicas 
et alia necessaria pro vestitu secum deferens, ut decentem habi- 
tum haberet, pro modulo procurabat. Denique? cum fere per duos 
annos sic detentus maneret, visum est matri bonum, ipsum libere 
abire permittere*. Videbat enim impleri, quod de eo fuerat prophe- 
tatum, ut oporteret refici* magnum ecclesie luminare. Et ideo misit 
pro fratribus, qui eum susciperent, cum de fenestra per funem 
fuisset submissus. Sicque factum est, et cum eo fratres neapolim 
sunt profecti, et a scientibus est repertum, ipsum tantum in carcere 
profecisse, ac si mansisset in studio generali. 


1. Cod. Vat. : solet. 

2. Cod. Vat. : etiam. 

3. Cod. Vat. : Deinde. 

4. Captivitas S. Thomae non eodem modo a diversis biographis enarratur. Gerardus 
de Fracheto (vit. fratr. p. IV, c. 17, $ 3, ed. Reichert, p. 201) dicit : « Ducentes autem 
eum ad castrum remotum ibique tenentes eum quasi per annum. » Ptolomaeus Lu- 
censis (Hist. eccl.,1. 22, c. 20, ed. Muratori Rer. ital. script., 1. 9, 1151) : « Ipsum (Tho- 
mam) in Campaniam misit ad quoddam castrum ipsorum vocatum S. Joannis, ulbi 
longo tempore vexatus est. » Thomas Cantimpratanus (Bonum univ. de apibus l1. , 
c. 20, ed. Douai, p. 81) dicit captivitatem durasse duobus vel tribus annis. Guillelmus: 
de Tocco (Cod. Flor., I, XII, 27) narrat Thomam esse fere per duos annos custoditum 
in carcere. Idem dicit Bernardus Guidonis (Cod. Vat. 3847) : « Fuit autem ferme bien- 
nio in tali conclavi velut in carcere custoditus ». Ex quibus omnibus videtur sequi, ut 
captivitas circiter per biennium duraverit, ita ut Thomae fuerit fere XVI annorum 
quando restitutus fuit Ordini Praedicatorum. Alibi plura disseram de hac re. 

5. Cod. Vat. : ipsum effici. 

Cogitantes autem fratres, posse si maneret ibi, periculum immi- 
nere, licet iam fratres sui a persecutione cessassent, miserunt illum 
romam! ad capitulum generale, ut aliquo pro generali studio mitte- 
relur. Magister aulem iohannes theotonicus ipsum secum duxit 
parisius?, deinde missus est coloniam, ubi frater albertus famo- 
sissimus tunc legebat. Quem audiens frater thomas gavisus est 
valde, quia hoc semper cupiebat?, ut scilicet hominem inveniret, 
qui ei profunda scientie declararet. Et tunc* animum suum ad 
capiendam scientiam preparans? cepit in studio esse assid:us, in 
oratione devotus et mirabiliter taciturnus. Unde per multum tem- 
pus quasi mutus existens, sapientiam suam nulli de constudentibus 
ostendebat, quinimmo ipsum bovem mutum appellare solebant. Nam 
et in scholis pictagore et ypocratis cogebantur studentes se astrin- 
gere sacramento, quod ante quinquennium non auderent de scien- 
tia concertare. Et providencia divini consilii contigit, ut a lectione 
libri de divinis nominibus acciperet adeo loquendi et se manifes- 
tandi licenciam, cui deus concessurus erat sui nominis declarare 
doctrinam. Conlingit enim doctorem prefatum librum dyonisii de 
divinis nominibus subtili expositione disserere, quod vir dei tho- 
mas audiebat avidissime et altente. Putans autem unus de constu- 
dentibus, propter ingenii grossiciem eum non loqui, ei compassus 


1. Est certe error, cum tunctemporis non habitumsitRomae capitulum generale. Idem 
error invenitur apud Guillelmum de Tocco, prout habetur in Act. SS. Bolland. Mart. I, 
661). Sed notatu dignum est, quod Codex a Bollandistis impressioni datus valde meu- 
dosus est. Habentur codices ineliores tum in British Museum (Cod. Durn. 349) tum 
Florentiae (supr. cit.), in quibus iste error non invenitur sed dicitur: « t'omam ad ma- 
gistrum ordinis ». Bernardus Guidonis recte scribit : « De neapoli romam uittituc 
(thomas), quem inde venerabilis pater frater Johannes theutonicus magister ordinis 
et pater duxit parisius ». : 

2. [ta habent etiam Ptolomaeus de Lucca, Guillelmus de Tocco et Dernardus Guidonis 
qui insuper addunt : « In coloniam, ubi sub fr. Alberto Magistro in Theologia ejus- 
dem ordinis florebat studium generale ». Sane difficulter haec conciliari possunt cum 
vita B. Alberti aliisque certis factis historicis. Etenim constat, studium generale colo- 
niense non fuisse erectum ante annum 1248. — Duae explicationes excogitatae fuere : 
1* Thomas remansit Parisiis usque ad a. 1248 et deinde cum B. Alberto profectus est 
Coloniam. Ita Endres, l. c., p. 304. 2* Thomas venit a. 1245 Coloniam, ubi brevem moram 
duxit, et deinde cum B. Alberto rediit Parisios. Ita de Groot (Het. Leven van d. h. Tho- 
mas van Aquino ed. 2 p. 46 not. 2) qui tamen in errorem ductus propter mendosum 
textum Bollandianum conatur explicare de Tocco modo nimis contorto. Eadem expli- 
catio habetur apud Quétif et Echard, l. c., 213. Nostram opinionem hac de re profere- 
mus, quando typis mandabimus vitam S. Thomae a Bernardo Guidonis conscriptam 
juxta codicem Vaticanum, quem ipse Bernardus Guidonis propria manu subsignavit: 

3. Cod. Vat. : cupierat. 

4. Cod. Vat. : ut. 

5. Cod. Vat. : praepararet. 

se obtulit ad repetendam ei leclionem. Servus aulem dei oblatio- 
nem humiliter suscipiens gratias egit et se sue repetitioni subdidit, 
ac ipsum audiebat attente. Accidit autem fratrem illum non recte 
repelere, nec secundum doctrinam a magistro alberto traditam 
edocere. Tunc vir dei quasi a deo accepta licencia, loqui cepit : 
karissime, inquit, frater, non sic magister noster edocuit, sed 
aliter intelligendum exposuit. Et quomodo, inquit frater ille? Edis- 
sere, ore te, si ta melius memorie comendasti. Tunc sancto doctus 
spiritu legere subtilius et luculencius cepit, quam magister docue- 
rat. Studens igitur ille stupens et admirans viri dei scienciam, 
iudicavit iniquum fore, si propter laciturnitatem viri [dei scienciam 
occultaret. Unde magistro studencium, quod contingerat!, enna- 
ravil. Qui incredulus cerlificari volens per auditum et propter? 
parietem latitans, sicut sibi relatum fuerat, manifestissime intel- 
lexit. Itaque non se capiens pre gaudio ad magistrum albertum 
accessit : nova inquit, mirabilia vobis annuncio. Nam quem dici- 
mus bovem mutum, audivi lectionem de divinis nominibus cla- 
rissime disserentem. Magister autem letatus est hoc audito. Quem 
conlingit? quaestionem difficilem determinare, quam vir dei memo- 
rie comendans redegit in scriptis. Cumque eo cellam exeunte, carta 
in terram cadens iuxta ostium celle, eo non advertente, maneret, 
collateralis eius hanc videns sustulit et perlegil et stupuit, eo quod 
brevius, subtilius, cum rationibus eliam in contrarium adductis 
magis efficacibus in cedula posuissel; repertam igitur cedulam 
magistro obtulit. Quam ille intuens summe approbavit, et magistro 
studencium indixit, ut questionem difficilem ei imponeret sustinen- 
dam. Quod ille recusabat ex humililate, nil senciens de se ma- 
gnum. Tandem sicut verus obediens ad respondendum se non se- 
gniter preparavit et die disputationis proposite queslioni simul et 
argumentis per trimembrem distinclionem pulcerimam respondit 
adeo luculenter et plene, quod nullam determinationem aliam 
facere oportebat; propter quod frater albertus : fili, inquit, non 
tenes locum respondentis, sed determinantis. Cui cum omni reve- 
rencia respondit : Magister non video, quod aliter possum respon- 
dere ad questionem. Tunc magister ait : Modo respondeas ad 


1. Cod. Vat. recte habet : contigerat. 
2. Cod. Vat. : post. 
3. Cod. Vat. recte habet : contigit. 

questionem per tuam dislinctionem; et fecit ei quatuor argumenta 
tam difficilia, ut omnino se ei crederet conclusisse. Ad que, cum 
frater thomas sufficienlissime respondisset, fertur magistrum alber- 
tum dixisse per spiritum prophelie : Nos vocamus istum bovem 
mutum, sed adhuc talem dabit in doctrina mugitum, quod in toto 
mundo sonabit. Quod est veraciter adimpletum, sicut liquidius 
cunctis claret. Ex tunc etiam omnes difficiles actus scholasticos 
committebat eidem. Ex quibus tamen nunquam in superbiam erexit 
animum, sed simplicitatem, quam pridem tenuit, non reliquit. 
Post hoc cum magister albertus librum ethicorum cum questioni- 
bus legeret, frater thomas magistri lecturam curiose collegit et 
redegit in scriptis : opus stilo disertum, subtilitate profundum. Sic 
a fonte tanti doctoris haurire potuil, qui in sciencia omnem homi- 
nem sui temporis precedebat. 

9. Post hoc cum frater Thomas sic mirabiliter in sciencia et in 
vita proficeret, et magistro alberto ex commissione reverendi patris 
magistri! ioannis vercellensis incumberet, ut parisiensi studio de suf- 
ficiente bachallario provideret, dicti sui discipuli previdens velocem 
in doctrina profectum, persuasit per litteras predicto magistro ordi- 
nis, ut de fratre thoma pro bachallario predicto studio provideret, 
describens eius sufficientiam in sciencia et in vila. Quare cum non 
statim duceret acceptandum adhuc sibi in graciis prediclis igno- 
tum, suasu tamen domini fratris Ugonis, primi cardinalis ipsius 
ordinis, cui erat de ipso per litteras intimatum, providit de ipso, 
mandans ei ut statim? parisius se conferret et ad legendum senten - 

1. Joannes Vercellensis nondum fuit Magister Ordinis tunc temporis. Electus enim 
fuit anno 1264. Ergo dicendum est aut loco Vercellensis legendum esse Theutonicum 
aut Johanni Vercellensi, qui multum meruit de Universitate Parisiensi commissam 
fuisse a Magistro Generali nominationem bachallarii. Probabilius videtur errorem com - 
missum esse a copista. Guillelmus de Tocco, qui narrat idem factum (apud Bollandis- 
tas, l. c., n. 15) his utitur verbis : « Post haec autem cum Frater Thomas sic mirabi- 
liter in scientia et vita proficeret et Magistro Alberto ex commissione Reverendi Patris 
Fratris Joannis Magistri Ordinis incumberet. » Sed notatu dignum est in inelioribus 
codicibus i. e. neque in Codice Burn. (British. Mus.) neque in Codice Florentino inve- 
niri nomen : Joannis. Eliam codices exhibentes biographiam a Bernardo Guidonis exa- 
ratam e. gr. Vaticanus, Charleville aliique, nihil habent de nomine Magistri Ordinis. 
Codex Vat. dicit simpliciter : « Magister Ordinis de ipso sancto thoma providit pari- 
siensi studio pro bacchalarii officio. » — Quae hic et in numeris sequentibus 10, 11, 
12 habentur, ita conveniunt cum modo narrandi a Tocco (l. c., n. 15-22) adhibito, ut 
isti duo biographi dicendi sint aut hausisse ex eodem fonte aut alter alterum ex- 
scripsisse. (Cfr. etiam infra, n» 20 seqq.) 


2. Probabilius hoc accidit anno 1252. Nam Bernardus Guidonis scribit in « cronica 
brevis de progressu temporis s. thome de acquino. » (Cod. Vat. 3841) : « Hic (thomas) 

tias se pararet. Qui pre humilitate semper humilia de se senciens 
hanc promotionem voluisset renuere, nisi opporluisset magistri 
ordinis litteris obedire. Factus itaque bachallarius, cum cepisset 
legendo effundere, que diliberaverat silencio occultare, tantam 
ei deus infundit scienciam, et in labiis eius tanta est divinitus effusa 
doctrine gracia, ut omnes eliam magistros videretur excedere, et 
claritate doctrine, et seculares plus ceteris ad amorem sciencie pro- 
vocare, novos movens articulos, novum modum et clarum determi- 
nandi inveniens, novas adducens in determinationibus rationes, non 
dubitans novas opiniones docere et scribere, quas deus dignatus est 
ei noviter inspirare. Unde et tunc in principio sui magisterii scripsit 
super quatuor libros sententiarum, opus dissertum stilo et subtili- 
tate profundum, aptum intelligencie et novis articulis dilatatum, 
utens humanis scienciis ut ancillis, et in obsequium fidei trahens phi- 
losophorum eloquia tamquam ab injustis possessoribus vendicata. 
10. Post decursum studii fructuose completum, cum tempus insta- 
ret, quo bachallarii theologie erant cancellario presentandi, manda- 
vit cancellarius priori fratrum predicatorum parisiensi, ut ex parte 
sua mandaret fratri thome, ut ad recipiendum magisterium in theo- 
logia, non obstante consuetudine, quod secundum morem erant 
sibi alii preferendi, sine contradictione aliqua se pararet. Qui humi- 
liter se excusans propter defectum sciencie et etatis, erat enim tunc 
etalis incipiens quasi annorum triginta!. Sed precepto obediencie 


postquam ex tunc redditus est ordini corpore, cum semper corde et animo a prima 
die ingressus perseveraverat in eodem, deditus studio tam philosophie quam sacre 
theologie annis circiter XI jam elapsis, admirabilis in sciencia factus est bacallarius in 
theologia parisius etatis sue anno XXVII circa annum domini MCCLII paulo plus 
minusve. » 

1. Hoc loco satis clare apparet Petrum Calo neque Bernardum Guidonis neque Guil- 
lelmum de Toco exscripsisse, cum rectius et perfectius quam illi res factas narret. En 
verba Guillelmi de Tocco : « Qui humiliter se excusans propter defectum scientiae et 
actatis, obtinere quod excusaretur non potuit ». Bernardus autem Guidonis narrat : 
« Hic quoque (Thomas)cum sententias parisius sic bachallarius laudabiliter valde per- 
legisset, assumptus est ibidem ad magisterium sacre theologie etatis sue anno fere 
XXXI inchoante sub anno domini MCCLIV » (Cod. Vat. 3847 Cronica brevis...). Bernar- 
dus Guidonis certo erravit ita narrans. Etenim S. Thomas factus est magister in s. 
Theologia anno 1256, ut licet concludi ex litteris Alexandri IV ad Haimericum cancel- 
larium Parisiensem. Denifle (Chartular. Univ. Paris. I. n. 270) recte dicit : « Circa a. 
1251-1252 (Thomas) venit Parisios ad Sententias legendas, an. 1256 fit magister in theo- 
logia ». Insuper si S. Thomas aetatis suc anno XXXI factus esset magister anno 
Domini MCCLIV, natus esset auno 1323, quod videtur esse erronum. Noster Calo vero- 
similius dicit, anno XXX ineunte aetatis suae S. Thomam gradum magisterii obtinuisse. 
Ex quibus sequitur, ut Thomae nativitas ponenda sit anno 1227. 

est coactus et sic ex humilitate et obediencia adquisivit meritum 
copiosum. Qui humiliter suscipiens onus impositum ad locum ora- 
tionis se contulit, et prostratus cum lacrimis oravit deum, ut ad 
suscipiendum et exequendum digne magisterium graciam et scien- 
ciam dignaretur infundere. Et incipiens psalmum : Salvum me fac 
deus, quoniam defecit sanctus, quoniam diminute sunt veritates a 
filiis hominum, diu cum lacrimis in oratione permansit. Et ecce 
quidam antiquus eiusdem ordinis admodum reverendus affuit dicens 
ei : Frater thoma, cur deum cum lacrimis oras ita? Respondit : 
Quia impositum est michi onus magisterii subire, ad quod sciencia 
mea non sufficit, et quid proponam pro meo principio, non occur- 
rerit(!). Cui ille: Exauditus es. Ne formides, suscipe' magisterii 
onus, quia deus tecum est, et pro tuo principio nihil aliud propo- 
nas, nisi hoc : Rigans montes de superioribus suis de fructu ope- 
rum tuorum saciabitur terra. Quo dicto disparuit. Quod verbum 
non fuit solum thema proponendi principii, sed tocius sui studii 
sufficientiam indicavit, quia de his, que de montibus divine specu- 
lationis accepit, totam ecclesiam quasi agrum divini seminis com- 
plurium sapiencie pluviis saciavit". Non? enim ullus eius operibus 
devotus inhesit qui non fuerit sapiencie et sciencie fructibus sacia- 
lus. Per eius enim doctrinam doctus quilibet redditur quasi celesti 
irrigatus ymbre doctior; el minus doctus qui fuerat, quasi celi 
pabulo saginatus. Etenim ut ymber de celo stillat super bonos et 
malos, et sol oritur super iustos et impios, sic eius doctrine eloquia 
bonos irrigant, ut fructificent; et malos admonent ut resipiscant, et 
viam, quam ymitari debeant, non ignorent. Et fulgur profusi lumi- 
nis iustis lucet, ut gaudeant, et ab iniustis non trahitur*, ut si aspi- 
cere non fastidiunt, resipiscant. Quos enim studiosos non docuit! 
Quos protervos non corripuit! Quos devios non direxit! Sic divina 
docuit, ut humana quantum fuit expediens ad salutem hominum 
pertractaret. Gemma gratissima expectalio prestolantis, quocumque 
se verlit, prudentissime intellexit. Sic contra gentilium perfidiam 
scripsit librum quatuor libros habentem, in quo ostendit, quid ex 


1. Cod. Vat. : suscipere. 

2. Cod. Vat. hoc modo textum tradit : « Sed tocius sui sufficiencie sufficiencia studii 
indicavit, qua de hiis.. quasi agrum divini seminis complutum sapiencie pluvisi 
saciavit. » 

3. Cod. Vat. : neque. 

4. Cod. Vat. : subtrahitur. 

proprio ingenio habuit, et quid raptu mentis in deum orationibus 
impetravit. 

11. Post magisterium susceptum, cum cepisset disputare et 
legere, tanta multitudo scolarium eius scolas intrabat, ut vix eos 
caperet scolarum locus, quos tanti magistri doctrina traheret et ad 
proficiendi studium provocaret. Sub cuius doctrina! lucida floruerunt 
quamplures magistri tam religiosi quam seculares propter modum 
docendi compendiosum, apertum et facilem, qui pro eo quod fuit 
insolitus, simul cum sciencia creditur sibi fuisse divinitus inspira- 
tus. Hic enim doctor venerabilis visus est quasi campum scolarium? 
scienciarum ingressus flosculos excerpisse de sentibus et plenam 
manum habere apostolicis cophinis fragmentorum sacre scripture, 
que deus mandavit apostolis ne perirent colligere et futuris docto- 
ribus reponenda servare. Qui et de sacrorum doctorum ortis plenis 
frumento de utriusque testamenti excusso segetibus utiliora col- 
legit in libris, et nulla scripture veritas sibi mansit abscondita, nec 
doctoris cuiusque scriptura inaccessibiliter involuta, de quo ut? sci- 
retur quantum donum scientie huius doctoris lateret in corde, con- 
cessum est ei divinitus, ut manifestarelL in opere multiplici scriptu- 
rarum. Et preter magna volumina quasi fidei christiane in sanctis 
montibus posita fundamenta quibus antiquas elisit hereses, novas 
quasdam suo exortas tempore, divino spiritu revelante destruxit. 

12. Et primo errorem averroys, qui dixit unum esse in omnibus 
intellectum, qui in tantum increverat in simplicium mentibus, ut re- 
quisitus quidam miles parisius, si vellet in suis ultimis de suis cri- 
minibus penitere, responderit : si anima sancti petri est salva, et 
ego salvabor. Quia si uno intellectu cognoscimus, uno vite exitu 
finiemur. Quem etiam errorem scolares garlandie communiter 
sequebantur, contra quem librum mirabilem edidit, in quo preter 
rationes fidei eliam per dicta aristotelis error ille evellitur a 
radice. 

Secundo errorem gulielmi de sancto amore, sigerii et quorum- 
dam ipsorum sequacium, qui dicebant, quod religiosi mendicantes 
non laborantes manibus non poterant in sola studii contemplacione 
salvari, consiliorum perfectioni et supererogate iustitie detrahen- 


1. Cod. Vat. omittit hoc verbum. 
2. Cod. Vat. : secularium. 
3. Cod. Vat. : non. 

Les' funditus, sola eos invidia stimulante, paupertatis? regionis 
suffodere fondamenta(!). Quorum volumen, cum domino pape cle- 
menti quarto fuisset allatum et per eum dicto magistro ordinis, ut 
responderet, oblatum, beatus frater thomas divino afflatus spiritu 
se fratrum orationibus recommendans perlegit et invocato sancto 
spiritu, qui falsa denudat dum revelat abscondita, libellum, qui 
incipit : « Ecce inimici tui sonuerunt, » etc., tam cito et taliter com- 
posuit, ut non humano ingenio eum visus sit edidisse, sed pocius 
in spiritu accepisse de dextera sedentis in trono, in quo cum omnia 
tela ostium nequissima penitus extinxisset, prefatus summus pon- 
tifex ipsum libellum approbans, et volumen contrarium ut nefarium 
damnans, ipsius auclores cum suis complicibus de cathedra magis- 
tratus deposuit, et expulsis de parisiensium studio omni dignitate 
privavit. Et quia consonum erat, quod invicto ecclesie pugili ali- 
quis favor ad augmentum scolastice discipline consurgeret, qui ad 
studium animaret, pro predicto spectabili triumpho victorie, fa- 
venteillustri rege francie sancto lodovico, ordo predicatorum habere 
meruit in sacra theologia parisius duas scolas, ut ex eo honor 
ordini consurgeret, unde predictus doctor ecclesie adversarios fidei 
scholastica disputatione vicisset. 

Tertio errorem antiquum sed de novo surgentem eorum, qui se 
nominant fraticellos de paupere vita, ut etiam sub hoc humilitatis 
sophistico nomine simplicium corda seducant, quos captos pocius 
heretica pravitate fermentant, asserentes sub uno capite christo 
duas ecclesias, unam carnalium, super quam summus romanus pon- 
tifex presidet, sub quo per diversas provincias ipsam prelati eius 
auctoritate gubernant, quam christo copulatam in spiritu sancto sic 
pio? ore blasphemant, ut hac reprobata, aliam menciantur ecclesiam 
spiritualium, de* (qua se) esse asserunt inventores huius erroris 
pariter et sequaces. Qui dum dicuntur se duci spiritu libertatis, in 
omnem servitutem pravitatis heretice eodem spiritu precipitante 
labuntur, tertium statum mundi et novum testamentum frangentes*. 
Quorum errorem in suis scriptis in diversis locis elisit, ostendens 
post christi evangelium et testamentum nullum alium statum eccle- 

1. Cod. Vat. addit : volentes. 

2. Cod. Vat. melius habet : religionis. 
3. Cod. Vat. recte habet : impio. 


4. Cod. Vat. : de qua esse. 
5. Cod. Vat. recte habet : ingentes. 

sie debere succedere, sed hunc debere usque in finem seculi per- 
manere. Unde in quodam monasterio petivit librum abbatis ioa- 
chim, unde sui erroris sumpserunt originem, et oblatum perlegit, 
et ubi erroneum aliquid repperit vel suspectum', cum linea sub- 
ducta dampnavit. Contra quem errorem sanclissimus pater domi- 
nus ioannes papa XXII mirandam edidit? decretalem. 

Quarto errorem illum antiquum grecorum scismaticorum in 
multis errancium sed signanter in hoc, quod romano pontifici obe- 
dire recusant, contra quos de mandato urbani pape specialem libel- 
lum edidit, in quo per doctores grecos ipsos convincit. Et omnes 
alios errores, qui possent consurgere, elisit, veritates illis contra- 
rias docendo et scribendo. 

13. Et quia frequenter contingit, quod dum intellectus superius sub- 
tilia contemplatur, affeclus inferius a devocione remittitur, ideo die 
quolibet lectionem unam sibi de patrum collationibus legi faciebat. 
De quo interrogatus, cur aliquando speculationem dimitteret, res- 
pondit : Ego in hac lectione devocionem colligo, ex qua facilius in 
speculationem consurgo; in hoc beati dominici imitatus exemplum, 
qui ex dicto libro, cum legeret, magnum perfectionis apicem appre- 
hendit. Unde creditur a doctoribus magnis nihil minus habuisse in 
gloria, qui in vite sanclitate nullus minus*(!) habuit in doctrina, sicut 
fratri alberto de brixia, qui miraculis claruit in vita et post mor- 
lem, admiranti, quomodo potuit in tam brevi tempore, quo vixit, 
ad tantam scienciam et sanctitatem pervenire, vigilanti et oranti 
fuit aperta visione monstratum. Nam cum super hoc mirabili, deum, 
beatam virginem et beatum augustinum, ut ei gloriam beali thome 
ostenderent; frequencius cum lacrymis ante altare virginis exoras- 
sel, apparuerunt ei due reverende persone cum splendore mirabili 
et ornatu, quarum una mitram portabat in capite, alia erat in habitu 
ordinis fratrum predicatorum, quecoronam portabat in capite auream 
lapidibus preciosis contextam, habens circa collum duas aureolas, 
argenteam et auream, et in pectore habebat magnum lapidem pre- 
ciosum, qui illuminabat ecclesiam. Cappam vero gestabat insertam 


1. Cod. Vat. erronee habet : susceptum. 

2. Haec Decretalis edita fuit Avenione 3 cal. Jan. anno secundo i. e. 1318 et habetur 
in Extrav. Joann. XXII tit. 7. « Sancta Romana. » Ex quo sequitur evidenter, ut Calo 
scripserit hanc vitam S. Thomae post a. 1318. Infra n? 30 auctor noster narrat odorem 
manus S. Thomae perceptum fuisse adhuc 42 annos post ejus obitum; quod esset 1316. 

3. Cod. Vat. : nichilominus. 

per totam lapidibus pretiosis, tunicam et scapulare candoris nivei. 
Qui frater albertus stupefactus de visione mirabili proiecit se ad 
pedes eorum orans ut ei indicarent, qui essent, qui ei tam mira- 
biles apparerent. Tunc ille qui mitram portabat respondit : Quid 
frater alberte sic admiraris. Exaudite sunt preces tue. Ecce nunc 
manifesto tibi, quod sum augustinus doctor ecclesie, qui missus 
sum ad te, indicare tibi doctrinam et gloriam fratris thome de 
aquino, qui mecum est. Ipse enim est filius meus, qui doctrinam 
apostolicam et meam in omnibus est secutus. Ecclesia dei sua doc- 
trina illuminatur, quod signant! lapides preciosi et precipue, quem 
gestat in pectore, qui designat intentionem rectam, quam ad defen- 
sionem fidei habuit et declarationem ostendit. Ceteri vero lapides 
preciosi libros et opera sua, que composuit. Sumus ei pares in glo- 
ria, licet thomam precedam pontificali infula, ipse autem super me 
polleat virginitatis aureola. Quam visionem dictus frater albertus 
admiratus compulsus est revelare, cum frequenter fuisset auditus 
asserere, fratrem thomam magnum sanctum esse in patria et hoc 
publice predicare, quia nullus potest de tanti doctoris dubitare glo- 
ria, cujus tam certa testimonia sunt de vita. 

14. Cecitatis et iudaice tenebras per eum dignatus est deus illus- 
trare. Nam in Mollaria castro domini ricardi cardinalis prope romam, 
cum in festo nativitatis domini cum predicto domino moraretur, et 
ad eum duo magni iudaei litterati et divites, sicut omni anno con- 
sueverant, convenissent, rogavit dictus dominus fratrem thomam, 
ut cum eis de eorum conversione tractaret. Cum quibus, cum diu- 
cius contulisset de lege veteri, et salvatoris adventum eis probasset 
per dicta plurium prophetarum, dedit eis terminum, ut in crasli- 
num de eorum conversione et de his que proposuerat, responde- 
rent. Pro quorum conversione, cum pius doctor orasset et peti- 
visset a dei filio, ut eam sibi in sue nativitatis gaudio concedere 
dignaretur, ecce iudaei in crastino ad predictum doctorem conve- 
niunt, el eo viso divino afllati spiritu convertuntur, confitentes, non 
posse spiritui, qui in eo loquebatur, et sapiencie, nisi quod persua- 
serat, respondere. Fitque magnum de festo nativitatis dominice 
gaudium et de beneficio conversionis eorum. 

15. De virtutibus eius dicturi ab humilitate sumamus exordium. 

Fertur idem in sua puritate dixisse : Regracior deo, quia nunquam 
de mea sciencia, cathedra magistrali et de nullo actu scholastico 
habui motum inanis glorie, qui meum a sede humilitatis extolleret 
animum. Et si primum motum prevenientem racionem habui, ra- 
cionis superveniente iudicio repressi. Erat enim conscius a deo 
habere scienciam, qui dederat; et ideo in suo animo molum inanis 
glorie habere non potuit noxium, qui colidie sciebat sibi fieri divine 
virtutis influxum. Cuius (humilitatis)! indicium in conversatione 
patebat, in qua sic erat tractabilis et in locucione suavis, ut vere 
ostenderet a christi forma se exemplatum procedere, cuius vitam 
et meruit contemplando cognoscere et predicando docere. Semel 
cum in conventu bononiensi transiens moraretur et more suo per 
claustrum contemplativus incederet, frater quidam alterius con- 
ventus, qui eum non noverat, petita licencia et obtenta, quod cum 
fratre, qui primo sibi occurreret, in civitatem ad sua negocia ire 
posset, eum inveniens dixit ei : Frater, prior mandat quod venias 
mecum. Qui statim inclinato capite secutus est eum. Postquam cum 
non posset sic festinanter incedere, frequenter argulus a socio, se 
humiliter excusabat. Cives autem, qui eum noverant, admirali quod 
tantus doctor post fratrem modice condicionis incederet, qui erat 
dignus preire, cogitantes hoc ex errore aliquo accidisse, indicave- 
runt fratri, quis esset ille quem duceret. Qui conversus ad fratrem 
thomam petivit veniam, ut eius ignorancie indulgeret. Et conversis 
ad eum civibus cum reverencia et interrogantibus de tante humili- 
tatis exemplo respondit, quod in obediencia perficitur omnis reli- 
gio, quia homo homini propter deum se subicit, sicut deus homini 
propter hominem obedivit. 

Cum quidam licenciandus parisius in vesperis examinandus tene- 
ret opinionem contrariam veritati, quam frater thomas determina- 
verat in scholis, a quo nichil sibi putans preiudicatum, licet ei foret 
contradictum, tranquillus et quietus cum fratribus rediit ad con- 
ventum. Studentes vero et socius eius in eius persona offensi gra- 
viter, dixerunt ei, quod non debuit veritatis iniuriam coram omnibus 
magistris parisiensibus suslinere. Quibus respondit : visum fuit 
michi, novo magistro in suo principio esse parcendum, ne confunde- 
retur. De mea doctrina nil dubito sic firmata auctoritatibus et racio- 

nibus veritatis. In crastino autem cum omnes in aula episcopi con- 
venissent, et eedem opiniones per eundem licenciatum fuissent per 
omnia repetite, frater thomas cum omni moderamine dixit : Ma- 
gister, ista vestra opinio est contra tale concilium. Tunc autem ipse 
aliter dicere cepit, sed opinionem in sentencia non mutavit; contra 
quem ilerum arguens et adducens concilium compulit ipsum suum 
confiteri errorem, et petere humiliter ab eodem doctore scire plenius 
veritatem. Tunc ille dixit : Modo bene dicitis, et docuit eum ple- 
nius veritatem. Admirati sunt omnes magistri de tranquillitate 
mentis et verbi, quia sic arguebat adversarium, quasi doceret dis- 
cipulum. 

16. De eius corporis! puritate palet ex visione angelica supra- 
dicta, et suorum testimonio confessariorum et precipue fratris regi- 
naldi, de quo inferius patebit apercius, et ex modo et conversacione 
vite sue. Sic enim divinis contemplacionibus erat intentus, ut nullo 
modo fieri posset contrariis actionibus occupatus?, aut oraret, aut 
meditaretur, aut legeret, aut predicaret, vel scriberet. Erat etiam 
supra modum devota eius oracio, qua sic liber in deum ascenderet, 
quasi nullum pondus carnis contrarium sustineret, que consueta 
erat nunquam excitare motum rationi contrarium, qui corpus suum 
coegerat sibi? sub racione subieclum. Erat autem precipue devo- 
tus ad sacrosanctum sacramentum altaris, de quo, quia concessum 
ei fuerat profundius scribere, donatum est ei devocius celebrare. 
Cotidie enim unam missam dicebat, nisi eum infirmitas impedisset, 
et aliam audiebat socii, vel alterius, ad quam et frequencius minis- 
trabat. Consueverat aulem sepe rapi in missa lanto devocionis 
affectu, ut totus profunderetur lacrimis, qui tanti sacramenti sacris 
absorbebatur ministeriis et reficiebatur ex donis. Unde cum semel 
in conventu neapolitano in die dominice passionis multis militibus 
astantibus missam devocius celebraret, in prosecutione cepti sacri 
mislerii subito visus est absor(p)tus sic ab altitudine sacramenti, 
quasi divinis videretur admissus ut interesset misteriis, et christi 
hominis affici videretur ex penis, quod indicare videbatur diutina 
mentis abstractio et inundans profusio lacrimarum. Quo diutius sic 
manente, admirati fratres accesserunt et ipsum tangentes, ut prose- 

queretur sacra misteria excitarent!. Quem post sacrum misterium 
aliqui fratres et milites ei familiares rogaverunt, ut sibi quicquid 
accidisset in illo raptu, eis dignaretur exponere. Qui dicere renuit. 
Visus etiam fuit frequenter, cum cantaretur ille versus in comple- 
torio tempore quadragesimali : ne proicias nos in tempore senec- 
tulis, etc., quasi raptus et absor(p)tus multis perfundi lacrimis, 
quas de oculis pie mentis educere videbatur. Erat preterea nocturno 
tempore post brevem somnum in sua camera vel ecclesia, ad quam 
sibi de nocte patebat accessus, in loco quem sibi ad orandum ele- 
gerat, in oracione prostratus, ubi orando mereretur addiscere, que 
post oracionem oportuisset scribere vel dictare. Sic enim tempus 
sue vite distribuit, ut preter illud modicum, quod somno vel refec- 
tioni pro valetudine corporis sibi perfunctorie indulsisset, reliquum 
oracioni, lectioni, predicacioni, meditacioni, vel scribendis aut dic- 
tandis questionibus expendebat, ut sic nullum tempus vite sue 
esset vacuum, quod non esset sacris actionibus occupatum, ita 
quod si aliquando pro consolacione fratrum vel aliarum onorabi- 
lium personarum cogeretur dimisso studio in locutorio consedere, 
a profectu etiam illa hora modica non vacabat. Nam expeditis his 
que fuissent proposita, aliquid ystoriale vel morale ad edificacionem 
breviter disserebat. Reliquum si superfluisset tempus, priusquam 
ad cameram suam completa locucione redisset, surgens a loco cum 
quibuscunque sedisset, sicut non adverlens, divinis intentus, dis- 
currens per claustrum vel ortum consuetis suis meditationibus et 
speculacionibus expendebat. Sic iterum ad orandum paratus, quasi 
non dimisisset oraculum, cuius? occupacio immutabat affectum, 
quia nec aliis delectabatur aífectio, nisi his revelacionibus, quas 
impetrasset orando. 

A1. Qui cum esset de nobili genere et potuisset divicias temporales 
habere, sicut ipsas contempsit, cum habuit, sic cum non habuit, 
non petivit, sed exemplo salomonis nihil aliud quam sapienciam, 
quam amabat, in oracione petebat. Unde certissime creditur, quod 
merito sue devote oracionis a deo obtinuit, que docuit, que scripsit 
et que dictavit. Nam frater reginaldus post eius obitum, cum redis- 
set neapolim et lectiones, ut dimiserat, cum esset lector neapoli, 

resumpsisset, cum ingenti fletu dixit : Fratres, ego fui a magistro 
meo in vita sua prohibitus, ne miranda que de ipso videram, reve- 
larem. Inter que fuit, quod scienciam suam non humano ingenio, 
sed oracionis merito acquisivit, nam quociens studere voluit, dis- 
putare, legere, scribere vel dictare, prius ad oracionis secretum 
accedens, profusus lacrimis orabat pro divinis inveniendis in veri- 
tale secretis, cuius oracionis merito, sicut ante oracionem dubius 
accedebat, sic postea redibat edoctus. Cum autem aliquod dubium 
occurrissel, nondum requisito devocionis oraculo, ad oracionem 
accedens, quod erat sibi dubium, divino miraculo inveniebat aper- 
tum. Cum igitur super ysaiam scriberet et eius profunda misteria 
investigaret, pervenit ad quemdam textum, quem cum non intelli- 
geret nec ad intellectum littere, qui ei satisfaceret, perveniret, mul- 
tis diebus ieiunans et oracionibus se affligens, quadam nocte pre- 
dictus eius socius ipsum audivit loquentem, cum quo vel quibus 
ignorans, sonum quidem locucionis percipiens, sentenliam non 
perpendens. Qua locutione finita dixit doctor eidem : Frater ray- 
nalde surge etl accende candelam, et accipe qualernum in quo 
super ysaiam scripseras, et para te iterum ad scribendum. Qui cum 
diucius scriberet, que doctor quasi in libro legeret, ea facilitate dic- 
taret. Post aliquam horam dixit ei : Vade fili ad quiescendum, quia 
adhuc multum restat temporis ad quietem. Qui avidius! (volens) 
scire secretum ad pedes magistri procidit cum lacrimis genu flexus 
et ait : Ego de loco isto non surgam, nisi dicas mihi, cum quibus 
vel quo fuisti locutus, et cepit eum per nomen domini fortiter adiu- 
rare quam pluries renitentem et dicentem : Non est opus tibi fili 
hoc scire. Demum ne videretur nomen domini contempnere, lacri- 
mans ait : Fili vidisti his diebus afflictionem meam super dubio 
isto quod modo exposui, quod multis lacrimis a deo scire pelivi. 
Unde misertus mei misit ad me beatos apostolos petrum et paulum, 
per quos eum rogaveram, qui me plenissime docuerunt. Sed ex 
parte dei tibi precipio, ne in vita mea hoc audeas revelare. In ulti- 
mis eliam constitutus revelavit cidem fratri raynaldo, quod glo- 
riosa virgo mater domini apparuit et ipsum confortavit de vita sua 
el sciencia, et quicquid deliberate per ipsam a deo petivit, obtinuit, 
et quod non mutaret statum sui ordinis, sicut frequenter in oracione 

peciverat, impetravit. Hec creditur a filio suo singularem ei scien- 
ciam impetrasse, quam peciit cum puritatis lilio, quod sicut imma- 
culatum deo obtulit, sic servavit. 

Hic etiam cum esset salerni in conventu fratrum visus est ante 
altare maius in oracione existens post matutinas a predicto socio 
suo et fratre iacobo, qui eum exempli gracia observabant, duobus 
cubitis elevatus a terra, velut si fas est dicere, future agilitatis vel 
aliquid simile principium! accepisse, quo sine pondere quasi in sua 
levitate maneret. 

18. Frater iacobus de caserta sacrista, vir oracione devotus, ac- 
tione sollicitus et virtute probatus, qui alias habuit vigilans mirabi- 
les visiones, advertens beatum thomam semper de camera sui studii 
ad ecclesiam ante matutinas descendere, et pulsato ad matutinas, 
ne videretur ab aliis festinato reddiit*, semel ipsum curiosius ob- 
servavit et accedens retro in capella sancli nicholai, ubi fixus in 
oracione manebat, 'vidit ipsum quasi duobus cubitis elevatum in 
aere. De quo diu admirans subito audivit de loco, ad quem predic- 
tus doctor conversus erat? cum lacrimis, huiuscemodi vocem de 
ymagine crucifixi : Thoma bene scripsisti de me. Quam ergo reci- 
pies a me mercedem de tuo labore? Qui respondit : Domine, non- 
nisi te. Et tunc scribebat terciam partem summe de christi passione 
et resurrectione. Post quam scripturam parum scripsit propter mi- 
randa, que sibi deus mirabiliter revelavit. Signum namque cerlis- 
simum fuit quod a scribendi cessaret opere, ex quo iam regraciare- 
tur a domino de mercede. 

19. Et licet a mundanis negociis et temporalibus miro modo 
esset extraneus, qui divinis rebus totus erat intentus, cum requi- 
situs de agibilibus ad agibilia et temporalia intellectum convertis- 
set, tam subtiliter et utiliter consulebat, quasi videretur quis consi- 
lium requisivisse divinum, utpote qui illas regulas habebat pre 
oculis, a quibus omne quod humanitus agitur, divinitus diffinitur. 
Unde et de sancto lodovico rege francie dicitur, quod semper in 
rebus arduis eius consilium requirebat, quod frequenter expertus 
fuerat esse cerlum. Caritate etiam et pietate diffusus erat et miro 
modo benignus in animo, suavis in verbo et liberalis in facto, ut 


1. Cod. Vat. : participium. 
9. Sic eliam Cod. Vat. pro : redire. 
3. Cod. Vat. addit : ad orandum. 


pigtizea by C20 gle UNIVERSITY OF WISCONSIN 


CALO : VITA S. THOMAE AQUINATIS. 39 


qui tocius eius conversacionis vidisset effigiem, mentis eius potuis- 
set legere sanctitatem et perpendere que in eius mente sapientia 
habitabat, ex cuius ore tanta suavitas procedebat. Et licet ipse 
innocens supra modum contra peccantes insurgeret, sic tamen pro 
amore iusticie et salute proximi iudici et prelato consulebat contra 
culpam insurgere, ut prelatus ex suo consilio simul fieret criminis 
persecutor (et) hominis liberator, ut in subdito crimen deficeret, et 
homo cum crimine non periret. Et licet propter innocentiam diffi- 
culter crederet, quod homo peccaret, tamen cum constitisset ali- 
quem ex infirmitate peccasse, sic alienas deflebat culpas ut pro- 
prias. Ex qua benignitate caritatis mirabile videbatur oriri in eius 
corporali aspectu, ut nemo eum aliquandiu alloquendo et conver- 
sando potuisset aspicere, a quo non contingeret spiritalis consola- 
cionis gratiam haurire. Unde frater effranon de salerno in toto or- 
dine fratrum predicatorum celebris opinionis et fame consueverat 
dicere : quociens illum cum affectu devocionis aspicio, tociens ex 
eius aspectu et locucione spiritualis letitie et gaudii graciam hau- 
rire (!). Quod ex spiritus sancti presencia contingebat, de quo tanta 
gracia procedebat. 

20. Erat etiam miro modo compassivus pauperibus et de suis 
tunicis et rebus tam habundanter indigentibus solitus erat tribuere, 
quantum sibi concessum erat a fratribus habundare, nichil sibi 
reservans de rebus superfluis, quc sciebat esse danda pro suplen- 
dis defectibus alienis. Fuit autem ad has virtutes ex natalium suo- 
rum antiqua nobilitate dispositus, cuius mater multe fuit oracionis 
et devocionis et abstinencie, que manibus et genibus procumbens 
oracioni callum induxerat, quod terre multiplicatis flexionibus alli- 
debat. Que talem non meruisset filium, nisi eius oracio placuisset 
apud deum. Soror etiam eius domina theodora, mater domini tho- 
masii de sancto severino, comilis marsici tante fuit pietatisin alios, 
quod quicquid habere poterat, pro necessariis sue persone modicis 
contenta, in operibus misericordie eífundebat. In se vero tante 
fuisse asperitatis dicitur, ut magnam partem nocturni temporis 
concessi ad ocium, durissimis disciplinis de una cathena ferrea se 
verberans sibi converteret in tormentum; sensu provida, dispensa- 
tione magnifica et provisione discreta et in omnibus virtutibus, in 
quibus se exercere poterat singularis. Cuius corpus post obitum, 
cum fuisset ad locum alium pro sua veneracione translatum, inven- 

tum est integrun et magnum odorem astantibus reddidit, qui sanc- 
titati sue certum testimonium et fidem dedit. Cuius etiam filius pre- 
dictus, dum diclarum virtutum reddidit odorem, predicte se ostendi t 
esse sancte generationis heredem. De fratribus etiam ipsius magna 
referuntur de probitatibus corporum, sed maiora de probitatibus 
animarum, qui pro defensione et zelo matris ecclesie ab imperatore 
frederico sustinuerunt exilium et quidam ex eis pro fidelitate tor- 
mentum. 

21'. Fuit autem magnus in corpore, procere et recte stature, que 
reclitudini anime responderet, coloris triticei ad temperate com- 
plexionis indicium, magnum habens caput, sicut perfectiones vir- 
tutum aliarum, que rationi deserviunt, organa perfecta requirunt. 
Aliquantulum calvus, tenerrime complexionis in carne, sicut apti- 
tudo eius intelligencie exigebat; virilis robore, cum se ad actum 
alicuius virtulis corporee exercebat. Nichil terribile timens in coas- 
sistencia divina confidens. Vadens namque parisius, cum in mari 
pateretur horrendam maris et aeris tempestatem, nautis eciam mor- 
tem timentibus, ipse imperterritus in tota tempestate permansit, 
ut videretur deus nobile corpus et organum preparasse, quod ad 
actum virtutis serviret obediens, quod nunquam esset racionis iudi- 
cio contradicens. In terroribus autem aeris, tonitrui et tempestatis 
quasi pro scuto opponendo?, muniendo signo crucis dicebat : Deus 
in carnem venit, deus pro nobis mortuus est. Tam perspicacis au- 
tem fuit ingenii, ut requirenti eum fratri danieli de angusta, que 
eral maior gracia quam fecerat ei deus preter graciam gratis datam , 
cum satis vellet declinare, ne responderet, cogenti ait : Credo me 
intellexisse omne quod legi; et fertur dixisse aliquando familia - 
riter studentibus non ad ambitum glorie inanis, sed ad preconium 
divine laudis et gracie, quod nunquam librum legerat, quem non 
intelligeret ad plenum. Cuius ingenii subtilitatem et acumen intel- 
ligencie et velocitatem diffinitivam iudicii ostendunt satis multi- 


1. Quae his sequuntur usque ad n. 26 fere ad verbum consonant cum illis, quae 
habentur in vita a Guillelmo de Tocco exarata. Nihilominus non licet inde concludere, 
nostrum auctorem exscripsisse illa ex Tocco, cum etiam quaedam differentiae inve- 
niantur, et praesertim quia non apparet cur antea et postea tantopere discrepaverit a 
Tocco. Verisimile est tum Tocco, tum Calo has narrationes desumpsisse ex communi 
fonte, qui forsan est frater Raynaldus socius S. Thomae, aut « historiae », quas indi- 
cat Ptolomaeus de Lucca (Hist. eccl., 1. 22, c. 8). 

tudo librorum, quos edidit, et veritatum et sentenciarum novitas, 
quas invenit, ut vix possit aliquis quantumcunque magni et solertis 
studii, libros quos edidit, ad intellectum perlegere, quos ipse po- 
tuit parvo tempore perquirere et dictare. 

22. Cum eius scripta dei dispensacione fuissent parisius examina- 
tioni exposita, quorumdam invidia procurante pater egidius ordi- 
nis heremitarum, qui fuerat 13 annos dicti doctoris auditor!, dixit 
deridendo insufficienciam correctorum : In hoc mirabili et felicis 
memorie doctore fuit sue subtilitatis ingenii et certitudinis iudicii 
manifestum indicium, quod opiniones novas et raciones, quas 
scripsit bachallarius, paucis exceptis, nec docendo, nec scribendo 
mutavit; nos autem moderni sicut incerti et dubii iudicii, opiniones, 
quas aliquando tenuimus, in contrarium arguti modico argumento 
mutamus. Unde et hi qui scripta eius examinant, non intelligentes, 
que iudicant, solius invidie stimulacione laborant, et in luce musce 
insiliunt, dum quod arguunt non cognoscunt, quasi de luce noctue 
audeant iudicare, et tenebrescunt ex lumine, dum de ignota eius 
veritate craticant?. Unde verificatur illud psalmiste : Illuminans tu 
mirabiliter a montibus eternis, turbati sunt omnes insipientes corde; 
a luce qua sanctus instruitur, invidus cognitione privetur. Sicque 
factum est divino miraculo, ut unde doctori sancto detrahitur, inde 
deo et sancto eius gloria cumuletur. Tante etiam fuit capacitatis et 
memorie retentive virtutis, ut hoc quod legendo semel caperet, 
perpetuo retineret. Sic enim fertur dixisse magistro? de vercellis, 
cum stalim querendo concilia, invenisset que quereret. Cuius insi- 
gne est opus mirabile super quatuor evangelia de sanctorum dictis 
compositum ad preceptum urbani pape, qui perlegens in diverso- 
rum monasteriorum libris pro maiori parte ita creditur memorie 
commendasse, quasi sanctorum dicta habuisset pre oculis, que 
legisset in libris. 

23. Miro etiam modo fuit temporalium contemptativus, sive neces- 
sariorum pro:viclu sive horum* et dignitatum. Nam semel veniens 


1. Tocco addit : « qui postmodum fuit Archiepiscopus Bituricensis. » Iste Aegi- 
dius, nemo alius est, quam Aegidius Colonna, Prior generalis Eremitarum S. Augustini 
qui an. 1295-1316 sedem archiepiscopalem Bituricensem (Bourges) occupavit (cfr. Eubel 
llierarchia cath., 1, 142). 

2, Craticare est idem ac croticare, vel garrire. 

de sanclo dyonisio, quo iverat sanctorum reliquias visitare, cum 
studentibus suis, et vidisset de propinquo civitatem parisius, dixe- 
runt ei studentes : Magister videte, quam pulcra civitas parisius. 
Velletis esse dominus huius civitatis? Qui respondit : Libencius 
vellem habere omelias crisostomi super matheum. Civitas enim hec 
si essel mea, propter curam regiminis, contemplacionem divino- 
rum mihi eriperet et animi consolacionem impediret. Oblatas etiam 
sibi plures dignitates et redditus a beate* memorie clemente quarto 
papa, simul renuit redditus et honores, cum tamen omnis sui ge- 
neris propinquos sub persecucione frederici imperatoris pro causa 
ecclesie haberet in campania exules, quibus ad subveniendum mo- 
vere eum poterat naturalis affectus. Recepta etiam bulla ab eodem 
papa de promocione sua ad archiepiscopatum neapolitanum cum 
addicione reddituum monasterii sancti petri de ara, dignitatem renuit 
et quod ulterius ad alia eum non promoveret suppliciter exoravit. 

24. Erat etiam pre nimia contemplacione quasi abstractus a sen 
sibus sepe. Nam cum sanctus lodovicus rex francie semel invitasset 
eum ad mensam suam, et ipse se humiliter excusasset propter 
opus summe, quod tunc dictabat, instante rege et mandante priore 
parisiensi cum illa ymaginatione, quam manens in cella conceperat, 
accessit ad regem, iuxta quem existens in mensa, subito mensam 
percutit dicens : modo conclusum est contra heresim manichaei. 
Quem prior tetigit et dixit : Advertatis magister, quia nunc estis 
in mensa regis francie, et traxit eum per cappam fortiter, ut abs- 
tractum a sensibus excitaret. Qui ad se rediens, inclinans se ad 
sanctum regem, rogavit eum ut sibi parceret. De quo rex est plu- 
rimum admiratus et edificatus, et vocato notario suo voluit rex, 
quod coram se redigeretur in scripto. 

Quidam etiam cardinalis legatus in regno audiens de eo plurima 
admiranda venit ad eum. Qui cum vocatus de studio in sua abs- 
traclione maneret, cum expectasset ille diucius sic abstractum, 
subito doctor ascendit habens faciem ylarem et ait : Modo habeo 
quod querebam. Qui cum nullum signum reverencie ei ostenderet, 
cardinalis cepit eum despicere. Cui dixit episcopus capuanus, qui 
fuerat eius discipulus : non miremini domine, quia sic frequenter 
abstrahitur. Et tunc traxit ipsum fortiter per cappam. Qui ad se 

rediens quasi evigilasset de somno, et advertens se esse inter tantos 
prelatos, a domino cardinali humiliter veniam petivit. Interrogatus, 
cur in illa abstractione tam letam faciem ostendisset, dixit, de qua- 
dam questione, de qua diu cogitaveram, nunc pulcram racionem 
inveni, de qua gaudium animi manifestavit exterior lelicia, quam 
oslendi'. Existens aliquando in sancto severino, castro sororis sue 
cum dicto socio et aliis fratribus per magnum spacium temporis 
fuit passus extasim et abstractionem a sensibus, de quo soror tur- 
bata petivit a socio, quid hoc esset. Qui dixit : frequenter in spi- 
ritu rapitur, cum aliquid contemplatur, sed nunquam tanto tem- 
pore, sicut nunc, vidi eum abstractum. Et post modicum traxit 
eum per cappam forliter, et sic eum quasi a somno excitavit. 
Qui suspirans ait : Fili, tibi in secreto revelo prohibens, ne in 
vita mea alicui valeas revelare. Venit finis scripture mee, quia 
talia vidi, quod ea que scripsi et docui, modica mihi videntur, 
et ex hoc spero in deo, quod sicut doctrine mee, sic erit cito finis 


1. Iu Codice Vaticano hic inserta sunt sequentia : Existenti autem parisius apparuit 
soror sua ymaginaria visione. Que cum diceret se esse in purgatorio, certum missa- 
rum petivit numerum quibus sperabat liberari. Qui vocans studentes rogavit, ut pro 
sororis sue anima missas dicerent et orarent. Que ei postea rome apparuit in visione 
et se fuisse liberatam de purgatorio dixit virtute missarum. Et cum de se quereret quid 
esset, illa respondit, Tu frater es in bono statu, et cito veniens ad nos, sed major tihi 
gloria est parata quam nobis. Tene tantum quod habes. Et querenti de fratribus suis, 
ait, quod dominus landufus erat in purgatorio, et dominus raynaldus in paradiso; de 
quo iterum, ostenso sibi libro per angelum scripto litteris aureis et azuriis, repperit 
inter lineas aureas, que erant martirum, nomen fratris, quia pro fidelitate ecclesie 
morienti sub tyrannide frederici imperatoris mors sibi computata fuit ad martirium. 

Existenti eciam in ecclesia neapoli ad orandum, apparuit frater romanus, magister 
in theologia, quem parisius legentem dimiserat. Cui cum attonitus beatus thomas 
diceret : bene veneritis, quando venistis, ille respondit. Ego ex hac vita transivi; con- 
cessum est mihi tibi pro tuo merito apparere. Qui recollecto spiritu ait : Ex quo deo 
placeam, ex parte ipsius te adjuro ut ad quesita respondeas. De me quid est, et au 
placent deo opera mea? Respondit : Tu es in bono statu et placent deo opera tua. Et 
de te, inquit, quid est? Respondit : Ego sum in vita aeterna, et fui in purgatorio quiu- 
decim diebus propter negligenciam quam commisi in quodam testamento, quod cito 
expediendum mihi commisit parisensisis episcopus. Petivit eciam utrum deum videret 
immediate, vel specie mediante. Qui respondit. Sicut audivimus sic vidimus in civi- 
tate domini, et cetera. 

Neapoli fratrem de choro vocavit portarius, cui enxennium portabatur, quod in cella 
reposuit, et rediens ad chorum cepit cogitare quomodo illud solus posset comedere, et 
quietus in choro esse non poterat. Cujus inquietudinis causam doctor videns iu spi- 
ritu, fratri ad se vocato ait : Vide, frater, quid cogitas et id de quo temptaris non 
impleas. Qui cum diceret nichil aliud se cogitare nisi audire missam quae dicitur, 
dixit illi : Ad quid de choro vocatus fuisti? Tunc ille narravit sibi facti seriem et temp- 
tationem mentis. Tunc magister ait : Ego vidi daemonem coram te saltantem et os- 
tendentem tibi enxennium. Cave ne solus comedas, sed aliis fratribus ex caritate dis- 
pensa. De quo frater admiratus egit gracias deo et doctori predicto. 

el vite mee. Sicut enim deus moysi, qui iudaeis legem iustitie 
altulit, et paulo, qui in gentibus legem gracie predicavit, sic et 
huic doctori eximio supra humanum intellectum plurima reve- 
lavit; qui de manu sedentis in throno libellum involutum recepit 
et apertum toli ecclesie exponendum porrexit. Cum enim semel 
consultum esset a medicis, quod in libia portaret cauterium, dixit 
socio : Cum venit, qui ignem debet apponere, facias me ante scire. 
Quod cum fieret, in lecto in quo cauteriandus erat se preparans 
extendens tibiam totus fuit abstractione levatus, quod apposicio- 
nem ignis et cauterium non percepit. Cuius signum fuit, quod 
lecto, ubi tibiam extenderat, non mutavit. Cum semel in camera 
dictaret de trinitate, accepta una candela in manu dixit scriptori : 
Quicquid videas in me, cave ut non me voces. Et tunc in contem- 
placione abstractus et candela post horam consumpta est usque ad 
digitos, quibus ignem candele diucius adherentem doctor non sen- 
sit, sed ipsum ignem sine aliquo motu digitorum sustinuit, donec 
defecit. Simile visum fuit de eo parisius, quociens oportuisset sibi 
minuere, ut antequam minulor ad percutiendam venam accede- 
ret, de abstractione sibi a sensibus per contemplacionem provi- 
deret, et tunc secure minutor venam percuciens sancli doctoris 
ymaginalionem non poterat ledere abstracti a sensibus. Erat enim 
miro modo passibilis, et ideo subito lesivo corporis turbabatur. 
Unde et sibi divinitus est concessum, quod aliquam lesuram cor- 
poris non senliret. — Predicabat autem populo utilia! evitata omni 
curiositate tam in dividendo, quam in prosequendo. Qui tam reve- 
renter audiebatur a populo, quasi sua predicacio prodiret a deo. 
Et quod dicebat ore, implebat opere; admirabatur quoque pluri- 
mum, quomodo aliqui et precipue religiosi possent de alio quam 
de deo loqui, aut de his que deserviunt edificacioni animarum. 
Unde et a iuventute mos ei erat, quando in communi locutorio et 
locucione, si hi cum quibus erat, ad alia sua ora laxarent, stalim de 
loco illo recedebat, quasi ad eum non pertineret locucio, que non 
esset de deo, aut non saperet edificacionem proximi. Sic enim se 
disposueral, ut aut cum deo loqueretur, dum oracioni insisleret, 
aut deus per ipsum diceret?, scriberet vel doceret, ut in se ipso quo- 
dammodo perficeret gyrum celi, ut a se in deum sue mentis motum 


1. Cod. Vat. : utilia non subtilia, 
2. Cod. Vat. addit : aliquid. 

orando inciperet, et a deo ad proximum docendo' consurgeret ; unde 
iterum sui motus circulum inchoaret. 

25. Quidam? frater cum cepisset mente sollicitus, et affectione 
devotus cogitare, quomodo posset convenienter texere plenariam 
ystoriam dicti sancli, et super his oraret deum et beatum thomam, 
ut scribendi ei sufficienciam impetraret, post oracionem soporatus 
circa auroram vidit in somnis coram se unum rete argenteum 
contextum catenulis argenteis cum diversorum colorum lapidibus 
preciosis in ipsius retis medio mira varietate contextis. Qui intel- 
ligens, in his vitam et virtutes illius signari, cogitabat, quibus 
lapidibus illos possidet virtutibus adaptare? ut congrue responde- 
rent. Qui vigilans ystoriam circa quam ceperat, prosecutus (est). 
Tota enim huius vita fuit ex apparicione* argentea, conversacione 
candida, actione mundissima et doctrina sonora, et in similitudinem 
retis, quia vita doctrine in omnibus concordavit, in quo visi sunt 
inserti tot lapides, quot in eius anima sunt infuse virtutes. Figurata 
in Rationali iudicii, in quo intexti erant 12 lapides preciosi, quos 
portare debebat summus pontifex ante pectus, in quo doctrina et ve- 
ritas scripture scripta erant, quia eius doctrina in veritate prefulsit. 

26. Cum eius socius febrem continuam pateretur* venit ad eum 
visitandum et confortandum. Quem cum ad pacienciam induxisset, 
consuluit ut ad sanctam agnetem specialem devocionem concipe- 


1. Cod. Vat. habet : ad proximum docendo finiret a quo in deum contemplando et 
orando consurgeret. 

9. Bollandiani (Act. SS. Mart. t. T, 655) putant hunc fratrem esse ipsum Guillelmum 
de Tocco. sed haec opinio non videtur vera, quia Calo non legit biographiam S. Tho- 
mae a Tocco exaratam. Cfr. infra n. 30 not. 

3. Mendose pro : quibus lapidibus posset illas virtutes adaptare, sicut recte habet, 
Cod. Vat. 

4. Cod. Vad : apropiatione. 

5. Notatu dignum est quomodo eamdem rem narrat Plolomaeus de Lucca (Hist. eccl. 
]. 23, c. 10). « Caeterum quod vidi de ipso ad judicium sanctitatis ejus tacere non 
debeo. Cum enim ego cum ipso venirem de Roma, declinavit Molariam ad castrum 
Domini Richardi cardinalis, ibique praefatus Doctor infirmatus est de tertiana. Socius 
vero suus Frater Raymundus de continua gravi (febri). Et cum non apparerent in eo 
signa critica, medici Domini Richardi male judicabant de ipso. Tunc venerabilis 
Doctor recepit reliquias B. Agnetis, quas ex devotione secum ferebat de Urbe et misit 
dicto Fratri, quod super se poneret et haberet fidem plenam in eis. Quod et fecit et 
curatus est ultra spem omnium medicorum; propter quam causam disposuerat sin- 
gulis annis facere festum solemne de ipsa cum bona refectione fratrum, quod et illo 
anno fecit Neapoli. Sequenti vero transiit ad Deum. Obiit autem quinquagesimo vitae 
suae anno; alii dicunt XLIV habens in Magisterio annos XX. » Hoc testimonium est 
magni momenti, quia Ptolomaeus loquitur ut testis oculatus et insuper testatur jam 
suo tempore incertam fuisse aetatem, quam adeptus est S. Thomas. 


Digitized b Go gle UNIVERSITY OF WISC ONSIN 


46 CALO : VITA S. THOMAE AQUINATIS. 


ret, et ab ea ut sanitatem reciperet, speraret. Cuius merita implo- 
rans reliquias dicte sancte, quas (ex) devocione ad pectus suspensas 
portabat, orans posuit super pectus infirmi, et statim sanus et yla- 
ris in leclo sedit. Quod miraculum utriusque sancti meritis est cre- 
dendum. — Parisius vero cum in crastino determinare deberet coram 
universitate quamdam, quam disputaverat, questionem, surgens de 
nocte, ut consueverat, ad orandum, percepit in ore suo supercre- 
visse unum dentem superfluum, qui impedimentum prestabat non 
modicum ad loquendum. Quod ab eo audiens socius consuluit, 
quod universitati diceretur in craslino, quod impedimento super- 
veniente, delerminare non poterat et ordinaretur, quod ferro dens 
auferetur. Doctor igitur considerans universitatis scandalum et 
quod imminere poterat ex dentis avulsione periculum, dixit socio : 
Nullum aliud video remedium, nisi quod divine providencie me 
commiltam. Et diu orans in loco solito cum lacrimis remedium 
peliit. Quo orante instancius dens ille superfluus sine aliqua vio- 
lencia vel dolore tactu sue manus levi evellitur, et ipse ab impedi- 
mento locucionis totaliter liberatur. Quem dentem ad recolendum 
divine beneficium pielatis magno tempore secum tulit. — Cum 
in seplimana sancla idem predicasset rome de passione christi in 
ecclesia sancti petri et populum ad lacrimas provocasset, in die 
pasce induxit eos ad gaudium et ad congaudendum gloriose vir- 
gini de resurrectione filii, sicut pridie fuerant de passione compassi. 
Qui cum descendisset post predicalionem de pulpito, mulier que- 
dam, que magno tempore fluxum sanguinis passa erat et nullo 
iuvari potuerat remedio medicine, cappe eius fimbriam tetigil et 
statim liberata est. Et sequens eum ad sanctam sabinam, quod 
beneficium recepit, eius socio indicavit. — Cum semel ipse esset nea- 
poli in sua camera decumbens in lecto, fratre bonofilio de neapoli, 
qui ei serviebat absente, germanus dicti servitoris puerulus ad cus- 
Lodiam camere remanens, vidit per fenestram camere stellam ful- 
gentem ad mensuram magnitudinis fenestre ingredi et super caput 
eius per spacium unius ave maria residere, et post paululum eodem 
vidente, unde venerat inde redire. Qui postea faclus senex, hoc 
inquisitoribus sub iuramento deposuit. Demon frequenter visus est 
in forma ethiopis ipsum temptaturus ad cameram eius accedere 
et magister ipsum signo crucis opposito et clamando fugare. 

27. Post hoc cum diclus doctor de mandato domini gregorii 

decimi pape iret ad generale concilium lugdunense et portaret 
libellum, quod de mandato domini urbani pape fecerat contra gre- 
cos, contingit ipsum transire per campaniam in castro magencie, 
quod erat domine! francisce neptis sue debilem declinare, ubi ami- 
sit totaliter appetitum. Et requisitus a magistro ioanne de guidone 
de piperno, si aliquem cibum appeteret, et de nullo cibo, nisi de 
alecibus, que comederat in francia, diceret se posse gustare, anxia- 
tus ille, quia talis piscis ibi non poterat inveniri, invenit in platea 
castri sardas recentes de terracina portatas in salma. Quam cum 
fecisset deponi ad terram, repperit unam de alecibus cistam, de 
quo miratus, quod nunquam ibi visi fuerant tales pisces, et quod 
venditor solas sardas se emisse dicebat. Predictos pisces fecit ma- 
gistro deferri cum gaudio. Qui advertens grande miraculum, re- 
nuens de illis comedere, dixit medico : Melius est quod divine pro- 
videncie me committam, quam de his piscibus sic a deo. prestitis 
et a me concupitis manducare presumam. De quibus piscibus, 
quia mulli comederunt, et medicus retulit, miraculum est vulgatum 
in regione. Cumque fuisset aliquibus remediis confortatus, ut vide- 
relur sibi, quod posset iter inceptum prosequi versus romam, invi- 
tatus ab abbate et monachis monasterii fosse nove cislerciensis 
ordinis predictum monasterium est ingressus cum comitiva decenti 
concurrencium et concomitancium monachorum. Qui ingressus 
ecclesiam debita reverencia sacro altari exhibita, sanctum claus- 
trum intravit. Ubi facta manu domini super eum dixit, pluribus 
suis fratribus et monachis audientibus : Frater raynalde hec requies 
mea in seculum seculi, hic habitabo etc. Et positus est in camera 
abbatis, et sicut exigebat necessitas, pie stratum est ei caritative 
suis sociis collatis?. Ubi cum pluribus diebus gravatus amplius in 
infirmitate decumberet, monachi cum. tanta reverencia et humili- 
tate ei servire ceperunt, ut ei de silva propriis humeris ligna defer- 
rent. Qui aliis compassivus dicebat : unde hoc mihi ut servi dei 
serviant homini et onus tam de longe deferant! Qui licet admodum 
debilis esset, rogatus ab aliquibus monachis ut aliquid memoriale 
sue sciencie eis in finem? relinqueret, breviter eis exposuit can- 

1. In primo processu inquisitionis testatur Abbas Nicolaus monasterii Fossae novae, 
castrum hoc fuisse Domini Annibaldi de Ceccano. Ergo neptis Francisca fuit uxor 
hujus viri. 


2. Cod. Vat. : collocatis. 
3. Cod. Vat. : in fine. « 

lica canticorum, in dilecti et dilecte canticum terminans studium, 
qui ad dilecti properabat amplexum. 

28. Deinde nimia debilitate deficiens et suum exitum presenciens 
cum magna devocione peciit sacrosanctum christi corporis sacra- 
mentum. Quo sibi ab abbate et monachis reverenter portato, cum 
ipse prostratus ad terram debilis corpore fortis mente suo domino 
obviam cum lacrimis occurrisset, oblato sibi dominico sacramento, 
cum petitum fuisset ab eo, ut moris est, si crederet, quod illa hos- 
tiaconsecrata esset verus filius dei, qui exivit de utero virginis etc. 
libera voce et devote cum lacrimis ait : Si maior sciencia, quam 
fides de hoc sacramento in hac vita haberi potest, in illa respondeo, 
quod vere credo et pro certo scio, hunc deum verum esse et homi- 
nem, dei patris et virginis matris filium et sic credo animo et con- 
fiteor verbo. Et premissis aliis devotis verbis sumendo sacramentum 
predixit : Sumo te precium redemptionis anime mee* pro cuius 
amore studui, vigilavi et laboravi; te predicavi, te docui. Nichil 
unquam contra te dixi, sed si quid male dixi, ignorans dixi. Nec 
sum perlinax in sensu meo, sed si quid male dixi de hoc sacra- 
mento et aliis, totum relinquo correctioni sancle romane ecclesie, in 
cuius obediencia nunc transeo ex hac vita. In huius eciam sacra- 
menti elevacione consuevit dicere : Tu rex glorie christe, tu patris 
sempiternus es filius etc. usque in finem cum magna devocione. 
Die alio petivit exeuncium sacramentum. Qui cum ad singulas sacre 
unctionis formulas respondisset, post paululum spiritum reddidit 
deo patri millesimo CCLXXIIIl septima die marcii hora matutinali, 
et tam letanter exivit de corpore, quasi mirabiliter videbatur ma- 
nere extra corpus. 

29. In cuius transitus hora quidam illius monasterii monachus 
orans in ecclesia obdormivit. Et ecce visa est ab eo una stella miri 
splendoris super monasterium cadere, et due stelle combinate ad 
ipsam descendere et primam stellam ad celestia sublevare, que 
duarum stellarum videbatur splendorem attingere et magnitudinem 
adequare. Expergefactus autem a somno, cum audisset pulsari 
tabulam signum obitus eius qui tunc obierat, intellexit primam 
stellam signare eius animam, que celum cum aliis conscendit. Que- 
dam eciam stella per modum comete tribus diebus ante eius obi- 


1. Cod. Vat. addit: sumo te viaticum peregrinationis mee. 

lum super monasterium visa fuit, quod cum ignoraretur, quid 
significaret, dum apparuit, ostendit illius doctoris obitum, dum 
cessavit'. Frater eciam paulus de aquila vir magne probitatis et 
fame, lector et inquisitor hereticorum existens neapoli vidit yma- 
ginaria visione, ipso migrante, predictum doctorem ibi legentem 
in scolis coram scolarium multitudine copiosa et beatum paulum 
eius scolam intrantem cum societate sanctorum. Cui cum doctor 
descendens de cathedra vellet occurrere, apostolo ei innuente, 
quod legeret et prosequeretur quam ceperat lectionem, doctor 
rogavit apostolum, ut ei diceret, si habuisset verum de suis epis- 
Lolis intellectum. Qui respondit : Bene sicut in hac vita homo vivens 
in corpore potest scire. Sed volo, ut mecum venias, et ducam te 
ad locüm, ubi clariorem habebis de omnibus intellectum ; et vide- 
batur ipsum per cappam accipere et ducere extra scolas. Ad cuius 
exitum dictus frater cepit fortiter clamare dicens : Succurrite fra- 
tres, succurrite*; quo fratres excitati interrogaverunt, quid clamans 
in visione vidisset. Qui narravit eis totam per ordinem visionem. 
Qui horam notantes noverunt illam fuisse obitus sui horam. 

Dominus ioannes de ferentino, supprior dicli loci visu oculorum 
totaliter carens, fecit se duci ad corpus eius. Ad cuius pedes cum 
reverencia et devocione prostratus applicavit se funeri, et ponens 
faciem suam super faciem eius oravit deum, ut illius meritis fieret 
ei restitutio luminis. Qui statim illuminatus clamavit : Benedictus 
deus, quia meritis huius sancti visus est mihi perfectissime resti- 
tutus. 

30. Abbas autem et monachi tot visis sanctitatis indiciis, dolen- 
les de tam subita eius morte et gaudentes se tantum meruisse pa- 
tronum, solemnes circa sancti corpus exequias celebrarunt. Quibus 
interfuerunt plures fratres sui ordinis qui ad eum venerant visitan- 
dum. Et terracinensis episcopus frater minor? cum pluribus sui 
ordinis fratribus, et multi de campania nobiles, quorum plurimi 
attinebant eidem. Cum igitur funus cum cantu et reverencia ad 


1. Jam Ptolomaeus de Lucca (hist. eccle. 22, c. 9) idem factum narrat. 

2. Cod. Vat. addit : quia frater thomas a nobis tollitur; ad cujus clamorem fratres 
excitati... 

3. Bernardus Guidonis nuntiat nomen istius episcopi fuisse Franciscum. Gams au- 
tem (Series episcopor. 732) affert duos episcopos Terracinenses, quibus erat nomen 
Franciscus : alter ab anno 1263-1273, alter ab anno 1273-1295, quando translatus fuit 
ad sedem Avellinensem. Eubel (Hierarch. eccl. med. aev., I, 501) hanc assertionem 
probabilem habet. 

ecclesiam portaretur, domina francisca neptis eius, que non aude- 
bat monasterium ingredi, ab abbate de gracia petivit, ut funus fa- 
ceret deferri ad ostium. Quo viso ipsa cum aliis duabus fecit super' 
lugubre ex more lamentum. Quarum clamor et gemitus, cum lon- 
gius personaret, mulus, cui doctor insederat, de stabulo se fracto 
fune dissolvit et nullo ducente appropinquans ad feretrum mortuus 
cecidit sine omni alia infirmitate. Delatum est demum ad ecclesiam 
corpus, in qua fuit venerabiliter tumulatum. Frater autem raynal- 
dus de piperno, qui tocius vite sue meruit testis esse et socius pro 
sui commendacione* astantis populi surgens in medium predicavit 
et dixit : Ego istius doctoris tocius vite exterioris et consciencie tes- 
tis sum et frequenter et nunc generalem ejus confessionem audivi. 
Quem ita semper purum repperi, sicut puerum quinque annorum, 
qui nunquam sue carnis sensit contagium, nec habuit in aliqua pra- 
vitate consensum. Post eius obitum die tercia frater raynerius ma- 
turus pisanus nostri ordinis vir admodum laboriosus et humilis, ei 
multum familiaris in vita, cum fuisset pre dolore obitus eius diucius 
ananie? lacrimatus, cogitans quod tanta sciencia fuisset amissa dor- 
miensque post gemitum, vidit quod frater thomas exibat de sa- 
eristia indutus sacerdotalibus vestibus procedens ad altare cum 
ministris paratus ad missam, ipso fratre raynerio faciente more 
solito cantoriam. In qua cum doctor procederet vertens se ad po- 
pulum post evangelium, solemniter predicavit. Quibus finitis re- 
deunte eo ad sacristiam et choro toto fratrum ei devocius inclinante, 
cum idem frater raynerius in eum curiose intenderet, perpendit dic- 
tum doctorem dextrum oculum multo maiorem habere sinistro et 
incomparabiliter clariorem mirandique splendoris. De quo cum 
plurimum miraretur, dixit ei : De hoc fili miraris! quantam diffe- 
renciam in me oculi dextri ad sinistrum perpendis, tanta est diffe- 
rencia sciencie, quam nunc in patria habeo, ad illam quam habui 
dum essem in vita. 

31. Cogilans autem dictus abbas, quod cognitus erat locus se- 
pulture ipsius et quod posset eis auferri, procurantibus fratribus 
sui ordinis per mandatum summi pontificis corpus eius, quod erat 
loco depositi dicto monasterio commendatum, occulte ipsum trans- 


1. Cod. Vat. addit : funus. 
2. Cod. Vat. recte habet : magistri et consolatione astantis populi. 
3. Id est in urbe Anagui. 

ferri fecit ad capellam sancti stephani iuxta claustrum. Cui appa- 
rens doctor in somnis ipsum graviter arguit, quod erat suo corpori 
in debita reverencia derogatum, et quod fratres sui ordinis essent 
decepti, qui locum in quo reverenciam redderent, in veritate nesci- 
rent, et comminatus est ei, nisi corpus suum ad priorem locum 
cito reduceret. Qui timens et volens nichilominus claustrales mo- 
nachos hoc latere, acceptis capelle illius clavibus a domino blasio 
et assumptis duobus monachis extraneis et aliquibus oblatis acces- 
sit ad locum et patefacto sepulcro ferreis instrumentis, anno a die 
sue translationis, illuc tantus odor de eius sepultura subito exalavit, 
ut non sepultura defuncti hominis, sed apotheca aromatum visa 
sit patuisse. Qui tantus odor sic per monasterium se diffudit, quod 
nullo! indicante ad ipsum monachi divinitus excitati convenerunt 
et viderunt corpus eius integrum in membris et in pannis, cappa 
et caputio sui ordinis habitu, sicut fuerat ante positum in sepulcro, 
in nullo penitus immutatis, cum tamen eius corpus fuerat grossum 
et pingue et magnum et solum sepulture humidum et profundum. 
Quod videntes monachi, posito in lecto defunctorum sancti corpore 
et elevato, ut ad ecclesiam cum sollempnitate deferretur, ordinato 
prius, que cantare deberent, cantor alta voce incepit : Iste sanctus 
digne vertitur in memoriam hominum, qui ad gaudium transiit 
angelorum. Quod cum cantibus reverenter delatum, sepultum est 
iuxta altare maius in quadam tumba marmorea, et conventus can- 
tavit missam de confessore. Cantor enim cum non precogitasset, 
quem introitum diceret, subito cantare cepit : Os iusti meditabitur 
sapienciam elc. Dum autem monachi ad refeclionem ivissent, inter 
custodes alios sacri corporis, magister iacobus murator pro sepul- 
eri paratura cum aliis ad custodiam mansit. Qui aperiens tabulam, 
qua capsa sacri corporis tegebatur, terram que circa pectus ejus 
ceciderat, recolectam eduxit, que magnum odorem reddidit, qui se 
per totum chorum cum fragrancia magna diffudit, ita ut omnes qui 
aderant, mirarentur, stupentes, quod non solum corpus sancti 
odorem redderet, sed etiam omnia, que adhesissent ei; unde qui- 
dam nobilis, qui pro habendis sancti reliquiis venerat, de illa terra 
partem aliquam secum detulit et pro suo sanctuario conservavit. 
Divina autem providencia in tali monasterio obiit ut tot sanctorum 


1. Cod. Vat. addit : homine. 

religiosorum fide dignum testimonium haberetur de miraculis sacri 
corporis eius, qui compellerentur clamantibus signis eius sanctita- 
tis testes existere, qui videbantur! forte, ne videretur, quod cla- 
resceret miraculis, occultare, ne propterea a fratribus sui ordinis 
peteretur corpus ipsius. Quibus eciam fratribus sui ordinis non 
fuisset creditum de frequentacione odoris, quin fuisset humana 
sagacitate suppositus, qui senciebatur tam mirabili suavitate dif- 
fusus, nisi inter manus tot testium fuisset aliis manifestus. Quarto 
decimo vero anno ab eius obitu dominus petrus, abbas dicti monas- 
terii, rogatus a domina theodora, sorore sancti, ut ei daret de 
reliquiis manum dextram fratris sui, promittens hoc facere acces- 
sit ad sancti sepulcrum, et ferreis instrumentis vix elevato lapide 
sepulture et patefacto sacri corporis precioso thesauro, sicut prius 
inde magnus odor exivit. Ad quod sicut antea omnes monachi con- 
venerunt et invenerunt corpus eius integrum in membris et in 
pannis sui habitus, sicut prius, excepta summitate nasi que modi- 
cum erat ex diuturnitate corrosa. Cuius dexteram, quam credebat 
ut putridam, posse evellere, compulsus est detruncare. Quam licet 
pre stupore mirabili pavidus, presumptuosus tamen ex devocione 
concepta, accepit et cum reverencia detulit ad sororem, que illam 
cum desiderio expectabat. Quam receptam devote cum lacrimis 
fecit diligencius conservari cum aliis reliquiis, quas habebat. Que 
usque hodie, sicut accepta fuit, integra sic apparet, que apud con- 
ventum salernitanum nostri ordinis, in quo est sepultum corpus 
dicte sororis eius, cum veneracione servatur. Quidam vero clericus 
dum de sancto non devote sentiret et devocionis causa a quodam 
capellano plures reverende reliquie monstrarentur dicente se adhuc 
preciosiores habere, sc. manum sancti thome de aquino, ilico eum 
derisiorie de his trufante, cum eas non curaret videre, sed diceret : 
sanctus non est, sed frater quidam ordinis predicatorum, tremor 
apprehendit et caput eius ad modum cuiusdam magne ciste gros- 
sum' sibi esse videbatur. Qui infirmitate correptus et penitens, 
dum veniam a sacerdote petitam obtinuit, reverenter manum sancti 
deosculans, confestim a tremore et inflacione capitis liberatus est 
sensitque progredientem maximum ex illa manu odorem, qui odor, 
cum ipsius curati capucio personeque ex tactu manus eiusdem 


1. Ita uterque codex. Probabiliter est menda pro : nitebantur. 
1. Cod. Vat. addit: et valde ponderosum. 

per magnum tempus inhereret, multis eumdem postea percipien- 
libus et sciscitantibus quid esset hoc, narrare quod acciderat et 
nolens miraculum cogebatur. Fuit autem hoc XLII anno ab obitu 
dicti doctoris, quod et tunc adhuc cum odore dicta manus in sua 
integritate perdurabat excepto pollice, qui fuit alicuius devocione 
subtractus, extensa siccata et a suo colore triticeo iam mutata. 
Sensit eciam idem clericus cum odore, mentis in omni temptatione 
auxilium, ut quociens sensisset se ab adversario impugnari, 
eciamsi iam deliberasset in animo consentire, vocato dei auxilio 
el meritis dicti sancti, continuo se percepit ab omni periculo libe- 
rum et securum. Cum autem hoc miraculum fuisset domino tho- 
masio de sancto severino, comiti marsici pluries ennarratum, lau- 
dans deum de miraculo, et cogitans quod a fratribus sui ordinis 
reverencius servaretur predicta manus, ipsam priori et conventui 
salernitano concessit cum reverencia conservandam. Ad quam ve- 
nerandam devocione debita cum quidam frater devotus plurimum 
accessisset sperans, quod ab aliis audiverat, sentire suavitatis odo- 
rem, cum non sensisset, ut speraverat, iterum ad ipsam reverencius 
adorandam cum majori devocione se preparans sensit odorem mi- 
rabilem, cui similem non recoluit se sensisse. Quod miraculum 
priori suo et pluribus enarravit. Qui odor quia non sentitur ab 
omnibus, qui ipsam manum adorant, nec quociens adoratur, omni 
caret suspicione, quod non sit ille odor humano ingenio procura- 
tus, quia et nullius alterius rei odori similis inveniatur. Referunt 
eciam qui ad adorandum accesserunt el alia sanitatis beneficia 
receperunt, quod idem miraculum de odore ad alias dicti sancti 
reliquias esset ostensum. Ex quo inolevit consuetudo devota, 
quod homines in suis operibus occupati in agris, quacunque infir- 
mitale subito gravarentur, ad dicti sancti sepulcrum ire et eius 
meritis graciam invenire. Magister raynaldus, arte cyrurgicus, 
sed per decennium podagricus ita quod per se ire non poterat 
absque baculi vel hominis suffragio, se deo et beato thome devo- 
vens et procumbens iuxta tumulum eius, oracione facia, sanus 
prosiluit currens et deum laudans et sanctum suum. De quo mira- 
culo monachi stupefacti pulsatis campanis : te deum laudamus 
solemniter cantaverunt. Petrus francisci de piperno oblatus dicti 
monasterii ex horribili quadam visione fantasmalis percussus pe- 
dibus manibusque contractus fuit et ore distortus et facie sensi- 

bile* carens et omni virtute destitutus mortuo similis videbatur 
adeo ut igne membris eius admoto non senliret, portalus ad 
sancti tumulum, post morulam liber et sanus surrexit. Qui statim 
relicto seculo factus est conversus dicli monasterii conversacione 
devotus. Iacobus romanus habitator piperni, cum haberet filium 
puerulum nicolaum paraliticum in sinistro latere, in quo motum 
amiserat naturalem, concepta devocione ad sanctum thomam, 
filium suum super eius sepulcrum orando cum lacrimis collocavit, 
donec missa a monachis cantaretur. Qua finita filium de sepulcro 
sustulit perfecte curatum agens gracias deo et sancto suo. Domi- 
nus nicholaus angeli de piperno paciens artheticam in brachio 
dextro, ita quod nichil cum ipso poterat operari, concepta devo- 
cione ad sanctum thomam, accessit ad ejus sepulcrum cum plena 
fide. Super quod dum orans deum sancti meritis graciam implo- 
rasset, posito super sepulcrum infirmo brachio, subito fuit sanitati 
pristine restitutus. Thomasius iuvenis de piperno infectus lepra, 
nondum a societate hominum separatus, cum devocione ad sepul- 
crum sancli thome accessit eius meritis confisus. Iuxta quod cum, 
pia dissimulacione, permisissent eum monachi pernoctare, de nocte 
ei dormienti sanctus thomas apparuit dicens : Quid petis a me? 
Qui cum respondisset : peto a deo tuis precibus et meritis liberari. 
Sanctus respondet ei : Surge et esto sanus. Qui evigilans cum 
gaudio reperit se sanatum gratias agens deo et sancto thome*. 


1. Cod. Vat. : sensibus. 

2. Guillelmus de Tocco multa plura miracula affert quam noster Calo. Praesertim ad- 
dit miracula, « quae in prosecutione cannonizationis ejus (Thomae) divinitus contige- 
runt fratribus quibus commissa fuit inquisitio de miraculis a Deo meritis ejus factis » 
(apud Bolland c. XIII). Si Calo cognovisset ista miracula atque processum cannoniza- 
tionis, certo de illis locutus fuisset. Bernardus Guidonis qui paulo post cannonizatio- 
nem $. Thomae ejus vitam scripsit, quam plurima ex Tocco et processu cannonizatio- 
nis depromit. Nihilominus maxima, licet non universalis, conformitas inter nostrum 
Calo et priorem partem (usque ad. cap. XIII) vitae a Tocco exaratam existit. Quomodo 
haec explicari possunt? Duae hypotheses occurrunt : prima : Calo et Tocco ex com- 
muni fonte nobis ignoto hauserunt. Altera : aut Calo legit primam partem vitae a 
Tocco conscriptae illamque cum quibusdam mutationibus et additionibus iterum in 
lucem dedit, aut Tocco legit vitam a Calo compilatam atque adjunxit ea, quae repperit 
ex utroque processu inquisitionis praevio cannonizationi. Ut candide meam opinio- 
nem de hac re proferam dico : 

1» Calo non legit totam vitam a Tocco scriptam sicuti illa invenitur tum apud Bol- 
landianos tum in codicibus manuscriptis hodie notis. Secus enim certo non omisisset 
ea, quae notatu valde digna enarrantur in capitulo XIII et seqq. Quandoquidem ipse 
praefatur in prologo Legendarii sui : « Quoniam sunt plurimi sanctorum illustrium 
discipulorum Christi vel apostolorum, martyrum, confessorum ac virginum, de quibus 

nihil omnino est in usitatis legendis, ideo in presenti opere intendo plenius ponere 
de premissis, sicut in libris monasteriorum vel ecclesiarum et diversis historiis potui 
perfectius invenire, NIL DE SENTENTIIS ARREVIANS VEL DETRUNCANS preterp rologos et super- 
fluitatatem verborum ». 

2» Calo scripsit ante a. 1223 hanc biographiam, secus mentionem fecisset S. Thomae 
cannonizationis quae hoc anno facta fuit. 

3» Calo et Tocco ex iisdem fontibus hauserunt, qui forsan sunt « historiae » quas 
memorat Ptol. de Lucca c. 22-28, aut narrationes fr. Reginaldi socii S. Thomae, aut 
alterius biographi, de quo sermo est supra n. 24: « Quidam frater cum cepisset mente 
sollicitus et affectione devotus cogitare, quomodo posset convenienter texere plena- 
riam ystoriam dicti sancti... » Bollandiani notant ad hunc locum, qui etiam in biogra- 
phia a Tocco conscripta habetur, illum fratrem esse ipsum Guillelmum de Tocco, sed 
hoc mihi videtur haud verisimile. Etenim tum Calo tum Tocco eandem visionem retis 
argentei narrant, sed prorsus diverso modo finiunt narrationem. His verbis concludit 
Calo : « quia ejus doctrina in veritate prefulsit. » Tocco autem iisdem verbis addit .- 
« et domi nus noster Summus Pontifex dum ipsam in conspectu et affectu quasi in 
Rationali judicii habuit factam potestatem cannonizationis titulo approbavit. » Codi- 
ces manuscripti tum Burn. tum Florent. tum Vatican. paulo aliter quidem textum 
reddunt, sed omnes videntur alludere ad cannionizationem S. Thomae. Ex quibus haud 
obscure sequitur, ut tum Calo tum Tocco legerint « ystoriam fratris. » Calo autem nihil 
dixit de cannonizatione, quia scripsit ante ipsam. Tocco vero redigens aut perficiens 
Thomae biographiam postea eam indicavit. Si ille « quidam frater » fuisset Guillelmus 
de Tocco, dicendum est ipsum scripsisse duas biographias S. Thomae : alteram quam 
legit Calo ante cannonizationem, alteram quam non cognovit, et quae nunc invenitur 
apud Bollaudianos et in pluribus Codicibus manuscriptis post cannonizationem. Cae- 
terum alio in loco disseram de biographia a Tocco exarata. Sufficit nunc me demons- 
trasse nostrum Petrum Calo non exescripsisse vitam Toccianam. 

AUCTORE 


G'UILLELMO DE TOCCO 


PROLOGUS 


Pauca verba praefari liceat 1* de vita et gestis Guillelmi de 
Tocco; 2* de relatione inter illum et Bernardum Guidonis; 
3* de manuscriptis continentibus opus a Guillelmo perfectum. 


I* DE VITA ET GESTIS GUILLELMI DE TOCCO 


Perpauca ad nos pervenerunt de vita gestisque Guillelmi de 
Tocco, cujus diem et nativitatis et mortis ignoramus. Illum 
duxisse ortum ex nobilissima familia de Tocco nonnulli histo- 
riographi asserunt', sed forte nec etiam alienum a vero erit 
dicere illum sumpsisse nomen ab urbe natali Thocum vel 
Thucum, quae parum distat a Benevento. 

Sicut enim vocatur Thomas de Aquino, Franciscus de Assisi, 
Vincentius de Bellovaco a conventu vel loco natali, ita etiam 
noster Guillelmus vocatus est de Tocco a loco suae originis. 
Caelerum nil certi de hac re dici valet. Ipso Guillelmo tes- 
tante?, scimus eum fuisse auditorem S. Thomae docentis Nea- 
poli (a. 1272-1274). A diffinitoribus « provinciae Regni Siciliae 
comitia habentibus Cajetae » electus fuit, qui nomine provinciae 
et ordinis instaret pro cannonizatione Thomae Aquinatis apud 
Johannem XXII Avenioni residentem. Erat tunc Prior con- 


1. Cfr. Ughelli, Italia sacra, t. I, col. 281; Quétif et Echard, Scriptor. ord. Praed., I, 
552; Franciscus de Petris, Historia genealog. Toccorum, Neapoli, 1654. 

2. In primo processu inquisitionis de vita et miraculis S. Thomae testatur Guillel- 
mus d. 4 Aug. 1319 se vidisse Thomam « scribentem super librum de generatione et 
corruptione, quod credit fuisse ultimum opus suum in philosophia ». (Process. inquis. 
n. 58.) 

ventus Beneventani. Exinde indefesso labore ac summa dex- 
leritate hoc sibi commissum munus prosecutus est atque 
perduxit ad felicem finem. Iter agens ad urbem Avenioni 
vehementissimum naufragii periculum apud Montem Argen- 
lorarium evasit, precibus — ut dicit — S. Thomae pro cujus 
cannonizalione laboravit. Postquam venit ad Curiam Summi 
Pontificis, ita sollerter egit, adjutus quidem a tribus Cardi- 
nalibus ex Ordine Praedicatorum assumptis, sc. a Nicolao de 
Prato, episcopo Ostiensi et sacri senatus decano, a Guillelmo 
Petri de Godino, a Nicolao de Freauvilla, ut Johannes XXII 
cannonizalionis processum inchoandum statuerit ac statim ad 
hoc munus delegaverit archiepiscopum Neapolitanum Umber- 
tum', episcopum Viterbiensem Angelum* ac Pandulphum de 
Sabello notarium Apostolicae sedis. Qui quidem tres viri 
injunctum munus perfecerunt, accitis duobus notariis Petro 
Joannis de Rocca-Tarani et Francisco de Laureto, Neapoli 
anno 1319 a die 23 Julii ad 18 Sept. Inter testes auditos etiam 
noster Guillelmus adest. Cum autem in hoc processu plura 
miraculosa facta S. Thomae fuissent praetermissa, Guillelmus 
denuoiter arripuit in Galliam ac d. 1 Jun. 1321 obtinuit a Summo 
Pontifice litteras, per quas novus processus inquisilionis pera- 
gendus a Petro? Anagniae, ab Andrea' Terracinae episcopis, 
el a Pandulpho de Sabellio fuit indictus. Qui quidem processus 
locum habuit in monasterio Fossae novae a die 10 ad diem 
26 nov. 1321, praesente nostro Guillelmo. Postquam acta 
ulriusque processus serio examinata fuere in Curia Summi 
Pontificis, tandem die 18 Julii 1323 Johannes XXII sollemniter 
publicavit Bullam cannonizationis S. Thomae Aquinatis. Cum 
Guillelmus de Tocco ipse testetur se vidisse S. Thomam, 
cumque vocetur d. 4 Aug. 1319 in primo processu inquisitio- 
nis (n^ 58) « antiquus religiosus », mirum est quod senex tot 

1. Humbertus de Montauro rexit ecclesiam Neapolitanam 1308-1320 (Gams, Series 
episcop. 905). 

2. Angelus Tignosi episcopus Viterbiensis fuit 1318-1343 (Gams, l. c. 737). 

3. Petrus Ferri episcopatum Anagniensem obtinuit 1318-1343 (Gams, 1l. c. 636). 


4. Andreas sedem episcopalem Terracinensem occupavit 1319-1326 (Eubel, Hierarchia 
cathol. medii aevi, 1, 54). 

durissima itinera perficere potuerit pro cannonizalione S. Tho- 
mae obtinenda. Verisimile est illum non diutius post annum 
1323 vixisse, sed quo anno et loco mortuus sil, ignoramus. 


2» DE RELATIONE INTER GUILLELMUM DE TOCCO 
ET BERNARDUM GUIDONIS 


S. Thomae Aquinalis vita conscripla a Guillelmo de Tocco 
tum clarissimis viris Quétif et Echard', tum Bollandistis?, tum 
caeteris omnibus semper visa fuit fons, ex quo Bernardus Gui- 
donis, episcopus Lodevensis, hauserit suam hisloriam vitae 
S. Thomae. Primus Ios. Endres? contendit Bernardum scrip- 
sisse hanc historiam ante cannonizationem S. Thomae atque 
Guillelmum de Tocco fere nihil aliud perfecisse, quam hanc 
historiam bene et concise a Bernardo conscriptam exornare 
reflexionibus mysticis, quae haud raro sat insulsae apparent. 
lam supra p. 9 concussi argumentum allatum ab Endres de 
historia scripta a Bernardo ante cannonizationem. Videamus 
nunc argumenta quibus cl. auctor nititur probare alterum as- 
sertum, sc. Guillelmum de Tocco exscripsisse Bernardum Gui- 
donis illumque exornasse solis reflexionibus mysticis. Affert 
quaedam exempla : 


Bernardus Guidonis. 


« Dum adhuc thomas esset laclens 
infantulus et more infantis pannis in- 
volveretur in cunis, contigit quadam 
vice, dum causa balneáàndi ipsum nu- 
trix solvisset, ipse infans extendens 
manum suam quandam cartulam di- 
vino nutu repertam de terra, nullo sibi 
innuente, suscepit... » 


Guillelmus de Tocco. 


« Contigit praedictam matrem suam 
in civitate Neapoli, de qua originem 
traxerat, ire ad balneum cum aliis do- 
minabus et praedictum puerum cum 
ea portari per nutricem. Quem cum 
nutrix posuisset in consueto loco bal- 
nei ad sedendum, puer cartulam par- 
vulam divinitus repertam in eodem 
loco, nullo jubente, suscepit... » 


Guillelmus de Tocco idem factum narrat, quod Bernardus 
Guidonis. Solummodo addit hoc factum contigisse in civitate 
Neapoli, de qua originem traxit S. Thomae mater, quae cum 


1. Scriptores ord. Praed., I, 552. 
2. Acta SS. Mart., t. I, 651. 
3. Histor. Iahrbuch (1908), p. 538. 

aliis dominabus ad balneum ivit. Nihilominus Endres asserit 
extra dubium poni Guillelmum hic exornasse ad instar stili 
Roccoco simplicem narrationem Bernardi'. ludicet lector num 
revera haec assertio extra dubium sit posita. 

Quam leves sint rationes ab auctore allatae, luce clarius 
apparet ex alio ejus exemplo : 


Bernardus Guidonis. 

« Cum itaque electus a Deo juvenis 
servatur in custodia carceris, lux divina 
in tenebris sibi illuxit in mente; nam 
multa ibidem perlegit, didicil et me- 
moriae commendavit. » 


Guillelmus de Tocco. 


« In tali autem carcere juvene dili- 
gentius coarctato, quamvis privato lu- 
mine et exitus libertate, lumen ei in 
tenebris affuit et in vinculis plus liber- 
tatis invenit. Qui cum arctabatur in 


corpore, solvebatur in mente, cui tan- 
tum spiritualis intelligentiae radiis Deus 
miseratorilluxit, quod ibi Bibliam per- 
legit et textum Sententiarum didicit et 
tractatum Fallaciarum Aristotelis, ut 
dicitur, compilavit. » 


Eo usque procedit Endres* ut audeat Guillelmum manifestae 
contradictionis insimulare in hoc loco. Etenim Guillelmus 
primo narrat, Thomam fuisse inclusum in tenebroso carcere, 
el deinde asserit eundem Thomam nihilominus plura legisse 
el scripsisse. Numquid quis legere et scribere potest in carcere 
tenebroso? — Sane ista sunt quisquiliae. Numquid Guillelmus 
dixit. carcerem Thomae fuisse ila tenebrosum, ut nunquam 
ullum lumen sive naturale sive arlificiale ibi micuerit? Num- 
quid juvenis Thomas per totum annum aut eliam forte per 
biennium in tenebris Aegyptiacis degere vivereque poluit? — 
Sed haec sufficiant. Ex diclis jam satis superque constat argu- 
menía adducta pro thesi cl. Endres esse prorsus futilia. Guil- 


1. « Ein eklatantes Beispiel, bei dem die Ausschmückung durch Wilhelm über allen 
Zweifel erhaben ist, bildet der Bericht beider Autoren über die bekannte Anekdote, 
dass Thomas als Kind wührend des Bades hartnáckig ein Zettelchen, auf dem das Ave 
Maria verzeichnet war, in sein Hàndchen schloss. Bernardus erzühlt schlicht und ein- 
fach, wie die Amme den Sàugling, natürlich zu Hause, baden will. Er wehrt sich ener- 
gisch gegen die Abnahme des Zettels... Wilhelm hat die Szene mit der Virtuositàt eines 
Rokoko Künstlers ausgemahlt. Aus dem einfachen háuslichen Kinderbad macht er eine 
grosse óffentliche Action. Die hochgeborene Gráfin begibt sich, natürlich in der Stadt 
Neapel, ins Bad, begleitet von anderen Damen. Der Kleine wird von der Amme mitge- 
tragen. Und nun wickelt sich die Szene in vóllig geünderter Staffage ab. » 

2. Ibid., pag. 546. 

lelmus neque exscripsit, neque exornavit Bernardum Guidonis. 
Exinde lamen nondum licet concludere, Bernardum Guidonis 
nihil aliud praestitisse quam paucis verbis comprehendere 
eadem, quae Guillelmus longo sermone narravit. Etenim licet 
mira concordantia non solum realis sed etiam verbalis inter 
tres antiquissimos Thomae biographos, sc. inter Petrum Calo, 
Guillelmum de Tocco, Bernardum Guidonis aliquando existat, 
tamen ex alia parte haud parvae differentiae inter illos mani- 
feste apparent, quas quidem suis locis semper indicabo. Qua- 
propter jam supra p. 55 tamquam hypothesim valde proba- 
bilem statuimus, tunc temporis extitisse communem fontem, 
ex quo omnes antiqui biographi Thomae hauserint. Qui qui- 
dem communis fons sunt aut « historiae », quarum mentionem 
facit Ptolomaeus de Luca', aul narrationes fr. Reginaldi socii 
S. Thomae, aut documenta illius fratris, de quo narrat Pelrus 
Calo (supra n. 25, pag. 45) dicens : « Quidam frater, cum cepis- 
set mente sollicitus et affectione devotus cogitare, quomodo 
posset convenienter texere plenariam ystoriam dicti sancti. » 


3^ DE MANUSCRIPTIS CONTINENTIBUS OPUS 
A GUILLELMO DE TOCCO CONFECTUM 


Vitam S. Thomae a Guillelmo de Tocco conscriptam typis 
mandaverunt Bollandiani* juxta codicem manuscriptum Cru- 
cigerorum Coloniensium. Qui quidem codex quam plurimis 


1. Histor. eccl., 22. 

2. Acta SS. mens. Martii, t. T, 659 sqq. 

3. Nullus quidem codex vetus manuscriptus expressis verbis dicit historiam, quam 
infra dabimus, esse revera conscriptam a Guillelmo de Tocco, sed nihilominus ad 
unum omnes auctores admittunt hoc. Thomas Malvenda t. I Aunalium Praedicato- 
rum ad annum 1237 pag. 594 asserit, se incidisse in volumen vetustissimum, quod 
vitam et miracula S. Thomae continebat, auctore Guillelmo de Tocco, qui, ut inscrip- 
tio praeferebat, ipsum Thomam in vita sua vidit et audivit docentem et praedicantem. 
Quae autem a Malvenda citantur ex hoc volumine vetustissimo, subinde eisdem plane 
verbis narrantur ac in historia, qnam infra proferemus. Nonnullae tamen discrepan- 
tiae etiam adsunt : caeterum cum — quantum scio — nemo hucusque negavit histo- 
riam istam esse compositam a Guillelmo de Tocco, non est cur multum sistamus in 
probatione alicujus veritatis ab omnibus admissae. Non raro accidit, ut veteres aucto- 
res prae modestia reticeant nomen suum in operibus confectis. (Cfr. Acta SS.,/. c., 656.) 

mendis conspersus est, ita ut cl. P. Denifle b. m. jam mihi 
dixerit operae pretium esse novam editionem hujus vitae juxta 
meliores codices procurare. Ubinam manserit codex Crucige- 
rorum Coloniensium non potui invenire, licet diu et diligenter 
quaesiverim. Verisimile est illum totaliter periisse. Dum codi- 
ces manuscripti veteres continentes S. Thomae vitam a Ber- 
nardo Guidonis conscriptam sunt satis frequentes (fere viginti 
jam inveni) multo rariores sunt veteres codices in quibus 
reperitur vita a Guillelmo de Tocco exarata. Hujusmodi 
codices in Anglia, Germania, Gallia, Belgio, Hollandia, Aus- 
iria et Italia non inveni, nisi sex sequentes. 

1) Codex Burneianus. N* 349 Londini in « British Museum » 
mihi videtur esse omnium melior et forte etiam antiquior. 
Est pulcherrimus codex membranaceus optime conservatus, 
excepto uno alterove folio in fine (260 »« 190 mm.). Continet 1. 
vilam Sancti Wilhelmi confessoris quondam militis et ducis 
Aquitaniae, qui anno dominicae incarnationis 1156' obdor- 
mivit in Domino, auctore Theobaldo quodam (fol. 1-37); 2. 
vitam S. Elisabethae de Thuringia, auctore Theodorico de 
Thuringia (fol. 37-76); 3. vitam S. Thomae Aquinatis, auctore 
Guillelmo de Tocco (fol. 76-126). Magna cum diligentia 
S. Thomae vita transcripta est, ita ut quantum ad puritatem 
scriplionis isle codex omnes alios anlecellat. Scriptor dili- 
genter nolat in margine (caracteribus valde parvis), si ipse non 
valuit cum cerlitudine legere originalem codicem, de quo 
transcripsit. In fine autem notat : « Non inveni plus in exem- 
plari, quam hucusque. » LXX capita enumerat et rubro colore 
cuique capiti summarium praeponit sat pulchris adhibitis 
initialibus. Post septuagesimum autem caput cessat numerare, 
sed nihilo secius colore rubeo praemittit summaria capitum. 
Codex Burneianus videtur esse conscriptus medio saeculo xiv. 

2) Codez Florentinus (Conventi soppressi 1, vu, 27) ex con- 


ventu S. Marci ad Bibliothecam Universitatis transsumptus fuit. 
1. Vita ista impressa est typis inter Acta SS. mens. Februar., t. II, p. 459 sqq. Iste 


S. Wilhelmus non est confundendus cum alio Wilhelmo, qui vixisse videtur tempore 
Caroli Magni, 

Continet 1. vitam S. Catharinae Senensis contractam ex am- 
pliori fratris Raymundi de Vineis Capuani a fr. Thoma Anto- 
nio Senensi'. In fine notatur : « Hanc legendam cum bulla 
cannonizalionis fecit scribi Symon de florentinis in conventu 
panormitano insule sicilie anno dom. 1464 ex elezmosynis a 
diversis personis collatis. » — 2. Vitam S. Thomae Aquinatis 
a Guillelmo de Tocco conscriptam. In fine leguntur : « Hanc 
legendam S. Thomae ego fr. Symon de bertis de florentia emi 
a fratre Iohanne bittalone theologiae professore de conventu s. 
dori de panormo insule trinacrie pro sex carlinis anno domini 
1465, dum essem prior in dicto conventu panormitano. » — 
Iste codex Florentinus videtur esse conscriptus paulo ante me- 
dium saeculum xiv, sed neque cum tanta diligenlia est trans- 
criptus, neque ita bene conservatus est, quam codex Bur- 
neianus. 

3) Codex Vaticanus (Bibl. Vat. lat. 10150) ex conventu Do- 
minicano urbevetano provenit et ante aliquot annos a cl. P. 
Ehrle, Bibliothecario acquisitus fuit pro bibliotheca Vaticana. 
Est membranaceus, sicuti duo praecedentes codices et scriptus 
est versus finem saeculi xiv (2105« 290 mm.). Continet praeter 
vitam S. Thomae a Guillelmo de Tocco conscriptam « privile- 
gium cannonizalionis », novem lecliones tum pro principali 
festo Angelici Doctoris, tum pro festo translationis reliquia- 
rum. Insuper adduntur lectiones pro festo Corporis Christi, 
« ystoria de corpore Christi edita a venerabili et egregio doc- 
tore sacrosancte romane ecclesie S. Thome de acquino ordi- 
nis predicatorum, de mandato urbani quarli », sermonem 
S. Thomae in festo Corporis Christi, lectiones pro quibusdam 
aliis festis et demum vitam S. Euphraniae virginis. Etsi isle 
codex sit junior codicibus Burneiano et Florentino, atque plura 
in illo desint, ut suis locis indicabitur, tamen optime cons- 
criptus est et haud raro accuralior est, quam codices praece- 
dentes. 


1. Thomas Antonii de Senis singulari spiritualique necessitudine conjunctus fuit 
cum S. Catharina Senensi. Cfr. de illo Quétif et Echard, Scriptores ord. Praed., 1, 780. 


Google DgERSID Or 


64 GUILLELM. DE TOCCO : VITA S. THOMAE AQUINATIS. 


4) Coder Monacensis (Bibl. reg. Monac. 14547; Catal. iv, 
p. 191) continet primo historiam trium regum (fol. 1-74); 
deinde vitam S. Thomae Aquinatis a Guillelmo de Tocco cons- 
criptam (fol. 77-143), deinde plures alias legendas. Saeculo xv 
scriptus fuit. 

5) Codex Viennensis (Bibl. convent. Benedictinorum Scotiae 
cod. 318; in catalog. ab Hubl. confecto p. 347) valde similis est 
in omnibus codici Monacensi. 

6) Codex Trevirensis (Bibl. urbis catal. ms. 310) est codex 
papyraceus saeculi xv exeuntis et continet praeter diversos 
sermones, librum de universo malo totius mundi per jacobum 
doct. exim. ord. Carthus.; deinde vitam S. Elisabethae Thu- 
ringensis et postea vitam S. Thomae Aquinatis a Guillelmo 
de Tocco exaratam. Cum sat magna sollertia conscriptus est 
isle codex, sed cum sit ita recens, non habel tantum valorem 
ac codices tres priores. 

Existunt adhuc plures codices, qui continent vitam S. Tho- 
mae a Tocco conscriptam, sed plus minusve in compendium 
redactam e. gr. Ultrajecti ad Rhenum (Bibl. Univ. cod. 393) 
Karlsruhe in Badenia (rv, 379), Neapoli (Bibl. nat. cod. VIII, 
B. 9. fol. 93-98); sed omnia ista compendia sunt parvi valoris 
historici, cum sint recentiora neque semper concinne elabo- 
raía. 

Typis mando codicem Burneianum, qui mihi videtur purior 
omnibus, Variantes tamen noto ex codice Florentino et Vali- 
cano. Aliquando etiam, ubi sunt Variantes majoris momenti, 
nolabo textum apud Bollandianos impressum. 


PRÜMMER. 


Scribebam Friburgi Helvetiorum d. 20 Dec. 1912. 

Prohemium de hystoria beati thome de aquino ordinis fratrum pre- 
dicatorum. Et primo de necessitate institutionis ejusdem ordinis et. 
ejus commendatione. 


Deus, qui dixit de tenebris lumen splendescere, modernis tem- 
poribus, quasi ad mundi vesperam, cum videbatur in suis manibus 
lumen suae notitiae abscondisse; novi luminis radiis iterum Eccle- 
siae miseratus, illuxit : et quot Doctoribus fideles suos noviter do- 
cuit, quasi tot syderibus mundum mirabiliter illustravit. Nam cum 
illa Dei Sapientia, Verbum Patris, manifestata fuisset in carne, ut 
omnem hominem illuminaret in mente, et prima dispensatione 
immediate Apostolis illuxisset, posita sunt per eos prima fidei fun- 
damenta, sicut de ore Domini, quasi de lapidicina totius Ecclesiae 
sunt excisa : a quibus velut a clipeis aureis, ab ipso sole justitiae 
illustratis, secunda dispensatione divini Verbi, Doctores Ecclesiae 
quasi montes divinae speculationis altissimi splenduerunt. Qui, 
sicut exigebat errorum diversitas, et suadebat veritas fidei inspi- 
rata; de utriusque Testamenti velamine intelligentiam in apertam 
notitiam educentes, quot libros Spiritu sancto' revelante, scripse- 
runt, quasi tot Lurres cum propugnaculis adversüs haereticorum 
machinas fabricaverunt. Qui velut Joseph providentiam imitantes, 
de veteris et novi Testamenti segetibus excussa frumenta divini elo- 
quii, quasi in quibusdam horreis, collegerunt in libris. Quae cüm 
non essent ita parata fidelibus, ut satores divini seminis de facili 
educta de horreis in agro dominico seminarent; providit Deus, ut 
tertià dispensatione Ordini Fratrum Praedicatorum divini verbi 
fieret commissio : qui ab occidentis mundi hyspanie partibus, in 
quibus corporale lumen solis occumbit, in suo Patre beato Domi- 
nico, qui ipsum instituit, divinitus praevisus incepit. Cui conces- 
sum est, Spiritu edocente, de obstrusis favis sacrae Scripturae di- 
vini eloquii mella exprimere, et utiliora fidelibus, quasi fructum 
nuclei de testa difficilioris litterae, per apertiorem intelligentiam 
demonstrare : et de Doctorum libris, quasi repletis horreis educta 
frumenta eo et cribrata subtilius, utiliora iterum in libris colligere, 
quo facilius poterat per lucidiorem doctrinam fidelibus utilitas 


1. Cod. Flor. om. sancto. 

provenire. Hic est ordo stellarum manentium in voto professionis 
obedientiae, quae adversüs siceram' haereticorum aciem pugnave- 
runt : quae vocatae dixerunt, assumus ad nutum praecipientis 
Ecclesiae, ad destructionem pravitatis haereticae, et diffusionem 
lucidae et elimatae doctrinae. Qui ut promissum acciperet usque 
ad finem seculi perdurandi ei et ejus Patri, qui ipsum instituit, 
prophetice dicitur : Spiritus meus, qui est in te, et verba mea, 
quae posui in ore tuo, non deficient de ore tuo, et de ore seminis tui 
amodo et usque in sempiternum. Quia quod verbum praedicationis 
cüm in hàác vità in fine mundi cessaverit; in laudis praeconium in 
futurá transibit. Unde et praedictus Ordo in similitudinem matu- 
tini et vespertini sideris convenienter accipitur, quia inter Ordines 
predicantium? in principio praedictae illuminationis, institutione et 
praedicatione primus apparuit, et ultimus pro testimonio fidei pre- 
dicando manebit. 


De ortu sancti thome quod fuit prophetatus. (C. 1.) 


Oportebat autem in hoc novi luminis Ordine luminare aliquod prae 
ceteris refulgere doctrine et ideo de ipso prae aliis clarior stella prae- 
fulsit Ecclesiae, qui velut splendida et matutina in aurora praedictae 
illuminationis apparuit, et quasi vesperus? serotini temporis usque 
in finem seculi mundum illuminans in suis libris pro fidelium illu- 
minatione remansit. Hic est venerabilis doctor beatus Thomas de 
Aquino frater praedicti ordinis Praedicatorum, de nobili comitum 
genere, de domo Aquinorum, de regno Siciliae genitus, ampliüs 
morum, vitae et scientiae claritate conspicuus, quam progenitorum 
nobilitate praeclarus. De quo doctore futuro mirabili ut praesci- 
retur divinitus, quantum luminis natus mundo splendorem effun- 
deret; premonstratus est ante de matris utero nasciturus, quam 
mater ejus sciret, quod in suo utero esset in veritate conceptus. 
Cum enim mater ejus Domina Theodora, tam morum quam geni- 
torum claritate conspicua, esset in castro Roccae-siccae in confi- 
nio regni Campaniae, venit ad eam in spiritu frater, Bonus nomine, 
melior vità et religione, qui diu cum pluribus aliis in monte dictae 

1. Sic omnes codices. Bollandistae habent : « adversus Sisaram, id est haereticorum 
aciem », 


2. Bollandistae habent : « mendicantium ». 
1. Cod. Flor. vespertinus. Tota phrasis est omnino alia apud Bollandistas. 

Roccae eremiticam vitam duxerat, et qui sanctus reputabatur ab 
hominibus regionis illius, et dixit : Gaude, Domina, quia tu es 
praegnans, et paries filium, quem vocabis Thomam : et tu et vir 
tuus cogitabitis eum facere monachum in monasterio montis Ca- 
sini, in quo corpus B. Benedicti quiescit, habentes spem ad ma- 
gnos ipsius monasterii reditus pervenire, per ipsius promotionem 
ad apicem prelaturae' : sed Deus de ipso aliter ordinabit, quia erit 
Frater Ordinis Praedicatorum, tantae claritatis in scientià et sanc- 
litatis in vità, quod in mundo sibi similis suo tempore non poterit 
inveniri. Cui respondit praedicta Domina : Non sum digna talem 
parere filium, faciat Deus suae beneplacitum voluntatis. Quod 
totum ut prophetice fuerat dictum est veraciter adimpletum. Nam 
statim secuta est apparens matris foecunditas; natae prolis jocun- 
ditas, cum impositione praedicti nominis, sicut continebat prae- 
dicta series visionis, ut non dubitarentur cuncta impleri in puero, 
quae praedicta fuerant in promisso. 


Designis quae apparuerunt in pueritia predicti sancti et de auxilio 
corporalis ejus custodiae. (C. i1.) 


Et quia praemonstranda erant in puero divinitus praesagia fu- 
tura eliam corporalis vitae custodia, qui praeservandus erat sem- 
per in mente; praetereundum non reputo, quin et illud scribatur, 
quod in suae vitae principio dicitur divinitus accidisse. Nam in 
dicto castro, cum subito horrenda tempestas fuisset exorta in aére, 
fulgur turrim exterruit (exc'ruit), et sororem dicti pueri, quae dor- 
miebat in turri, et equos, qui erant in stabulo, interemit. Mater 
vero, quae de puero magis quam de filia erat sollicita, ad lectum, 
1n quo nutrix cum puero dormiebat, tremebunda pervenit, quae 
sanum ipsum cum nutrice inveniens, Deo gratias reddidit : qui 
paullatim in puero complere, quae promiserat, inchoabat. 


De cartula salutationis virginis gloriosae, quam puer divinitus recep- 
tam accepit et retinuit manu clausa. (C. n?.) 


Dignum etiam arbitror celebri retinenda memorià et indelebili 


1. Cod. Flor. per ipsius vestri filii apicem prelature. 
2. Cod. Flor. De cartula cum salutatione virginis quam miraculose invenit ct accepit. 

annotanda scripturá, quae totius praedicti pueri praesagia videren- 
tur fuisse infantie gratiae divinae futurae. Nam contigit praedictam 
matrem suam in civitate Neapoli, de qua originem traxerat, ire ad 
balneum cum aliis Dominabus et praedictum puerum cum eà por- 
tari filium per nutricem. Quem cüm nutrix posuisset in consueto 
loco balnei ad sedendum, puer cartulam parvulam divinitus reper- 
tam in eodem loco, nullo iubente, suscepit, quem cum nutrix vellet 
exuere, et ejus manum, in quà tenebat cartulam aperire, puer 
coepit fortiter ejulare : cui nutrix compatiens, clausam manum 
habentem puerum balneavit, abstersit et induit, et ad domum unà 
cum matre clausa manu portavit. Cujus mater cüm clausam ma- 
num aperuisset filii, quantumcumque puerulus ejularet, reperit in 
manu ejus cartulam nihil aliud continentem, nisi Ave Maria, salu- 
tationem Virginis gloriosae. Conveniens enim fuit divinae provi- 
dentiae, ut praemonstraretur in puero quod' futurum erat post- 
modum in Magistro, ut praesciretur, quam salutarem doctrinam 
jam vir sanctus deberet effundere, quem cartulam continentem 
nostrae salulis initium, non nisi divino ductum Spiritu, contigit 
invenire. Ex tunc vero inolevit puero praedicto mirabilis consue- 
tudo divinitus indita, non ex frequentià actus similis acquisita : 
quod, quoties, puer ex quacumque caussa in fletum incideret, nullo 
nutricis applausu a fletu quiesceret, donec cartulam scriptam 
puer gemebundus haberet : quam acceptam statim in ore ponebat. 
Ubi divinitus praemonstrabatur in puero, quam discreta ruminatio 
Scripturarum in ipso debebat praecedere, quas scribendo legendo 
disceret : et quantum saporem dulcedinis Doctor sensurus erat, 
dum disceret : ac quantum aliis gustandum relinqueret, dum scri- 
bendo dictaret : ut videretur esse quasi miranda quaedam apis 
docta divinitus, quae de diversis floribus Scripturarum veluti vo- 
latu studii verba mellea divinae scientiae, quasi in favis, in suis 
libris colligeret, et exprimenda toti Ecclesiae ore doctissimo in 
suo alveario sigillaret. Hic est, cui de manu Angeli liber porrigi- 
tur, quem prae meditatione discretionis quasi masticando, sicut 
Ezechieli mandatur, comederet : et pro velocitate inveniendi, 
quae disceret, sicut in Apocalypsi Joannis dicitur, devoraret : 
quia in libro veteris Legis, quasi masticatione discernendus fuit 
sensus a littera : in novo vero divina sacramenta fidei sic mani- 
. 4. Cod. Flor. quid. 

feste fuerunt proposita veluti statim aperto animi ore voranda, in 
quibus sufficienter eruditus Doctor iste mirabilis, infusa luce novit 
velera, quàsi comedendo discernere, et nova devorando mons- 
trare. 


Quod parentes sanctum puerum nutriendum obtulerunt in monas- 
terio Montis Cassini. (C. tv.) 


Deinde parentes ejus puerum faciunt cum omni diligentia enutriri 
sicut tales parentes decuit, et puerum mirabilem, quem prophetia 
promiserat, et gratia tam festiva monstrabat. Quem sic enutritum 
libenter Deo offerunt, et quinquennem ad monasterium praedictum 
montis Cassini per nutricem cum bona societate transmittunt, in 
quo sanctis instrueretur moribus, divinis illuminationibus praepa- 
randus. Hoc factum est divino ordinante consilio, ne tam utile 
luminare Ecclesiae nutriretur in tenebris, et tam spectabile sancti- 
tatis exemplar noxiis nutriretur moribus cum mundanis : quod 
totum ex fideli narratione matris eius est habitum, quae etiam 
exemplis sanctitatis claruit, et vitam cum laudibus felici morte 
finivit. Cum autem praedictus puerulus cepisset in dicto monas- 
terio sub disciplina Magistri* diligentius educari, ad futuri profec- 
tus certum indicium in aetate tam tenera et scibilium nescia, qui 
necdum se scire poterat, miro modo Deum adhuc nesciens, divino 
duclus inslinctu scire quaerebat. De quo futurum erat, ut dum 
sic anxius et maturius aliis Deum quaereret, clarius prae ceteris, 
quae scire futurus erat, scriberet, quae studiosius et citius inveni- 
ret. Parvulus autem a nobilium puerorum consortio, qui ibidem 
nutriebantur in moribus, ut moris erat patriae, se frequentius 
absentabat : habens in manu cartulam, continentem in scripturis 
prima addiscentium puerilia rudimenta. Erat autem praedictus 
puer non verbis garrulus, sed meditari intra se jam incipiens ta- 
citurnus : non dissolutus et vagus discursibus, sed ab omni pue- 
rili levitate quietus, et, ut ostendere adhuc poterat, in oratione 
devotus : ut jam in eo novilia aetas ostenderet, quae postmodum 
provecta monstraret. De quo cum predicta matri dicerentur ad 


1. In Cod. Flor. hic notatur in margine : « habitum est a fratre Nicholao de Perusio 
antiquiori. » Non ita apparet, utrum haec narratio habita fuerit a Nicolao de Perusio, 
an iste Nicolaus fuerit primus magister pueri Thomae. 

gaudium, mirabatur de puero, conferens in corde suo, et sperans 
impleri de filio, quae praedicta fuerant pronuntiante in promisso. 


De praedicti abbatis consilio puerum parentes ejus neapolim mittunt 
ad studium. (C. v.) 


Abbas autem praedicti monasterii providus, cum adverteret in 
puero tam certa et matura futurae perfectionis indicia, et clara 
jam primitiva semina futurae segelis Scripturarum, advocato Do- 
mino Landulfo, patre dicti pueri, provide ei consuluit, ut puer 
mitteretur Neapolim ad studendum : ubi studens inciperet discere 
quae Deus tot indiciis inceperat premonstrare. Unde puer de 
utriusque parentis consilio Neapolim mitlitur, et sub Magistri 
Martini in grammaticalibus et logicalibus, et Magistri Petri de 
Ibernia'! studiis in naturalibus edocetur. In quorum scholis tam 
luculenti coepit esse ingenii, et intelligentiae perspicacis, ut altius 
profundius et clarius aliis audita repeteret, quam a suis Doctoribus 
audivisset. Et quia congruum erat divinae providentiae de praedicto 
electo juvene quae coeperat continuare praesagia futurae doctrinae 
monstrare non destitit de eo* gratiam quam effudit. Nam cuidam 
Fratri Ordinis Praedicatorum, admiranti de praefati juvenis admi- 
randa scientia, de ipso subscripta apparuit visio, quod de ejus 
facie splendor procederet quasi solarium radiorum, qui in longin- 
quum omnium illuminaret aspectum. Quae visio tribus vicibus 
eidem Fratri apparuit et futuri effectus certitudinem indicavit. 


1. «Isille Petrus de Hiberniaest, ad quem inter epistulas Petri de Vineis lib. IITinscripta 
legitur decima, Magistro Petro de Hibernia. Imperatoris nomine data est, qua constat : 
illum ad studium Neapolitanum regendum advocatum fuisse, ac plurium auri uncia- 
rum mercede pacta pro summa ejusdem imperatoris munificentia conductum. Epis- 
tulae verba haec sunt : Te igitur quem antiquae fidei praescripta sinceritas et praestita 
dudum felicis recordationis domino Patri nostro grata servitia nobis efficaciter re- 
commendant; de cujus etiam experta scientia, probitate cognita et doctrina probata, 
in conspectu nostro jam pluries multorum testimonia claruerunt; ad celebranda com- 
munis studii ejusdem festiva solemnia, hilariter providimus invitandum : fidelitati 
tuae praecipiendo mandantes, quatenus de favore et gratia nostra securus, ad civi- 
tatem ipsam ob reverentiam Majestatis Nostrae, personaliter recturus, accedas. Et 
ut certam concipias de nostrae gratiae liberalitate fiduciam, firmiter te tenere volu- 
mus, quod in adventu tuo, in signum secundioris auspicii, de valore annuo 12 un- 
ciarum auri tibi faciat nostra munificentia provideri. » — Ita Bernardus de Rubeis 
(dissert. criticae de gestis et scriptis S. Thom. Aqu. diss. T, cap. 4); putat tamen cl. 
Denifle (Die Universitüten I, 456, n. 972) Petrum de Vineis in citata epistula locutum 
esse de alio Petro de Hibernia, vel Isernia. 

2. Cod. Flor. et Vat. hic concordant cum textu apud Bollandianos. 

Quod sanctus puer proficiens ordinem ingreditur fratrum 
predicatorum. (C. vi.) 


Cumque mirabilis juvenis tam festinus profectus scientiae, qui 
divinae potius, quam humanae videbatur esse virtutis, Magistros 
et alios in admirationem adduceret, et per scholas celebris ejus 
fama volaret, cogitans praedictus juvenis, qui eodem spiritu age- 
batur adultus, quo prophetatus fuerat nasciturus, quod poterat 
sibi esse damnabile, si commissum sibi talentum naturalis ingenii, 
dono gratiae spiritus augmentatum, sub terra velut sudario negli- 
gentioris vitae absconderet, quod poterat per transitum ad aliquem 
Ordinem! augmentare; ductus est ad Fratrum Praedicatorum 
Ordinem, diu cordis desiderio affectatum, eo duce spiritu quo 
fuerat prophetica visione praedictum. Frater autem Joannes de 
S. Juliano? praedicti Ordinis professus, fama et opinione praecla- 
rus, divinae vocationis ipsius divinitus executor effectus, praedic- 
tum juvenem a Deo sibi destinatum monuit, et ad ingressum 
praedicti Ordinis mente dispositum inclinavit, ut hoc juvenis vellet 
perficere, quod Deus de ipso dignatus fuerat praemonstrare. 


Quod mater sancti Thomae audito ingressu filii in Ordinem sibi pro- 
phetatum venit neapolim ipsum in Ordine confirmare. (C. vi?.) 


De cujus ingressu admirati sunt nobiles civitatis, quod tam nobi- 
lis juvenis parentum domum desereret, et tam clarum principium, 


1. Recte animadvertit Bernardus de Rubeis (l. c., c. 5) per haec verba : « per tran- 
situm ad aliquem Ordinem » destrui fabulam de monachatu S. Thomae. Etenim si 
juvenis Thomas jam factus fuisset monachus, quando degebat in monasterio Montis 
Cassini non potuit transire ad aliquem ordinem, sed si voluisset transire, debuisset 
transire ad alium ordinem. Insuper si jam fuisset monachus quare timuisset abscon- 
dere talentum sub sudario negligentioris vitae? — Quis enim credat, humillimum 
Thomam, monasticam vitam existimare potuisse vitam negligentiorem? 

2. Iam supra (p. 20) in vita a Petro Calo conscripta indicavimus inter Bernardum 
Guidonis et alios veteres biographos S. Thomae esse discrepantiam de Priore, qui re- 
cepit juvenem Thomam ad habitum ordinis. Ex verbis hic a Guillelmo de Tocco adhi- 
bitis non clare eruitur, utrum Ioannes a S. Juliano solummodo inclinaverit, an etiam 
receperit juvenem Thomam ad ordinem Praedicatorum. Clariora sunt verba Bartho- 
lomaei de Capua. « Iohannes de S. Juliano, antiquus frater valde, homo magnae vitae 
et humilitatis, qui dicebatur notorie dictum fr. Thomam de Aquino recepisse in Ordine 
Praedicatorum. » (Processus Canoniz., no 76.) Nemo non percipit maximum pondus 
hujus testimonii prolati a viro tam digno et competenti. 

3. Quod gavisa fuit mater de ejus ingressu et quod statim ivit neapolim ipsum in 
Ordine confirmare. (Cap. vir, Cod. Vat.) 

quod pronosticum erat futurae promotionis indicium, sub habitu 
pauperis Ordinis occultaret. Fratres vero praedicti Ordinis exulta- 
verunt in Domino, tam nobilem et mirabilem juvenem eis esse 
divinitus destinatum, quem jam sperarent certis indiciis ad mag- 
num scientiae apicem profuturum. De quo cum ad. Vasallos paren- 
tum ejus Roccae praedictae relatione veridica pervenisset, et per 
eos cum lacrymis fuisset matri ejus querulis vocibus intimatum; 
illa statim, assumpto suorum honorabili comitatu, memor promis- 
sionis propheticae, quam in suo filio videbat impleri; cum gaudio 
venit Neapolim, volens de ingressu predicti ordinis filium mater- 
nis monitis consolari!. Fratres autem ignorantes bonae matris tam 
ordinatum affectum, quem credebant materna affectione turbatum, 
de custodia tam pretiosi recommendati eis thesauri solliciti, prae- 
dictum juvenem Terracenam inde Ananiam, et usque Romam ad 
conventum S. Sabinae cum convenienti Fratrum societate mise- 
runt. Quem solicita mater prosequens, quam materna affectione 
perurgebat, et usque Romam veniens, tanti laboris fructu et talis 
filii desiderata visione privatur?. Fratres autem supra vires mater- 
nalis animi credentes matrem affectum alium non habere, tantam 
supra juvenem apposuerunt custodiam, ut ipsum de Roma sine 
timore captionis educerent et eum mittendum Parisius cum bona 
Fratrum societate fugarent. 


Quod mater turbata quod filium videre non poterat, fecit ipsum 
per filios qui erant cum imperatore in tuscia capi et sibi mitti. 
(C. vri.) 


De hoc autem mater turbata, quod filium videre non poterat, et 
quod de tam ordinato suo affectu Ordo multis ejus assertionibus 
non credebat, victa in ejus animo promissione fidei affectione 
carnali, ad filios suos, qui erant cum Frederico Imperatore in cas- 
iro Aquaependenüis Tusciae regionis, misit nuntium specialem, 
mandans eis sub maternae benedictionis obtentu, quod Thomam 
suum filium, fratrem ipsorum, quem Fratres Praedicatores indue- 
rant sui Ordinis habitum, et de regno fugabant, in suis haberent 

1. Cod. Vat. sicut Bollandistae : scl. volens eum in praedicto praeviso sibi divinius 
Ordine maternis monitis confirmare. 


2. Cod. Flor. et Vat. addunt : quantumcumque assereret quod filium suum NES 
aspicere et ipsum in ordine confirmare. 

manibus, et ipsum sibi sub bona custodia destinarent. Qui mater- 
num volentes implere mandatum, et propriae affectionis monstrare 
conceptum, coram Imperatore exposito jussu matris, et accepta 
licentia, per vias et stratas miserunt custodias. Et contigit eos 
praedictum fratrem suum juxta cujusdam fontis irrigua quiescen- 
tem cum quatuor Fratribus dicti Ordinis invenire : in quem cum 
non ut fratres, sed ut hostes irruerent, non valentes ipsum exuere 
praedicti Ordinis habitum, quem fortiter tenebat assumptum, et 
precipue ne juvenis periculum aliquod propter illam injuriam 
turbatus, incurreret, dimissis aliis Fratribus, ipsum sic indutum 
matri suae sub bona custodia transmiserunt. Quem mater cum 
vidisset cum gaudio, nec posset ipsum inducere ad praedictum 
habitum deponendum, fecit eum custodiri sub bona custodia in 
monte S. Joannis et Roccae praedictae usque ad reditum filiorum. 
Interim tamen per diversas personas fecit moneri eum, volens 
experiri, si promissio vera esset prophetica, quam tentatio non 
mularet humana. Fratres autem, quibus fuerat a mundanis de 
ipsorum manibus tam pretiosa praeda sublata, quasi de amisso 
Joseph plurimum conturbati, ad Summum Christi Vicarium Inno- 
centium Papam quartum, qui tunc erat in Tuscia, quasi ad alterum 
Patriarcham Jacob, cum gemitu accesserunt. Coram quo querela 
proposita, quod de maudato Imperatoris tantus excessus contra 
Ordinem esset commissus, et quod carnalium fratrum affectio, 
quasi fera pessima devorasset Joseph; Summus Pontifex pertur- 
batus, quod quasi in ejus presentia tantus excessus fuissel com- 
missus, qui erat in regione propinquus, mandavit predicio Impera- 
tori quod faceret deraptoribus dignam pro convenienti satisfactione 
vindictam. Qui metuens Summi Pontificis indignationem incurrere, 
si non studeret excessum per justitiam emendare, fecit de personis 
capi praedictos fratres Thomae germanos. Contra quos cum re- 
quisiti Fratres praedicti Ordinis, si vellent querelam ponere de 
illatis injuriis; timentes ex hoc Ordini scandalum, et suis conscien- 
tiis imminere periculum, a proponenda querela penitus destiterunt, 
maxime cum audissent praedictum juvenem constanler tenere 
habitum, etiam in carcere custoditum. 

De pugna victoriosa et de profectu quem habuit in carcere. (C. ix.) 


In tali autem carcere iuvene diligentius coarctato, quamvis pri- 
vato lumine et exitus libertate, lumen ei in tenebris affuit, et in 
vinculis plus libertatis invenit. Qui dum arctabatur in corpore, 
solvebatur in mente : cui tantum spiritualis intelligentiae radiis 
Deus miserator illuxit; quod ibi Bibliam perlegit, et textum Sen- 
tentiarum didicit; et tractatum fallaciarum Aristotelis, ut dicitur, 
compilavit, atque sorores suas sacras litteras pro praesagio sui 
magistratus insiruxit. Qui incipiens sua fructificare doctrina 
sororem suam, quam ad eum seducendum parentes miserant, ad 
amorem Dei et contemptum mundi suis monitionibus et exemplis 
induxit. Quae habitum religionis S. Benedicti accipiens, propter 
probitatem et vitae meritum regimen monasterii S. Mariae de Capua 
electa et confirmata suscepit. Qui ut certam faceret per bona opera 
suae vocationis electionem per gratiam; sic orationi, lectioni et 
contemplationi totaliter se donavit, quod nullis persuasionibus, 
tentationibus, minis, terroribus aliisque variis inductionibus quibus 
aliquando gravium personarum corda consueverunt allidi, iuvenis 
animus potuit immutari : imo plus roboris ex impugnalione colle- 
git, quo plures ictus certaminum impugnatus accepit. Quem cum 
fratres post reditum gravius impugnarent, tentaverunt per inju- 
rias perturbare, quem per terrores non poterant frangere, nec per- 
suasionibus emollire. 

Unde fecerunt sibi dilaniari habitum praedicti Ordinis, ut prae 
verecundia dilaniatum deponeret, et alium indueret, qui placeret. 
Qui cum illatam injuriam patientissime tolerasset, quasi Christum 
induisset in dictu habitu, illius semicintiis se involvit, nihil minus 
induisse se arbitrans si dilaniatum teneret habitum, ac si integrum 
lenuisset omnino* ex devotione susceptum. 


De acriori insultu certaminis, quod Deo auxiliante vicit. (C. x.) 


Quem cum per predictam injuriam non possent evertere, cogita- 
verunt predicti fratres per aliud genus impugnationis evincere, 


1. Cod. Flor. in animo. Tota haec phrasis sicuti etiam sequens satis differt a textu 
Bollandianorum. : 

quo turres concuti, saxa molliri, et cedri Libani consueverunt tem- 
pestate suffodi. In quo cunctos invenimus pugiles; sed paucos prae 
difficultate victores. Nam miserunt ad ipsum solum existentem in 
camera, in qua sub tali custodia dormiebat, puellam pulcherri- 
mam, cultu meritricio perornatam, quae ipsum aspectu, tactu, 
ludis et quibus posset aliis modis, alliceret ad peccandum'. Quam 
cum vidisset pugil invictus, qui sibi jam Dei sapientiam sponsam 
acceperat, cujus amore fragrabat; et sentiret in se carnis insurgere 
stimulum, quem semper tenuerat sub ratione subiectum, hoc per- 
mittente providentiae Divinae consilio, ut gloriosior de certamine 
sibi triumphus exurgeret, accepto de camino in spiritu titione, 
juvenculam cum indignatione de camera expulit et accedens in 
spiritus fervore ad angulum camerae, signum Crucis in pariete 
cum summitate titionis impressit et prostratus ad terram, cum 
lacrymis a Deo petivit orando perpetuae virginitatis cingulum, 
quod servare sibi in pugna concesserat incorruptum. Qui cum hoc 
orando cum lacrymis subito obdormisse, ecce ad eum duo Angeli 
coelitus missi sunt, qui asserentes eum a Domino exauditum et de 
pugna tam difficili obtinuisse triumphum, stringentesque ipsum 
hinc inde in renibus, dixerunt : Ecce ex parte Dei te cingimus, 
quod petivisti, cingulo castitatis, quod nulla possit de cetero impu- 
gnatione dissolvi, et hoc quod humanae virtutis haberi non potest 
ex merito, tibi conceditur divinae largitatis ex dono. Cujus cinguli 
nunquam in se sensisse fracturam certa fuit, ut dicetur infe- 
rius, suorum Confessorum in obitu attestatione compertum. Nam 
suam virginitatem, quam in tam gravi pugna servavit invictam, 
usque ad suum obitum sentire non potuit violatam. Unde ex tunc 
mulierum aspectum semper abhorruit, et earum consessum toto 
posse vitavit. Consueverat autem ex hoc admirari quamplurimum, 
et homines divinis speculationibus deditos assuetus erat arguere, 
quod diutius possent consedendo mulieribus tempus longis locu- 
tionibus perdere, nisi aliquod negotium nimis utile caussa neces- 
silatis occurreret; vel de Deo, aut de divinis locutio immineret. 
In qua constrictione tactus Angelici cum dolorem sensibilem per- 
cepisset, excitatus est cum clamore, et quaerentibus, ad quid cla- 


1. Eandem historiam attestatur sub juramento Guillelmus de Tocco in Processu 
Cannonizationis S. Thomae (61). Ergo non est cur illam in dubium vocemus, ut jam 
supra p. 23 notavi contra J. Endres. 

masset, revelare noluit donum divinitus sibi datum, sed manifes- 
tandum usque ad suum obitum conservavit occultum. Quod suo 
socio revelavit, qui ad laudem Dei et commendationem sancli, 
pluribus rettulit ad exemplum. O felix clausura carceris, in qua 
tantus intelligentiae splendor illuxit! o felices compedes, qui tot 
contulerunt contemplanti coelestes libertates! o felix ex victoria, 
forlis in pugna tentalio, quam cum hostis concludere conabatur 
ad casum, surrexit divina coassistentia in triumphum! o expressa 
matura indicia meritorum sanctitatis et vitae, ut ex utraque parte 
vitae sensibilis impugnatus, pugil invictus, hinc deliciis, inde 
injuriis, nec emolliri potuit nec allidi. O felix pugil et invictus 
tyro, qui, antiquo familiari devicto satellite!', de tam difficili pugna 
insolitam reportavit victoriam : dignus de cetero reportare coro- 
nam! o felix viator et hospes seculi, qui factus est ex vicloria 
civis coeli, qui suos videre meruit divina dispensatione concives : 
cui Angelica societas, dum castilale cingitur, non negatur, qui 
meruit fieri puritate Angelicus, dum pugnavit? de sua virginitate 
terrenus. 


Quomodo sanctus juvenis fuit suo ordini restitutus. (C. xi.) 


Et quia haec omnia circa praedictum juvenem divinae disposi- 
lionis agebantur consilio, nec erat relinquendus a Fratribus de 
Ordine raptus, qui erat divina miseratione in tam gravi tentatione 
servatus et aliquando Ordini prophetica promissione reddendus; 
non destitit dictus? Fr. Joannes de S. Juliano ipsum in carcere 
visitare, quem tantam audiverat in pugna servare constantiam, et 
tantam moribus disciplinam. Hic enim Reverendus Pater eumdem 
amorem, quem recipiendo* ad Ordinem ipsum conceperat, sub spe, 
quod restitueretur aliquando Ordini, in mente servabat. Cui occulte 
tunicas deferebat indutas, quas ei in camera se expolians dimitle- 
bat, ne juvenis tandem defectum paterelur in corpore, qui tanta 
virtute roborabatur in mente. Sicque fere per duos annos custo- 


1. Cod. Flor. minus recte habet : qui antiquum familiarem satellitem. 

2. Cod. F'lor. pugnarat. 

3. Cod. Flor. et Vat. predictus. 

4. Cf. quae supra p. 20, not. 2, et p. 11, not. 2, diximus de Priore recipiente juve- 
nem Thomam ad habitum religiosum, 

ditus! in carcere, ostendit ex suae mentis constantia quantus futu- 
rus erat in vila : cujus dum provida mater sua vidit, quod deberet 
impleri in filio, quod per heremitam praedictum fuerat, Spiritu 
revelante divino; ne videretur juvenis constantiam, sed Dei pro- 
videntiam impugnare, dissimulata prudenter custodia, permisit 
ipsum de fenestra castri per funem deponi : ubi parati Fratres 
susceptum cum gaudio Neapolim duxerunt?, exultantes in Domino, 
de recuperato Joseph, qui velut ille spiritum intelligentiae habuit, 
et plus omnibus Aegypti Sapientibus intellexit. Quem sic Fratres 
receperunt instructum de carcere, quasi diu mansisset in studio 
scholasticae disciplinae. 


Quod praedictus sanctus juvenis ordinirestitutus ad magistrum alber- 
tum ordinis ejusdem in colonia mittitur instruendus. (C. xu.) 


Postquam vero Fr. Thomas, sicut divinitus Ordini deditus, sic 
fuit divinitus reslitutus, magna Fratrum est facta laetitia, visa 
subito provisione divina; qui cogitantes nec esse tutum tam nobi- 
lem juvenem relinere in suorum natalium regione, quamvis pa- 
rentes ejus et fratres sui visa ejus constantia ab ejus impugnatione 
cessassent, Fratres ipsum Romam ad magistrum ordinis? miserunt, 
ut provideret ei propter spem futuri profectus in proximo de studio 
generali. Quem cum Frater Joannes Teutonicus, Magister Ordinis 
in carissimum in Christo filium suscepisset, duxit ipsum Parisius 
et deinde Coloniam : ubi sub Fratre Alberto Magistro in Theologia 
ejusdem Ordinis florebat studium generale : qui reputabatur in 
omni scientia singularis. Quo cum pervenisset praedictus juvenis 
et audisset eum in omni scientia profunda et miranda docentem, 
gavisus est se cito invenisse quod quaereret : a quo haurire posset 
avidus, quod sitirel. Qui ut ostenderet, quod ad hoc tendebat, quo 
veneral; coepit miro modo taciturnus esse silentio, in studio assi- 
duus et in oratione devotus, interius colligens in memoria quod 
postmodum effunderet in doctrina. Qui cum sub velamine mirae 
simplicitatis taciturnus absconderet, quidquid a Magistro addisce- 


1. Cf. supra, p. 24, not. 4. 

9. Cod. Flor. deduxerunt. 

3. Cod. Vat. et Bollandiani habent : ad capitulum generale, sed jam supra, p.25, n.4, 
notavi tunc temporis nullum capitulum generale habitum fuisse Romae. 

ret et quid Deus ei miseranter' infunderet; coeperunt eum Fratres 
vocare bovem mutum, ignorantes de eo futurum in doctrina mu- 
gitum. Verum? utiliter sibi et aliis quasi mutus ab exteriori erat 
eloquio, ut cum suis cogitationibus loquacior fieret in secreto, ut 
inde habitum scientiae citius tacens colligeret, quem nulla exte- 
rior locutio impediret. Cumque sic taciturnus proficeret, cujus 
profectum opinio humana nesciret, coepit Magister Albertus librum 
de Divinis nominibus B. Dionysii legere, et praedictus juvenis 
attentius lectionem audire. Cui cum quidam studens, ignorans 
quanta virtus intelligentiae in ipso lateret, ex compassione ad 
repetendam ei lectionem se voluisset exhibere?, ipse ut humillimus 
grates referens, acceptavit. Qui studens cum coepisset repetere, et 
tamen deficeret; praedictus Frater Thomas, quasi jam a Deo loquendi 
accepta licenlia lectionem distincte repetiit, et multa, quae Ma- 
gister non dixerat, repetendo supplevit : de quo studens admirans, 
rogavit, ut deinceps Fr. Thomas ei lectiones repeteret, et sibi in 
hoc pro gratia mutuae vicissitudinis responderet. Quod cum humi- 
liter promisisset rogavit, ne aliis revelaret, ut ipse adhuc abscon- 
ditus in sua simplicitate maneret. Qui cum hoc promitteret, gra- 
viter tamen se arguens si taceret, indicavit Magistro studentium 
inventum in dicto juvene sapientiae inopinatae thesaurum. Qui 
cum occulte loco repetitionis se ingerens, ejus sufficientiam plus 
quam a studente audiverat, percepisset, Magistro Alberto profec- 
tum studuit indicare discipuli pro consolatione Magistri. Contigit 
etiam illis diebus dictum Magistrum disputare quandam difficilem 
quaestionem, quam cum Frater Thomas recollectam scripsisset in 
schedula, et quidam studens casu ipsam ante ejus cellam inveniens 
Magistro cum gaudio ostendisset, legens ipsam Magister, furtum 
studiosi admirans discipuli, adverlit in ipso tam diuturnum silen- 
tium cum tanta simplicitate fet puritate conversationis et vitae, 
alicujus magnae et occultae gratiae non carere privilegio. Unde 
mandavit Magistro studentium, ut quaestionem satis difficilem ei 
commilteret, de qua in crastino responderet : quam cum ex humi- 
litate nollet recipere, ex necessitate obedientiae paruit*. Unde ad 


1. Cod. Flor. miserative. 

2. Cod. Flor. vere. 

3. Cod. Flor. et Vat. voluntarium obtulisset. 
4. Cod. Flor. paravit se humiliter obedire. 

consuetum locum orationis se conferens, et ad primum actum 
inchoandum scholasticum se Deo humiliter recommendans, ad res- 
pondendum de quaestione, prout divino adjutus auxilio potuit, in 
scholis in crastino se paravit. Unde cum repetitis argumentis Ma- 
gistri praemisisset quandam distinctionem per quam ad questio- 
nem et argumenta sufficientissime respondebat, praedictus Magis- 
ter ei dixit: Frater Thoma, non videris tenere locum respondentis, 
sed determinantis. Cui cum omni reverentia respondit : Magister, 
non video quomodo possim ad quaestionem aliter respondere. Tunc 
Magister dixit : Modo respondeas ad questionem per tuam distinc- 
tionem; et fecit ei quatuor argumenta tam difficilia, quod omnino 
se ei crederet conclusisse. Ad quae cum Frater Thomas sufficien- 
tissime respondisset, fertur Magistrum Albertum dixisse per spiri- 
tum prophetiae : Nos vocamus istum bovem mutum; sed ipse adhuc 
talem dabit in doctrina mugitum, quod in toto mundo sonabit. 
Quod dictum propheticum est veraciter adimpletum : nam in toto 
mundo, inter fideles dum ejus doctrina diffunditur, Ecclesia ejus 
vocibus edocetur. Juvenis autem, qui cor suum in humilitatis fun- 
daverat pavimento, ex tanti Magistri testimonio, et ex tam hono- 
rabili actu scholastico non erexit in superbiam animum, nec mu- 
tavit solitae simplicitalis exemplum : eumdem modum vivendi 
servans in posterum, quem tenuerat inchoatum, quamvis Magister 
praedictus omnes difficiles actus scholasticos ipsi committeret, 
quem sufficientiorem aliis inveniret. Posthac autem praedictus 
Magister Albertus cum librum Ethicorum cum quaestionibus lege- 
ret, Frater Thomas Magistri lecturam studiose collegit et redegit 
in scriptis : opus, stylo disertum, subtilitate profundum, sicut a 
fonte tanti Doctoris haurire potuit, qui in scientia omnem hominem 
in sui temporis aetate praecessit. Et bene congruit providentiae 
divini consilii, ut a lectione libri de Divinis nominibus praedictus 
Frater Thomas acciperet a Deo loquendi et se manifestandi licen- 
tiam, cui Deus concessurus erat sui nominis manifestare doctri- 
nam; et ut a Dei nominibus divinae notitiae lectionem inciperet, 
quam usque in finem vitae legendo perficeret, quam scribendo 
eliam moriens non careret. 

De commendatione magistri Alberti in vita et scientia. (C. xir.) 


Nec vacat a commendatione discipuli, si aliquid subjungamus 
de commendatione Magistri. Erat autem praedictus Magister Al- 
bertus in omnibus scienliis singularis excellentiae, de quo cum 
Summus Pontifex providisset Ratisponensi Ecclesiae ipsum prae- 
ficiens in Pastorem ; ipse renuntians honori et oneri dignitatis, 
praeelegit vitae contemplativae et meditationi scibilium magis in 
Praedicatorum Ordine, de quo assumptus fuerat, quietus inten- 
dere, quam oneratus pastoralis curae negotiis deservire. Qui quo- 
libet die in oratione in sua capella dicebat unum Psalterium, reli- 
quum tempus reservans ad scibilia meditandum, ut mirandus 
Magister simul scientiae studium et vitae discipulis praeberet 
exemplum. De quo etiam dicitur, quod miraculis claruit, quae ejus 
vitae meritum praemonstrarunt : cujus! corpus prae devotionis 
gratia requisitum in tumba quod positum fuerat, ut est consuetudo, 
supinum, inventum est, ul sibi moris erat dum viveret, quasi in 
oratione recumbens : cui cito divinum discipulum divinus Spiritus 
in utroque mirabiliter adaequavit, sicut ejus vitae ostendit meri- 
tum, et lucens omnibus scientiae documentum. 


Quod persuasione magistri Alberti factus est sanctus Thomas bachal- 
larius Parisius. (C. xiv.) 


Post haec autem cum Frater Thomas sic mirabiliter in scientia 
et in vita proficeret, et Magistro Alberto ex commissione Reverendi 
Patris, Fratris Joannis?, Magistri Ordinis incumberet ut Parisiensi 
studio de sufficienti bachallario provideret, Magister predicti sui 
discipuli praevidens velocem in doctrina profectum, persuasit per 
litteras praedicto Magistro, ut de Fr. Thoma de Aquino pro bachal- 
lario in praedicto studio provideret, describens ejus sufficientiam 
in scientia et vita. Quem cum non statim duceret acceptandum 
adhuc sibi in gratiis? ignotum; suasu Domini Hugonis Cardinalis 


1. Cod. Flor. omittit omnia a verbo « cujus » usque ad verbum « recumbens »; quae 
quidem omissio profecto non accidisse videtur, si Codex Flor. et Burn. ex eodem ori- 
ginali fuissent transcripti. — Etiam Bollandiani habent textum satis diversum. 

2. Cod. Flor. omittit « Fratris Joannis ». Cf. quae supra, p. 27, adnotavi in hunc 
locum. 

3. Cod. Burn. omittit verba : « adhuc sibi in gratiis ». 

ejusdein Ordinis, cui erat de ipso per litteras intimatum, praedic- 
tus Magister ipsum in praedicti studii bachallariam acceptavit ; 
scribens ei, ut statim Parisius se conferret, et ad legendum sen- 
lentias se pararet. Qui prae humilitate de se semper humilia sen- 
tiens, hanc promotionem voluisset! renuere, nisi opportuisset 
Magistri litteris obedire. Factus autem bachallarius, cum coepisset 
legendo effundere, quae taciturnitate deliberaverat occultare, tan- 
tam ei Deus infudit scientiam, et in labiis ejus tanta est divinitus 
effusa doctrina, ut omnes etiam Magistros videretur excedere, et 
ex claritate doctrinae Scholares plus celeris ad amorem scientiae 
provocare. Erat enim novos in sua lectione movens arliculos, novum 
modum et clarum determinandi inveniens, et novas adducens in 
determinationibus raliones : ut. nemo, qui ipsum audisset nova 
docere, et novis rationibus dubia diffinire, dubitaret, quod eum 
Deus novi luminis radiis illustrasset. Qui statim tam certi coepit 
esse judicii, ut non dubitaret novas opiniones docere et scribere, 
quas Deus dignatus esset noviter inspirare. Unde scripsit in bachal- 
laria et in principio sui Magisterii super quatuor libros Sententia- 
rum opus, stylo disertum, intellectu profundum, apertum intelli- 
gentia?, et novis articulis dilatatum. Ad quorum determinationem 
cum humanas scientias, quasi ancillas ad arcem divinae Sapientiae 
in obsequium adduxisset, quas sacris sententiis concordaret, visus 
est humanas funditus intellexisse scientias, et summum gradum 
sui studii fixisse in sapientia divinorum, quibus noviter videbatur 
instructus, et gustu divinae Sapientiae delectatus, quem jam Deus 
ducem suorum eloquiorum faceret : quem tanta replevit scientia, 
ut alios posset illustrare. Nec absurdum videatur aliquibus, quod 
in sapientiae Divinae sententiis, secularibus quis utatur scientiis, 
cum ab eodem intellectu divino subiecta omnium scientiarum pro- 
deant, a quo divinae Sapientiae veritates emanant, cui omnes 
scientiae jure deserviunt^,a qua et humanitus acquisitae procedunt. 


1. Cod. Flor. voluit. 
2. Cod. Flor. intelligentie. 
3. Cod. Flor. subserviunt. 

Quod sanctus Thomas potest ex figuris veteris! testamenti congrue 
commendari. (C. xv.) 


Sed quia tam splendidum luminare, quod misericors Deus in 
mundi vespera fidelibus voluit mittere, ab ipso quasi mundi prin- 
cipio debuit praemonstrari, ideo in veteri Testamento praedicti 
Doctoris multiplex figura non defuit, quae praesignarel divinitus 
qualis fuit : ut sic novae Legis fructus temporibus ultimis in figu- 
ris praemonstraretur antiquis; et Deus, dum in praesentibus implet 
praeterita, ad se ostendat? pertinere futura. Unde hic Doctor mira- 
bilis dici potuit esse praevisus in Isaac filio Abrahae, qui cum ad 
agrum Scripturarum ad vesperum senescentis Ecclesiae ad medi- 
landum egreditur, sicut ille Rebeccam, sic iste in sponsam Dei 
sapientiam habere meretur, per quam sicut deposita hydria servo 
Abrahae, eliam camelis potus tribuitur, sic per hujus scientiam 
quasi de hydria cunctis fidelibus aqua sapientiae mira facilitate 
donatur. Dici* potest hic congrue lacob, qui post luctam devicti 
certaminis, et acceptam de rore coeli benedictionis dulcedinem, ad 
puteum perveniens Scripturarum, hausit quasi Rachelis ovibus, id 
est, Christi fidelibus, poculum, et ipsam Rachelem Dei sapientiam 
habere meruit, quam aspiciens concupivit, obtinuitque Angelica 
impositione" Israelis vocabulum, postquam de Divinis Scripturis 
habuit clarum veritatis aspectum. Hic ut lacob super Petram Chris- 
tum, dum per humilitatem quievit subditus, fieri meruit meditatione 
supremus : unde vidit in somnis scalam, per quam ad summam veri- 
tatis notitiam debebat ascendere, coelum attingere, et Angelos as- 
cendenles per scalam, qui orantis Thomae Deo offerrent oracula; 
et descendentes, qui contemplanti revelarent divina in veritate se- 
creta; et Dominum innixum scalae, qui praedicto Doctori ostende- 
ret se inspirasse scientiam, et acceptare doctrinam. Quod bene per 
modum scalae componitur, quia in ea semper aliquod notum prin- 
cipium, et quasi quibusdam gradibus congruis propositionibus, con- 
clusio veritatis infertur. Hic est alter ille Joseph qui dum Spiritu 


1. in Manuscripto habetur erronee : novi. 

2. Cod. Flor. premonstraret. 

3. Cod. Flor. ostendit. 

4. Cod. Flor. omittit omnia a verbo « Dei » usque ad verbum « infertur ». 
5. Bollandiani habent : in sponsione. 

sapientiae repletur in carcere, de ipso eductus meruit plus omnibus 
Egypti sapientibus divina cognoscere, et de utriusque Testamenti 
segetibus divini eloquii frumenta in libris, quasi in horreis collecta! 
servare : qui, ut ille fratribus suis, primo frumenta divini eloquii 
gratis eorum ingeniis tribuit, et toti Ecclesiae postmodum de ali- 
mentis divinae Sapientiae sine invidia distribuenda providit. Appro- 
priate autem et figuraliter dici potest, quod hic fuit quasi alter ille 
Moyses qui de aquis mundanae vanitatis et proprie nativitatis 
eductus, quia de Aquinorum prosapia generatur, miro modo per 
Pharaonis filiam matri Ecclesiae totaliter redditur, et ex uberibus 
divinae Sapientiae lacte nutritur. Hic est Moyses cui de rubo sub 
flammae ignis similitudine Dominus loquitur, et hic quasi Deus 
locutus ei fuerit, edocetur : qui missus ad fratres suos, non sine 
signis et mirandis prodigiis, ductor populi delegatur. Hic est 
Moyses, qui, sub duplici columna nubis et ignis, fideles de Aegypti 
tenebris duplicis scientiae habitu doctus eduxit : ut in columna 
nubea intelligatur scientia secularium scripturarum, quam sen- 
sibus adquisivit; et in columna ignis lex illa ignea, quam ex dex- 
tera divinae largitatis, Deo revelante, suscepit. Hic est Moyses 
qui de petra difficilis intelligentie scripturarum fluenta divine 
sapientie dum oravit humiliter optinuit habundanter?*. Hic est 
Moyses, qui montem divinae speculationis ascendens, non sine 
divini slylo digiti scribentis in ejus animo, sub duarum tabula- 
rum similitudine duorum testamentorum scientiam de summa divi- 
norum speculatione portavit. Hic est iterum Moyses, cujus ex 
divini sermonis consortio facies splendens efficitur, ut non pos- 
sent filii Israel nisi velatis vultibus in ipsum aspicere : sicut in 
istum quem Deus decreverat prae aliis illustrare, ut usque dum 
hodie quorumdam facies velatae permaneant et ad hujus Doctoris 
intelligentiae faciem, aut caeca aemulatione aut ignorantiae tene- 
bris obscurati aspectibus intelligentiae suae non perlingant. Hic 
est Moyses, qui facie ad faciem Domino loquitur : qui divina, 
quae sibi Deus revelare voluit, sic intellexit lucide, velut aenig- 
maticam illam Dei faciem in Scripturis vidisset aperle. Qui cum 
frequenter raptum a sensibus pateretur, supra humanum intellec- 
ium divina vidisse creditur, quibus ejus animus absorberetur. 


1. Cod. Flor. collocata. 
2. Totam hanc phrasim omittunt Bollandiani. 

Quorum magnitudine intellecta et scripta despiceret prae illorum 
excellentia, quae vidisset : sicul circa finem suae vitae maxime 
patuit, cum prae revelationis magnitudine a scribendo ulterius 
prae stupore cessavit : quibus cum finem imposuit, admiranti de 
ejus raptu suo socio! revelavit. Hic disputavit, ut Salomon a cedro, 
quae est in Libano, usque ad hyssopum, qui de pariete nascitur, 
id est, a Dei filio, divinitatis candore de Patre genito, usque ad 
eumdem de gloriosa Virgine cum corpore nostrae humanitatis 
assumpto : a quo sicut studium inspiratae veritatis incepil, sic scri- 
bendi et vivendi terminum in eo, qui scire et vivere dederat, felici 
morte finivit. Unde adhuc hic Doctor dici potest, quasi ille Tho- 
mas non dubius, sed quasi certus in scientia divinorum : qui 
dictus est abyssus propler profunditatem ingenii, qui abyssum id 
est in Christi latus invitatus ingreditur, et ad scrutanda divinorum 
secreta et ea tam certa nolitia sibi inspirata descripsit in libris, 
quasi ipsa haberet prae oculis, et quasi manu ipsa contingeret, 
quae intelligentiae digito indicaret : ut jam non restarel amplius, 
nisi ut supra intellectum, quantum homini esset possibile, in 
divinitate ipsum conspiceret, quem supra alios aenigmatice didi- 
cisset. Sic autem mirandus bachallarius Doctor futurus finivit sen- 
tentias, relinquens Scholares ad futurum ejus Magisterium avidos, 
quos fecerat, dum doceret attentos : dilectus Deo, qui scientiam 
tribuit, eL acceptus hominibus, quibus quasi novis radiis veritatis 
illuxit. 


De visione quam habuit quando factus est magister in theologia". 
(C. xvi.) 


Post decursum studii studiose vel fructuose completum, cum 
tempus instaret, quo bachallarii Theologiae erant Parisiensi Can- 
cellario praesentandi; non servato ordine secundum anticipatio- 
nem temporis consueto, mandavit praedictus Cancellarius Priori 
Parisiensi Ordinis Fratrum Praedicatorum, ut ex parle sua man- 
daret praedicto Fr. Thomae, ut ad recipiendum Magisterium in 
Theologia, non obstante consuetudine qua erant sibi alii praefe- 


1. Cod. Flor. admirantibus aliis ejus raptum suo socio revelavit. — Textus apud 
Bollandianos iterum diversus est. 


2, Cod. Vat. Quomodo factus fuit frater thomas magister in theologia et de visione 
quam habuit cap. XVII. 

rendi, sine contradictione aliqua se pararet. Qui humiliter se ex- 
cusans propter defectum scientiae et aetalis, obtinere quod excu- 
saretur non potuit, propter praeceptum obedientiae, quod coegit : 
Qui humiliter suscipiens onus impositum, ad locum orationis se 
contulit consuetum in quo prostratus cum lacrymis oravit Deum, 
ut ad suscipiendum et exequendum Magisterium, scientiam et gra- 
tiam dignaretur infundere, quem dignatus fuerat adhuc indignum 
multis gratiis praevenire. Et incipiens Psalmum : Salvum me fac 
Deus, quoniam diminutae sunt veritates a filiis hominum, diu orans 
cum lacrymis obdormivit' : et ecce ad eum nuntius coelitus mis- 
sus est Frater quidam antiquus, ejusdem Ordinis admodum reve 
rendus, et dixit ei : Fr. Thoma, quid Deum oras cum lacrymis? 
Respondit : Quia impositum est mihi onus Magisterii, ad quod 
scientia mea non sufficil : et quid proponam pro meo principio, 
non occurrit. Cui senex dixit : Ecce exauditus es, suscipe onus 
Magisterii, quia Deus tecum est et pro tuo principio nihil aliud 
proponas, nisi hoc : Rigans montes de superioribus suis : de 
fructu operum tuorum satiabitur terra. Quo dicto?, frater Thomas 
evigilans, Domino gratias reddidit, qui eum velociler exaudivit. 
Quod verbum non solum thema fuit proponendi principii, sed totius 
sui sufficientiam studii indicavit : quia ex his, quae de montibus 
divinae speculationis accepit, totam Ecclesiam, quasi agrum divini 
seminis complutum sapientiae pluviis satiavit. Est enim omnibus 
manifestum, quod in toto mundo inter fideles Catholicos in phi- 
losophia et theologia in omnibus scholis nihil aliud legitur, quam 
quod de ejus scriptis hauritur : quamvis multi alii Magistri ejus 
stylum scribendi quo potuerunt studio, imitantes, quasi ex ejus 
scriptis clavem habentes scientiae, ingressi sint divinorum secreta 
cellaria : et multa volumina scripserunt, suum exercitantes stu- 


1. Iam in opere, quod inscribitur « Vitae Fratrum » et quod S. Thoma adhuc vivente 
a Gerhardo de Frachetto conscriptum fuit, legitur haec historia : « Cum cancellarius 
Parisiensis disposuisset dictum fratrem (Thomam) ad legendum in theologia licen- 
ciare, in crastinum dictus frater ipsa nocte vidit in sompnis, quod quidam dabat ei 
librum et dicebat : » Rigans montes de superioribus suis, de fructu operum tuorum 
saciabitur terra. « Unde ipse frater in principio suo hoc idem accepit pro themate. » 
(Ed. Reichert, pars IV, c. 24,8 8.) — Codex Florent. habet : « In oratione permansit, » 
8ic innuens hanc visionem factam non fuisse in somno, sed in vigilia; quod quidem 
apparet etiam ex variante sequenti. — Iterum S. Thomas hanc visionem narravit ante 
mortem suam fr. Raynaldo de Piperno et Priori monasterii Fossae novae, sicut appa- 
ret in processu cannonizationis. (Act. SS. Boll., I, 702, n. 49.) 

3. Codex Flor : statim ille senex disparuit et rediit unde venit. 

dium supra positum dicti Doctoris fundamentum divina dispen- 
satione mirabiliter permittente, ut quicumque ab hujus Doctoris 
scriptura volunt divertere, contingat eos aut in fide aut moribus 
oberrare : ut sic, sive qui sequuntur commendent quod asserunt, 
sive qui detrahunt veritati, testimonium referant, quod a veritate 
discedant. 


De profectu sui magisterii et de libris quos fecit. (C. xv.) 


Post Magisterium praedictus Doctor cum coepisset disputare et 
legere, tanta multitudo scholarium ejus scholas intrabat, ut vix 
eos locus scholarum caperet, quos tanti Magistri doctrina traheret, 
et ad proficiendi studium provocaret. Sub cujus Doctoris lucida et 
aperta doctrina floruerunt quamplures Magistri religiosi jet secu- 
lares propter modum docendi compendiosum, apertum et facilem : 
qui pro eo quod fuit insolitus, simul cum ejus scientia creditur ei 
fuisse divinitus inspiratus. Qui Doctor visus est quasi campum 
secularium scienliarum ingrediens, flosculos excerpisse de sen- 
libus, et plenam manum habere de Apostolicis cophinis frag- 
mentorum sacrae Scripturae : quae Deus mandavit Apostolis ne 
perirent, colligere, et futuris Doctoribus componenda' servare. 
Qui et de sacrorum Doctorum horreis plenis frumento de utrius- 
que Testamenli excusso, segelibus utiliora collegit in libris, et 
nulla Scripturae veritas remansit sibi abscondita, nec Doctoris 
cujuscumque Scriptura inaccessibilis, involuta. De quo ut sciretur 
quantum donum scientiae hujus Doctoris lateret in corde, conces- 
sum est ei divinitus, ut manifestaret in opere multiplici seriptura- 
rum?. Nam praeter opus, quod fecit super quatuor libros Senten- 


1. Cod. Flor : reponenda. 

2. De catalogo S. Thomae operum quae hic recenset Guillelmus de Tocco videsis 
P. Mandonnet, O. Pr : Des écrits authentiques de S. Thomas d'Aquin (1910) , pages 61- 
11. Minime autem possum consentire de omnibus quae ibi cl. auctor disserit. Notanter 
alienae a vero, neque ullo modo probatae sunt sequentes propositiones : « Tocco sem- 
ble avoir eu sous les yeux, pour rédiger sa légende de saint Thomas, celle déjà com- 
pilée par Bernard Guidonis. » — « Guidonis avait déjà écrit sa légende, dans son pre- 
mier état, avant l'enquéte de 1319. » (Cf. quae supra p. 9, not. 2, disserui contra 
I. Endres.) « Tocco n'a pas utilisé pour sa légendeles actes du proces de canonisation. 
Non seulement Tocco ne parle pas de la canonisation de saint Thomas (sic ^), mais il 
suit les événements du procés jusqu'au voyage des commissaires, qui se rendent de 
Naples en Avignon. » (Cf. verba Guillelmi de Tocco prolata de canonizatione S. Tho- 
mae, supra p. $5, n. 3.) 

tiarum, Summam fecit theologie, quam in tribus distinxit libris, 
materias quatuor librorum aliter ordinans : quam cum pluribus 
articulis ampliavit subtilioribus rationibus, ipsas determinans Sanc- 
torum auctoritatibus roboravit. 

'Scripsit etiam librum, qui intitulatur Contra Gentiles, stylo 
disertum, et rationum novitate et subtilitate profundum : in quo 
miro modo ostendit, quod ex proprio ingenio habuit, et quod 
raptu mentis in Deum orationibus impetravit. Per quod manifeste 
ostendit aliis gentibus, fidei non subjectis, quanta sit veritas fidei 
Christianae : quae si humanam rationem transgreditur?, rationibus 
tamen naturalibus, si pro sua altitudine non probatur, verisimili- 
ter suadetur : ut et ipsi infideles ex hac scriptura ad fidem habeant 
auditum, si dictae scripturae habere non renuunt intellectum : 
dum adverterint quod fidem nostram non possunt rationibus 
impugnare, quibus nequeant defensores fidei rationibus respon- 
dere. Unde cum praedictum librum scriberet, frequenter visus est 
quasi totaliter a sensibus alienus, qui divinis revelationibus sem- 
per erat intentus. Scripsit praedictus Doctor opus super quatuor 
Evangelia, Sanctorum auctoritatibus miro modo contextum, ex 
quibus sic Evangeliorum conlinuavit historiam, quasi unius 
Doctoris videatur esse Postilla : in quo opere mirandum cre- 
ditur Deus in predicto Doctore ostendisse miraculum : quod? 
discurrens per diversa monasteria, et diversorum Sanctorum 
legens volumina, pro magna parte ipsorum auctoritates mente 
retinuit, quas in exponendo notavit : nam eodem agebatur* 
spiritu, quo legendo Doctor colligeret, et quo scribendo servaret. 
Praeter quod opus? fecit Postillam super Evangelium B. Joannis, 
in qua ostendit, quam alte de suo ingenio, adjutus per gratiam, ad 


1. Textus hujus phrasis est melior illo, qui habetur apud Bollandianos. 

2. Cod. Flor : supragreditur. 

3. Qui Cod. Burn. 

4. Cod. Flor. agebat spiritu, quo legenda Doctor colligeret et quid scribenda ser- 
varet. 

5. Bollandiani hic minus recte habent: « Propter quod opus. » — Haee postilla 
super Evangelium S. Joannis vocatur in processu cannonizationis S. Thomae, testante 
Bartholomaeo de Capua, lectura super Joannem, « qua non invenitur melior; quam 
recollegit idem frater Raynaldus, sed correxit eam frater Thomas ». — Notatu di- 
gnum est, quod Guillelmus de Tocco omittit : « Expositiones super quatuor Evangelia 
ad litteram. » Qui quidem tractatus in nonnullis catalogis inter opera S. Thomae 
enumerantur. Expositiones super Evangelia S. Marci et S. Lucae, hodie periisse viden- 
tur. De expositionibus super Evangelia S. Matthaei et S. Joannis vide Bernardunmi de 
Rubeis, de gestis et scriptis ac doctrina S. Thomae Aquinatis, diss. IV. 


Digitized y C3 gle UNIVERSITY OF WISCO! 


88 GUILLELM. DE TOCCO : VITA S. THOMAE AQUINATIS. 


profunda misteria libri pervenerit, quae Sanctorum auctoritatibus 
declaravit. Scripsit super Epistolas Pauli omnes, quarum Scrip- 
turam praeter Evangelicam super omnes commendabat, in quarum 
exposilione Parisius visionem praefati Apostoli dicitur habuisse. 
Scripsit super Isaiam, in cujus quodam textu difficili post ora- 
tiones frequentes et lacrymas, beatorum Apostolorum Petri et 
Pauli, qui ipsum instruerent, habuisse dicitur visionem. Scripsit 
super magnam partem Psallerii; super Job ad litteram, quem 
nullus Doctor litteraliter tentavit exponere propter profunditatem 
sensus litterae, ad quem nullus potuit pervenire. In quo opere, 
quasi inter Job et amicos suos arbiter fuisset de communi con- 
cordia positus, sic respondit ex utraque parte ad singula, velut si 
quislibet quod proponebat arguere, potuisset ei oretenus reve- 
lare. Scripsit insuper quaestiones de potentia et de veritate et 
malo, magna volumina. Scripsit librum, quem nominavit Com- 
pendium Theologiae, quaestiones de Quolibet, de Perfeclione 
vitae spiritualis, de Substantiis separatis, quaestiones de Anima, 
super Dionysium de divinis nominibus', de Trinitate, de Hebdo- 
madibus Boetii, et alia multa opuscula Theologicae veritatis plus- 
quam XX diversis Dominis et Religiosis personis a quibus sicut 
ei mittebantur dubia, dabat illuminatus divinitus de veritate res- 
ponsa : ut nullum inhumanis intellectum ejus lateret dubium, ad 
quod non perlingeret divina luce secretum. Scripsit officium de 
Corpore Christi de mandato Papae Urbani, in quo omnes, quae de 
hoc sunt Sacramento, veteres figuras exposuit, et veritates, quae 
de nova sunt gratia, compilavit. Scripsit eliam super librum de 
causis et compositiones Proculi. 

Scripsit? super Philosophiam naturalem et moralem, et meta- 
physicam? quorum librorum procuravit, quod fieret nova translatio, 
quae sententiae Aristotelis continet clarius veritatem, et alia multa 
opuscula de naturalibus quaestionibus, et scripsit aliqua super 
Logicam : et quidquid potuit legere, divino adjutus lumine, potuit 
explanare. In quo ostendit Deus, quod ipsum ad perquirendam 
omnium veritatem elegerat, quem de omnibus prae ceteris illus- 


1. Cod. Flor. omittit ista tria opera. 

2. Isti duo tractatus omittuntur in Cod. Flor.; ; afferuntur autem in Cod. Burn. et 
Vat. 

3. Cod. Flor. omittit omnia usque ad verba : « et alia multa opuscula ». 

trabat : quia nunquam in se peccando! deo opposuit obicem a quo 
orando quaereret veritatem; unde videtur Deus in dicto Doctore, 
dum viveret, manifestum ostendisse miraculum, ut tam modico 
tempore forte in XXV annis qui inter Magisterium ejus et obitum 
in vita fluxerunt, bis redeundo in Italiam et eundo Parisius, tot 
potuerit libros per suos scriptores in scriptis redigere, tot quaestio- 
nes tam sufficienter discutere, et tot novitates scribendo docere: 
ut non videatur potuisse totum tempus suum in aliis occupare, 
nisi in sanctarum meditationibus Scripturarum, qui comedendo, 
ambulando et quidquid aliud faciendo, non putabatur contem- 
plando potuisse aliud meditari, nisi quae post comestionem opor- 
tuisset scribere vel dictare. Qui quod potuisset tot libros in tam 
brevi tempore facere, per aliud admirandum indicium Deus mira- 
biliter demonstravit. Nam ut vera relatione sui socii et suorum 
studentium est compertum, praedictus Doctor de diversis mate- 
riis tribus scriptoribus et aliquando quatuor in sua camera? eodem 
tempore, Spiritu revelante, dictabat, ut videretur Deus simul ejus 
intellectui diversas veritates infundere, quas simul posset non 
absque miraculo manifesto dictare, ut non videretur Doctor iste 
mirabilis ignota perquirere, sed quasi collecta divinitus in ejus 
memoria de thesauro spiritus multiplicis Sapientiae revelare : 
quasi videretur esse hujus Doctoris scientiae habitus inundans 
doctrinae fluvius Scripturarum qui in eo desuper oriens et de 
divinae Sapientiae fonte descenderet, quem in diversos libros, 
quasi diversos rivulos derivaret. De quo retulit scriptor suus qui- 
dam Brito evenus? Garnit Crocarensis dioecesis, quod postquam 
dictaverat sibi et duobus aliis scriptoribus quos habebat, tamquam 
fessus prae labore dictandi, ponebat se dictus Doctor pro pausa- 
lionis gratia ad quietem, in qua etiam dormiendo dictabat. De 
cujus ore dormientis, quae audiebat praedictus scriptor, redigebat 
in scriptis, continuando materiam, de qua ante scripserat, cum 
vigilando dictabat, ut videretur eius anima sic administrare cor- 
pori in viribus sensitivis ut in intellectualibus a carnis onere vide- 


1. In se peccando posuit deo obicem.In textu Bollandianorum falso habetur : prae- 
dicando. 

3. Cod. Flor. : recumbens et aliquando perambulando dictabat. 

3. Quisnam fuerit ille Brito evenus Garnit, non potui invenire. Cod. Flor. et Vat. 
asserunt illum fuisse « Trecorensis dioecesis », quae est forsan Tréguier in Gallia, 
Crocasensis vel Crocagensis dioecesis est Cork in Britannia. 


bigiized by C30 gle UNIVERSITY OF WISCONSIN 


0o GUILLELM. DE TOCCO : VITA S. THOMAE AQUINATIS. 


retur esse solula, ut posset dicere : Ego dormio et cor meum vigi- 
lat, qui etiam vigilans cum Deo contemplationis otio dormiebat. 


De erroribus quos predictus doctor destruxit. Et primo de errore 
Averroys. (C. xvii.) 


Quantum autem fuerit Ecclesiae utilis hujus doctrina Doctoris, 
non solum ad manifestationem utriusque Testamenti Catholicae 
veritatis, sed ad confutationem pravitatis haereticae, Deus in ipso 
principio sui Magisterii, et deinceps miseratus ostendit. Nam prae- 
ter praedicta magna volumina, quasi fidei Christianae in sanctis 
montibus posita fundamenta, in quibus antiquas haereses confu- 
tavit sicut alii doctores quasdam novas hereses suo exortas 
tempore divino Spiritu revelante destruxit, quarum haeresum 
prima fuit error Averrois, qui dixit unum esse in omnibus homi- 
nibus intellectum. Qui error malorum favebat erroribus, et Sanc- 
torum virtutibus detrahebat : dum uno existente in omnibus 
intellectu, nulla esset differentia hominum, nec distantia! merito- 
rum. Qui tantum invaluit etiam in mentibus simplicium, sicque se 
periculose infudit*, ut requisitus quidam miles Parisius, si vellet 
in suis ultimis de suis criminibus se purgare, responderit : Si 
anima B. Petri est salva, et ego salvabor : quia si uno intellectu 
cognoscimus, uno fine exitii? finiemus. Quem errorem cum essent 
scholares Golardiae* imitantes, qui Averrois sectatores communi- 
ter erant; poterat praedictus error plures inficere, quibus potuis- 
sent predictum errorem sophisticis rationibus suadere. Unde con- 
tra hunc errorem praedictus Doctor fecit scriptum mirabile, in 
quo praeter rationes fidei, quibus praedictus error eliditur, per 
dicta etiam Aristotelis, quae Averroes male intellexerat, a radice 


4. Cod. Flor. : distinctio; Cod. Vat. : discretio. 

9. Cod. Flor. : sic quod se perniciose infudit. 

3. Cod. Flor. et Vat. : melius habent : in vitae exitu. 

4. Cod. Vat. rectius scribit : garlandie. Isti scholares garlandie videntur fuisse 
discipuli Johannis de Garlandia, qui fere eodem tempore, quo S. Thomas venit Pari- 
sium, docuit in Universitate Parisiensi cum magno plausu grammaticam et poe- 
sim. lpse quidem videtur fuisse vir probus, sed ejus discipuli nimis adhaeserunt 
Averroismo. (Cf. Leop. Delisle, Notice sur les oeuvres authentiques ou supposées de 
Jean de Garlande, par M. Haureau, dans Notices et Extraits des Manuscrits de la Bibl. 
Nat., t. XXVII (1819), 1-87.) 

evellitur et nihil rationis habere monstratur : ut nullus, qui possit 
dicta Aristotelis capere, possit quin sit praedictus error irrationa- 
bilis dubitare. 


De errore Guillelmi de sancto amore, segeri et eorum sequacium 
(C. xix.) 


Post hunc errorem praedictus Doctor Parisius destruxit alium 
de novo exortum : qui error non fuit ab infideli commentatore exor- 
tus, sed a fidelibus licet in hoc non fidelibus, Guillelmo de Sancto 
Amore, Sigero et aliis eorum sequacibus adinventus. Qui errando 
dicebant, quod Religiosi mendicantes, non laborantes manibus, 
non poterant in sola studii contemplatione salvari, consiliorum per- 
fectioni et supererogatae justitiae detrahentes : addentes et multa 
alia erronea simul et falsa sophismata contra Religiosorum pauper- 
tatem et eorum salutaria instituta; volentes funditus paupertatis 
Religiones suffodere, quas, sola eos stimulante invidia, non pote- 
rant tolerare. Quorum error tanto maius periculum fidelibus affe- 
rebat, quanto major magistratus auctoritas fidem dabat : quem 
cum redigissent in scriplis aggravaverunt suam malitiam, a qua 
nec diutius meditantes, dum scriberent, se noluerunt avertere : 
Quanta erat iniquitas Sanctos Dei ex sola invidia impugnare? Qui 
ad eorum perniciem volumen volans malediclionis et impietatis 
haereticae conscripserunt. Quod ut in aures divulgaretur univer- 
salis Ecclesiae, ad pauperum Religiosorum infamiam, et subver- 
sionem religionis paupertatis et vitae, ac delectionis' perpetuae 
in ruinam, sanctissimo Patri Domino Clementi Papae quarto, quasi 
zelatores Ecclesiae, impugnatores fidei obtulerunt. Quod cum ad 
petitionem Reverendi Patris Fratris Joannis de Vercellis? praefati 


1. Cod Vat. : ac delectationis perpetue injuriam. 

9. Quae hic narrat Guillelmus de Tocco et quae simili modo supra p. 31 a Petro Calo 
prolata sunt, magnas facessunt difficultates. « Sus deque miscet omnia Guillelmus de 
Tocco, » ita judicat Bern. de Rubeis (l. c., diss. XX, c. II). « Guillelmus de Tocco in 
Vita S. Thomae (A. A. SS. Mart., I, 666) omnes disceptationes contra Guillelmum de 
S. Amore falso ad aetatem Clementis IV et Johannis Vercellensis refert. » Ita asserit Deni* 
fle (Chartul I, n. 273, pag. 312). Sequentia certa sunt : |. Librum Guillelmi de S. Amore 
« de periculis novissimorum temporum » jam condemnatum fuisse ab Alexandro IV a. 
1256, d. 5 oct. (Chartul. 1l. c. n. 288). 2. Tunc temporis Magistrum Generalem non fuisse 
Johannem Vercellensem, sed Humbertum Romanum. — Bernardus de Rubeis (l. c.), 

Magistri Ordinis, cui incumbebat, de mandato Summi Pontificis, 
praedicto volumini respondere, fuisset praedicto Doctori, cum esset 
Anagniae in Capitulo, coram Fratribus non sine singultu et lacry- 
mis significatum!, qui de statu Ordinis in pugna adversariorum tam 
gravium dubitabant ; Frater Thomas ipsum volumen accipiens, et 
se Fratrum oralionibus recommendans, cum perlegisset attentius 
et intellexisset profundius, reperit praedictos Magistros, quos non 
amor agnitae veritatis afflabat, nec zelus fraternae salutis accen- 
derat, sed veritatis aemula et inimica caritatis invidia perurgebat, 
a fundamentis errasse fidei, et male intellexisse Sanctorum auc- 
toritates inductas. Unde vocatis iterum in Capitulo de mandato 
predicti Magistri Ordinis Fratribus, Frater Thomas afflatus 
divino Spiritu, quo in omnibus agebatur, dixit : Fratres, in Deum 
confidite, qui vos vocavit in suum obsequium : quia libellum legi 
impugnantis perfidiae, et inveni ipsum male fundatum in veritate 
fidei, et male constructum Sanctorum auctoritatibus in auxilium ful- 
cimenti. Cui nefando libello invocato sancto Spiritu, qui falsa denu- 
dat, dum revelat abscondita, per libellum veritati consonum respon- 
debo. Quem cum in modico tempore de mandato prefati Summi 
Pontificis perfecisset respondens argumentis nefariis et suppositis 
fidei fundamentis, libellum Summo Pontifici obtulit. Quem accep- 
lans ut mere Catholicum, condemnavit libellum oppositum, et eum 
in publico consistorio comburi fecit in fide suspectum. Quem libel- 
lum ad explicandam eorum malitiam, et ad Dei justitiam a Dei 
Vicario implorandam sic incepit : « Quoniam ecce inimici tui 
sonuerunt, et qui oderunt te extulerunt caput. Super populum 


rejectis aliis explicationibus, rem se habuisse hoc modo opinatur: « Parisiis in Italiam 
ac Romam et Anagniam anno 1256 currente adventaverat S. Thomas. Huic Albertus 
Magnus, qui in Theutoniam reversurus erat, munus et onus reliquit causae, quae 
agebatur, tuendae ac propugnandae adversum magistros Parisienses. Mandante Pon- 
fice Alexandro IV ac urgente Humberto de Romanis, Generali Ordinis Praedicatorum 
Magistro, opus ille agressus est complevitque: contra impugnantes Religionem. Latum 
ergo ab eodem Pontifice anathema, redactusque in ordine Guillelmus de S. Amore. 
Quievit ipse diu, volens nolens : libellum suum innovavit; transmisitque demum ad 
Clementem IV. Nonnisi veterem errorem recantari agnovit Summus Pontifex. Legen- 
dum is Joanni Vercellensi novum librum tradidit, ipseque Magister Generalis Aquinati 
examen commisit, ut si quid novae difficultatis inesset, responderet. Nihil vero depre- 
hensum, quod nova responsione refutandum foret : adeoque Guillelmi de S. Amore 
libellus derelictus fuit contemptusque. Haec sunt omnia verisimillima. » — Equidem 
non nego hanc explicationem esse verisimilem, sed remanent dubia cuilibet legent 
totam dissertationem XX hac de re a Bernardo de Rubeis conscriptam. 
1. Cod. Vat. : assignatum. 

luum malignaverunt consilium et cogitaverunt adversus Sanctos 
tuos, » etc. Quem librum non est visus praedictus Doctor sic cito 
composuisse humano ingenio, sed polius in Spiritu accepisse de 
dextera sedentis in throno. In quo cum omnia tela hostis nequis- 
sima praedictus Doctor penitus extruxisset prefatus Summus Pon- 
tifex ipsum libellum, et libelli nefarii condemnans auctoritates!, 
ipsos Magistros errorum cum suis complicibus de cathedra magis- 
tratus deposuit, el expulsos de Parisiensi studio omni dignitate 
privavit. Praedictus vero Doctor post divinitus obtentam victoriam 
non elatus, sed humilior Deo factus Parisius rediit, et ad confusio- 
nem insultantium contra Sanctos, et consolationem sequentium 
veritatem, praedictum libellum, quasi ad omnes articulos disputavit, 
ostendens fundamenta esse firmissima Religionis consulta a 
Domino paupertatis, a quibus erravit persecutorum pertinax ausus 
malitie in eorum salutis perniciem et ruinam. Et quia consonum 
erat, quod invicto Ecclesiae pugili aliquis favor ad augmentum 
ecclesiasticae? disciplinae consurgeret, qui ad studium animaret, 
pro praedicto spectabili triumpho victoriae, favente Illustri Rege 
Franciae S. Ludovico, Ordo Praedicatorum habere meruit in sacra 
Theologia Parisius duas scholas?, ut ex eo Ordini honor consurge- 
ret, unde praedictus Doctor Ecclesiae adversarios fidei scholastica 
disputatione vicisset. 


De errore novi spiritus libertatis et tertii status mundi. (C. xx.)* 


Destruxit et tertium pestiferum pravitatis errorem Doctor iste 
mirabilis, qui error antiquus extitit, eL perniciosior de novo sur- 
rexit, qui sub pio nomine omnem impietalis perniciem continens, 
vocalur de novo spiritu libertatis. Cujus sectatores simul et inven- 
lores se nominant Fraterculos de vita paupere, ut etiam sub hoc 
humilitatis sophistico nomine simplicium corda seducant : quos 
caplos potius haeretica pravilate fermentant, quorum mentes, dum 
non probant, utrum a Deo sint spirilus, sic mendax spiritus demen- 


1. Cod. Vat. : auctores. 

2. Cod. Flor. : scolastice. 

3. De istis duabus scholis vide Denifle (Chartul. n. 230, 268, 273). 

4. Cod. Vat. : De destructione erroris novi spiritus et contra ponentes tertium sta- 
tum mundi, cap. XXI. 

tavit, ut sub uno capite Christo duas fingant Ecclesias : unam car- 
nalium, super quam Summus Romanus Pontifex praesidet, sub 
quo per diversas provincias ipsam Praelati ejus auctoritate guber- 
nant. Contra quam Ecclesiam, quae Christo copulatur in sponsam, 
sic profano ore blasphemant, ut hac reprobata, aliam mentiantur 
esse Ecclesiam spiritualium, de qua esse se asserunt, inventores 
erroris pariter et sequaces. Qui dum' dicunt se duci spiritu liberta- 
tis, in omnem servitutem pravitatis haereticae eodem spiritu prae- 
cipitante labuntur. Quibus miserrimus spiritus divisionis et erroris, 
quot potuit ipsorum phantasias subvertere, tot dedit sectas pravi- 
tatis haereticae invenire. Quorum dementia ad fundandas in ruina 
sine fundamento haereticas pravitates tertium novum* fingit sta- 
tum et sine testatore Christo novi spiritus Testamentum, sub quo 
status Ecclesiae debel hoc novo tempore immutari. Quorum errores 
praedictus Doctor in suis scriptis in diversis locis elisit : ostendens 
post Christi Evangelium et filii Dei ultimum Testamentum per 
quod in haereditatem coelestem fidelis omnis ingreditur?, nullum 
alium statum Ecclesiae debere succedere, sed islum, qui nunc est 
gratiae, praeparativum gloriae, usque ad finem seculi permanere. 
Et quia ex dictis abbatis Joachim praedicti haeretici fomentum 
sumunt praefali erroris pestiferi, praedictus Doctor in quodam 
monasterio pelivit librum praefati Abbatis, et oblatum totum 
perlegit, et ubi erroneum aliquid reperit vel suspectum cum linea 
subducta damnavit, quod tolum legi et credi prohibuit, quod ipse 
sua manu docta cassavit. Contra quem errorem pestiferum sanc- 
tissimus Pater dominus Joannes Papa XXII, ad quem pertinet 
haereses condemnare, mirandam edidit decretalem, quorum erro- 
res, dum in ipsa descripsit, sacri canonis auctoritatibus, potenter 
elisit*. 


De destructione Schismaticorum et omnium Graecorum. (C. xxr.) 


Destruxit quarto praedictus Doctor illum antiquum Graecorum 
Schismaticae pravitatis errorem : qui praeter alias haereses in 


1. Cod. Flor. et Vat. : quidam. 

2. Cod. Flor. : statum mundi et novum fingunt sine Christo testatore. 
3. Cod. Flor. et Vat. : ingredimur. 

4. Cf. quae supra p. 32 de hae re adnotaviimus. 

quas schismaticae pravitatis scelus praecipitat, in hunc devene- 
runt errorem, ut Romano Pontifici, Successori beati Petri et Christi 
Vicario, obedire recusent. Contra quos dc mandato Summi Ponti- 
ficis Urbani specialem libellum edidit, in quo per Doctores Graeco- 
rum ipsos perspecta veritate convicit. Nec solum praefatus Doctor 
praedictos destruxit errores, sed tot, quot potuissent succrescere, 
si contigisset praedictum Doctorem tot veritates fidei non docere. 
Erat enim Scriba doctissimus, proferens nova et vetera de novo 
et veteri Testamento. 

Sed quia frequenter contigit quod, dum intellectus superius 
subtilia speculatur, affectus inferius a devotione remitlitur, prae- 
dictus Doctor die quolibet unam lectionem sibi de patrum colla- 
tionibus faciebat. De quo interrogatus cur interdum speculationem 
dimilteret, respondit : Ego in hac lectione devolionem colligo, ex 
qua facilius in speculationem consurgo, ut sic affectus habeat, 
unde se in devotionem diffundat, et intellectus ex hujus merito ad 
altiora conscendat. In hoc sui Patris Dominici imitatus exemplum, 
qui in dicto libro legens frequentius, magnum perfectionis apicem 
apprehendit : unde creditur praedictus Doctor nihil minus habuisse 
a Doctoribus magnis in gloria, qui nihil minus in vitz sanctitate 
habuit, et doctrina : sicut Fratri Alberto de Brixia, qui etiam in 
vita et post mortem miraculis claruit!, vigilanti et oranti fuit 


1. Codex Florentinus hic omnia sequentia addit, quae Antonius de Brixia testatus 
est in processu Cannonizationis (n. 66) : 

Claruit admiranti quomodo potuit in tam brevi tempore quo vixit ad tantam 
sanctitatem et scientiam pervenire, fuit aperta visione monstratum. Nam cum super 
hoc mirabili deum, beatam virginem et beatum Augustinum, ut ei gloriam venerabilis 
doctoris beati Thomae de Aquino ostenderent, frequentius cum lacrymis ante altare 
beate virginis exorasset, sibi vigilanti et oranti apparuerunt due reverende persone 
cum splendore mirabili et ornatu, quarum una mitram portabat in capite, alia erat 
in habitu fratrum ordinis predicatorum, qui coronam portabat in capite, auream, lapi- 
dibus preciosis contextam, habens circa collum duas aureolas argenteam et auream 
et in pectore magnum lapidem preciosum qui ecclesiam suo splendore illuminabat. 
Cappam vero gestabat intextam per totum lapidibus preciosis, tunicam et scapulare 
candoris nivei. Qui frater Albertus stupefactus de tam mirabili visione proiecit se ad 
pedes eorum supplicans, ut ei indicarent qui essent, qui ei tam mirabiles apparerent. 
Et tunc ille qui mitram portabat respondit : Quid, frater Alberte, sic admiraris? Exau- 
dite sunt preces tue. Ecce nunc manifesto tibi, quod ego sum Augustinus doctor eccle- 
sie qui missus sum ad te indicare tibi doctrinam et gloriam fratris Thome de Aquino 
qui mecum est. Ipse enim est filius meus qui doctrinam apostolicam et meam est 
secutus et ecclesiam dei sua doctrina illuminavit, quod designant lapides preciosi et 
precipue lapis quem gestat in pectore qui designat intentionem rectam quam ad defen- 
sionem fidei habuit et declarationem ostendit. Ceteri vero lapides preciosi libros mul- 
tos et opera scripture sue que composuit. Et licet Thomam precedam pontificali infula, 
ipse vero super me polleat virginitatis aureola, sumus tamen pares in gloria. 

aperta visione monstratum, beatos Doctores Auguslinum et Tho- 
mam pares esse in gloria, licet Augustinus infula pontificali prae- 
cederet et Thomas super Augustinum virginitate polleret. Quam 
visionem apertam praedictus Frater Albertus adjuratus compulsus 
est revelare, cum frequenter fuisset auditus asserere, praedictum 
Thomam magnum Sanctum esse in patria et hoc publice praedi- 
care : quia nullus potest de tanti Doctoris dubitare gloria, cujus 
tam certa testimonia sunt de vita. 


De conversione duorum judaeorum magnorum praedicatione et oratione 
divinitus patrata. (C. xxr.) 


Et non solum Deus voluit per praedictum Doctorem haereticam 
pravitatem convincere : sed et caecitatis Judaicae tenebras miseri- 
corditer dignatus est illustrare. Nam in Molaria castro Domini 
Richardi* Cardinalis prope Romam, cum praedictus Doctor in festo 
Nativitatis Domini cum praedicto Domino moraretur, et ad eum 
duo magni Judaei litterati et divites, sicut omni anno consueve- 
rant, convenissent, rogavit praedictus Dominus, ut praefatus Doc- 
lor cum eis de eorum conversione tractaret. Cum quibus cum 
diutius contulisset de Lege veteri, et Salvatoris adventum pro- 
basset per dicta plurium Prophetarum, dedit eis terminum ut in 
crastinum de eorum conversione, et super his quae proposuerat, 
responderent. Pro quorum conversione cum pius Doctor orasset, 
et eam pelivisset a Dei Filio, ut eam sibi in suae nativitatis gaudio 
concedere dignaretur, ecce Judaei in termino ad praedictum Doc- 
torem conveniunt, et eo viso, divino afflati spiritu convertuntur, 
confitentes se non posse spiritui, qui in ipso loquebatur, et 
sapientie, nisi quod persuaserat respondere. Fitque magnum de 
festo Dominicae Nativitatis gaudium, et quod Judaeis perfidis con- 
versionis beneficium est Deo miserante donatum; et Dominus Car- 
dinalis de utroque festum cum magno gaudio celebravit. Con- 
sueverat* autem praedictus Doctor quolibet anno in praedicto festo 


1. Iste est Richardus Hannibaldensis, creatus cardinalis a. 1937, mortuus in concilio 
Lugdunensi 1214. Non est confundendus cum ejus nepote Hannibaldo de Hannibaldis, 
qui eliam dignitate cardinalitia fulgebat et ex ordine Praedicatorum fuit assumptus. 
(Cf. Quétif, Scriptores, I, 261.) 

2. Cod. Flor. et Vat. omittunt totam hanc phrasim., 

aliquam novam habere de Deo et gloriosae Virginis Filio visio- 
nem, quae animo ejus afferret gaudium et avidum satiaret affectum. 


De diversis hujus doctoris virtutibus (C. xxi). 


Ut autem radix hujus Doctoris scientiae, quae tantum erat in 
fruclibus mulüplicanda doctrinae, nos aliquo modo non lateat; sed 
ad Dei et Sancti laudem, et exemplum omnibus innotescat, prae- 
terire non debemus narrationem suorum actuum et virtutum. Erat 
enim praedictus Doctor in sui reputalione humillimus, corpore et 
mente purissimus, oratione devotus el consilio providus, et con- 
versalione placidus, caritate diffusus, intellectu lucidus, ingenio 
acutus, judicio cerlus, memoria retenlivus!, a sensibus quasi quo- 
tidie elevatus, el omnium quasi temporalium contemptivus, ut 
omnium virtutum unus homo haberet habitus, ex quibus sibi ad 
meritum et aliis in exemplum similes producerentur effectus. 


De hujus doctoris miranda humilitate (C. xxiv). 


Et primo de ejus humilitate narrandi virtutes ejus sumamus 
principium, a qua omnium virtutum proficit incrementum. Unde 
de sua humilitate fertur, quod praedictus Doctor in sua puritate 
dixit : Regratior Deo, quia nunquam de mea scientia, cathedra 
magistrali, et de nullo actu scholastico habui motum inanis !glo- 
riae, qui meum a sede humilitatis extolleret animum. Et si primum 
motum praevenientem rationem habui, ejusdem rationis judicio 
superveniente depressi : non enim potuisset in tam sublime 
erexisse animum ad divina, nisi ad fundamentum humilitatis sua 
deposuisset humana. Erat enim sibi conscius a Deo se scientiam 
habere, qui dederat; el ideo in suo animo motum inanis gloriae 
habere non potuit noxium, qui quotidie sciebat sibi fieri divinae 
veritalis influxum. Cujus humilitatis indicium ex ejus humili con- 
versatione ostenditur : ex qua, qualis fuit ejus interior animus, 
edocetur. Unde cum potuisset Doctor mirabilis ex illa sublimi spe- 
culatione a divinis ad humana descendere, sic erat in conversa- 
tione tractabilis et in locutione suavis, ut vere ostenderet a Christi 


1. Cod, Flor., retentus. 

forma se exemplatum! procedere, cujus vitam meruit et contem- 
plando cognoscere et praedicando docere, quia non potuisset a 
Deo tantam habere scientiam, nisi vivendo prius didicisset ejus 
ex humilitate doctrinam. 


Exemplum de hujus doctoris magna humilitate (C. xxv)?. 


De cujus mirabili humilitate dicitur quod cum in conventu 
Bononiensi praedictus Doctor transiens moraretur et more solito 
per claustrum contemplativus incederet, Frater quidam alterius 
conventus, qui Doctorem non noverat, venit ad eum, pelita el 
obtenta licentia a Priore, quod cum fratre qui primo sibi occurre- 
ret, in civitatem ad sua negotia ire liceret : et dixit ei : Bone Fra- 
ter, Prior mandavit, quod veniatis mecum. Qui stalim inclinans 
caput secutus est eum. Post quem cum non potuisset sic festinan- 
ter incedere, frequenter redargutus a socio, se humiliter excusavit. 
Cives vero, qui eum noverant, admirati, quod tantus Doctor post 
Fratrem modicae? conditionis incederet, de quo* erat dignus, ut 
praeirel; cogitantes hoc ex errore aliquo contigisse indicaverunt 
Fratri, quis esset ille, quem duceret. Qui conversus ad Fratrem 
Thomam, petivit veniam, ut ejus ignorantiae indulgeret; et con- 
versis praedictis civibus ad magistrum cum reverentia et inter- 
rogantibus de tantae humilitatis exemplo respondit : Quod in 
obedientia perficitur omnis religio*, qua homo homini propter 
Deum se subjicit, sicut Deus homini propter hominem obedivit. — 
O felix humilis anima, quam dignitas magistratus non extulit, nec 
tanti Doctoris status conditio a radicibus humilitatis avulsit : cui 
non est visum aliquam excusalionem opponere, ubi ex verbo 
Prioris innotuit obedire. Qui quamvis non esset discursibus assue- 
tus qui divinis meditationibus erat intentus, in promptu tamen 
habuit obedientiam, quam esse noverat virtutum omnium ex 
humilitate magistram. 


1. Bollandiani : exemplariter. 

2, In Cod. Vat. deest haec superscriptio. 

3. Boll., tantae. 

4. Cod. Flor., qui. 

5. In margine linea rubea subducta habetur : perfectio totius religionis perficitur 
in obedientia. 

Aliud humilitatis exemplum coram Universitate Parisiensi ostensum. 
(C. xxvi.) 


Aliud exemplum ad praedicti Doctoris humilitatis indicium fuit 
ab his qui fuerunt cum ipso Parisius veridica assertione relatum. 
Quod cum quidam Religiosus! Parisius deberet per cancellarium 
examinari ad Magisterium in vesperis, sicut est moris, Licentiandus 
de objectis quaestionibus opinionem contrariam tenuit veritati, 
quam in suis scholis Frater Thomas determinaverat. Cui cum virille 
patientissimus non reputans sibi praejudicatum, in quo ei fuerat a 
Magistro adhuc novitio contradiclum, quasi vere humilis, qui sui 
contemptum ut magnanimus contemnebat, quietus menle et verbo 
tranquillus, cum suis Fratribus sociis rediit ad conventum. Stu- 
dentes vero, et praedictus socius ejus sui magistri non ferentes 
injuriam, dixerunt : Magister, nos graviter in vestra persona sumus 
offensi, quia ille Magister contra vestram opinionem non debuit 
dicere, et vos non debuistis hanc veritatis injuriam coram omnibus 
Magistris Parisiensibus sustinere. Quibus quietus Magister plus in 
animo quam in verbo respondit : Filii, visum est mihi, novo Magis- 
tro in suo principio esse parcendum, ne confunderetur in conspectu 
omnium Magistrorum. De mea vero doctrina non dubito de cujus- 
cumque contradictione Doctoris, quam Deo operante firmavi Sanc- 
torum auctoritatibus et rationibus veritatis. Si Fratribus tamen 
videtur aliud, die crastino supplere potero, quod omisi. In crasti- 
num aulem cum ad idem in aula Domini Episcopi coram eisdem 
Fr. Thomas cum studentibus convenisset, et eaedem quaestiones 
et delerminationes fuissent per Licentiandum*? sine correctione 
aliqua repelilae, Frater Thomas cum omni moderamine dixit 
Magister, ista vestra opinio, salva veritate, teneri non potest, 
quia est contra tale Concilium : unde oportet vos aliter dicere, si 


1. Iste Religiosus videtur esse Johannes Peckham. Etenim in Processu cannoniza- 
tionis (AA. SS. Mart. I, 712, n. 77) idem factum narratur his similibus verbis : « Quando 
idem Fr. Thomas una vice disputabat Parisius, ubi erat Fr. Johannes de Pizano ordi- 
nis Fratrum Minorum, qui fuit postea archiepiscopus Cantuariensis, quantumcunque 
dictus Fr. Johannes exasperaret eundem Fr. Thomam verbis ampullosis et tumidis, 
nunquam tamen ipse Fr. Thomas restrinxit verbum humilitatis, sed semper cum 
dulcedine et humilitate respondit. » Cl. P. Denifle (Chart. Univ. Paris. I, pag. 633) 
opinatur hanc disputationem habuisse locum, quando Thomas secundo Parisiis legit, 
i. e. an. 1269-1211. 

2. Cod. Flor ; per Licentiatum sinc correptione aliqua, 

non vultis a Concilio discordare. Tunc aliter dicere coepit, sed opi- 
nionem in sententia non mutavit. Contra quem iterum arguens, et 
Concilium contra ipsum adducens, compulit ipsum suum confiteri 
errorem, et pelere humiliter a praedicto Doctore scire plenius veri- 
tatem. Tunc Frater Thomas dixit : Modo bene dicitis, et docuit eum 
quod erat pro veritate tenendum'. De quo Magistri omnes admi- 
rali sunt de tranquillitate mentis ejus et verbi, qui sic arguebat 
adversarium quasi doceret discipulum, et quod tantae scientiae 
subito proposuisset mirabile documentum, ut suum locum teneret 
eL debitum solveret occulta virtus animi, el verilas manifeslata 
Magistri. 


De dicti doctoris mentis et corporis puritate. (C. xxv.) 


Meruit etiam praedictus Doctor ad tantam sapientiam subli- 
mari, non solum ex humilitate, qua se paravit obediens, ut ipsam 
susciperet : sed ex puritate menlis et corporis, qua apud Deum 
digne meruit ut haberet. Legerat enim et scripserat, quod in 
malevolam animam non introibit sapientia, nec habitabit in cor- 
pore subdito peccatis. Et ideo puritatem mentis et corporis habere 
studuit, quam sciens haberi non posse ex humano merito, petivit 
a Deo, ut sibi largiretur ex dono; quod certum est collatum sibi 
fuisse virginitalis donarium, sicut ex visione, quam in carcere 
habuit, reali fuit indicio Angelicae visionis ostensum. De cujus 
Doctoris puritate mentis et corporis fidem fecit testimonium Fra- 
tris Raymundi Severi praedicti ordinis, qui frequenter cum jura- 
mento asseruit, quod existens Parisius in studio cum praedicto 
Doctore, non recordabatur in seplem annis quibus simul fuerant, 
quod audisset in confessione ejus habuisse eum in carnali cogita- 
tione consensum, qui rarissime habuerat primum motum; cum toto 
illo tempore mutuo sibi per confessionem conscienlias panderent 
el alternatim ad sacrum Missae ministerium* se juvarent. Erat 
autem praedictus Frater Raymundus vir magnae religionis et 
famae, quem sanctum fuisse tanti Doctoris conversatio tantae 
diulurnitatis ostendit. Ad testimonium? autem hujus puritatis 


1. Cod. Flor. et Vat. : plenius veritatem. 
2. Cod. Vat. et Boll. : mysterium. 
3. Cod. Flor. : Ad certitudinem etiam ejus puritatis facit testimonium. 

asserlio facit sui in ultimis confessoris et socii conlinui Fratris 
Raynaldi' de Piperno qui tolius vitae suae meruit esse comes et 
lestis : qui pluribus et pluries retulit quod confessio dicli Doctoris 
fuit in ultimo sicut confessio pueri quinque* annorum, qui nun- 
quam habuisset peccati mortalis in aliqua pravitate consensum. 


De hujus doctoris puritate mirabili cuidam fratri in visione revelata. 
(C. xxvi.) 


De hujus Doctoris puritate mirabili et inviolata ac modernis 
temporibus inaudita, facta est revelatio cuidam Fratri? devoto dicti 
Sancti, de quo inferius dicetur, quod revelationem habuit de reti 
argenteo contexto in nodis diversis lapidibus pretiosis, cum cogi- 
tasset ejus historiam texere, et de quo posset ipsum virtutibus 
commendare. Qui cum prosecuturus praedicti Doctoris cannoni- 
zationem rediret ad Curiam et esset in parte* Asturii cum intole- 
rabili tempestate, rogavit praedictum sanctum Thomam, sicut 
frequenter oraverat, quod sibi aliquam revelationem ostenderet, 
qua in tanto periculo et laboris taedio ipsum aliquatenus suble- 
varet. Quo devolius orante cum lacrymis, circa auroram post 
petitionis instantiam dormienti Fratri B. Thomas apparuit satis 


1. Cod. Flor. habet : Fr. Raymundi de Piperno, viri litterati et religiosi. 

2. Cod. Flor. : septem. 

3. Bollandiani putant hunc fratrem esse ipsum Guillelmum de Tocco, auctorem 
hujus Legendae. Sed mirum est, quod ipse Guillelmus, qui die 4 Aug. 1219 tanquam 
testis citatus et juratus comparuit in processu cannonizationis S. Thomae, nec verbu- 
lum dicit de hac duplici visione. Illum ex humilitate tacuisse haud verisimile est, cum 
ex juramento praestito debuerit dicere totam veritatem. Hinc non est possibilis nisi 
duplex explicatio : altera : Iste frater non est Guillelmus de Tocco; altera : Guillelmus 
de Tocco habuit has visiones saltem post primum processum caunonizationis S. Tho- 
mae. Prima explicatio est valde facilis, scd est etiam pure negativa. Altera explicatio 
obiter considerata videtur esse optima atque carere omni difficultate. Sed res non est 
ita. Etenim iste frater expressis verbis dicit se jam scripsisse £ofam historiam S. Tho- 
mae. Quapropter dicendum est Guillelmum de Tocco bis scripsisse vitam S. Thomae, 
nempe 1) totam historiam S. Thomae ante has visiones et 2) Legendam quae continet 
has duas visiones; immo et caunonizationem S. Thomae; et quam habemus impres- 
sam apud Bollandianos. De prima historia S. Thomae nullum vestigium superesse 
videtur. Sed forte quis dixerit, Guillelmum suam primam historiam postea auxisse 
his visionibus et narratione cannonizationis. At haec explicatio non sufficit, quoniam 
Petrus Calo jam narrat visionem de reli argenteo (cf. supra, p. 45) et tamen nihil 
dicit de cannonizatione S8. Thomae. Ergo undique difficultates. Sermo redibit de his 
omnibus, quando « fontes vitae S. Thomae » fuerint typis impressi. Interim sufficiat 
indicasse difficultates et invitasse benignum lectorem, ut mecum quaerat solutionem. 

4. Bolland. : in portu. 


Original from 

juvenis, sicut eo tempore fuerat, quo de hac vita transivit. De 
quo cum miraretur, alteri cuidam Fratri, quem ad Ordinem ipse 
Doctor receperat, dixit : Ecce S. Thomas junior te esse videtur. 
Cui respondit dictus Doctor : sic Sancli sunt juvenes. Qui cum 
eum inlerrogare vellet de historia, quam de eo scripserat, dixit : 
Magister ego scripsi tolam historiam tuam, unum tamen mirabile 
est, de quo dicas mihi, si est ut scripsi, plenius veritatem; quod 
tu fuisti ilà mortuus purus et virgo, sicut exivisti de utero matris 
tuae : quod post mortem praedicavit Frater Petrus de Sicia. Qui 
conversus quasi de sua laude aliquantulum in ruborem, dixit : 
Sic fuit; hoc tamen non praedicavit Frater Pelrus; sed socius meus 
frater Raynaldus. Quem cum vellet interrogare de tota historia, si 
contineret in omnibus veritatem; tres globi luminis in splendore 
aequales, sed unus erat supra duos, apparuerunt subito ante ipsum. 
Tunc Frater memor quod legerat, dixit : Docuisti Magister et 
scripsisti, quod Saneti triplicem visionem habuerunt de Deo, ali- 
quam! sensibilem, aliquam imaginariam, aliquam intellectualem : 
intelligens praedictus Frater hunc triplicem modum visionis prae- 
dictos tres globos luminis designare. Qui respondit : Verum est, et 
statim disparuit visio. — O diffusa sancti pietas, et usque ad indi- 
gnum quasi nullius meriti discipulum benignitas inclinata Doctoris, 
qui senem in vita sustinuit, et inter afflictiones innumeras lapsum, 
in tantis laboribus iterati itineris sustentavit, ut speremus ipsum 
suis devotis in spiritualibus ampliora juvamenta tribuere, quos 
temporalibus quotidie non desinit adjuvare. Huic etiam puritati 
prae omnibus testimonium reddidit modus et miranda conversatio 
vitae suae ; qui sic quotidie divinis contemplationibus erat inten- 
ius, ut nullo modo fieri posset contrariis ac communibus actioni- 
bus occupatus. Non enim poterat pondus carnis mentem ejus divi- 
nis rebus indesinenter jintentam deponere, qui disposuerat adhuc 
vivens in corpore in coelestibus animo habitare. Cui suam vitam 
sic concesseral divinus Spiritus occupare, ut semper de virtute in 
virtutem curreret, ut contemplativus intellectu claresceret, et acti- 
vus affectu aedificatoria cumularet. Cujus tota vita sic erat sacris 
actionibus occupala, ut aut oraret, meditaretur, aut legeret, prae- 
dicaret, scriberet vel dictaret; ut nullum tempus* vitae suae perde- 


1. Cod. Burn. : hic habet tripliciter : aliqui. 
2. Cod. Vat. : tempore. 

ret otium, quod non esset ad exercitium sanclae aclionis expen- 
sum. 


De dicti doctoris contemplatione et oratione. (C. xxix.) 


Et quia consequens erat, ut, qui tam profundum humilitatis exem- 
plum pro fundamento posuisset in infimis, tantae puritatis aedifi- 
cium erexisset in medio, devolionen mentis perficeret in supremo : 
ideo tertio loco de ejus mentis elevatione et oratione dicemus. Erat 
autem supra modum devota ejus oratio, qua sic liberin Deum devo- 
lione mentis ascenderet, quasi nullum pondus carnis contrarium sus- 
lineret. Quae consueta erat nunquam excilare motum rationi con- 
trarium, qui corpus suum coegerat fieri sub ratione subjectum. Quod 
non solum ex diclis apparet, quae de ejus humilitate, conversatione 
el puritate sunt dicta; sed ex sequentibus, quae sunt veridica attes- 
tatione probata. Erat autem praecipue devolus ad sacrosanctum 
Sacramentum Altaris : de quo quia ei concessum fuerat profundius 
scribere, donatum est ei devotius celebrare. Quotidie enim unam 
Missam dicebat, nisi eum infirmitas impedisset, et aliam audiebat 
socii vel alterius, ad quam ipse frequentius ministrabat. Consue- 
verat autem frequentius rapi in Missa tanto devolionis affectu, ut 
tolus perfunderetur in lacrymis, qui tanti Sacramenti sacris absorbe- 
batur mysteriis, et reficiebatur ex donis. Unde cum semel in con- 
ventu Neapolitano in die Dominicae Passionis, multis militibus 
astantibus, Missam devotius celebraret, in prosecutione cepli sacri 
mysterii visus est absorplus sic ab allitudine Sacramenti, quasi 
divinis viderelur admissus interesse mysteriis, et Christi hominis 
affici putaretur poenis : quod indicare videbatur diulina mentis 
abstraclio et undans profusio lacrymarum. Quo diutius sic manente, 
admirati Fratres accesserunt, el ipsum tangentes, ut prosequeretur 
sacra mysteria, a profunditate qua raptus videbatur interesse 
mysteriis excitaverunt. Quem post sacrum sumptum mysterium, 
aliqui Fratres et milites sibi familiares rogaverunt, ut sibi quid 
accidisset in illo raptu eis dignaretur dicere et quod eis ad aedifi- 
calionem crederet revelare. Qui dicere renuit, et revelata ne per- 
deret, occultavit. Visus fuit etiam frequenter, cum canlaretur ille 
versus in Completorio quadragesimali tempore : Ne projicias nos 
in tempore senectutis, cum defecerit virlus mea; quasi raptus et in 
devotione absorptus multis perfundi lacrymis, quas de oculis vide- 

batur educere piae mentis. Erat praeterea praedictus Doctor noc- 
turno tempore humanae deputato quieti, post brevem somnum in 
sua camera vel ecclesia, ad quam sibi de nocte patebat accessus, 
in loco, quem sibi ad orandum elegerat, in oratione prostratus, ubi 
orando mereretur addiscere, quae oportuisset post orationem scri- 
bere vel dictare. Sic enim tempus vitae suae, sibi concessum ad 
meritum, distribuit ad profectum, ut praeter illud tempus modi- 
cum, quod somno vel refectioni pro valetudine corporis sibi per- 
functorie indulsisset, reliquum orationi, lectioni, praedicationi, 
meditationi, vel scribendis aut dictandis quaeslionibus expendebat: 
ut sic nullum suae vitae tempus esset vacuum, quod non esset 
sacris aclionibus occupatum. Ita quod si aliquando pro consola- 
lione Fratrum vel aliarum venerabilium personarum cogeretur 
dimisso studio in locutorio consedere, a profectu virtutis et studii, 
eliam in illa hora modica non vacabat. Nam expeditis his, quibus 
oportuisset proposilis respondere; aliquod historiale aul morale ad 
aedificationem breviter disserebat, reliquum si superfuissel tempus, 
priusquam ad cameram suam completa locutione redisset, surgens 
a loco cum quocunque sedisset, sicut non advertlens divinis inten- 
tus, discurrens per claustrum vel hortum, consuelis suis medita- 
tionibus et speculationibus expendebat. Sic iterum ad orandum 
paratus, quasi non dimisisset oraculum, cujus nulla occupatio 
immutabat affectum : quia nec aliis delectabatur ejus affeclio, nisi 
his revelalionibus, quas impetrasset orando. 


De his quae predictus doctor orando petebat, (C. xxx.) 


Et quia ex eo, quod petitur a Deo, oratio exauditur, necessa- 
rium est dicere, quid in oratione praedictus Doctor consueverat 
postulare. Qui cum esset nobilis de genere, et potuisset divitias 
temporales habere, sicut ipsas contempsit cum habuit, sic cum 
non habuit, non petivit : sed exemplo Salomonis nihil aliud, quam 
Dei sapientiam, quam amabat, in oratione petebat. Unde cerlis- 
sime creditur, quod manifeste probatur, quod praedictus Doctor 
merito suae orationis sive devotionis a Deo devotus obtinuit quae 
scripsit, quae docuit, et dictavit. Quod ex ore praedicti Fr. Ray- 
naldi socii ejus est habitum, qui, quod de ipso viderat, servavit in 
dicti Doctoris vita secretum, Retulit autem praedictus socius post 

praefati Magistri obitum, quod cum de monasterio Fossaenovae 
redisset, et lectiones, ubi dimiserat, cum esset Lector Neapoli, 
resumpsisset, cum ingenti fletu dixit : Fratres, ego fui a Magistro 
meo in vita sua prohibitus, ne miranda, quae de ipso videram reve- 
larem inter quae fuit, quod scientiam suam quam prae aliis miran- 
dam habuit, non humano ingenio, sed orationis merito acquisivit. 
Nam quotiens studere voluit, disputare, legere, scribere vel dic- 
tare, prius ad orationis secretum accedens, profusus orabat lacry- 
mis, pro divinis inveniendis in veritate secretis : cujus orationis 
merito sicut de quaesitis ante orationem accedebat dubius, sic 
postmodum redibat edoctus. Cum autem aliquod dubium occurris- 
set nondum requisito devotionis oraculo, ad orationem accedens, 
quod erat sibi dubium divino miraculo inveniebat apertum. Unde 
videbatur in ejus anima intellectus et affectus, sicut se invicem 
comprehendunt : ut potentiae liberae; sic invicem sibi subservie- 
bant in suis actionibus, ut supremae : ut affectus orando mere- 
retur ad divina ingredi, et intellectus hujus merito intueri, quae 
altius intelligeret, quo affectus ardentius in id quod luce caperet, 
amore flagraret!. 


De effectu orationis mirabili praedicti doctoris. (C. xxxr.) 


De quo mirando Doctore praedictus socius ejus aliud stupen- 
dum revelavit prodigium. Quod cum super Isaiam scriberet et 
profunda Prophetae mysteria exponendo et scribendo in lucem 
adduceret, pervenit ad quemdam ipsius libri textum, quem cum 
non intelligeret, nec ad intellectum litterae, qui ei satisfaceret, 
perveniret, multis diebus jejuniis et orationibus se affligens, ins- 
tantia oralionis oblinuit sibi dubium divinitus exponi oretenus, 
quod petiverat in oratione devotus. Nam uno dierum, celebrato 
cum devotione jejunio, de nocte audivit praedictus ejus socius 
ipsum loquentem, cum quo vel quibus ignorans : sonum quidem 
locutionis percipiens, materiam autem, de qua currebat locutio, 
non perpendens. Qua locutione finita, praedictus Doctor dixit 
socio : Fili Raynalde surge, et accende candelam, et accipe quater- 
num, in quo super Isaiam scripseras, et para te iterum ad scri- 


1. In codice Vaticano hic inseritur visio S. Thomae habita Parisiis, in qua audivit 
verba. Bene scripsisti de Sacramento Eucharistiae. 

bendum. Qui 'cum diutius scriberet, quae Doctor, quasi in libro 
legeret, ea facilitate dictaret : scribenti Fratri post aliquam horam 
dixit : Vade fili ad quiescendum, quia adhuc multum restat tem- 
poris ad quietem. Qui avidius scire volens secretum Magistri sui 
prodigium, quod audita locutio praetenderat revelatum, ad pedes 
sui Magistri procidit cum lacrymis, genibus flexis et dixit: Ego de 
loco isto non surgam, nisi dicatis mihi, cum quibus vel cum quo 
diutius estis ista nocte locutus : et coepit ipsum per nomen Domini 
Dei fortiter adjurare. Qui cum pluries dicere renuisset et diceret : 
fili, non est tibi opus hoc scire; iterum strictius adjuratus, ne 
nomen Dei videretur contemnere, per quod eum socius ausus fue- 
rat adjurare, praedictus Doctor prorumpens in lacrymas dixit : 
fili, vidisti his diebus afflictionem meam super dubio, quod habui 
super istum textum, quem modo exposui, quem multis lacrymis 
a Deo scire petivi : unde hac nocte Deus misertus mei, misit ad 
me beatos Apostolos Petrum et Paulum per quos ipsum rogave- 
ram, qui me omnia plenissime docuerunt. Sed ex parte Dei tibi 
praecipio, ut in vita mea non audeas revelare. — O stupendum et 
divinae dispensationis mysterium ; ut Deus divinae scripturae suae 
intellectum ad tempus abscondat, quem alio tempore mira pietate 
revelat; ut sciatur quantum intellectus humanus a divinis deficit, 
qui per se ad divina mysteria non pertingit; ut ab illo petatur 
intelligentia cujus est revelare secreta, et discamus divina charis- 
mata in humilitate custodire, quae discimus cum difficultate, dum 
quaerimus, invenimus'. O pium et efficax Doctoris oraculum quod 
sic cito divinae pietatis inclinavit auditum, ut sciat homo patienter 
ferre, dum divina non capit, quae appetit, et confidat orando 
citius impetrare quod quaerit. O felix Doctor, cui divinae Scriptu- 
rae Clavicularius coli aperuit ostium, et ascensor coelestium Pau- 
lus ille mirabilis docuit in veritate secretum. O felix Doctor, hos- 
pes mundi et civis coeli, qui cum coelestibus loquitur, dum adhuc 
in corpore hospitatur. O certa, vera et digna fide praedicti Doctoris 
approbata doctrina, quae divina revelatione suscipitur, et a coeles- 
tibus Doctoribus edocetur. 


1. Textus ita refertur à Cod. Burn., Flor. et Vat. — Apud Boll. est alia lectio. 


Google 


GUILLELM. DE TOCCO : VITA S. THOMAE AQUINATIS. 107 


De alio effectu suae orationis. (C. xxxi.) 


Aliud grande prodigium praedictus socius ejus retulit de prae- 
fato Doctore, quod in ultimis constitutus revelavit ei pro Dei 
laude et ejus consolatione. Quod beata Virgo gloriosa Mater Dei ei 
apparuit, quae ipsum certificavit! de vita sua et scientia, et quod 
quidquid deliberate per ipsam a Deo petivit, obtinuit, et quod 
non mularet statum sui Ordinis sicut frequenter in oratione peti- 
verat, imperavit*. Erat enim praedictus Doctor virgo purissimus, 
mente et corpore nitidus, sicut ex ore suorum confessorum cer- 
tissime est compertum. Novit autem illa mulierum fortissima 
Mater pia, non solum intra coelorum ordines delectata discurrere ; 
sed dignatur etiam peregrinantibus suae praesentiae solatium non 
negare : quae unde ascendit semper respicit, et tamen juxta Filium 
Regina consedit. Quae pie creditur Doctori suo singularem illam 
scientiam a Filio impetrasse, quam petiit cum puritatis lilio : quod 
sicut immaculatum Deo obtulit, sic servavit. 


De elevatione corporis ejus, quae in oratione ejus visa est. (C. xxxui.) 


Ad habendum autem de dicto Doctore mirandae devotionis et 
orationis indicium, de elevatione ejusdem mentis et corporis sub- 
jungendum est certissimum apertae visionis sensibile argumentum. 
Nam cum esset Salerni in conventu Fratrum, visus est praedictus 
Doctor, ante altare majus in oratione existens, post Matutinas a 
Fratribus Iacobo et praedicto socio suo, qui ipsum exempli gratia 
observabant, duobus cubitis elevatus a terra, velut, si fas est dicere, 
futurum? agilitatis vel aliquod simile participium accepisset, quo 
sine pondere, quasi in sua levitate maneret. Dignum namque erat, 
ut animam illam, quam nulla violaret affectio, corpus sequeretur 
obediens, cuius affectibus numquam fuerat contradicens, quod mi- 
rabiliter Deus revelaret miraculo, quod supernaturaliter conces- 
sisset ex dono. 


1. Cod. Flor. : confortavit. 
2. Cod. Flor: : et petivit. Tota phrasis satis diversa est apud Bolland. 
3. Cod. Flor. : futurae. 

De simili effectu orationis et elevationis et revelationis ei facta. 
(C. xxxiv.) 


Simile sed magis stupendum vidit in conventu Neapolitano de 
praedicto Doctore Frater Dominicus de Caserta sacrista; vir ora- 
tione devotus, actione sollicitus, et virlute probatus, qui alias 
habuit visiones mirabiles : qui advertens Fr. Thomam semper de 
camera sui studii ad ecclesiam ante Matutinas descendere et pul- 
sato ad Matutinas ne videretur ab aliis ad suam cameram festinus! 
redire, semel ipsum curiosius observavit. Et accedens retro in 
capella S. Nicolai, ubi fixus in oratione manebat, vidit ipsum 
quasi duobus cubitis elevatum in aere. De quo diu admirans, 
subito audivit de loco, ad quem praedictus Doctor conversus erat 
ad orandum cum lacrymis, hujuscemodi vocem prodire de ima- 
gine Crucifixi : Thoma bene scripsisti /de me, quam recipies a me 
pro tuo labore mercedem? Qui respondit : Domine, non nisi te. 
Et tunc scribebat tertiam partem Summae de Christi passione et 
resurrectione. Post quam scripturam parum scripsit propter mi- 
randa quae sibi Deus mirabiliter revelavit. Signum namque fuit 
certissimum, quod a scribendi cessaret opere, ex quo jam requi- 
reretur a Domino de mercede quam satis congruam petivit pro 
munere, ut haberet, unde reficeretur in patria, de quo scribendo 
tanta dulcedine delectabatur? in via : quem cum prae ceteris intel- 
lexisset dum viveret, prae multis aliis clarius videre meruit dum 
transiret. 


Quod praedictus doctor fuitconsilio providus, (C. xxxv.) 


Fuit praeterea Doctor praedictus consilio providus, quia conse- 
quens? erat, ut qui divina cognosceret, de humanis certissime judi- 
caret. Qui licet a temporalibus negotiis et mundanis miro modo 
esset extraneus, qui divinis rebus totaliter erat intentus*, cum intel- 
lectum suum speculativum requisitum in concilio ad agibilia et 
temporalia convertisset, tam subtiliter et utiliter consulebat, quasi 

1. Cod. Flor. : festinato. 

2. Cod. Flor. et Vat. habent : dulcorabatur. 


3, Cod. Flor. : conveniens. 
4. Bolland. addunt : tamen. 


Go gle UNI ERSITY OF WISCONSIN 


GUILLELM. DE TOCCO : VITA S. THOMAE AQUINATIS. 109 


videretur quis consilium requisivisse divinum; utpote qui illas 
regulas habebat prae oculis, a quibus omne, quod humanitus agi- 
tur, divinitus definitur : unde de illustri rege Franciae S. Ludovico 
dicitur, quod semper in rebus arduis dicti Doctoris requirebat con- 
silium, quod frequenter expertus fuerat esse certum : ut utrius- 
que in hoc perpenderetur sanctitas, et illustris regis qui in dubiis 
Doctorem consulendum requireret et sancti Doctoris, qui divino 
doctus Spiritu, quod esset utilius, responderet. Unde dicitur, quod 
cum primo Parisius de aliquibus arduis et necessariis in crastino 
deberet habere consilium, de sero mandabat praedicto Doctori, ut 
illa nocte super dubio imminentis casus mente intenderet, ut quod 
esset utile respondendum, in crastino cogitaret: quod vir obediens, 
sicut mandatum reciperat sic implebat. 


De praedicti doctoris miranda caritate et benignitate. (C. xxxvi.) 


Et quia conveniens satis erat, ut qui tot beneficia a divina lar- 
gilate abundantius aliis suscepisset, se omnibus caritate diffunde- 
ret; fuit etiam praedictus Doctor caritate et pietale diffusus, ut 
alios a se ipsopraeveniret in gratiis, quibus datus erat divinitus ut 
splendesceret in doctrinis. Erat enim miro modo benignus in 
animo, qui totus erat suavis in verbo et liberalis in facto : ut osten- 
deret omnibus quis Spiritus ejus habitaret in mente' cujus tanta 
suavitas procedebat ex ore : ut unusquisque, qui totius conversa- 
tionis ejus vidisset effigiem, mentis ejus potuisset legere sanctita- 
tem. Qui licet supra modum contra peccantes insurgeret, ipse qui 
peccata nesciret; sic pro amore justitiae et salule animae proximi 
Judici et Praelato consulebat contra culpam insurgere, ut Praela- 
tus ex suo consilio, simul fieret criminis persecutor et hominis 
liberator; et subito* crimen deficeret, et homo cum crimine non 
periret. Et quamvis ipse Sanctus difficulter crederet, ut homo pec- 
caret, similes sibi omnes vel meliores aestimans in innocentia et 
natura, cum constitisset aliquem ex infirmitate peccasse, sic alienas 
deflebat culpas, ut proprias; illius imitatus exemplum, qui per 
compassionem ut propriis urebatur incendiis in defectibus alienis. 
Ex qua benignitate caritatis mirandus affectus ex solo ejus corpo- 


1. Cod. Burn. : quis ejus spiritum haberet in mente. 
2, Cod. Flor. : in subdito. 

rali aspectu videbatur oriri, ut nemo ipsum aliquamdiu alloquendo 
et conversando potuisset aspicere, a quo non contingeret gratiam 
specialis consolationis haurire : unde Frater Eufranon'! de Salerno, 
in toto Ordine Fratrum Praedicatorum celebris opinionis et famae, 
consueverat pluries dicere, quod quoties praedictum Doctorem 
cum affectu devotionis aspiceret, toties ex ejus aspectu et locutione 
gratiam laetitiae spiritualis hauriret, quod sine Spiritus sancti 
praesentia esse non poterat, de quo tanta gratia procedebat. Unde 
ex diffusae caritatis ejus radice quidam fructus pietatis erumpe- 
bant in ramis. Nam erat miro modo compassivus pauperibus, et 
de suis tunicis et rebus tam abundanter indigentibus consuetus 
erat tribuere, quantum sibi necesse fuerat affectibus? abundare; 
nihil sibi reservans de rebus superfluis, qui sciebat esse danda ex 
praecepto Dominico pro supplendis defectibus alienis. De quibus 
ex scientia nihil sibi reservabat in crastinum, quod sciebat esse in 
necessitatis articulo alienum". 


De naturali propagine dicti doctoris. (C. xxxvi1*). 


Et quamvis sit necessarium recognoscere virtutum omnium in 
praedicto Doctore Dei gratiam esse fontale principium, non est 
omittendum dicere, si naturalem eius propaginem quaerimus et 
invenimus, ipsam esse naturale virtutum ejus moralium funda- 
mentum; ut in omnibus Deus laudetur, qui jnaturam condidit et 
ipsam per graliam augmentavit. Fuit enim praedictus Doctor ad 
has virtules ex natalium suorum antiqua nobilitate dispositus 
praecipue si generatio eius propinqua respicitur, quae adhuc in 
memoria recens habetur. Cuius Doctoris mater, ut hi qui eam 
noverunt referunt, multae dicitur fuisse devotionis, orationis et 
abstinenliae, quae in manibus et genibus procumbens orationi 
callum induxerat, quod* terrae multiplicatis genuflexionibus alli- 

1. Cod. Flor. : Effranon. 

2. Cod, Flor. : concessum erat a fratribus. 

3. Bolland.: opus cuiquam. 

4. In Codice Burn. mendose scribitur : c. XXXVIII. Quae quidem computatio inde 
videtur provenire, quia prooemium hujus legendae tamquam cap. I fuit numeratum. 
Caeterum res est parvi momenti. — Codices Vat. et Flor. superscribunt hoc caput : 
De naturali probitate et collata sanctitate prosapie predicti doctoris. 


5. Cod, Vat. et etiam Bollandiani habent : quae terrae multiplicatis genuflexionibus 
allidebat. 

debat : quae non meruisset talem habere filium, nisi eius placuis- 
set oratio apud Deum. Soror etiam hujus Doctoris Domina Theo- 
dora, mater Domini Thomasii de S. Severino Comitis Marsici, 
cujus est cum laudibus recens memoria ad exemplum, tantae 
dicitur fuisse pietatis in alios, quod quidquid habere poterat pro 
necessariis suae personae, modicis contenla, in operibus miseri- 
cordiae effundebat. In se vero tantae asperitatis fuisse dicitur, ut 
magnam partem nocturni lemporis, aliis concessi ad otium, duris- 
simis disciplinis de una catena ferrea se verberans sibi converteret! 
in tormentum : quae sensu erat provida, dispensatione magnifica, 
et provisione discreta et in omnibus virtutibus, in quibus se exer- 
cere poterat, singularis. Cuius corpus post felicem suum obitum, 
cum fuisset ad locum alium pro sua veneratione translatum, 
inventum est integrum, et magnum odorem astantibus reddidit, qui 
sanctitati suae certum testimonium dedit. Cui virtuosae propagini, 
quae in sanctorum memoria transiit, vivens adhuc dictae sororis 
fillis et dicti Doctoris nepos, praedictus Dominus Thomasius 
Comes Marsici?, fidem facit. Qui dum dictarum virtutum reddit 
odorem, praediclae se ostendit esse sanctae generationis heredem : 
ut non videatur dicti Doctoris generatio in bonitate novitia; quae 
fuit in nobilitate moris et generis, in stipite et in ramis longa 
praecedentium temporum antiquitate professa. De cuius Doctoris 
fratribus magna referuntur de probitatibus corporum sed maiora de 
probitatibus animarum, qui pro defensione et zelo sanctae matris 
Ecclesiae ab imperatore Frederico sustinuerunt exilium, et quidam 
ex eis pro fidelitate tormentum. 


De naturali dispositione corporis dicti doctoris, quae respondebat 
interiori virtuti mentis. (C. xxxvi.) 


De naturali etiam dicti Doctoris dispositione corporis, sicut et 
mentis, dicitur quod magnus fuit in corpore, procerae et rectae 
staturae, quae rectitudini animi responderet : coloris triticei, ad 
temperatae ejus complexionis indicium : magnum habens caput, 
sicut perfectiones virtutum animalium quae rationi deserviunt, 


1. Cod. Flor. et Burn., converterat. 
2. Cod. Flor., Marsisci. 

organa perfecta requirunt : aliquantulum calvus. Fuit tenerrimae 
complexionis in carne, sicut aptitudo eius intelligentiae indicabat 
in mente. Fuit virilis robore, cum se ad aliquos actus virtutis cor- 
pore exercebat : qui etiam virtule animi nihil terribile timuit, 
nihil abjectum pia humilitate despexit; et propter* hanc causam 
iu coassistentia divina confidit : de quo dicitur, quod vadens Pari- 
sius, cum in mari horrendam pateretur ex aere* tempestatem, 
nautis etiam mortem timentibus, ipse imperterritus in tota tempes- 
tate permansit : ut videretur Deus tam nobile corpus et organum 
praeparasse, quod ad actus virtutum? serviret obediens, quod 
nunquam esset rationis judicio contradicens. In terroribus autem 
aeris, tonitrui et tempestalis, quasi pro scuto opponendo se mu- 
niens crucis signo, dicebat : Deus in carnem venit, Deus pro nobis 
mortuus est. 


De subtilitate ingenii eius, (C. xxxix.) 


Et quia Doctoris praedicti animum nulla sensualis passio per- 
turbabat, nulla rei premebat affectio temporalis, nec ullius hono- 
ris inflabat ambitio, consequens erat, ut subtilis esset ingenio, et 
Spiritus sapientiae Dei subtilis intellectum eius acueret, in quo per 
gratiam habitaret. Unde fertur dixisse aliquando familiari locu- 
tione studentibus, non ad ambitum inanis gloriae, sed ad praeco- 
nium divinae laudis et gratiae, quod nunquam librum legeret, 
quem divino adjutus Spiritu non intelligeret et ad profundum libri 
mysterium non veniret. Dignum namque erat, ut ex quo scruta- 
tioni divinorum totus intenderet ad quam eum divina providentia 
ordinarat, ut desideriorum viro* divinus Spiritus nihil abscon- 
deret : sed ei, quod sacrae erat doctrinae necessarium, revelaret. 
Erat enim divinae sapientiae organum, per quod Deus suum 
voluit revelare secretum. Cuius ingenii subtilitatem, acumen intel- 
ligentiae et velocitatem diffinitivam judicii satis ostendit multi- 
tudo librorum, quos edidit, et veritatum et sententiarum novitas 
quam invenit : ut vix possit aliquis, quantumcumque magni 


1. Cod. Flor. et Burn., qui preter hanc. 

2. Cod. Flor., maris et aeris. 

3. Virtutis. 

4. Bollandiani habent textum satis diversum, sed evidenter minus bonum. 

ingenii et sollertis studii libros quos edidit studens, ad intellec- 
tum perlegere, quos ipse potuit parvo tempore perquirere et 
dictare. 


De certitudine judicii eius. (C. xr.) 


Et quia ad subtilitatem ingenii sequitur judicii certitudo, dum 
intellectus quod potest subtilitate capere et' etiam quod verum est 
judicare; ideo conveniens fuit, ut praedictus Doctor sicut subtilis 
ingenii fuisse dicitur, sic et certi fuisse judicii evidentissime judi- 
catur*. Nam opiniones et rationes, quas adhuc Bachallarius adinve- 
nit, paucis exceptis, magisler efTectus scripsit, tenuit et defendit. 
Unde cum scripta eius ex occulta et mirabili Dei dispositione exa- 
minationi exposita essent Parisius, quorumdam magistorum aemula 
invidia procurante, quasi de luce auderent noctuae judicare, et 
per hoc scripta eius magis in veritate clarescerent, dum in eis, 
quod in veritate arguerent, non haberent; quidam magister Ordi- 
nis eremitarum Frater Aegidius, qui postmodum fuit archiepis- 
copus Bituricensis*, qui tredecim annis praedictum Magistrum 
audierat, dixit deridendo insufficientiam correptorum : In hoc 
mirabili et digno memoria Doctore Fr. Thoma de Aquino fuit sui 
subtilitatis ingenii el certitudinis iudicii manifestum indicium, 
quod opiniones novas et rationes, quas scripsit Bachallarius, 
Magister effectus, paucis exceptis, nec docendo, nec scribendo 
mutavit; nos autem moderni temporis, sicut incerli et dubii judi- 
cii, opiniones, quas aliquando tenuimus, in contrarium arguti 
modico argumento mutamus. Unde et hi, qui scripta ejus exami- 
nant, non intelligentes quae iudicant, solius invidiae stimulalione 
laborant, et in lucem muscae insiliunt, dum quod arguunt non 
cognoscunt; et tenebrescunt ex lumine, dum de ignota eis non 
bene sentiunt veritate* ut de eis juste possit Ecclesia conqueri et 
dicere illud psalmistae : Illuminans tu mirabiliter a montibus 
aeternis : turbati sunt omnes insipientes corde : quae sancta 


1. Bollandianorum textus est diversus. 

2. Cod. Flor., sicut subtilis ingenii fuisse evidentissime creditur, sic et certi exti- 
tisse judicii agnoscatur. 

3. Cod. Flor. et Vat. habent : Burgensis. 

4. Cod. Flor. habet : dum de ignota ejus veritate crocitant. Cfr. quae supra, p. 4!, 
ednotavimus. 

Ecclesia videtur petere, ut Deus iudicio aemulos veritatis percutiat, 
dum praedictus Doctor doctrina divinitus inspirata coruscat : ut 
luce, qua Sanctus instruitur, invidus cognitione privetur. Sicque 
faclum est divino miraculo, ut unde Doctori Sancto detrahitur, 
inde Deo et Sancio eius gloria cumuletur. 


Quod predictus doctor fuit magne memorie. (C. xu.) 


Et quia nulla passio eius turbabat animum, qui continuum divi- 
norum scibilium recipiebat influxum, maiori enim intervallo a 
contaclu temporalium rerum abductus, quam ut ulla passione eius 
turbaretur affectus. Fuit consequenter praedicius Doclor modo 
mirabili memoria retenlivus tantae capacitatis et retentivae virtu- 
tis exislens, ut hoc quod legendo semel caperet, perpetuo retine- 
ret; ut videretur in eius anima continue fieri scintiae habitus et 
influxus. Et ideo nulla in eius animo poterat fieri oblivio, in quo 
fieret continue scibilium certitudo. Cuius mirandae memoriae cer- 
tum erat indicium non solum scientiae habitus, quem sic habebat 
collectum in animo, quasi exemplalum haberet in libro; sed et 
illud opus mirabile, quod ad praeceptum Papae Urbani felicis memo- 
riae super quatuor Evangelia de Sanctornm diclis composuit : quae 
perlegens in diversorum monasteriorum libris, pro maiori parte 
creditur ilà memoriae commendasse, quasi Sanctorum dicta haberet 
prae oculis, quae legisset in libris. 


Quod praedictus doctor fuit rerum temporalium et honorum contemp- 
tivus. (C. xun!.) 


Et quia de necessitate sequitur, ut terrena homo despiciat, quem 
affectio divina deleciat, ideo consequens fuit ut praedictus Doctor 
mundana despiceret, qui non inveniret in seusibilibus quod ama- 
ret; unde de ipso dicitur, quod mirabili modo fuit temporalium 
contemptivus : sive rerum, quibus homo pro necessario victu cor- 
poris utitur, sive honorum quorum dignitas praelationis ambitur. 


1. Cod. Vat. hic posuit ea, quae infra c. XLIII habentur. 

Sic enim divina Sapientia, quae melior est cunclis opibus, quam 
sibi a juventute sponsam acceperat ipsum inebriaverat caritate, ut 
nihil mundanum eius mentem alliceret, qui in uno bono bonorum 
omnium sufficientiam possideret. Qui cum concessa bona contemp- 
sit, cum habuit, non concupivit non habita : sed magnitudine animi 
despexit oblata, et oblitus eorum quae retro sunt, cuncta reliquit 
et ad anteriora se extendens obtinuit quae dilexit. Cum enim esset 
de nobili genere, et rerum temporalium copiam et honorum glo- 
riam potuisset ambire; divitias magis sibi computavit et gloriam, 
pauperem Christum sequi et humilem, quam divitiis affluens, gra- 
dum temporalis gloriae obtinere sublimem. De quo dicitur quod 
semel veniens de S. Dionysio cum suis studenlibus quo iverat 
Sanctorum reliquias et sanctum illud monachorum collegimu visi- 
tare, et vidisset de propinquo civitatem Parisiensem, dixerunt ei 
sludentes : Magister, videle quam pulchra civitas est Parisius? Vel- 
letis esse Dominus huius civitatis? Credebant' enim ab eo aliquod 
verbum aedificationis audire. Qui respondit : libentius vellem 
habere Homilias Chrysostomi super Evangelium beati Matthaei. 
Civitas enim haec si essel mea, propler curam regiminis conlem- 
plationem mihi divinorum eriperet, et consolationem animi impe- 
diret. Sic est enim, quod quanto quis amplius amore temporalium 
premitur, tanto periculosius a caelestibus separatur. Sciebat enim 
quod nemo militans Deo, implicat se negotiis saecularibus, ut ei 
placeat, cui se probavit. Et ideo implicare se nolebat seculo, qui 
totaliter se dederat militare Deo, ne si jam missa manuad aratrum 
sulcandum sacratum littere el scripturarum retro ad ea, quae reli- 
querat conversus aspiceret, ad anteriora non redderetur idoneus, 
quae amaret. Et ideo oblatas sibi dignitates et redditus a B. M. Cle- 
mente IV, Summo Pontifice, qui diclum doclorem nimis carum 
habebat, ipse simul renuil redditus et honores, sua paupertate et 
humilitate contentus. Cum tamen praedictus Doctor omnes sui 
generis propinquos el nobiles, sub perseculione Frederici impera 
loris pro causa Ecclesiae haberet in Campania profugos? : quibus 
ad subveniendum de bonis eliam ecclesiasticis de? licentia Summi 


1. Cod. Burn. et Flor. : credentes. 

2. Cod. Flor. : exules. 

3. Cod. Flor., De bonis concessorum reddituum de licentia Summi Pontificis,.. Qui- 
mam fuerint isti redditus ecclesiastici, non potest delerminari. 

Pontificis movere eum poterat naturalis affeclio, et ad tam nobiles 
pro causa Ecclesiae exules caritatis debita gratitudo : Qui sicut 
amore Dei necessitates suslinuit proprias, sic sustinere potuit alie- 
nas. Simile alias exemplum perfectionis et humilitatis ostendit qui 
recepta bulla ab eodem Summo Pontifice de promotione sua ad 
Archiepiscopatum Neapolitanensem, cum additione reddituum 
monasterii S. Petri ad Aram!, dignitatem accipere noluit, et quod 
Summus Pontifex ulterius non promoveret eum ad alia, supplici- 
ter exoravit. O felix Doctor, contemptor saeculi et amator caeli ; 
qui fecit quod docuit; qui sic terrena despiceret quasi pignus 
haberet possessionis caelestium quae speraret. 


Quod praedictus Doctor fuit abstractus a sensibilibus. (C. xu.) 


Fuit praeterea praedictus Doctor miro modo contemplativus, et 
caelestibus deditus, maiore enim sui parte a sensibus aberat, qui 
totus caelestibus inhiabat, ut crederetur verius esse, ubi mente 
intenderet, quam ubi carne maneret. Erat enim mirabile videre 
hominem uti sensibus, et conversari cum sensilibus in cibo vel alio- 
rum consortio, quantumcumque nobilium personarum, in quibus 
consueverant homines distrahi, subito caelestibus elevari : quasi 
non esset, ubi corporaliter sisteret, sed ubi mentaliter inhaereret. 
De cuius miranda et inaudita abstractione mentis et contemplatione 
dicitur, quod cum semel S. Ludovicus Franciae ipsum ad mensam 
suam invilasset, et ipse se humiliter excusaret propter opus Sum- 
mae in theologia, quod dictabat tunc temporis. Obtinente man- 
dato Regis et Prioris Parisiensis ut magistrum humilem inclinaret 
sublimem contemplatione ad? expressum mandatum Regis et Prio- 
ris, dimisso studio, cum illa imaginatione, quam manens in cella 
conceperal, accessit ad Regem, iuxta quem existens in mensa, 
subito veritate fidei inspirata mensam percussit el dixit : Modo 
conclusum est contra haeresim Manichaeorum. Quem Prior tetigit 
et dixit : Advertatis Magister, quia nunc estis in mensa Regis Fran- 
ciae, et traxit eum per cappam fortiter, ut abstractum a sensibus 
excitaret. Qui quasi ad sensum rediens, inclinans se ad sanctum 


1. De hoc monasterio Neapolitano vide Bollandianos. h. l. 
2. In Cod. Burn. deest : ad. 

Regem, rogavit, ut ei parceret, qui distractus in mensa Regia sic 
fuisset. De quorex plurimum admiratus est et aedificatus a Magis- 
tro, qui cum esset nobilis, et posset ipsum tanti Regis invitatio 
delectare, et a contemplatione distrahere, praevaluit in eo mentis 
abstractio, ut elevatum in spiritu, sensus eum non deponeret in 
convictu. Fuit autem sanctus rex providus, ut meditatio illa, quae 
potuit mentem Doctoris distrahere, contingeret non perire. Unde 
vocato scriptore suo, voluit quod coram eo redigerelur in scripto, 
quod Doctor conservabal in secreto; quamvis apud Doctoris memo- 
riam nil penitus deperiret quod influebat divinus Spiritus, ut ser- 
varet. Simile per omnia relulit Frater Raymundus Stephani!, qui 
audivit ab Archiepiscopo Capuano, qui fuit discipulus praedicti 
Doctoris. Quod cum quidam Cardinalis, qui tunc erat legatus in 
regno, audissel de eo praedicta et alia admiranda, dixit praedicto 
Episcopo : Ordinetis quod cum praedicto Magistro habeamus fami- 
liare colloquium. Qui cum vocatus de suo studio descendisset, et 
tamen in sua absiraclione maneret, cum exspectassent ipsum diu- 
tius sic abstractum, subito Doctor ostendit faciem hilarem indi- 
cantem menlis laetitiam, et dixit : Modo habeo quod quaerebam. 
Qui cum nullum signum reverentiae ad eos ostenderet, Cardinalis 
coepit ipsum despicere, quem aspiceret sic manere. Cui dixit domi- 
nus Archiepiscopus : Domine, non miremini, quia frequenter sic 
abstrahitur, ut cum quibuscumque personis fuerit, non loquatur. 
Et tunc traxit ipsum forliter per cappam, qui quasi de somno con- 
templationis evigilans, el advertens se esse inter tantos praelatos 
medium, inclinans se reverenter ad Dominum Cardinalem petivit 
veniam, quod abstractus diutius eis debitam reverentiam non fecis- 
set. Interrogatus autem cur in illa abstractione tam laetam faciem 
ostendisset, dixit : De quadam quaestione, super quam diu cogita- 
veram, nunc pulchram rationem inveni, de qua gaudium animi 
manifestavil exterior laelitia, quam ostendi. 


1. Cod. Flor. et Vat. hic addunt : « Eiusdem ordinis de provincia Tholosana qui XXV 
annis ieiunavit in pane et aqua et fidem Christi perlustrans Persidem et Indiam pre- 
dicavit. Qui nuper ad Armenos ex parte summi pontificis missus est ut eos ritum 
sancte Romane ecclesie doceat et ad mores predicando perducat, qui adhuc vivens 
pluribus dicitur claruisse miraculis. » 

Bollandiani notant : « Necdum reperimus inter beatos aut viros sanctitate illustres 


hunc virum apostolicum. » 

De visione quam praedictus Doctor habuit de anima sororis suae. 
(C. xrv.) 


Et quia sic praedictus Doctor de rebus sensibilibus erat abstrac- 
tus, a quibus per contemptum' erat totaliter alienus; consequens 
fuit, ut dum plus quam terrenis caelestibus inhiaret, plures caeles- 
tium civium consolationes haberet. Unde fertur quod ipso exis- 
tente Parisius apparuit ei imaginaria visione soror sua? ; quae 
cum diceret se esse in purgatorio, certum Missarum petivit nume- 
rum, per quarum speravit liberari propitium interventum. Qui 
vocans studentes rogavit, ut pro sororis suae anima Missas dice- 
rent et orarent. Quae postmodum, cum praedictus Doctor esset 
Romae, iterum in visione ei apparuit, et se fuisse liberatam de 
purgatorio et frui gloria, diclis Missis quas petiverat, revelavit. 
Qui Doctor cum de se quaereret quid esset, illa respondit : Tu, 
frater, es in bono statu et cito venies ad nos : sed major tibi gloria 
parata est quam nobis. Tene tantum quod? habes. Cui quaerenti de 
fratre suo Landulfo, respondit, quod erat in purgatorio: de Domino 
vero Rainaldo alio fratre suo dixit, quod erat in Paradiso: de quo* 
habuit hanc visionem, quod ostenso sibi libro per Angelum, qui 
scriptus erat literis aureis el luzureis*, nomen fratris Doclor repe- 
rit inler lineas aureas, quae erant Martyrum, quia pro fidelitate 
Eclesiae morienti sub tyrannide persecutionis Frederici Imperatoris 
sibi mors computata fuit ad martyrium, quod apud Deum fuit meri- 
torium et acceptum. 


De visione fratris Romani. (C. x1v.) 


Alia fuit mirabilior dicto Doctori visio revelata, non imaginaria, 
sed corporalis et aperta : cui existenti in conventu Neapolitano in 
Ecclesia ad orandum, apparuit Frater Romanus, Magister in theo- 


1. Cod. Burn : conceptum 

2. Eadem historia narratur in « Vitis fratrum » ed. Reichert, p. 215. Hiuc licet dedu- 
cere, illam accidisse ante annum 1260, quia tunc prima redactio hujus operis completa 
fuit. (Cf. Reichert, l. c., XVI.) 

3. Cod. Burn. : quid. 

4. Cod. Flor. bene addit : iterum. 

$. Cod. Flor, : auzuriis; Cod. Vat : azureis, 

logia, quem Parisius legentem dimiserat : cui cum attonitus fra- 
ter Thomas diceret : Bene venerilis! Quando venistis? Ille respon- 
dit: Ego ex hac vila transivi, et concessum esl mihi tibi pro tuo 
merito apparere. Tunc praedictus Doctor colligens spiritum, qui 
fuerat ex subita illa apparitione commotus, respondit : Ex quo 
Deo placet, ex parle ipsius te adjuro, ut ad quaesita respondeas. 
Quaero, de me quid'? Et si Deo placent opera mea? Et respondit: 
Tu es in bono statu, et placent opera tua Deo. Tum Doctor intu- 
lit : Quid est de te? Respondit : ego sum in vita aeterna, et fui 
in purgatorio quindecim? diebus propter negligentiam, quam 
commisi in quodam testamento, quod expediendum cito Episcopus 
Parisiensis commisit; et ego expedire ex mea culpa lardavi. Tunc 
addidit : Quaero, quid est, de illa quaestione, quam frequenter 
dispulavimus? utrum habitus scientiarum in hac vita acquisiti 
maneant in patria? At ille respondit : Frater Thoma, ego video 
Deum, et nihil aliud de hac quaestione petatis. Et iterum petivit 
ab eo : Ex quo vides Deum, dic mihi, si videas Deum sine media 
specie, vel mediante aliqua similitudine? Tunc respondit : Sicut 
audivimus, sic vidimus in civitate Domini virtutum?; et statim dis- 
paruit. Qui Doctor remansit ex tam mirabili et insolita appari- 
tione attonitus, et de tam placida responsione jucundus. Felix Doc- 
tor, cui tam familiaria sunt secreta caelestia quem tam familiariter 
cives caeli praeveniunt, et ad caelestia regna perducunt. 


De revelatione facta predicto Doctori de fratre temptato (C. xrv1.) 


Habuit etiam praedictus Doctor aliam visionem imaginariam et 
propheticam. Nam cum Neapoli esset in choro, dum diceretur 
Missa conventus, portarius quendam Fratrem de choro vocavit ad 
portam : cui cum exhibitus fuisset pastillus* et ipse in cella sua 
diligenter deponeret, rediit ad chorum : ubi cum cogitaret quo- 
modo pastillum suum solus posset comedere, et non teneretur alios 


. Est : om. Cod. Burn. 

. Bollandiani habent : sedecim. 

. Cod. Flor., hic addit: ad quam imbrem ingressurus eris, o magister. 

. Pastillus est diminutivum a pasta i. e. farina subacta, cocta et dulcorata. Similis 
historia narratur in Vitis fratrum ed. Reichert, p. 206.j 

invitare, quielus esse in choro non poterat, quia ipsum tentatio 
perurgebat. Cuius inquieludinis causam praedictus Doctor videns 
in spiritu, tentatum Fratrem vocavit ad se et dixit ei : Frater, 
attende, quid cogitas : et illud de quo tentaris, non impleas. Qui 
cum diceret : Magister, nihil aliud cogito, nisi audire Missam, quae 
modo dicitur. Magister dixit : Dic mihi, ad quid fuisti de choro 
vocatus. Tunc ille seriatim narravit facti seriem, et tentationem, 
quae mentem eius anxie perurgebat. Et tunc Magister ei : ego vidi 
Daemonem, inquit, coram te saltantem, et ostendentem tibi pastil- 
lum tuum; cave ne solus comedas; sed aliis Fratribus ex caritate 
dis pensa. De quo Frater admiratus, Deo reddidit gratias et Magis- 
tro. per quem fuerat a tentationis periculo liberatus. 


De revelatione praedicto Doctori facta et diutina mentis abstractione. 
(C. xivi.) 


De hoc etiam Doctore dicitur, quod existens in S. Severino, cas- 
iro! sororis suae cum praedicto socio suo, et aliis fratribus sui ordi- 
nis, per magnum spalium temporis fuit passus extasim, ita ut a 
sensibus totaliter viderelur abstractus. De quo cum soror sua prae- 
cipue turbaretur, quaesivit ab eius socio, quid hoc esset, quod suo 
Fratri subito accidisset. Qui dixit ei : Frequenter Magister in spi- 
ritu rapitur, cum aliqua contemplatur : sed nunquam tanto tem- 
pore, sicut nunc, vidi ipsum sic a sensibus alienum. Unde post 
aliquam horam ivit socius ad Magistrum, et trahens ipsum per 
cappam fortiter, quasi a somno contemplationis ipsum ultimo 
excitavit. Qui suspirans dixit : Raynalde fili, tibi in secreto revelo 
prohibens, ne in vita mea alicui audeas revelare. Venit finis scrip- 
turae meae, quia talia sunt mihi revelata, quod ea quae scripsi et 
docui, modica mihi videntur, et ex hoc spero in Deo, quod sicut 
doctrinae meae sic cilo finis erit et vitae. Sicut enim Deus ille 
mirabilis his qui praecipui fuerunt in lege : Moysi, qui legem ius- 
titiae Judaeis attulit, et Paulo qui Gentibus legem gratiae praedi- 
cavit, supra hominum intellectum plurima revelavit : sic et huic 
beato Thomae, qui de manu sedentis in throno utriusque legis 
libellum involutum accepit, et apertum toti Ecclesia exponendo 


2. Est castrun prope Salernum. 

porrexit, aliquid supernaturale lumen ingenii revelare placuit, ut 
maiora superesse crederet, quae naturali intelligentia non videret. 
Felix Doctor, cui praesentia non sunt abscondita, et revelata futura : 
cui datum est ex his, quae meruit scribere, potiora videre; ut ex 
concessione praesenlium, cerlior ei fieret exspectatio futurorum. 
Tanta autem erat huius Doctoris mentis abstractio, ut interdum 
non perciperet se laedi a corporali laesivo. Unde semel cum esset 
de consilio medicorum consultum, quod in tibia portaret cauterium, 
dixit socio suo : Cum venerit, qui ignem debet apponere, facias 
me ante praescire. Quod cum fieret in loco quo cauterizandus erat, 
se praeparans extenta tibia, tanta fuit abstractione levatus, quod 
appositione ignis cauterium non percepit : cuius signum fuit, quia 
de loco!, ubi tibiam extenderat, non mutavit. — Aliud simile mi- 
randae ejus abstractionis miraculum visum est. Cum semel prae- 
dictus Doctor esset in camera sua, et dictaret summam tractuum de 
'Trinitate, accepta una candela in manu, dixit scriptori suo : Quid- 
quid videas in me, cave ut non me voces; et tunc in contemplatione 
abstracto, candela post horam consumpta est usque ad digitos, 
quibus ignem candelae diutius adhaerere* Doctor non sensit; sed 
ipsum ignem sine aliquo motu digitorum sustinuit, donec defecit. 
Simile Parisius de eo visum fuit cum? oportuisset fieri sibi minu- 
tionem, ut antequam minutor ad percutiendum venam accederet, 
de abstractione sibi ad contemplationem mentis a sensibus provi- 
deret; et tunc secure minulor venam percutiens sancii Doctoris 
imaginationem non poterat laedere, quem contingebat abstractum 
a sensibus invenire. Erat enim miro modo passibilis, et ideo subito 
laesivo corporis turbabatur. Unde divinitus fuit ei miraculose con- 
cessum, ut in corpore passibili viveret, et aliquando laesivum cor- 
poris non sentiret. 


De devota ejus praedicatione et prosecutione sermonis. (C. xrvir.) 


Et quia sic erat Doctor mirabilis elevatus ad Deum, sic caritate 
diffusus ad proximum, praedicationes quibus placeret Deo, et pro- 
1. Cod. Flor. : de lecto. 


2. Cod. Flor. : adhaerentem. 
3. Cod. Flor. : quociens, 

desset proximo, sic formabat, ut non essent in curiosis humanae 
sapienliae verbis, sed in spiritu et virtute sermonis, qui evilalis 
consonantiis curiosis in divisione thematis et proseculione sermo- 
nis, quae curiositali polius quam utilitati deserviunt, in illo suo 
vulgari natalis soli, quod propter continuum mentis raptum mu- 
lare non potuit, proponebat et prosequebatur utilia populo, sub- 
tilitales quaestionum scholaslicae disputationi et disciplinae relin- 
quens; qui tam reverenter audiebatur a populo, quasi sua praedi- 
catio prodiret a Deo. Quod autem dicebat ore, implebat opere : non 
aulem audebat aliquid dicere, nisi quod Deus dedisset eum implere. 
Admirabatur plurimum, ut ex eius ore frequentius est auditum, 
quomodo aliquis et praecipue religiosi possent de alio nisi de Deo 
loqui, aut de his, quae aedificationi deserviunt animarum. Unde 
mos ei erat adhuc in illa sua tenera iuventute, quod in communi 
etiam locutione, si hi, cum quibus esset, ad alia quam de Deo et 
ordinabilibus in Deum sua ora laxassent, statim de locutorio! vel 
a quorumcumque consortio recedebat, quasi ad eum non pertineret 
locutio quae aedificationem non saperet proximi, vel si loquentes 
de Deo non dicerent quae sunt Dei: sic enim in illo auditorio 
verbi Dei se disposuerat ut aut cum Deo loqueretur dum orationi 
insisteret, ut Deus per ipsum dum addisceret aliquid scriberet vel 
doceret, ut ipse in se ipso quodam modo gyrum perficeret : ut a 
se in Deum suae mentis motum orando inciperet, et a Deo ad 
proximum docendo? finiret. A quo in Deum contemplando et 
orando consurgeret, unde iterum sui motus circulum inchoaret. 


De visione habita de virtutibus dicti sancti et historia vite sue. 
(C. xux.) 


De hujus sancti multiplici et mirabili varietate virtutum ejus his- 
toria fuil? cuidam fratri veraciter in somnis ostensa. Qui cum coe- 
pisset mente sollicitus, affectione devotus, cogitare, quomodo posset 
convenienler Llexere dicli Sancti historiam , tot mirandis indiciis 
claram et laudum praeconiis in veritate diffusam, quae ejus conti- 


1. In Manuscripto a Bollandianis adhibito heic aliqua desunt, 
2. Cod. Burn. docendum. 
3. Cod. Flor. addit : quod infra scribitur. 

neret originale principium, vitae processum, disciplinae scholasticae 
studium et obitum in fine beatum, et super his Deum oraret, ut in- 
funderet, et B. Thomam, ut scribendi ei sufficientiam impetraret ; 
circa auroram post praedictum oraculum soporatus, vidit in somnis 
coram se unum rele argenteum, contextum catenulis aureis cum 
diversorum colorum lapidibus pretiosis in ipsius relis nodis mira 
varietate contextis. In qua visione cum intelligeret in illo reti ex' 
lapidibus pretiosis vitam et virtutes praedicti Doctoris spiritualiter 
designari, cogitabat in somnis, quos lapides quibus posset adap- 
tare virtulibus, ut diversis lapidibus diversae eliam virtules con- 
grue responderent. In qua visione diu delectatur, evigilans rediit 
ad historiam, quam inceperat, prosequendam. Quare nulli est 
dubium totam vitam dicti Doctoris fuisse ex approprialione quasi 
auream eL conversatione candidam, actione mundissimam et doc- 
trina sonoram. Quae ideo quasi retis similitudinem habuit, quia 
vita doctrinae in omnibus concordavit: in quo reti toL visi sunl 
pretiosi inserti lapides, quo in ejus anima fuerunt divinitus ins- 
piratae virtutes. Cujus Doctoris vita designari non incongrue 
potest in Rationali judicii, in quo intexli erant duodecim lapides 
pretiosi, quod portare debebat Summus Pontifex ante pectus in 
quo doctrina et veritas scriptae erant : quia dicti Doctoris vita et 
doctrina praefulsit, et Dominus noster Summus Ponlifex, dum 
ipsam in aspectu et affectu quasi in Ralionali sui judicii habuit, per 
sanctam poleslatem apostolicam cannonizalionis titulo approbavit. 


De miraculis factis in vita dicti Doctoris, et primo de ejus socio 
mirabiliter liberato. (C. 1.) 


Dicuntur etiam de praedicto Doctore ejus meritis a Deo facta 
plura miracula, quae subduntur. Nam cum praedicti Doctoris socius 
pateretur febrim continuam, venit ad eum Thomas ut sua visita- 


1. Cod. Flor. : et. 

2. Cod. Flor.: quia ejus in veritate doctrina praefulsit et Dominus noster Summus 
Pontifex dum ipsam in aspectu et affectu quasi in Rationali sui judicii habuit, ipsam 
potestate apostolica conlirmavit. — Quilibet facile percipit differentiam inter codicem 
Florentinum et Burneanum, qui cum Bollandianis expressam facit mentionem canno- 
nizationis S. Thomae. Ex verbis hic adductis — nisi illa sint postea adjecta — evidenter 
sequitur Guillelmum de Tocco scripsisse hane S. Thomae vitam post annum 1223. 

tione infirmum reficeret atque! in Domino confortaret: quem cum 
ad patientiam induxisset, consuluit, ut ad Beatam Agnetem spe- 
cialem devolionem conciperet, a qua beneficium valetudinis pro 
cerlo speraret. Cuius merita apud Deum, cum praedictus Doctor 
devotissime implorasset, reliquias dictae sanctae quas ad pectus 
suspensas ex devotione portabat, orans supra pectus infirmi posuit. 
et infirmus sanus et hilaris in lecto resedit. Quod miraculum aliqui 
attribuerunt magistro oranti, alii vero praedictae virgini, sed melius 
dicitur utriusque meritis esse factum, ut utriusque ad Deum preces 
ascenderent, et infirmo sanitatis gratiam Virgo sancta, mota Doc- 
loris precibus, obtineret. 


De miraculo dentis superflui dicti Doctoris, qui subito de ejus ore 
cecidit. (C. ri.) 


Dicitur etiam de praedicto Doctore, quod Parisius cum in scholis 
deberet determinare in crastino coram Universitate, quamdam 
quam pridie disputaverat quaestionem, surgens de nocte, ut con- 
sueverat, ad orandum, percepit in ore suo supercrevisse unum den- 
tem superfluum, qui impedimentum praestabat non modicum ad 
loquendum. Quod cum praedicto socio indicasset perplexus, quia 
hora non erat congrua ad remedium adhibendum, consuluit dictus 
socius ut Universitati diceretur in crastino quod Magistro impedi- 
mentum acciderat, quod a determinatione eum totaliter excusabat, 
et tunc ordinaretur remedium, quod fieret dentis avulsio ferreo ins- 
trumento. Super quo Doctor considerans Universitatis scandalum, 
et quod imminere sibi poterat ex dentis avulsione periculum, dixit 
socio : Nullum aliud remedium video nisi quod divinae providentiae 
me committam. Et accedens ad consuetum orationis locum, diu 
orando cum lacrymis beneficium petiit, et divinae providentiae se 
commisit. Quo orante instantius dens ille superfluus sine aliquo do- 
lore et violentia, tactu suae manus levi motu evellitur, et Doctor ah 
impedimento locutionis totaliter liberatur. Quem dentem ad reco- 
lendum divinae beneficium pietatis, magno tempore secum detulit: 
quod oblivio, magistra ingratitudinis non delevit ut fieret ei semper 


1. Cod. Burn. et Flor. : quem. 

major in sua oratione fiducia, quae sic fuerat velociter exaudita. 
Felix Doctor, cujus oris impedimentum Deus diutius ferre non 
potuit, quod exuberantia doctrinae replevit, ne lingua Doctoris ab 
expressione verbi deficeret, quam Deus ad instructionem fidelium 
doceret'; et sine dolore dens caderet, quem Doctor innocens 
non sentiret. 


De alio mirando prodigio in oratione praedicti Doctoris ostenso. 
(C. nu.) 


Aliud admirandum divinae virtutis prodigium praedicto Doctori 
dicitur divinitus esse monstratum. Nam cum magistri Parisienses 
diversas rationes adinvenissent super quaestione de dimensionibus 
Corporis Domini Jesu Christi, et de accidentibus existentibus sine 
subjecto in Sacramento ipsius Corporis et Sanguinis, quorum acci- 
dentium evidentiam probat sensus, et sine subjecto existentiam 
suadet intellectus fidei, et dicti Magistri super modo docendi hoc 
mysterium discordarent, in hanc omnes sententiam convenerunt, 
ut quidquid super hoc praedictus Doctor Frater Thomas diceret et 
sententialiter definiret, hoc ab omnibus teneretur ut verum et con- 
sonum fidei el persuasibile ratione; de quo experti fuerant in aliis 
quod subtilius in omni quaestione veritatem atlüngeret et clarius 
edoceret : super* qua quaesüone cum delata fuissent ad eum om- 
nia in scriptis, quae unusquisque sentire videbatur, recollecto intra 
se spiritu et in contemplatione elevato altius intellectu, praemissa 
more solito oratione devota quod invenire potuit et quod Deus ei 
designanter infudit, quo brevius et clarius potuit, scriptura diges- 
sit. Quae cum non praesumeret, ut in scholis coram magistris pro- 
poneret, nisi prius ipsum consuleret, de quo erat quaestio, quem 
oraverat, ut doceret; accedens ad altare, quaternum, quem scripse- 
rat de quaestione praedicta, ante se quasi coram suo Magistro po- 
suit et elevatis ad Crucifixum manibus sic oravit: Domine Jesu 
Christe, qui in hoc Sacramento mirabili veraciter contineris, et res 
mirabiliter operaris ut artifex, in quo te quaero intelligere, et te 
veraciter edocere, rogo suppliciter, ut si ex te et de te sunt vera, 


1. Cod. Flor. : docuerat ut doceret. 
2. Cod. Burn.: supra quaestionem. 

quae scripsi, concedas mihi illa dicere et aperte disserere. Sin 
autem aliquid scripsi, quod non sit fidei consonum, et ab hujus sit 
Sacramenti mysteriis alienum, impedias ne possim proponere quae 
videntur a fide catholica deviare. Quem Doctorem orantem cum 
praedictus ejus socius cum aliquibus aliis fratribus observaret, su- 
bito viderunt Christum ante dictam Doctorem super quaternum, 
quem scripserat, stare, et fratri Thomae dicere : Bene de hoc mei 
Corporis Sacramento scripsisti, et de quaestione tibi proposita bene 
et veraciter determinasli : sicut ab homine potesl in via intelligi et 
humanitus definiri. Quo diutius in oratione perduranle, quem 
intellectualis vel sensualis visio delectabat visus est Doctor prae- 
diclus quasi per unum cubitum elevari in aerem, quem tanta 
virtus contemplationis erexerat et divina scientia attrahebat. Ad 
quod prodigium intuendum Priorem conventus et plures alios 
Fratres quibus revelatum erat hoc mirabile pro testimonio provo- 
caverunt. Qui venientes viderunt, et pluribus aliis retulerunt, inter 
quos fuit Frater Martinus scholaris! de provincia Hispaniae, vir 
magnae devotionis et famae, qui audierat a Fratre, qui praedic- 
tam viderat mirabilem visionem qui eam in conventu S. Maximini 
praedicto fratri et ejus socio, qui pro cannonizalione praedicli Doc- 
toris ad curiam accedebant coram pluribus retulit, et certa attes- 
talione firmavit, reputans quod ad Dei el Sancti gloriam cederet, 
si quod* de tanto Doctore audiverat, revelaret. Qui Doctor cum 
mirifice certus esset effectus de definitiva propositae quaestionis 
veritate, tam laetanter et lucide quaestionem propositam coram 
Universitate proposuit, quia evidenter Christus, de quo erat 
quaeslio, Doctorem suum de veritate plenius illustravit. 


De muliere a sanguinis fluxu curata ad tactum fimbriae cappae suae. 
(C. rur.) 


Aliud narratur de praedicto Doctore miraculum. Cum praedictus 
Doctor in septimana Sancta de Passione Domini praedicasset 
Romae in ecclesia Sti. Petri, et populum ad lacrymas provocasset, 
in die Dominicae Resurrectionis in praedicatione induxit eos ad 


1. Bollandiani habent : Martinus Scola. 
2. Cod. Burn. : quid. 

congaudendum gloriosae Virgini de Resurrectione Filii, sicut 
pridie fuerant de Passione compassi : qui cum descendisset post 
praedicationem de pulpito, mulier quaedam, quae magno tempore 
sanguinis fluxum fuerat passa, remedio nullo eam juvante me- 
dicinae, cappae sancti Doctoris fimbriam tetigit et liberatam a sua 
infirmitate immediate sesensit, et sequens eum usque ad conventum 
S. Sabinae quod receperat beneficium Doctoris socio indicavit, 
qui postmodum pluries et pluribus recitavit. — Felix Doctor, qui 
simili clarescit miraculo, ut Salvator : cuius dum fimbria vesti- 
menti tangitur, infirma curatur, ul sciretur quantum meritum esset 
in eius anima, ex quo tanta virtus inveniretur in cappa. 


De prodigio stellae fulgentis ad indicium scientiae ipsius per fenes- 
tram super caput ejus ingressae (C. riv.) 


Et quia congruebat Sapientiae Divinae consilio, aliquod insigne 
prodigium luminis singularem doctrinae radium futuri praesignare 
Docloris, non defuerunt miranda, quae praedictum Doctorem 
praeirent, indicia eius futurae sufficientiae in scientia et vita. Nam 
semel cum praedictus Doctor in conventu Neapolitano esset in sua 
camera debilis decumbens in lecto; Fratre Bono filio de Neapoli, 
qui ei serviebat, absente, germanus dicti servitoris! tunc puerulus 
ad custodiam camerae remanens, vidit per fenestram camerae 
stellam fulgentem ad mensuram magnitudinis fenestrae ingredi, et 
super caput dicti Doctoris aliquantulum residere; quae, praediclo 
vidente puero, post paullulum, unde venerat, discessit. Qui puer 
usque ad haec tempora senex et in bona valetudine supervixit, hoc 
prodigium referens, quod coram infrascriptis inquisitoribus sub 
iuramento deposuit, et pro veritate firmavit". Nec debuit praedictus 

1. Testante Bernardo Guidonis (Cod. Vat., n. 3847) hoc miraculum accidit « anno, 
quo sanctus Doctor ex hac luce migravit », i. e. 1274. Narratio apud Guidonem aliqua- 
liter differt ab iis quae Tocco refert. En verba Cuidonis : « Cum quadam die decum- 
beret (s. Doctor) in camera sua discrasiatus in corpore apud Neapolim, Joannes Coppa 
de Neapoli cum germano suo-sc. fratre bono filio ordinis predicatorum gracia visi- 
tationis ivit ad ipsum. Et ambo simul viderunt intrantem per fenestram camere 
stellam clarissimam. » 

2. Istud testimonium omissum est a Bollandianis, invenitur autem in manuscripto 
cod. 3112 Bibl. nat. Paris. Postea (otum processum cannonizationis prelo mandabimus. 


Interim jam sit notatum ex Codice manuscripto Parisiensi, Johannem Coppam qui 
factus est notarius in urbe Neapoli suum testimonium coram inquisitoribus exhibuisse 

Doctor nisi lumen stellae habere praesagium, qui effusurus erat 
toti Ecclesiae fulgens Christianae Fidei documentum. 


Aliud prodigium ostensum in visione draconis, in forma Aethiopis ad 
indicium suae sanctitatis. (C. 1v.) 


Aliud de praedicto Doctore in praefato conventu divinitus fuit 
ostensum suae sanctitatis indicium, quod sicut praecedens scientiae, 
ita sequens testimonium fuit vitae. Nam quamvis praedicto Doc- 
tori ex priori pugna, quam cum adversario iu carcere habuit, re- 
mansisset triumphus victoriae, quem pelivit, ut iam hostis eru- 
besceret iterum confligere cum Doctore !, procax tamen et audax 
toties deviclus a puero, inire bellum saepius non erubuit cum 
Magistro : ut non expavescat cum hoste iterum miles confligere, 
quia bis devictus in praelio Dominum non timuit tertio in deserto 
tentare : qui devictus repellitur, ut sciant Chrisli pugiles, quod 
hosüis, cui resislitur superatur. Qui fuit visus in forma Aethiopis, 
cum ad praedicti magistri cameram accessit el Magister cum signo 
crucis opposito, ipsum etiam clamando fugavit. Hoc vidit Judex 
Joannes? de Blasio de Napoli, cum esset juvenis, devotus Fratrum 
et praedicti Magistri. Erat enim praedictus Doctor a tribus viliis, 
quibus ad humanum genus hosti patet introitus, divina virtute 
munitus: a carnis concupiscentia accinctus erat iam divinitus 
manu Angelica cingulo castilalis; a concupiscentia occulorum 
ipsum delectatio divinae contemplationis avulserat, quem a vilae 
superbia concepta humilitas extolli nullatenus permitlebat. Erat 
enim conveniens providenliae summi Patris, ut suae Sapientiae 
scrutatorem, speculatorem caelestium, et clavicularium omnium 
dubiorum in omni tentatione defenderet, et si a pugna non per- 
mitteret, liberum tamen concederet obtinere victoriae de omni 
impugnalione triumphum : ut victor semper gloriosus consurgeret, 


d. 8. Aug. 1319. Praeter hoc miraculum stellae apparentis testatur etiam, S. Thomam 
toto tempore Quadragesimae praedicasse super Orationem Dominicalem et totum 
populum civitatis Neapolitanae quotidie ad ejus praedicationes confluxisse. 

1. Cod. Flor. : victore. 

2. Hic Joannes de Blasio fuit familiaris Mariae reginae Siciliae et apparuit tanquam 
testis in processu cannonizationis S. Thomae die 6 Aug. 1319. De aliis ejus testimoniis 
tunc datis sermo redibit. — Cod. Flor. habet hic lectionem valde corruptam. 

quem nulla adversarii tentatio superaret! ; el certus jam fieret victor 
de praemio, qui surrexissel devicto adversario cum triumpho, et 
vita sua pro se tota finiretur ad meritum, et aliis claresceret ad 
exemplum. 


De miraculo allecium divina pietate suo appetitui concessarum *, 
(C. rvr.) 


Post haec cum praedictus Doctor iret ad generale Concilium 
Lugduni celebrandum de mandato Sanctissimi Patris Papae 
Gregorii X, et portaret libellum, quem de mandato domini Papae 
Urbani fecerat contra Graecos ad convincendum eos de ipsorumerro- 
ribus, et de scelere schismaticae pravitatis; contigit aulem ipsum 
transire perCampaniam ;etad castrum Magentiae? quod erat Dominae 
Franciscae neptis suae, debilem declinare, ubi sic amisit totaliter 
appetitum, quod nullum cibum poterat degustare. Qui a Magistro 
Joanne de Guidone de Piperno medico requisitus, si aliquem cibum 
appeleret et de nullo cibo, nisi de allecibus quas comederat in 
Francia, se diceret posse degustare anxiatus medicus, quod tanto 
Doctori infirmo posset remedium adhibere, quia talis piscis invenire 
non poterat. Qui egressus ad plateam castri, invenit unum, qui 
unam saumam* sardarum recentium de Terracina portabat. Quam 
cum ad terram deponi fecisset, ut si aliqui pisces admixti essent 
sardis, perquireret, reperit unam cistam de allecibus recentibus : de 
quo admirans medicus, quia nunquam tales pisces fuerant in par- 
tibus illis visi, et quia portitor* piscium sardas se emisse saepius 
alTerebat, praedictos pisces Magistro deferri mandavit cum gaudio, 
credens ipsum consolari de proviso sibi cibo divinitus concupito. 
Doctor autem providus, et altitudinis divini consilii plus aliis 
conscius, adverlens quod erat grande miraculum suo appetitui 
divina pietate concessum, renuens de piscibus concessis comedere, 
dixit medico : Magister, melius est, quod divinae providentiae me 


1. Cod. Flor.: in pugna vicisset. 

2. Cod. Flor. et Vatic. : De vocatione dieti doctoris ad consilium Lugdunense de 
ejus inlirmitale et miraculo piscium. 

3. Cod. Burn. : Mageniae. 

4. Cod. Vat. : salmam; Dolland : sarcinam. 

5. Bolland. : portator. 

committam, quam quod de his piscibus divina concessis potentia, 
quos nimio desiderio concupivi, manducare praesumam. De quibus 
piscibus, quia multi comederunt, et quia praedictus medicus multis 
retulit qui adhuc vita supersunt, miraculum remansit in tota illa 
regione vulgatum. — O mirandum divinae pietatis indicium ; qui 
sui devoti, etiam sensibilem reficere voluit appetitum, in signum 
quod numquam concesseral suo appelitui, quod se opponeret 
rationi. O admiranda in praedicto Doctore divini beneficii gratitudo, 
qui dum experiri meruit divinae pietalis affeclum suum satiare, 
re nuit appelitum : secutus exemplum David, qui desideratam aquam 
gustare renuit, quam trium forlium probitas Dei miraculis 
procuravit. 


De spiritu prophetico quo se praedixit ex hac vita transiturum '. 
(C. Lvir.) 


Post hoc cum praedictus Doctor fuisset aliquibus remediis con- 
fortatus, ut videretur sibi, quod posset iter inceplum prosequi 
versus Romam, iuxta monasterium Fossae novae transiens, invi- 
tatus ab Abbate et Monachis, volens ibi aliquibus diebus vires 
resumere eo quod nullus conventus Fratrum Praedicatorum esset 
ibi propinquus, praedictum monasterium est ingressus cum comi- 
tiva decenti concurrentium et concomitantium? monachorum. Qui 
cum primo ingressus fuisset ecclesiam, debita reverentia sacro 
altari exhibita?, claustrum intravit, ubi facla est super eum manus 
Domini et tactus spiritu propheliae, dixit pluribus audientibus 
monachis et sui ordinis fratribus, et praecipue socio suo cui consue- 
verat similia revelare : Fili Raynalde, haec requies mea in 
saeculum saeculi; hic habitabo, quoniam elegi eam. — Felix 
Doctor, qui dum suum de ergastulo corporis praescire meruit exi- 
tum simul et aeternae felicitatis ingressum, intellexit, ut ibi sibi 
succederet requies patriae, ubi terminaverat cursum vitae; etl dum 
sibi in tali casu obedientiae prosecutione non parceret, datum est 
ei ut ad tribunal superioris Judicis victurus in aeternitate transiret, 


1. Cod. Flor. : De ingressu dicti doctoris in monasterium Fosse nove et prophetia 
de sua morte. 
2. Cod. Flor. : occurentium et comitantium. 
3. Cod. Flor. : secundum claustrum. 

simul praescius suae quietis, ad vitae principium et laboris 
terminum et occasum. Post quod propheticum dictum, de suo 
obitu Fratribus sui ordinis praecipue ad lamentum provocatis' 
positus fuit Doctor in camera Abbatis, et ei sicut necessitas exigebat, 
ministrabatur a suis sociis illic collocatis. Ubi cum praedictus Doctor 
pluribus diebus gravatus amplius in infirmitate decumberet, mona- 
chi cum tanta reverentia et humilitate ei servire coeperunt, ut ei 
de silva propriis humeris ligna deferrent ; felices se reputantes, si 
sancto Doctori possent exhibere servitium, qui adhuc vivens prope- 
rabat ad regnum. Ipse vero Doctor in se providus et aliis compas- 
sivus dicebat : Unde hoc mihi, ut servi Dei serviant homini, ei 
onus tantum de longe deferant, quo laborant? Qui licet admodum 
debilis esset, quia credebat, ut prophetizaverat, ut ex vita transiret, 
rogatus ab aliquibus monachis, qui capere poterant, ut aliquod 
memoriale suae scientiae eis in fine relinqueret, breviter eis 
exposuit Cantica Canlicorum; ut etiam in hoc casu deficiente 
corpore a vita mortali, anima illa non deficeret ab actu necessario 
doctrinali, et in Canticum caelestis gloriae transiret studium 
Ecclesiasticae disciplinae. Et bene congruit praedieto Doctori 
iransiluro de ergastulo corporis, ut studium suum sapientiae in 
dilecti et dilectae Canticum terminaret amoris, ut sicul ad Deum 
suum exercuit studium, sic ad habendum dilecti perveniret 
amplexum. 


De devota ejus coníessione et extrema unctione et retractatione dic- 
torum suorum, si quam habere possint impugnationem". (C. Lv.) 


Deinde cum coepisset praedictus Doctor nimia debilitate deficere, 
el sui exitum de hac vita praescire, cum magna devotione petiit 
exhiberi sibi Christianae peregrinationis vialicum, sacrosanctum 
Christi Corporis Sacramentum. Quod cum fuisset cum reverentia ab 
Abbate et monachis devote portatum, et ipse prostratus ad terram, 
debilis corpore, fortis mente suo Domino obviam cum lacrymis 

1. Bolland. habent : praecipue conventualibus positus fuit Doctor in camera 
Abbatis, ceteris sociis, sicut exigebat necessilas, cum magno caritatis alTectu collocatis. 
— Cod. Flor. habet: ad lamentum positus fuit Doctor in camera Abbatis et ei sicut 


necessitas exigebat pie stratum caritatis suis sociis collocatis. 
2. Cod. l'lor. : De felici praedicti doctoris obitu et sumptione corporis Chrisli. 

occurrisset, oblato sibi Corporis Domini Sacramento, cum fuisset 
ab eo petitum, sicut moris est, quod quilibet Christianus in ultimis 
examinetur de fide huius potissime Sacramenti, si crederet, quod 
illa Hostia consecrata esset verus Dei filius, qui exivit de utero Vir- 
ginis, et pependit in patibulo Crucis, qui pro nobis fuil mortuus et 
die tertia resurrexit, libera voce, attenta devotione, el cum lacrymis 
sic respondit : Si maior scientia, quam fides de hoc Sacramento 
in hac vita haberi potest, in illa respondeo, quod vere credo, et pro 
certo scio, hunc Deum verum esse et hominem, Dei Patris et 
Virginis Matris filium, et sic credo animo, et confiteor verbo, sicut 
sacerdos proposuit de hoc sanctissimo Sacramento : et praemissis 
aliquibus devotis verbis sumendo Sacramentum dixit : Sumo te 
pretium. redemptionis animae meae, sumo tle vialicum peregri- 
nalionis meae, pro cuius amore studui, vigilavi, et laboravi, te 
praedicavi et docui, nihil contra te dixi unquam, sed si quid dixi, 
ignorans dixi nec sum perlinax in sensu meo sed si quid male 
dixi de hoc Sacramento el aliis, totum relinquo correctioni 
Sanctae Romanae Ecclesiae, in cuius oboedientia nunc iranseo ex 
hac vita. — Dicitur etiam de praedicto Doctore, quod in elevatione 
Corporis Domini nostri consueverat dicere : Tu Rex gloriae Christe, 
Tu Patris sempiternus es Filius, usque ad finem cum magna devo- 
tione et lacrimis. Quo Sacramento suscepto, sic devole sibi ad 
meritum, aliis ad exemplum pelivit consequenter die allera sacrae 
unctionis oleum, exeuntium Sacramentum : ut. ille unctionis 
spiritus, qui eum prae suis parlicipibus unxerat', ad caelum 
duceret, quo tendebat. Qui cum ad singulas sacrae unctionis for- 
mulas respondisset post paullulum suum spiritum Domino 
reddidit : quem sicut sanclum acceperat sic servavit, qui tam lae- 
tanter exivit de corpore, quam mirabiliter videbatur vivere extra 
corpus. — Felix Doctor, qui tam leviter cucurrit in stadio, tam viri- 
liter pugnavit in praelio et victoriam obtinuit cum triumpho valens 
dicere cum Apostolo : Bonum certamen cerlavi, cursum consum- 
mavi, fidem servavi, de reliquo reposita est mihi corona iusliliae, 
quam vere sibi meruit ex studio inspiratae doctrinae. 


1. Cod. Flor. : miserat. 

De prodigio stellae visae ad indicium exitus sui et futurae felicitatis 
ingressum'!. (C. rix.) 


Et quia tanti luminaris eclipsim, quam passura erat Ecclesia in 
huius Doctoris transitu ex hac vita, aliqua nova signa debebant 
praecedere, quae viderentur felicem huius Doctoris transitum indi- 
care; non defuerunt manifesta el multa miranda indicia, quae huius 
Doctoris demonstrarent exitum, et futurae felicitatis ingressum. 
In hora enim transitus praedicti Doctoris monachus quidam prae- 
dicli monasterii orans in ecclesia obdormivit, el ecce visa est ab 
eo una slella miri splendoris super monasterium cadere, el duae 
stellae ad ipsam combinate de caelo descendere, et post paullulum 
primam stellam, quam prius viderat ad caelestia sublevare : quae 
duarum stellarum videbatur splendorem attingere et magnitudinem 
adaequare. Post quam visionem cum expergefaclus evigilasset a 
somno, audiens pulsari tabulam signum obitus dicti Doctoris, qui 
in hora praedictae visionis obierat, intellexit primam stellam huius 
designare Doctoris animam, quae lunc de corporeexiit, cum caelum 
aliis duabus sociata conscendit. Aliud signum in ipso monaslerio 
visum fuit, nam quaedam stella per modum cometae tribus diebus 
ante praedicti Doctoris obitum super monasterium visa fuit, quae 
cum ignoraretur quid significaret, dum appareret, ostendil prae- 
fati Doctoris obitum, dum cessavit. 


De visione apostoli Pauli ad indicium quod verum habuit de suis epis- 
tolis intellectum et quod eum habuit ad coelestem. gloriam conduc- 
torem?, (C. 1x.) 


Et quia praedictus Doctor ad B. Paulum Apostolum specialem 
devotionem habuit, qui ei cum B. Petrotextum Scripturae dubium. 
ul praedictum est, revelavit; in morle Apostolica consolalione 
non caruit : nam ipso migrante in Fossa-Nuova, Fr. Paulus de 
Aquila, vir magnae probilatis et famae, qui fuil leclor et inqui- 
sitor haereticae pravitatis existens in conventu Neapolitano, vidit 


1. Cod. Flor. : De mirandis indiciis et presagiis sui obitus 
2. Cod. Flor. : De visione qua previsa fuit mors eius. 

in visione imaginaria praedictum Doctorem in scholis legentem 
Neapoli coram multitudine copiosa scholarium, et B. Paulum eius 
scholas intrantem cum societate Sanctorum. Cui cum Doctor de 
cathedra descendens vellet occurrere, Apostolo ei innuente quod 
legeret, eL quod prosequeretur quam coeperat lectionem, Doctor 
rogavit Apostolum, ut ei diceret, si habuisset verum de suis 
epistolis intellectum. Qui respondit : Dene, sicut in hac vita homo 
vivens in corpore potest scire : sed volo, ut mecum venias, et 
ducam te ad locum, ubi clariorem habebis de omnibus intellectum; 
el videbatur ipsum per cappam accipere, et ducere extra scholas. 
Ad cuius Doctoris exitum praedictus Frater coepit fortiter clamare 
el dicere : Succurite, fratres, succurrite, quia Frater Thomas a 
nobis tollitur. Ad cuius clamorem fratres excitati, interrogaverunt, 
quid clamans in visione vidisset; qui narravit per ordinem 
visionem. Quod cum post dies venissel nuntius de Campania apud 
Neapolim ad conventum fratrum nuntians venerabilis Doctoris glo- 
riosum transitum ex hac vita, horam notantes cognoverunt quod 
tunc concessum fuit Doclori ex hac vita transire quo visus fuerat 
B. Apostolus ipsum ad gloriam invitare. — Felix Doctoris anima, 
cui caelestes cives obviant, ut ad caelestia regna perducant; et 
quem habere meruit dum viveret scientiae instructorem dum ex 
hac vita transiret, habuit ad caelestem gloriam conductorem. 


De illuminatione supprioris Fossae novae!. (C. 1x1.) 


Cum autem praediclus Doctor cum tot signis et testimoniis 
sanctitatis obiisset, Dominus Joannes de Ferentino, Subprior dicti 
monasterii paliens in oculis ila graviler, ul videre vix posset, duci 
se fecit ad corpus dicli Sancli. Ad cuius pedes cum reverentia et 
devolione prostratus, applicavit se funeri, et ponens faciem suam 
super faciem eius oravit Deum, ut ipsius dicti Doctoris meritis, cui 
se orando devoverat, fieret sibi restitutio luminis, quo carebat. 
Qui stalim perfecte illuminatus, clamavit : Benedictus Deus quia 
meritis huius Sancti mihi visus est perfeclissime restitutus. Et bene 
congruit, ut petenti visum Sancti merilis Deus lumen concederet, 


1. Cod.Flor. : De miraculo illuminationis domini Johannis supprioris monasterii. 

cum Deus ei stalim dum transiit, lumen concessit gloriae, uL ipsum 
in aeternitate videret. . 


De exequiis et his, qui eis interfuerunt. (C. txt.) 


Ab'.:s autem et monachi, tot visis sanclitalis indiciis el signis, 
dolentes de tam subita et dolorosa tanti Ecclesiae luminaris eclipsi 
el gaudentes quod apud Deum lalem meruissent habere patronum, 
solemnes circa sancli corpus exsequias celebrarunt. Cuius funeri 
et exsequiis interfuerunt plures Fratres sui ordinis, qui de diversis 
convenlibus ad ipsum visitandum venerant. Interfuit etiam reve- 
rendus Pater Dominus Franciscus, Terracinensis Episcopus, Ordinis 
Fratrum Minorum, cum pluribus de suo ordine, et multi de 
Campania nobiles: quorum quam plures attraxerat carnalis affectio, 
cum plures habuisset praedictus Doctor in Campania consangui- 
nitate conjunctos, multos: provocaverat fama scientiae, signa 
miraculorum, et exempla sanclitalis et vitae. Cum his omnibus 
cum praedicti Sancti funus ad ecclesiam cum cantu et reverentia 
portaretur, Domina Francisca neptis eius, quae non audebat mo- 
nasterium ingredi, petivit ab Abbate ex gratia, ut praedicti Doctoris 
faceret ad ostium monasterii funus alferri. Quo viso, ipsa cum aliis 
duabus supra tanti viri funus fecere lugubre ex more lamentum, 
sicut exprimere poterat consanguinitatis affectio, et doloris de 
suo obitu magnitudo. Quarum cum clamore gemitus cum longius 
personaret, mulus, cui praedictus Doctor insederat, de stabulo se, 
fracto fune, dissolvit, el nullo ducente appropinquans ad feretrum, 
mortuus sine alia infirmitate defecit : ut etiam in animalibus Deus 
ostenderet, quod magnum lumen Ecclesiae defecisset. Post haec 
delatum est corpus eius ad ecclesiam, in qua fuit venerabiliter 
tumulatum, et gleba terrae coeleste sidus absconditum ; donec eius 
sanctitas adhuc miraculis manifeste claresceret, quae Deus mira- 
biliter demonstraret. 

Quod a Deo orando impetravit ne ad aliquam aliam dignitatem assu- 
meretur et quod sibi revelatum est quod docendi finem habere 
deberet. (C. rxiu.) 


Post devotum sepulturae Officium simul ex dolore lugubre et ex 
devolione solemne, ut testimonium vitae ejus cederet audientibus 
in exemplum et transitus ad doloris remedium, Fr. Raynaldus de 
Piperno, qui totius vitae ejus meruit esse teslis el socius et cui 
Doctoris beatus obitus doloris temperabat excessum, nihilominus 
vim suo inferens sensui, ut servirel oboediens ralioni pro sui 
commendatione Magistri et debito solvendo discipuli, ac pro conso- 
latione circumstantis populi, qui dicti Doctoris vitàe exspectabant 
audire meritum, cujus tam evidens videbant sanctilalis indicium? : 
surgens in medium praedicavit et dixit : Ego istius Doctoris totius 
vitae exlerioris el conscienliae teslis sum et frequenter audivi 
meritum ejus tam evidens, et nunc generalem eius Confessionem 
audivi, qnem ila semper purum reperi, sicul puerum quinque anno- 
rum; qui numquam suae carnis sensit contagium, nec habuit in 
aliqua pravilate consensum. Post quod requisito loco silentii 
lacrymarum conscio et doloris amico, prorupit in gemitum, videns 
se cum humano genere tanti praesentia luminaris orbatum. Nec 
mirum : Quis enim potuissel in tanti Doctoris obilu cordis temperare 
dolorem, continere lacrymas tam iuste cadentes, silere querelas, 
in quo scientiae lumen obnubuit, flos innocentiae cecidit, doctrinae 
siluit organum, el disparuil sanclitatis exemplum : et mirandae 
dulcedinis fontem illum mors illi grata et nobis amara siccavit, ul 
non posset ad plenum cor turbati discipuli etiam transitus ad 
gloriam laelificare Magistri. Cui non solum servivit, ut Magistro 
discipulus, ut patri filius, sed ut Sancto devotus; circa quem opor- 
lebat semper assumere quasi nutricis officium, propler abstrac- 
lionem quasi continuam, el frequentem ad caelestia mentis raptum, 
ut sie abstractum ab exterioribus praevenire etiam ipsum oporterel 
de necessariis corporis alimentis, el praeparare ante ipsum quod 
sumeret, ne in his quae nocerent, error contingeret si abslractus 
continue in sumendis erraret. Quamvis dulcis ille Doctor memor 


-—- 


. Cod. Flor. : De laudabili testimonio confessionis dicli doctoris. 
Dollandiani hic habent textum satis diversum. 

talis discipuli in ultimis constitutus, ipsum voluerit consolari. Qui 
cum Magistro revelaret unam causam tristitiae; quia sperabat, 
ipsum in Lugdunensi Consilio, quo tendebat, assumi ad magnam 
aliquam dignitatem, quae in honorem cederet Ordinis, et proprii 
generis gloriam temporalem, Sanctus Doctor, qui semper solo divi- 
nae Sapientiae amore contentus, mundo allior (erat) et omni tempo- 
rali dignitate sublimior, dixit ei : Noli fili de hac causa turbari, quia 
hoc a Deo inter alia mea desideria petii, et Deo gratias referens 
impetravi, ut me indignum in hoc gradu humilitatis de hac vita 
susciperet, a quo nullius auctoritalis dignitas me mutaret. Et quam- 
vis potuissem amplius proficere in scienlia et prodesse aliis in 
doctrina, ex revelatione mihi facta tunc complacuit Deo mihi im- 
ponere docendi silentium, cum — sicut nosti — placuit superioris 
scienliae revelare secretum. Unde mihi indigno Deus plus quam 
aliis Docloribus contulit, qui diutius in hac vita manserunt, ut citius 
aliis praesenti mortali vitae cederem et in aeternam consolatus in- 
trarem. Unde consolare, Fili, quia ego in omnibus sum consolatus. 


De visione ostensa fratri per quam declaratur differentia scientiae 
nunc habitae in patria ad eam quam habuit in vita'. (C. rxiv.) 


Post obitum dicti Doctoris die tertia Fr. Rainerius Maturus nostri 
Ordinis, nativitate Pisanus, vir admodum laboriosus et humilis totus, 
qui a tempore Friderici imperatoris usque ad haec tempora feliciter 
perseveravit, qui dicto Doctori fuerat plurimum familiaris in vita, 
in conventu Ananino hujuscemodi vidit divinitus visionem. Cum 
enim diulius de sero fuisset lacrymatus prae dolore obitus tanti 
Doctoris cogitans quod tanta cum eo scientia fuisset amissa, dor- 
miens post gemitum, videbatur ei quod Frater Thomas exiret de 
Sacristia indulus sacerdotalibus vestibus, et quod procedens ad 
altare cum ministris paratus Missam celebraturus accederet, ipso 
Fr. Rainerio in choro faciente more solito cantoriam. In qua cum 
Doctor procederet post Evangelium vertens se ad populum solem- 
niler praedicavit. Qua praedicatione et missa finita, redeunte eo 
ad Sacristiam, cum chorus totus Fratrum coram eo devotius incli- 
naret et dictus Fr. Rainerius in eum curiose intenderet, perpendit 


1. Cod. Flor. De visione ostensa tertia die post obitum. 

dictum Doctorem dextrum oculum multo maiorem habere sinistro 
et incomparabiliter clariorem mirandique splendoris ; de qua diffe- 
rentia cum plurimum miraretur, dictus Doctor dixit ei : De hoc 
fili, miraris, quod tantam differentiam in me oculi dextri a sinistro 
perpendis : tanta est diíferentia scientiae, quam nunc habeo in 
patria, ab ea quam habui dum essem in via. Congrua visio, quae 
dolenti satisfaceret, qui Doctoris scientiam deplorabat amissam, et 
ejusdem notitiam ostenderet ampliatam. 


De anno, die et hora sui obitus. (C. rxv.) 


Obiit autem praedictus Doctor anno Domini millesimo ducente- 
simo septuagesimo quarlo, praedicti Papae Gregorii X anno 
quarto, anno vero vitae suae XLIX, Indicatione secunda, septimo 
die Martii, hora matutinali'. Congruum enim fuit divinae Provi- 
dentiae ut illius mensis tempore Deus suo Doctori ad aeternam 
vitam assignaret introitum, quo ab aeterno provideret producere 
universum ; ut? Deo praedictus Doctor in suis assimilaretur ope- 
ribus, ut quasi completo sexto die scribendi opere, septimus dies 
sibi succederet pro quiete; et quadragesimum nonum annum 
suae vilae perficiens, quinquagesimum inchoaret aeternae gloriae 
Jubileum; et hora matutinali diluculum aenigmaticae visionis 
finem acciperet, et plenae lucis Sanctus diem gloriae inchoaret. 


De translatione dolosa corporis ejus, ne auferatur, et miraculis in 
eadem ostensis?. (C. rxvr.) 


Post haec autem cogitans praedictus Abbas, quod notus erat 
locus, in quo corpus Doctoris erat humatum, et quod posset 


1. Omnes codices, nempe Burn. Flor. Vat. addunt S. Thomam mortuum esse 
anno quadragesimo nono vitae suae, quod quidem omissum est in codice a Bollan- 
dianis adhibito. 

2. Cod. Burn. : Adeo enim. 

3. Cod, Flor. : De prima eius translatione et de miraculo odoris et integritate eius 


corporis. In codice Vaticano hic cessat vita et sequitur : Incipit privilegium cano- 
nizationis gloriosi doctoris sancti Thome de Acquino ordinis fratrum predicatorum. 
Deinde sequuntur novem lectiones pro festo S. Thomae et pariter novem lectiones 


pro translatione reliquiarum. 

eis auferri procurantibus sui Ordinis fratribus, per mandatum 
Summi Pontificis; quia erat loco depositi corporis eius dicto 
monasterio commendatum; occulle ipsum de ecclesia! transferri 
fecit ad capellam S. Stephani iuxta claustrum. De quo cum prae- 
dictus Doctor in somnis apparens praefato Abbati, ipsum graviter 
arguisset, quia erat suo corpori indebita reverentia derogatum, et 
quod Fratres sui Ordinis essent decepti, qui locum in quo ei reve- 
renliam redderent, in verilate nescirent, comminatus est ei, nisi 
corpus suum ad priorem locum cito reduceret, in quo nullus, qui 
visitaturus eius sepulcrum veniret, erraret. Cogitans et timens 
divinae ultionis judicium, si praeteriret quod audierat in visione 
mandatum ; et volens nihilominus, claustrales monachos hoc latere, 
acceptis praedictae cappellae clavibus a Domino Blasio, et assump- 
tis duobus monachis extraneis et aliquibus oblatis, accessit ad 
capellam, in qua corpus sancti Doctoris erat humatum, et pate- 
facto ferreis instrumentis sepulcro post longum? tempus a die suae 
exhumationis, quo fuerat de ecclesiae sepultura translatum, tantus 
odor de? sepultura subito exhalavit, ut non videretur fuisse* de- 
functi humani corporis sepultura sed multorum aromatum apotheea. 
Qui odor tantus fuit, et sic per totum monasterium se diffudit, 
quod ad ipsum, nullo alio indicante divinitus excitati monachi con- 
venerunt. Coram quibus amplius manifesto sepulti Doctoris cor- 
pore, viderunt corpus eius integrum in membris et in pannis, 
cappa et capucio, sui Ordinis habitu, sicut fuerat ante positum in 
sepulero in nullo penitus immultatis* cum tamen dicli Doctoris 
corpus fuisset grossum, pingue et magnum, et solum suae sepul- 
turae humidum et profundum. Videntes autem monachi circa 
Doctoris corpus tam manifesta, tam grandia, multiplicata miracula, 
corpus Sancti odoriferum, et in substantia et figura nulla corrup- 
tione mutatum, posito in lecto defunctorum Sancti corpore et ele- 
vato, ut ad ecclesiam cum solemnitate deferrent, non ordinato 
prius, quod cantare deberent, Cantor, alta voce incepit : Iste 
Sanctus digne in memoriam vertitur hominum, qui ad gaudium 


1. Cod. Flor. omittit de ecclesia. 

2. I. e septem mensibus post priorem sepulturam ut patet ex testimonio Petri de 
Castro Montis S. Joannis monachi in monasterio Fossae novae. 

3. Cod. Flor. addit : eius. 

4. Cod. Flor. : patuisse. 

5. Bollandiani : immutatum. 

transiit Angelorum. Quod cum cantibus et reverentia sic delatum 
iuxta altare maius in tribunali ecclesiae, fecit ipsum Abbas ins 
quadam tumba marmorea collocari, et conventus cantavit Missam 
de uno Confessore, tantis visis aperlis miraculis, ut non posset de 
eius gloria dubitari. Cantor vero cum non praecogitasset, quem 
Introitum deberet incipere, subito cantare coepit : Os iusti medita- 
bitur sapientiam, et lingua eius loquetur judicium. Contigit autem 
cum monachi ad refectionem ivissent, inter custodes alios sacri 
corporis quemdam Magistrum Iacobum muralorem' pro sepulcri 
paratura ad custodiam cum aliis remanere : qui aperiens tabulam, 
qua capsa sacri corporis tegebatur, terram quae circa pectus ceci- 
derat recollectam eduxit : quae magnum odorem reddidit, qui se 
per totum Chorum cum fragraniia miranda diffudit, ita ut omnes 
qui aderant, mirarentur, obstupentes, quod odorem non solum 
sancli corpus redderet, sed omnia quae sanclo corpori adhaesissent. 
Unde quidam nobilis qui pro habendis de dicti sancti corporis reli- 
quiis venerat, de illa terra partem aliquam secum detulit (et) pro suo 
sanctuario conservavit. Conveniens namque fuit, ut dicti Doctoris 
corpus exanime magnis signis miraculorum claresceret, quod ani- 
matum? tot Dei obsequiis deservisset, et non nisi odorem divina 
virtute redderet, quod tot virtutum actibus organice paruisset?. 


Q uod de certa ordinatione divina contigit, quod in monasterio alteiiu 
religionis mortuus fuit. (C. rxvir*.) 


Nec vacat admirando divini consilii occulto mysterio, quod in 
praedicto sancto monasterio Fossae-Novae alterius et magnae reli- 
gionis et scientiae mors tam fructuosi ilineris in oboedientia 


1. Bollandiani : Initorem. 

2. Bollandiani : animarum. 

3. Bollandiani hic notant : « Hic posset censeri finis prioris partis hujus libri, quem 
contractius descripsit auctor vitae in codice nostro manuscripto. Dein in sequentibus 
titulis relatis non additur capitulum, uti hactenus factum. Praeterea in sequentibus 
passim sanctus Doctor et sanctus Thomas dicitur, cum in praecedentibus solum frater 
Thomas fere appellatur. » — Multo melius est vitae S. Thomae non hic finem assignare, 
sed postea, cum in codicibus Burn. et Flor., qui videntur esse meliores et antiquiores 
codice a Bollandianis adhibito adhuc enumerentur capita (sicut prius) et cum sit idem 
stilus seu modus dicendi. 

4. Cod. Flor. : Quod fuit ex divina dispositione quod predictus doctor in predicto 
monasterio obiret. 

Sanctae Romanae Ecclesiae vitam sancti Doctoris extingueret, ubi 
tot Sanctorum religiosorum fide dignum testimonium, visis mira- 
culis defuncli sancti corporis memoriam suscitaret, el ipsi com- 
pellerentur, signis miraculorum clamantibus, eius sanclitalis testes 
existere, qui nitebantur forte ne videretur quod claresceret mira- 
bilis*, occultare. Qui verisimiliter dubitabant, quod Fratres sui Ordi- 
nis ad habendum corpus eius maiorem conatum ostenderent, si de 
miraculis eius ab eis testimonium veritalis haberent. Quis enim 
de odore sacri corporis Fratribus sui Ordinis credidisset, pluries 
ex eius sepultura flagrante, quod non fuisset humana sagacitate 
suppositus, qui senliebatur tam mirabili suavitate diffusus, nisi 
inter manus tot testium fuisset aliis manifestus : ut eliam iter 
quod eius morle praeciditur, et finis quo eius vita finitur, mani- 
feste ostenderent in quanta oboedientia Romanae Ecclesiae vivens 
servierat, et adhuc moriens serviebat. 


De iteratione miraculi, de odore mirabili et integritate sacri corporis 
per XIV annos'. (C. rxvur.) 


Placuit autem Deo et Sancto reiterare miraculum de integritate 
sancti corporis et odore. Nam quarto decimo anno obitus? ejus 
dominus Petrus de Monte S. Joannis, qui dicti monasterii Abbas 
erat, rogalus a Domina Theodora sorore dicti Doctoris, ut daret sibi 
pro reliquiis manum dexteram fratris sui *, dare ipsam annuens et 
promittens, accessit ad dicli Sancli sepulcrum : et ferreis instru- 
mentis vix elevato lapide sepulturae, et patefaclo sacri corporis pre- 
tioso thesauro, sicut prius, magnus* inde odor exivit. Ad quem, 
sicut anlea, omnes monachi convenerunt el invenerunt corpus 
eius integrum in membris et pannis sui habitus, sicut prius, 
excepta summitate nasi, quae modicum erat ex diuturnitate corrosa. 
Cuius sacri corporis dexteram, quam credebat ut putridam posse 
evellere, compulsus est detruncare. Quam manum licel prae stu- 


1. Bollandiani : miraculis. 

2. Cod. Flor. : De prima translatione et de miraculo odoris et integritate corporis 
eius iterato. 

3. Cod. Flor. : ab obitu. 

4. Bollandiani addunt: Volens autem abbas satisfacere votis ejus. 

$. Bollandiani : itidem. 

pore miraculi pavidus', praesumptuosus tamen ex devotione con- 
cepta, accepit et cum reverentia detulit ad praedictam Dominam, 
quae cum desiderio expectabat. Quam receptam devole cum 
lacrymis fecit ipsam diligentius conservari cum aliis reliquiis 
quas habebat. Quae usque hodie, sicut accepta fuit integra, sic 
apparet adhuc sine aliqua sui mulalione servata* quae apud con- 
ventum alernitanum sui Ordinis, in quo est repositum corpus 
praedictae sororis suae cum veneratione tenetur. — Ó admirandum 
divinae virtutis prodigium, et stupendum pro raritate miraculum, 
ut lerra terrae? corpus non audeat corrumpere commendatum, 
quod acceperat sine corruptione depositum. O manifestum prae- 
dicti Doctoris Sanctitatis indicium, ut corpori suo, cui viventi 
meruerat in oratione levari in aere, mortuo impetraret, ne redige- 
retur in pulverem, ut videretur in eo diíferri divina de humani 
corporis resolutione sententia; donec pateret hoc duplicato mira- 
culo, quantum beatus Doctor alienus penitus esset a culpa, cujus 
corpus servatum fuerat absque omni penitus corruptela. 


De tertia iteratione odoris et curatione miraculosa poenae tremoris ad 
manus ejus osculum*. (C. 1xix.) 


Addidit adhuc Deus praedictum tertio iterare miraculum, ad 
certius veritatis praecedentium argumentum. Cum praedicta 
manus Doctoris in capella S. Severini castri praedictae dominae 
cum reverentia servaretur, quidam clericus de Salerno* Canonicus, 
quam plurimum Deo devotus, Procurator Rectoris dictae capellae 
tempore certo constitutus^, venit ex devotione videre reliquias 
alias quae ibi cum reverentia servabantur. Quibus cum reverentia 
debita adoratis, cum esset ei? per capellanum dextra praedicti 
Doctoris manus ut adoraret similiter praesentata; et ille subri- 
dens adorare et respicere contempsisset, subito magnus tremor 


. Bollandiani : providus. 

- Cod. Flor. omittit omnia a verbo quae usque ad finem phrasis. 
. Bollandiani : terrenum. 

- Cod. Flor. : De tertio miraculo odoris. 

. Cod. Burn. : Salarno. 

6. Cod. Burn. : concitus. 

1. Cod. Flor. mendose habet ibi pro sibi. 

eum arripuit'. Qui advertens, quod pro contemptu quo Sancti 
manum adorare contempserat, subito corporis immulalione Lrc- 
mebat, poenitens procidit ad vestigia sacerdotis, et pelivit humi- 
liter de verbis contemptis, quae contra Sanctum dixerat, con- 
tritus absolvi. A quo cum absolutus esset et recepta poenitentia 
salutari, et adhuc tremoris poena duraret, rogavit ut sibi dictam 
manum Sancti ostenderet, ul debitam reverentiam Sancto poeni- 
lens redderet, quam despiciens denegasset. Quam cum gemitu? 
el perfusus lacrymis adorasssel, petivit a Deo dicti Sancti meri- 
lis absolvi a lapsu criminis, et liberari ab inflicta sibi poena tre- 
moris : et accedens propinquius cum reverentia, adhuc de maiori 
gralia Dei et Sancli pietate confisus, osculatus est eam, de qua 
lantum odorem sensit quod similem se non recoluit percepisse ; 
et statim tremor cessavit ab eius corpore; et facta est in eo divi- 
nitus mirabilis mutatio in melius devotionis in mente. Ex cuius 
laclu osculi, sacrae manus odor, quem senserat, ei el caputio, 
quod tenens in collo quo bursam tetigerat in qua sacra manus 
erat recondita, sic adhaesit : quod ex capulio, cum ipsum acci- 
peret, praedicti miraculi ex odore fiebat sibi frequens? memoria, 
el ab obviantibus sibi frequens interrogalio : quid odoriferum fer- 
ret, quod olefactum obviantium immutaret : ila, quod frequenter in 
die oportebat eum recitare suae liberationis et odoris miraculum, 
ut ad dicti sancti gloriam faceret de culpa sui contemptus emen- 
dans. Contigit autem praedictum miraculum anno ab obitu dicti 
Doctoris quadragesimo secundo, ut ex diuturnitate temporis, quo 
dicta manus in sua integritate remanserat, et adhuc mirabiliter 
perseverat, divina virlus in ipsa appareat, quae eliam cum odore 
perdurat. Sensit autem praedictus clericus cum praedicto odore in 
omni periculo tentalionis mentis auxilium, et cum quoties sensissel 
se ab adversario impugnari, etiamsi iam deliberasset in animo con- 
sentire, invocato Dei auxilio meritis dicti Sancti continuo se per- 
cepit ab omni periculo liberum et Deo propitiante securum. 


1. Cod. Flor. : mutavit; Cod. Burn. : qui eum totaliter intimoravit. 
2. Bollandiani : genuflexus. 
3. Cod. Flor. omittit haec verba uaque ad interrogatio. 

Quod odor ille mirabilis non sit humano ingenio procuratus et quod 
miraculose manus sua sit integra conservata. (C. Lxx.) 


Et quia tanti Doctoris manus, per quam Deus tot veritates diges- 
serat, servanda non eral, nisi in aliquo loco sui Ordinis, ut 
docuerat anima illuminata Docloris propter hoc cum praedictum 
miraculum fuisset Domino Thomasio de S. Severino Comiti Mar- 
sisci* pluries enarratum, laudans Deum de miraculo, et cogitans 
quod a fratribus sui Ordinis reverenlius servarelur praedicta 
manus sacra Doctoris, ipsam Conventui et Priori Salernitano con- 
cessit, cum reverenlia conservandam. Ad quam venerandam devo- 
tione debita, cum quidam frater plurimum devotus accessisset, 
sperans quem ab aliis audierat, sentire suavitatis odorem ; cum non 
sensisset, ul pie speraverat, ilerum ad ipsam reverentius adoran- 
dam cum maiori devolione se praeparans, sensit odorem mirabi- 
lem, cui similem non recolit se sensisse. Quod miraculum suo 
Priori rettulit, et postmodum ad Dei et Sancti gloriam pluribus 
enarravit. Qui odor quia non sentitur ab omnibus qui ipsam 
manum Doctoris adorant, nec quotiens adoratur; omni caret suspi- 
tione, quod non sitille odor humano ingenio procuratus, qui appa- 
ret aliquando divina virtute concessus : qui et divinitus omni 
humana fraude purgatur, dum nullius rei naturalis odor ille similis 
invenilur. Est autem manus Doctoris illa integra excepto pollice, 
qui fuit ex alicuius devotione subtractus, extensa dessiccata, et a 
suo colore triliceo* non mutata : ut ex hoc ostendatur omnibus non 
esse sine miraculo conservatam. Praedictum miraculum de odore 
non solum ad eius manum divinitus est ostensum sed ad alias dicti 
Sancti reliquias qui ad adorandum accesserunt, referunt, qui etiam 
alia? sanitatis beneficia receperunt. Et bene divinae congruit Pro- 
videntiae, ut dicli Doctoris manus divinitus odorem digna esset 
effundere, quae ad odorem divinae notitiae mulla fidelibus meruit 
exarare : quae illum librum in spiritu digito intellectus aperuit, 
quem de dextra sedentis in throno, ut alios doceret accepit : quae 

1. Bollandiani : Marsiti. 

2. Bollandiani : pristino. 


3. Amanuensis non valens legere verbum sanitatis, in codice Burn. reliquit spatium 
liberum. 

in sua adhuc integritate remansit, quam non sine miraculo ex 
antiquitate temporis aeris qualitas non corrupit. 

1. De miraculo curationis podagrici decem annorum laborantis, — 
Processu vero temporis ad praedicti Sancti sepulcrum crescente devo- 
tione populi et fama praedicti miraculi de odore, et integritate sancti eius 
corporis pluries replicati, quacumque infirmitate subito devota consuetudo 
communiter inolevit, quod homines in suis operibus occupati in agris, 
quacumque infirmitate subito gravarentur, ad dicti Sancti Sepulcrum 
solent recurrere et ibi dicti Sancti meritis gratiam invenire. Inter quos 
quidam medicus, nomine Raynaldus, habitator S. Laurentii castri siti 
prope dictum monasterium Fossae novae, cum decem annis fuisset passus 
podagram tam graviter ut sine adminiculis non posset incedere, portatus 
ad dicti Sancti sepulcrum, coram toto conventu cum orasset Deum, et 
promisisset vitam suam infra annum in melius emendare, si sanitatem 
dicti Sancti meritis obtineret, subito coram omnibus de conventu surrexit 
perfecte curatus, et gratias agens Deo et laudes dicto Sancto referens, 
cucurrit ad suum equum velociter, et leviter ipsum ascendens dixit: Decem 
anni sunt, quod non potui istum equum ascendere, et nunc ascendi et 
sanus redeo meritis sancti Thomae, de quo miraculo monachi stupefacti, 
pulsatis campanis, Te Deum laudamus solemniter cantaverunt. 

2. De curatione cujusdam paralytici in latere sinistro?. — Jacobus 
Romanus habitator Piperni, cum haberet filium parvulum nomine Nicho- 
laum sinistro latere paraliticatum in quo motum amiserat naturalem, con- 
cepta devotione ad predictum Sanctum, filium suum super eius sepulcrum 
orando cum lacrimis collocavit, donec missa a monachis cantaretur. Qua 
finita de sepulcro filium sustulit perfecte curatum agens Deo gratias et 
laudes attollens cum gaudio dicti Sancti. 

3. De curatione cujusdam obsessi a daemone qui fecerit eum immo- 
bilem ad motum membrorum. — Petrus Francisci de Piperno, oblatus 
dicti monasterii cum esset in lecto suo, apparuit ei malignus spiritus, in 
forma simiae illudens ei : qui sic fecit ipsum immobilem, ut se munire 
crucis signaculo von valeret, nec haberet motum membrorum corporis 
naturalem. Qui cum obsessus a daemone ab omnibus putaretur, duo mo- 
nachi et quidam oblatus monasterii ipsum ad sepulcrum dicti Sancti cum 
devotione portarunt : ubi cum genuflexione Deum Sancti meritis implo- 
rassent, subito obsessus a daemone fuit ab omni infirmitate pristinae 
restitutus valetudini. Qui statim relinquens saeculum, factus est conversus 
dicti monasterii, vita et conversatione devotus. 

1. Hic videtur esse finis vitae S. Thomae. Miracula quae subjunguntur, forte addita 


sunt ab aliena manu, cum non eadem inveniantur in omnibus codicibus. 
2. Istud miraculum deest apud Bollandianos. 

4. De curato miraculose ab arteticae passione. — Dominus Nicho- 
laus! Angeli de Piperno patiens arteticam in brachio dextro, cum nihil 
cum ipso brachio posset facere, concepta devotione ad praedictum Sanc- 
tum accessit cum reverentia ad eius, cum plena fide, sepulcrum. Super 
quod cum orans Deum, Sancti meritis gratiam implorasset, posito supra 
sepulcrum infirmo brachio, subito fuit sanitati pristinae restitutus. 

5. De curatione cujusdam febricitantis miraculose sanati. — Tho- 
masius Paganus de Piperno, cum multis septimanis febrim passus fuisset, 
audiens a peregrinis, qui per predictum monasterium transitum fecerant, 
quod multa miracula fierent ad sepulcrum dicti S. Thomae, cum actualiter 
pateretur, vovens se sepulcrum eius visitare, et unam Missam ad eius 
laudem ibidem facere celebrari; immediate ab omni infirmitate curatus 
est, et accedens cum reverentia, votum quod promiserat, cum gratiarum 
actione persolvit. 

6. De febricitante XIII diebus sanato. — Dominus Raynerius de 
Babuco monachus dicti monasterii, cum tredecim diebus passus fuisset 
febrim, qua plurimum gravabatur, concepta devotione, accessit ad sepul- 
crum praedicti S. Thomae, precibus et manibus gradiendo? ubi cum 
orando petiisset a Deo, eius meritis liberari, continuo surrexit ab omni 
infirmitate curatus, reddens Deo gratias, et laudans merita dicti Sancti. 

7. De infecto per lepram curato. — Quidam iuvenis de Piperno Tho- 
masius nomine cum esset lepra infectus, nondum a societate hominum 
separatus, cum devotione ad sepulcrum S. Thomae, eius meritis confisus 
accessit : iuxta quod cum pia dissimulatione permisissent monachi prae- 
dictum iuvenem pernoctare de nocte ei dormienti S. Thomas apparuit, 
et dixit ei : Quid petis a me? qui cum respondisset : Peto a Deo tuis 
meritis liberari, Sanctus ei respondit : Surge et esto sanus. Qui cum 
gaudio evigilasset, perfecte se invenit ab omni infirmitate curatum, et 
reddidit Deo gratias, merita dicti Sancti cum omni devotione collaudans. 

8. De quodam converso propter aposthema a medicis desperato. — 
Frater Bartholomaeus de Ferentino conversus dicti monasterii, cum 
e sset aposthematicus et a medicis desperatus, quod nullo posset medici- 
nae remedio sanari; inductus ab Abbate suo, quod ad B. Thomam prae- 
dictum devotionem conciperet et se Deo eius meritis commendaret statim 
emisso voto, aposthema evanuit, et fuit ab omni totaliter, qua ferebatur 
infirmitate curatus. Qui super hoc addidit, quod quoties in aere aliqua 
gravis tempestas accideret, quam monachi ex pusillanimitate timerent, 
nomine invocato divino, per merita dicti Sancti et facta processione ad 
eius sepulcrum, tempestas immediate cessabat. 


1. Bollandiani habent : Matthaeus. 
2. Cod, Flor. : gradiens. 

9. Dequodam habente crura debilia ita quod ambulare non poterat. 
— Quidam pauper temporali substantia, dives tamen devotionis gratia 
habens a sua nativitate tibias et crura debilia, ita quod ambulare non pote- 
rat; sed post se quasi quaedam frusta carnium ipsa trahebat, audiens ad 
sepulcrum dicti Sancti a Deo eius meritis multa fieri miracula, concepta 
devotione ad sepulcrum dicti Sancti portari se fecit: ubi diu orans! implo- 
rans a Deo beneficium, meritis eius subito, consolidatis tibiis et cruribus, 
surrexit et stetit erectus, et ambulare coepit ut sanus agens gratias Deo 
qui Sanctorum meritis sanat contritos corde, et alligat contritiones eorum. 

10. De miraculis quae contigerunt in prosecutione canonizationis 
praedicti Sancti praesentatis Domino Johanni papae XXII. — Ad glo- 
riam autem dicti Sancti scribenda sunt etiam miracula quae in prosecu- 
tione canonizationis eius divinitus contigerunt fratribus quibus commissa 
fuit inquisitio de inquirendis miraculis a Deo meritis ejus factis per fr. Ro- 
bertum de sancto Valentino, tunc vicarium Magistri Ordinis, et Diffini- 
tores Capituli provincialis in conventu Gaietano? ubi ut inventa miracula 
scribi facerent, et ipsam sanctissimo Patri Domino Joanni Papae XXII, 
sine aliqua haesitatione proponerent, qui ita infrascriptum miraculum eis 
factum dicti Sancti meritis retulerunt. 

11. De miraculosa liberatione eorum qui deferebant miracula sua 
ad dominum Papam in magno periculo maris. — Cum dicti Fratres? 
in quadam galea Provincialium plurium onerata de Neapoli versus Roma- 
nam Curiam navigarent, duobus erectis velis et plenis vento prospero, 
sed nimis vehementi, ita ut in mari magnam excitaret navigantibus tem- 
pestatem, nautae plurimum timere coeperunt, eo quod galea videbatur 
tempestatibus* periculosius agitari, cum praeter hoc esset nox, et pluvia 
vexarentur. Quibus navigantibus cum ad montem Argentarium ventus 
galeam impelleret, et marinarii divertere non valerent, coeperunt singuli 
de galea vestes suas deponere, qui confidebant se natationis remedio non 
perire. Coepitque unus ad dictos fratres, qui timore tempestatis in sen- 
tina latebant, clamare magnis vocibus : Orate Fratres Sanctos vestros, 
quia galea in proximo frangenda vadit ad montem. Qui cum per mutuam 
confessionem se ad transitum pararent, quem in proximo credebant omni 
humano auxilio sublato, futurum : coeperunt fletibus magnis, et vocibus 
Reginam Virginum, maris stellam, B. Dominicum, B. Petrum Martyrem, 
et ultimo B. Thomam quasi pro immediato auxilio invocare. Cuius auxi- 


1. Bollandiani : cum laerymis. 

2. Cod, Flor. : Gagetano; Bollandiani : Galecanae. 

3. Cod. Flor. addit : Guillelmus de Tocho, prior Beneventanus et Robertus de Benevento 
ejus socius. 

4. Cod. Flor. : plurimum. 

lium instantius gemitibus implorantes, quasi sanctum ex debito pro auxi- 
lio in divino judicio convenissent, qui pro suo honore, tam fideliter labo- 
rarent, rogabant confidentius, ut eius meritis liberarentur miraculose, ne 
dicti Sancti perirent miracula, quae scripta portabant. Mirandum prodi- 
gium, quasi dicti Sancti ageretur negotium, si dictis Fratribus et omni- 
bus de galea praeberet auxilium; cum galea propinqua esset excidio frac- 
tionis, novus ventus a latere montis flavit, et galeam, quae impetu ferebatur 
ad montem, ab excidio percussionis avertit et libero mari a latere montem 
respiciens tradidit ab omni periculo divinitus liberata processit. Tunc 
omnes clamaverunt miraculum, miraculum laudantes Deum : cui mare et 
venti obediunt! cum sancti in periculis pro navigantibus intercedunt. 

12. Commissio inquisitionis miraculorum sancti Thomae cum forma 
ejusdem facta domino archiepiscopo neapolitano, episcopo viterbensi 
et notariis Domini Papae*. — Et quia totus processus, qui ad honorem 
Dei et dicti Sancti subito divino nutu fuerat ferventer assumptus, manifeste 
patuit quod erat divinitus inspiratus, continuanda est prosecutionis dicti 
processus historia, usque quo de inquirendis dicti Sancti miraculis per 
Sanctissimum patrem, dominum Joannem Summum Pontificem, papam 
XXII, Inquisitionis prosecutio fuit commissa. Coram quo Sanctissimo cum 
praedicti Fratres exposuissent causam sui adventus ad Sanctitatis suae 
praesentiam, et super hoc litteras Magnorum assignassent, quibus implo- 
rabant inquisitionem de inveniendis miraculis factis meritis dicti Sancti 
Apostolica Auctoritate committi, praedictus Summus Pontifex divino affla- 
tus spiritu, quo repletur, dixit : Nos credimus quod Fr. Thomas est glo- 
riosus sanctus in caelo, quia vita sua fuit sancta, et doctrina eius non 
potuit esse sine miraculo. Et subjunxit Fratri, qui proposuerat : Assi- 
gnamus tibi primum consistorium, in quo coram nobis et nostris Fratri- 
bus haec ipsa proponas. Quam responsionem Summi Patris Cardinales 
nostri Ordinis audientes dixerunt esse in tali petitione divinitus aspi- 
ratam, et a Deo fieri processus incepti negotii, qui semper fuit mirabilis 
in operibus Sancti sui. Cum autem die tertio in consistorio per eundem 
fratrem praedicta petitio fuisset proposita et de mandato Summi Pontificis 
praedictus Frater, qui proposuerat, se de consistorio absentasset, Summus 
Pontifex illo afflatus Spiritu, quo fuerat in prima responsione repletus, 
quasi sol radium vultum hinc inde ad Cardinales dirigens suae benignitatis 
adspectum dixit : Fratres, nos reputamus nobis ad magnam gloriam et 
nostrae Ecclesiae, si istum Sanctum possimus catalogo Sanctorum adscri- 
bere, dummodo aliqua miracula possint de eo inveniri : quia ipse plus 


1. Cod. Flor. : et sanctos, qui, 
2. Totus textus apud Bollandianos est satis diversus. 

illuminavit Ecclesiam, quam omnes alii Doctores, in cujus libris plus 
proficit homo uno anno, quam in aliorum doctrina toto tempore vitae 
suae. Cui omnibus Cardinalibus, annuentibus tamquam filiis dicto patri, 
Summus Pontifex tres Praelatos ad inquisitionis miraculorum officium 
nominavit. Ad quod ultimo amplius deliberato consilio, reverendis Patri- 
bus Archiepiscopo Neapolitano, Episcopo Viterbiensi, et Domino Pandulfo 
de Sabello suo Notario, inquisitionem praedictam cum inquisitionis forma 
commisit, praemissa prius inquisitione de vita, de fama vitae et miracu- 
lorum dicti S. Thomae. Et completa in curia lecta, et acceptata in consis- 
torio ne diuturnitate temporis nimis tardaret canonisatio desiderata Doc- 
toris, ad quam festinabat Sanctissimi Patris affectio, providens quod per 
eam commissa sibi promoveretur Ecclesia, ejus aedificata meritis, et illu- 
minata doctrinis. 

13. Prosecutio commissionis factae super inquirendis miraculis 
sancti Thomae. — Post reditum praedictorum Fratrum de Curia, cum lit- 
teris de Inquisitione super praemissis facienda, apostolica auctoritate com- 
missa, antequam assignarentur in Neapoli praedictis tum Praelatis! litterae 
quia tertius interesse non potuit, medio tempore, antequam praedictus 
Dominus Episcopus ad praedictam venisset civitatem, in qua erat inqui- 
sitio facienda, vocatis testibus de Monasterio Fossae-novae, Abbate et 
monachis, quorum quidam praedictum Sanctum et eius'miracula viderant; 
quidam vero eius meritis beneficia divina pietate receperant superna vir- 
tute dicti Sancti meritis, facta sunt multa miracula propter devotionem 
populi, quae occasione dictae inquisitionis ejus communis fama in regione 
personuit; et ex mira Dei providentia, quae mirabiliorem dicti Sancti me- 
ritis se ostendit. Quorum miraculorum aliqua non fuerunt apud praedictos 
Inquisitores inventa, quia testes Neapolim propter distantiam et impoten- 
tiam non potuerunt accedere : et reverendus Pater Neapolitanus archie- 
piscopus propter senectutem sine vitae periculo in loco dicti monasterii, 
in quo et eius circuitu erant testes, non potuit cum dicto Domino eius 
collega Episcopo convenire. Praedictus frater Guillelmus ne derogaretur 
in aliquo divinae gloriae, qui se mirabilem in Sanctis ostendit, et sancti 
Doctoris famae, si miracula oblivioni essent tradita, quae ad notitiam 
divinae gloriae sunt patrata, infra illud tempus quo praedictus Dominus 
Episcopus ad veniendum? se paravit, expectans ipsum in dicto monas- 
terio per menses quattuor, omnia miracula quae invenire potuit recolle- 
git : quorum aliqua infra illud tempus eo praesente sunt facta, et quaedam 
alia de propinquo collecta, quae inferius sunt notata. Per quorum multi- 


Cod, Flor. : tantum prelatis. 
Cod. Flor. addit Neapolim. 

plicationem visus est praedictus Sanctus infrascriptorum signorum mul- 
liplicationi intendere, sicut in subscripta visione visus est demonstrare. 

14. De revelatione facta per ipsum sanctum Thomam, quod deberet 
canonizari. — Dominus Bartholomaeus de Sulmona, monachus praedicti 
monasterii Fossae-novae vir magnae religionis, devotionis et famae ex 
testimonio sui Abbatis, vidit illis diebus quibus praedicta omnia agebantur, 
in visione nocturna, fratrem Thomam de Aquino, multis associatis fratri- 
bus sui Ordinis intrare chorum dicti monasterii. De cuius admiratus 
adventu, quaesivit de causa sui novi accessus ad monasterium. Qui dixit : 
quod Summus Pontifex facit inquiri de factis meis, et ego ad hoc veni. 
Cui respondit praedictus monachus : Est verum quod debes canonizari; 
tamen fr. Petrus de Morone non fuit canonizatus, nisi postquam fuit mor- 
tuus, et tu es adhuc vivus. Respondit S. Thomas : Fili, nullus canonizatur, 
nisi sit vivus, et Fr. Petrus de Morone vivit, et ideo est canonizatus et 
inclinans se coepit ostendere modum orandi dicti Sancti, faciens profun- 
das inclinationes, sicut ille in cella sua faciebat, et addidit : Frater Petrus 
fuit Sanctus canonizatus, quia multum devotus fuit in oratione. De me 
cantabitis istud invitatorium, quod ei in somnis seriose dicebat!. Qui evi- 
gilans et admirans non fuit de invitatorio recordatus et videbatur, quod 
dictus F. Thomas induebat se ad Missam. In qua dum procederet, excita- 
tus est, gaudens, quia Deus dignatus fuerat de suo Sancto mira revelare 
praeterita?, quae prae diuturnitate videbantur oblita. 

16. De cura miraculosa apostematis meritis sancti Thomae. — Domi- 
nus Joannes de Adelesia, monachus praedicti monasterii de Piperno, cum 
iaceret in dormitorio, subito de nocte supervenerunt ei tam intensi dolores 
quod vix poterat respirare ita quod timebat inter ipsos dolores deficere. 
Ad quem cum monachi convenissent, portaverunt ipsum ad infirmariam, 
ubi aptius remedia poterant sibi adhiberi. Cui cum nulla adhibita medica- 
mina afferrent remedium, persuaserunt, ut devotione concepta B. Thomae 
praedicto totis affectibus se voveret. Quod cum fecisset, et cum ipso alii, 
Sancti auxilium implorarent, subito apostema de eius exivit corpore, nulla 
dimissa in eo penitus laesione, egitque Deo devotus gratias, qui eum libe- 
raverat meritis dicti Sancti. 

17. De cura miraculosa apostematis et febris. — Dominus Joannes 
de Sclavis, monachus dicti monasterii, cum apostema gravissimum pate- 
retur et febrem, ita quod medicus non speraret de sua infirmitate salutem, 
vovens se B. Thomae et Deo, se eius meritis recommendans, fuit statim 
ab utraque infirmitate curatus. 


18. De cura miraculosa febris gravissimae meritis sancti Thomae. 


1. Cod. Flor. : De quo evigilans postmodum non fuit recordatus. 
2. Cod. Flor. : mira festa revelare futura. 

— Dominus Jacobus de Pastina praedicti monasterii monachus, cum de 
mandato Ábbatis sui mitteretur ad curiam subito cum supervenisset ei 
febris gravissima, et hoc Abbati suo erubesceret revelare, concepta devo- 
tione se dicto Doctori devovit. Ad cuius sepulcrum Sancti cum devotus 
oraret, fuit immediate ab infirmitate curatus. 

19. De cura febris acutissimae meritis sancti Thomae. — Dominus 
Jacobus de Fresolon dictus Rubens, dicti monasterii monachus, cum 
febrem acutissimam pateretur, decumbens in lecto vovens se dicto Sancto 
fuit continuo liberatus. 

20. De sedatione miraculosa grandinum et tonitruorum. — Domi- 
nus Jacobus de Piperno dicti monasterii cellarius, cum iret ad monaste- 
rium S. Mariae de Cannis monialium de Sompnino, ad officium cujusdam 
funeris sanctimonialis, et in via grandinum tonitruorumque pateretur 
gravissimam tempestatem, ita quod de salute timens, quod per grandines 
propter grossitudinem ex percussione laedebatur, invocato Dei auxilio 
meritis S. Thomae, omnis immediate tempestas succedente tranquillitate 
cessavit. 

21. De cura doloris acutissimi diutini dextri brachii'. — Fr. Manuel 
de Piperno, Conversus dicti monasterii, cum quattuordecim mensibus 
passus fuisset in brachio dextro dolorem acutissimum, ita quod non pos- 
set ipsum capiti applicare, concepta devotione ad praedictum Sanctum, et 
facto voto, quod quolibet anno dum viveret, ieiunaret eius vigiliam (sic!); 
dum orasset ad eius sepulcrum et recubuisset super illud aliquantulum 
super infirmum brachium, post modicam horam surrexit perfecte curatus. 

22. De curatione miraculosa paralytici non credentis esse miracula 
S. Thomae. — Frater Leonardus de Piperno, Conversus dicti monasterii 
novicius et faber, cum miracula S. Thomae praedicti non crederet, sed 
plurimum dubitaret, quia ipse nullum adhuc viderat apertum miraculum; 
recumbens in lecto suo more solito coopertus, de mane surrexit et bra- 
chium suum dextrum paralyticum? invenit, de quo cum nihil operari pos- 
set, nec festucam de terra accipere, credens, hoc sibi accidisse ex frigore, 
vadens ad fornacem coepit iuxta ignem fricare brachium, in quo dolore 
nimio gravabatur; qui cum nullum mitigationis sensisset effectum, memor 
suae infidelitatis excessus, quem contra praedictum Sanctum commiserat, 
venit ad eius sepulcrum, et ibi aliquantulum orans, posito infirmo brachio 
super illud, sensit dolorem aliquantulum mitigari, et surgens credidit se 
totaliter esse liberatum. Sed cum accepisset martellum, tentans si posset 
aliquid operari, nec valeret, cogitans quod nondum erat ex toto de sua 
infidelitate correptus, accessit iterum ad dicti Sancti sepulcrum, et ibi 


1. Cod, Burn. istud miraculum narrat post sequens. Tituli tamen recte ponuntur. 
2, Cod, Flor, : paraliticatum. 

suam infidelitatem confitens, cum ex tota cordis devotione petivisset a Deo 
beneficium sanitatis, meritis dicti Sancti, ne inutilis esset in monasterio, 
promittens nunquam de Sancti miraculis dubitare, sensit se continuo per- 
fecte curatum; utens curato brachio ad opera, sicut ante, agens Deo gra- 
tias, qui meritis dicti Sancti animum eius ab infidelitatis absolvit scelere 
et suum brachium a dolore. 

23. De curatione cujusdam privati virtute motiva in toto corpore. 
— Petrus Carellus, Oblatus dicti monasterii, habens quandam filiam, 
gravi infirmitate in toto corpore motiva virtute privatam, quae cotidie 
doloribus torquebatur, concepta devotione ad praedictum S. Thomam, 
rogabat Deum, ut vel ipsam de hac vita tolleret, aut dolore sanaret meri- 
tis dicti Sancti, super qua petitione cum votum devotionis emitteret, fuit 
statim omni infirmitate curata. 

24. De curatione cujusdam qui prae dolore infirmitatis dormire non 
valebat, — Jacobus Gulgumaris! de Piperno dixit se interfuisse, quando 
Joannes, dictus Eremita, habens talem infirmitatem, quod dormire non 
poterat, concepta devotione in choro monachorum, supergradiens acces- 
sit usque ad sepulcrum dicti Sancti, et ibi devote orans Deum, quod sibi 
concederet, dicti Sancti meritis sanitatem, immediate liberatus est, agens 
Deo gratias, quia cito fuerat suae dicti Sancti meritis sanitatis beneficium 
assecutus. 

25. De curatione cujusdam graviter vulnerati ita quod ex vulnere 
brachium omnino immobile permansit. — Nicolaus de Maximo de Piperno 
vulneratus ab inimicis graviter in brachio dextro, cum de vulnere fuisset 
sanitatem medicinae remedio assecutus, de fractura remansit brachium 
omnino immobile sine spe quod cito posset curari per aliquod remedium 
medicinae. De quo cum graviter torqueretur, audito quod ad sepulcrum 
dicti Sancti frequentia fiebant miracula, dixit ei uxor sua : Concipias dev^ 
tionem ad istum Sanctum Thomam de quo tot narrantur miracula, et sperc 
quod statim assequeris eius meritis sanitatem. Qui concepta devotior: 
cum promisisset suis parcere inimicis, et eis in crastino pacis osculo 
placari? et brachium cereum ad dicti Sancti deferre sepulcrum, cum de 
sero hoc dixisset, dormiens surrexit diluculo perfecte sanatus, agens Deo 
gratias et solvens cereum brachium et perficiens, quem promiserat pacis 
de reconciliatione tractatum. 

26. De curatione quaternarii et gravi dolore brachii dextri. — Jaco- 
bus filius Petri de Ribaldo de Piperno dixit, quod passus fuisset febrer: 
quartanam per menses quatuor cum gravi dolore brachii dextri, in dic 
quo actualiter patiebatur dolorem et febrim, concepta devotione ad dictum 


1. Cod, Flor. : Gulgimare. — 
2. Cod. Flor. : placitari; Bollandiani : reconciliari. 

Sanctum, et vovens, si a Deo eius meritis curaretur, discalceatis pedibus 
eius visitare sepulcrum, et ad eius laudem unam Missam facere celebrari 
in dicto monasterio, continuo dimissus a febri fuit, et a dolore brachii per- 
fecte curatus, agens Deo gratias, et dicto Sancto, vota quae voverat cum 
devotione persolvit. 

97. De curatione tussis vehementissimae usque ad vomitum san- 
guinis. — Marcus Brachialis de Piperno, cum pateretur tussim vehemen- 
tem, et eius vehementia sanguinem frequenter evomeret, nec posset reme- 
dio cuiuscumque medicinae curari ; accessit cum devotione ad dicti Sancti 
sepulcrum : ubi cum devote oraret Deum, et peteret dicti Sancti meritis 
liberari confestim fuit perfecle a dicta infirmitate curatus. 

98. De quadam gutturosa ad tactum reliquiarum suarum sanata. 
— Nicolaus de Monte S. Joannis, habitator Piperni, cum haberet filiam gut- 
turosam, et ipsam propter strumam gutturis maritare non posset, duxit 
eam ad monasterium Fossae-novae predictum. Quod cum filia ingredi non 
liceret, petivit a sacrista monasterii, ut ad filiam suam dicti Sancti reliquiae 
portarentur; quas delatas cum reverentia cum devotione concepta, ipsas 
gutturi filiae rogavit apponi. Quibus appositis post modicam horam cum 
rediret ad propria, in via globum quendam carnositatis evomuit, et guttu- 
ris tumor immediate cessavit. 

99. De patre ejusdem qui prae dolore lateris se non poterat incli- 
nare ad sepulcrum ejus sanato. — Predictus Nicolaus cum tantam 
virtutem vidisset in sua filia meritis dicti Sancti, patiens in latere dextro 
dolorem, ita quod se non poterat inclinare, concepta devolione ex praece- 
denti miraculo ad merita dicli Sancti venit ad sepulcrum eius et super 
ipsum, pia praesumptione et devota fiducia, a parte dolentis lateris se exten- 
dit, petens sibi, sicut et filiae a Deo dicti Sancti meritis beneficium imper- 
tiri. Super quo cum aliquantulum quievisset, surrexit ab omni penitus 
infirmitate curatus. 

30. De curatione cujusdam patientis gravem dolorem stomachi 
cum oppilatione gutturis. — Mathaeus Joannis de Leone de Piperno, 
Oblatus dicti monasterii, cum die Lunae in domo abbatis* de sero sanus et 
hilaris comedisset, circa mediam noctem gravem dolorem stomachi patiens, 
cum oppilatione tanta gutturis, ut vix respirare posset, limens sibi immi- 
nere statim mortis periculum, concepta devotione in corde, quam exprimere 
non valebat voce, dixit : Adiuva me, B. Thoma, ne inconfessus moriar, quia 
sum huius monasterii Oblatus, in quo vestrae sanctae reliquiae requiescunt, 
et voveo visitare sepulcrum tuum, cum reverentia et candelis accensis. Qui- 
bus verbis conceptu mentis in corde prolatis immediate ab omni infirmi- 
tate curatus est, agens Deo gratias et solvens quod promiserat Sancto votum, 

31. De curatione cujusdam gravissime febricitantis. — Peltrucius 
de Piperno hospes, habens quandam filiam parvulam, febrem gravissimam 


1. Bollandiani : dominica in Albis. 

patientem, cum ipse et uxor sua vovissent' predicti Sancti sepulcrum cum 
orationibus et oblationibus visitare, continuo fuit a febri et ab omni quam 
patiebatur infirmitate curata. Qui agentes Deo gratias vota solverunt. 

32. De curatione cujusdam lunatici in gutture singultum patien- 
tis. — Matthaeus capuanus* de Piperno, habens filium parvulum, qui ex 
comestione cuiusdam piscis incidit in tam gravem et frequentem singul- 
tum, quod ex eius frequentia factus est lunaticus, ut signa monstrabant ; 
detulit ipsum ad sepulcrum S. Thomae, petens ipsum eius meritis liberari ; 
super quod cum puerulus paululum quievisset et pater pro eius salute 
rogasset, puer surrexit ab omni infirmitate curatus. 

33. De miraculosa curatione cujusdam caeci illuminati. — Petrus 
Balia de Piperno, cum quatuor annis continue visum amitteret, et tenden- 
tem ad caecitatem nulla ipsum remedia medicinae iuvarent, ultimo totaliter 
caecus effectus est. Qui cum auditis miraculis quae ad dicti Sancti sepulcrum 
fiebant, devotione concepta, ad ipsum se fecit a quodam eum praecedente 
conduci ; ubi cum diu orans preces ad Deum effunderet pro salute, interce 
dentibus meritis sancti Thomae continuo fuit lumini restitutus. 

34. De curatione cujusdam pueri qui numquam dormire poterat 
et semper ejulabat. — Gregorius Citer de Piperno, cum haberet filium 
parvulum, qui insomnitatem incurrerat, numquam dormiens, et semper 
vigilans, et nullum ei medicinae adhibitum valeret remedium, concepta 
devotione, ad predictum Sanctum attulit filium ad monasterium predictum, 
et posuit eum super prefati Sancti sepulcrum. Qui puer statim siluit ab 
eiulatu, et qui diu non dormierat, obdormivit, et deinceps perfecte curatus 
ab utroque defectu surrexit. Cuius pater videns in filio tam manifestum 
miraculum, cui tam festinanter Sanctus? succurrerat, cum ipse pateretur 
in dextro genu dolorem, nec posset sine baculo ambulare, nec pedem pla- 
num in terra ponere, devotione concepta iterum Sanctum oravit, et statinr 
extensa tibia sicut sana, sine baculo, cum filio sano pater sanus ad propria 
remeavit referens Deo gratias de miraculo duplicato. 

35. De quodam curato a tumore gutturis ad tactum reliquiarum. 
Jacobus Marcellucius de Piperno, patiens in gutture tumorem noctu 
veniens cum matre ad menasterium, accessit cum devotione ad sepulcrum 
venerabile dicti Sancti, ubi cum devotus oraret, petivit apponi super tumo- 
rem eius reliquias, quibus appositis statim tumor disparuit, et ipse perfecte 
curatus ab infirmitate remansit. 

36. De quodam miraculose liberato de gravi periculo submersio- 
nis. — Joannes de Theodino iuvenis, cum impleret vas aquae in fluvio 
dicti monasterii, impetus dicti fluminis eum cum vase rapuit, et per cana- 
lem molendini tanta velocitate proiecit, quod nullo modo potuit se iuvare. 


1. Cod. Flor. : venissent ad. 
2. Cod. Flor. : captarius. 
3. Cod. Burn. et Flor. omittunt : Sanctus. 

Qui cum subito impegisset in instrumentum, quo rota vertitur molendini, 
cum magna devotione clamavit : S. Thoma de Aquino adiuva me; et statim 
percepit se capi ab uno homine per caput, qui ipsum de periculo liberavit, 
et posuit eum extra aquam ; ad quod miraculum supervenit Frater Manuel 
Conversus monasterii supradicti. 

37: De curatione cujusdam qui oculum sinistrum perdiderat et 
prae dolore in dextro non poterat videre. — Floredensa de Piperno, 
cum perdidisset oculum sinistrum, prae cuius dolore etiam de dextro videre 
non poterat et sic tribus diebus sine oculorum lumine remaneret; cum 
adhibitis remediis nullum sanitatis consequeretur effectum, de nocte recom- 
mendans se Deo et meritis S. Thomae, post orationes et lacrymas a multis 
fatigata suspiriis aliquantulum requiescens, post paullulum quietis evigi- 
lans, invenit se de utroque perfecte sanatam. Quae vocans virum suum cum 
gaudio suae illuminationis beneficium nuntiavit sibi impensum meritis 
S. Thomae, quem apud Deum invenerat adjutorem. 

38. De quadam a dolore dextri brachii incurabili liberata per 
tactum computi orationis devote. — Alexandra de Piperno, antiqua et 
devota, cum pateretur in brachio dextro dolorem, nec posset medicinae 
remedio liberari ; habens computum suum, cum quo quotiens diceret ora- 
tionem dominicam numeraret, et cum quo ex devotione tetigerat reliquias 
dicli Sancti, posuit sub brachio, in quo dolor erat intensus : et in loco se 
prosternens dixit : B. Thoma, ego reliquias tuas non possum contingere; 
impetra mihi beneficium sanitatis per istum computum, quo tuas reliquias 
me recolo tetigisse. Quo verbo cum devotione prolato continuo se sensit 
ab omni penitus dolore curatam. 

39. De curatione cujusdam patientis dolorem vehementem in 
collo. — Quaedam mulier de Piperno, patiens in collo dolorem vehemen- 
tem, invocato auxilio dicti Sancti, fuit protinus ab omni dolore curata. 

40. De quodam patiente dolorem vehementissimum in sinistra 
maxilla. — Joannes Capocius de Sompnino cum in maxilla sinistra dolo- 
rem fortissimum pateretur, concepta devotione, locum tangens dolentem, 
dixit : S. Thoma, si vera sunt, quae de te dicuntur miracula oro, ut me 
sanes ; quia voveo tuum sepulcrum cum reverentia visitare. Quibus verbis 
cum devotione prolatis ab omni dolore fuit continuo liberatus Deo et Sancto 
gratias de tam festino beneficio sanitatis. 

41. De quadam patiente immensum dolorem in aure curata. — 
Theodora Manuta? de Sompnino, cum pateretur in aure intensum cum 
tumore dolorem, concepta devotione ad dictum Sanctum, nuntium misit, 
et fecit mensurari de suo facciolo dicti Sancti sepulcrum : de quo cum 
maxillam suam involvisset eius invocato auxilio continuo a tumore et dolore 
protinus liberabatur. 

1. Hic plura desunt in Cod. Flor. 

49. De quodam patiente gravem tumorem in tibia tribus annis, 
qui facto voto ad sepulcrum ejus curatus est. — Nicolaus Johannes 
Stephani de Sompnino, cum passus fuisset tribus annis gravem tumorem 
in sinistra tibia cum multis ulceribus, nec posset multis adhibitis remediis 
liberari, ad dictum Sanctum devotione concepta et facto voto quod ad ejus 
sepulcrum tibiam ceream, si eius meritis obtineret a Deo de sua infirmitate 
medelam, protinus fuit ab omni infirmitate curatus, agens Deo et Sancto 
gratias, et solvens sicut promiserat votum suum. 

43. De quodam patiente fistulam per annum in pollice miraculose 
sanato. — Matthaeus dictus Caputericcius* de Sompnino cum passus fuis- 
set in pollice pedis per annum fistulam, et discurrens per multos medicos, 
nullum salutis remedium inveniret, ad verbum uxoris, quae audierat ad 
sepulcrum dicli Sancti multa fieri miracula, concepta devotione de sero 
dicto Sancto se recommendans a suo digito* omnia medicamina consueta, 
de Sancli meritis solummodo confisus, amovit; qui de mane surgens inve- 
nit digitum pedis sine indicio* vulneris ab omni infirmitate curatum, 
agens Deo et Sancto gratias, qui tam festinus fuit miserator in cura. 

4^4. De quadam hydropica ad reliquias ejus curata. — Stephana de 
Rocca-sicca habitatrix castri Sompnini, hydropica et toto corpore tumida, 
cum concepta devotione ad dictum Sanctum venisset ad portam monasterii 
Fossae-novae, petivit cum magna devotione sibi portari eius reliquias. 
Quae cum portatae fuissent, et eius pectori cum signo crucis et orationibus 
applicatae, rediens ad propria, fuit in via crescente eius devotione curata. 

45. De quodam dolore gravissimo coxae et inguinis gravato, 
qui facto voto ad sepulcrum ejus curatus est. — Nicolaus de Leone 
de rogata de Sompnino, cum esset in agro, et eum dolor gravissimus in 
coxa el inguine gravasset, timens ad propria non posse redire, concepta 
devotione ad B. Thomam, et facto voto, quod in crastino eius sepulcrum 
nudis pedibus visitaret, fuit continuo liberatus, et ad domum rediens, de 
mane votum, quod promiserat devotus implevit. 

46. De quadam patiente paralysim per decem annos facto voto 
ad ecclesiam ejus curata. — Maria de castro Campanetae* cum para- 
lysim per annos plures ex frequentibus a viro suo sibi illatis verberibus* 
incurrisset, cum spicas colligeret post messores, ut paupercula poterat, 
audiens a conversis monasterii nominati, quod meritis dicti Sancti multa 
fierent miracula, vovit se ei promittens monasterium visitare, si suis meri- 
tis sanaretur ; et statim perfectissime curata ecclesiam monasterii, ut vove- 
rat, visitavit, narrens miraculum, quod a Sancto impetraverat, mira celeri- 
tate festinum. 


. Cod. Flor. : Bartholomaeus Capurizii. 

47. De curatione cujusdam podagrici meritis S. Thomae. — Boe- 
lius Passogerius de Terracena, habitator Fundorum, cum existens in platea 
dolore podagre subito in pedibus gravaretur, rediit adiutus ab aliis in 
domum suam : ubi cum gravatus dolore vovisset sepulcrum dicli Sancti, 
quam citius posset visitare, subito fuit pia Sancti intercessione, divina vir- 
tute curatus. 

48. De curatione cujusdam patientis dolorem stomachi a pueritia. 
— Boetius Toctius de Terracena, habitator Fundorum, cum esset in monas- 
lerio Fossae-novae et audisset a Sacrista, quod ad sepulcrum dicti Sancti 
multa miracula meritis ejus fierent, et gravem dolorem pateretur in sto- 
macho, in quo a sua pueritia fuerat passus; accedens cum devotione ad 
sepulcrum dicti Sancti et petens ejus meritis liberari, ponens se super 
sepulcrum, protinus fuit ab omni infirmitate curatus, quam deinceps 
numquam sensit. 

49. De curatione cujusdam quaternarii meritis S. Thomae. — 
Dominus Raynaldus Bacula * de Terracena miles, cum mullis annis passus 
fuisset quartanam, concepta devotione venit ad sepulcrum S. Thomae*, ubi 
cum orasset ejus meritis a Deo liberari, ex tunc se sensit a quartana libe- 
ratum. 

50. De curatione cujusdam militis patientis dolorem brachii. — 
Dominus Grassus de Neapoli miles, cum per unum annum et amplius dex- 
terum brachium sic haberet dolore gravatum, quod capiti suo applicare non 
posset, transiens per monasterium Fossae-novae, devotione concepta ad 
merita dicti Sancti, venit ad eius sepulcrum, super quod infirmum ponens 
brachium petivit dictum Sanctum sibi fieri propitium, et continuo se sen- 
sit ab infirmitate curatum. 

51. De curatione cujusdam militis patientis dolorem magnum 
oculorum suorum. — Dominus Jacobus Capuanus? de Neapoli miles, 
videns hanc celerem in dicto milite impetratam divina virtute medelam, 
meritis dicti Sancti, cum ipse pateretur in oculis gravem cum dolore punc: 
turam, ponens faciem suam super sepulcrum eius, simili celeritate fuit 
divina virtute curatus, simul agentes Deo gratias, qui simul fuerant dicti 
Sancti meritis liberati. 

52. De curatione cujusdam civis a febre duplici tertiana. — Cae- 
sarius de Bono civis Neapolitanus infirmus graviter duplici tertiana, 
cum instaret quintus dies accessionis et de vita plurimum dubitaret, eo 
quod nullam crisim * et sanitatis indicium habuisset, cum fieret inquisitio 
de miraculis S. Thomae, concepta devotione predicto Sancto totaliter? se 
devovit. Qui cum superveniente accessionis termino nihil sensisset moles- 


. Cod. Flor. : Buzula. 

. Cod. Flor. : predicti ct ibi orans. 

liae, nec evacuationem' aliquam virtute naturae, tertia die surrexit; et 
Domino Episcopo Inquisitori in officio inquisitionis pro reverentia dicti 
Sancti usque ad finem devote servivit. 

53. De curatione tumoris tibiae cujusdam. —  Venerandus pater 
Dominus Umbertus, Archiepiscopus Neapolitensis ad inquirenda miracula 
S. Thomae de mandato Summi Pontificis constitutus, cum instaret tempus, 
quo venerabilis Pater Dominus Angelus suus? in dicta inquisitione collega, 
deberet simul cum eo Neapoli ad inquirenda miracula dicti Sancti proce- 
dere, et ipse pateretur gravem tumorem in tibia simul cum ulcere, quod 
longo tempore passus fuerat, et in lecto decumberet et ambulare non 
posset, rogavit humiliter et devote Deum, ut meritis dicti Sancti ei sanita- 
tem dignaretur concedere, et commissam sibi inquisitionem pro Dei et 
Sancti gloria perfecte implere. Quo verbo cum devotione prolato, statim de 
lecto sanus surrexit et per totam cameram ambulavit et veniente Domino 
Episcopo predicto inquisitionem sanus et devotus implevit. 

54. De curatione febris cujusdam alii episcopi meritis S. Thomae. 
— Predictus Dominus Episcopus, cum inquisitionem commissam de dicti 
Sancti miraculis devote et sollicite faceret, contigit una die de sero, quod 
febris acutissima ipsum arriperet, et in toto corpore immutaret. Qui de vita 
desperans, B. Thomam devote coepit orare, petens ut superstitem suae 
inquisitioni ipsum dignaretur dimittere, quam devote concesserat inchoare. 
Quibus verbis dictis cum magna spe et fiducia sanitatis in illo languore febris 
caput reclinavit fatigatus in lecto, et dormiens reliqua parte noctis usque 
ad diem, de mane surrexit sanus, sed debilis, perfecte tamen curatus, sine 
aliqua alleviatione, quae facta fuisset artis remedio vel naturae, egitque Deo 
gratias, qui ei concesserat in se merita dicti Sancti cognoscere, quae deside- 
rabat per alios invenire. Quae duo miracula predicti prelati? scripserunt 
Domino nostro Summo Pontifici sub uno contextu et serie litterarum, 
quae sub eorum sigillis fuerunt pro vera assertione munitae. 

55. De curatione duplicis tertianae cujusdam canonici meritis 
sancti Thomae. — Dominus Matthaeus Canonicus Majoris ecclesiae Nea- 
politanensis, nuntius ad sanctissimum Patrem Joannem cum inquisitione 
facta de miraculis predicti Sancti a prefato Domino Archiepiscopo destina- 
tus; cum pluribus diebus idem antequam iter ad Curiam arriperet* passus 
fuisset duplicem tertianam, et de superventura accessione timeret, cum 
esset nimium debilis, non valens verbum exprimere, sed suus medicus 
nullatenus de eius salute speraret, quidam eius socius concanonicus* emisit 
pro eo votum, dicti Sancti cum eo visitare sepulcrum, quia ipse infir- 


1. Bollandiani : certificationem. 

2. Bollandiani : episcopus. — Cod. Flor. omittit totam partem phrasis a « debe- 
rel » ad « procedere ». 

3. Bollandiani : sancti. 

4. Cod. Flor. omittit parlem phrasis ab « idem » ad « arriperet ». 

5. Bollandiani : et canonicus. 

mus prae debilitate verbum exprimere non valebat. Quo annuente quod 
votum erat sibi acceplum, statim fuit ab infirmitate perfecte curatus. Quem 
cum medicus hora accessionis sollicitus visitasset, ut ei remedium 'exhibe- 
ret, inveniens eum liberum et a febri ventura succedente divinitus sanitate 
curatum, non contentus* divinae beneficio medicinae, consuluit ut ad con- 
firmationem concessae divinitus sanitatis aliquam levem medicinam accipe- 
ret, quae ipsum ab omni superfluo humore purgaret. Quo annuente, cum 
satis levem ei polionem medicus propinasset, et ille hora purgationis debita 
in lecto gravibus doloribus torqueretur, nec medicus sciret remedium ali- 
quod adhibere, confirmato eodem voto quod fecerat, et poenitens quod 
contentus remedio caelestis medici non fuisset, subito fuit ab omni torsione 
curatus, et virtute divina medicina suum effectum habuit naturalem. 

56. De praeservatione cujusdam equitis de rupe cadentis. — 
Alia duo magna iniracula Sancti dicti meritis Deus ostendit nuntiis, qui ex 
parte predictorum Inquisitorum Inquisitionem factam de eius miraculis 
Summo Pontifici detulerunt; videlicet? predicto Domino Mattheo et 
Domino Petro nuntio predicti Domini Episcopi Viterbiensique Canonico, 
qui cum venerunt per Alpes, et erant super lacum Losanensem * saumarius 
qui portabat saumandium Cincii* de Arbonis Romani per rupem altissi- 
mam cecidit? se volutando per rupis latera et ultimo de limpida rupe ceci- 
dit super saxa acuta juxta oram dicti lacus. In cuius casu cum predictus 
dominus Matthaeus invocasset auxilium sancti Thomae, et crederetur ex 
casu animal fuisse confractum, subito saumarius inter illos lapides surrexit 
sanus, et non mutato in aliquo suo onere, quod portabat, accessit ad 
potum* et in nullo fuit a suo itinere impeditus. Quod miraculum omnes 
traxit? qui aderant in stuporem, cum animal virtute naturae non potuisset 
evadere, etiamsi sine onere cecidisset. 

57. De praeservatione cujusdam alterius equi. — Simile miracu- 
lum dixit predictus Dominus Matthaeus sibi in suo equo, dicti Sancti meri- 
tis divinitus fuisse concessum ; qui cum de duobus posterioribus pedibus 
lapsu praecipti toto corpore esset in rupe, et de anterioribus pedibus se 
regeret iuxta viam, et ipse ex toto equo dimisisset habenas, habens ipsum 
pro perdito, qui non poterat humano juvari auxilio ; invocato Dei auxilio, 
meritis dicti Sancti cuius inquisitionem miraculorum in boneta* portabat, 


1. Bollandiani : securum, contentus. 

3. Cod. Flor. : predictus dominus Mattheus et dominus Petrus nuntius prefati 
episcopi cum venirent. 

3. Cod. Flor. : Lasonensem ; item Bollandiani. Iste lacus videtur esse lacus 
Lemannus. 

4. Bollandiani : Eracii de Arlotis. 

5. Bollandiani : super saxa acuta coram dicto lacu. In cujus causa cum Matthaeus 
praedictus. 

6. Bollandiani : ad portum. 

7. Cod. Flor. : transit. 

8. Cod. Flor. : equi. 

9. Bollandiani : porreclam. — Boneta non solum significat id quod gallice vocatur 
bonnet, sed generatim pannum. Cf. Du Cange, Glossar. sub verbo bonneta. 

equus magno conamine super pedes anteriores innitens saltavit ad viam 
paratus ad iter; supplevitque in equo virtus divinae potentiae, quod deerat 
virtuli naturae. 

Explicit legenda S. Thomae de aquino' 


ADDENDA 


Praeter Manuscripta supra pag. 62 sqq. recensita, in quibus invenitur vita 
S. Thomae a Guillelmo, de Tocco conscripta, inveni pulcherrimum codicem 
asservatum in bibliotheca Darmstadtensi (Darmstaedter Hofbibliothek, 
Handschrift 205 fol. 58-98). Iste codex pertinebat ad monasterium Charthu- 
sianorum Wesaliense super Rhenum et transcriptus est a Francisco de 
Malender. In fine habetur : « Explicit legenda beati Thomae de aquino per 
me fratrem franciscum de malender regularem de insula in opposito ville 
valender. Anno Domini MCCCCLXXXVII in vigilia Sti Calixti martiris. » 
Pulchritudine scripturae iste codex eminet inter omnes, quos vidi conscrip- 
tos de vita S. Thomae, sed quia est satis recens, non tantam auctoritatem 
historicam sibi vindicare potest, quantam habent Codices Burneianus et 
Florentinus supra pag.62 descripti. Insuper mibi indicati sunt tres alii 
codices continentes opus Guillelmi de Tocco, scil. Nurimbergae, Cent. III. 69, 
Boloniae, Bibliotheca Universitatis n. 1535, Sienae, Bibl. communalis 
K. VII. 3. Sed ego non potui propriis oculis inspicere istos codices ideoque 
de iis judicare non audeo. 

His ultimis annis, praesertim autem anno 1923, quando celebratum est 
sextum centenarium cannonizationis S. Thomae Aquinatis, complura opera 
eruditionis plena edita sunt circa biographiam Angelici Doctoris. Imprimis 
mentione digna sunt complura scripta edita a P.Mandonnet O. P. qui 
adjuvante P. Destrez O. P. edidit « Bibliographie Thomiste » et periodicum 
« Bulletin Thomiste ». 

Pariter bene meritus est de biographia S. Thomae Franciscus Pelster S. J., 
qui valde diligentes investigationes peregit de vita Angelici Doctoris, e.g. : 
« La famiglia di S. Tommaso d'Aquino. La giovinezza di S. Tommaso d'A- 
quino. » Civita Cattolica 1923. — Angelus Walz O. P. optime disseruit de 
bulla cannonizationis S. Thomae Aquinatis, cujus exemplar originale nuper 
inventum est Tolosae. — Franscesco Scandone, La vita, la famiglia e la 
patria di S. Tommaso. — P. Innocenzo Taurisano O. P., Discepoli e biogra- 
phi di S. Tommaso. Haec duo ultima scripta prodierunt Romae 1934. 


1. In margine codicis Burn. litteris valde minusculis ponitur : « Non inveni plus 
in exemplari quam hucusque ». Codex Flor. in fine addit : Explicit. 

VITA S. THOMAE AQUINATIS 


AUCTORE 


BEeRNARDO GUIDONIS 


PROLOGUS 


Pauca verba praefari liceat 1" de vita et gestis Bernardi 
Guidonis; 2* de manuscriptis continentibus vitam S. Thomae 
Aquinatis a Bernardo Guidonis conscriptam. 


I* DE VITA ET GESTIS BERNARDI GUIDONIS 


Supra p. 57 debui dicere perpauca ad nos pervenisse de 
vita gestisque Guillelmi de Tocco. Neque novae investigatio- 
nes magna cum industria factae a Rev. P. Innocentio Tauri- 
sano, a Prof. Franc. Scandone aliisque valuerunt novas de 
Guillelmo de Tocco notitias alicujus momenti adducere (1). 
De Bernardi Guidonis autem vita atque gestis sat multa 

: nobis cognita sunt. Pro nostro scopo sufficit breves quasdam 
adnotationes facere de operibus nostri auctoris. Qui ampliora 
quaerit, legat longam dissertationem ab Antonio Thomas 
conscriptam in « Histoire littéraire de la France » tom. XXXV, 
pag. 139-232 (2). 

Bernardus Guidonis (Gui vel etiam Guion) natus est anno 
1261 vel 1262 « in vico vocato Roeria prope Rupem Apis » 
(Royére, du diacése de Limoges) (3), dioecesis Lemovicensis 
in Gallia. Ordinem intravit Praedicatorum juvenis anno 1279 
in conventu Lemovicensi, ibique die 16 sept. 1280 professio- 
nem religiosam emisit in manus celeberrimi fratris Stephani 

(1) Cfr. S. Tommaso d'Aquino, Miscellanea storico-arlistica. Roma 1923. 


(2) Ea tamen quae auclor de manuseriplis Bernardi Guidonis enarrat, sunt manca. 
(3) Cf. Quétif et Echard, Scriptores Ord. Praed. I, 576. 


11 

de Salagnac. Studiis philosophicis et theologicis peractis, 
Bernardus Guidonis in diversis conventibus officium vel 
Lectoris vel Prioris magna cum laude exercuit e. g. in con- 
ventu Lemovicensi, Albensi, Castrensi, Carcassonnensi, etc. 
Anno 1307 factus est Inquisitor haereticae pravitatis pro 
regno Galliae; hocque officio perarduo laudabiliter perfunc- 
tus est usque ad annum 1323. Interim etiam aliis officiis 
magni momenti incubuit. Sic a. 1317 a Magistro Ordinis 
Berengario de Landorra nominatus est Procurator Generalis 
Ordinis Praedicatorum in Curia Summi Pontificis (1). Sum- 
mus autem Pontifex Ioannes XXII, bene cognoscens merita 
atque dexteritatem nostri Bernardi, eum delegavit, ut in 
Italia superiore pacem restitueret inter Guelfos et Gibeli- 
nos; postea per Bullam datam d. 17 sept. 1318 ipsum insti- 
tuit Nuntium apostolicum ad: conciliandum comitem Flan- 
driae Robertum de Béthune cum rege Galliae Philippo V. 
Anno 1323 die 26 Aug. ipsum elegit episcopum Tudensem in 
Hispania (Tuy en Galice), sed non diu post, i. e. die 20 jul. 
1324, illum transtulit ad sedem episcopalem Lodevensem in 
Gallia. Diu noctuque noster Bernardus desudavit et in optimo 
regimine.suae dioecesis et in studiis praesertim historicis 
peragendis. « Tamquam nardus odorifera vita pariter et 
doctrina odorem suavissimum Deo et hominibus emana- 
vit (2). » Immo, ut narrat idem antiquus auctor, duo mira- 
cula operatus est mense Augusti a. 1318 noster Bernardus 
commorans Avenioni. Decessit die 30 Dec. 1331 in Castello 
episcopali Lauroux, 70 vel 71 annos natus. Quamvis semper 
duxerit vitam innocentissimam ac virtuosissimam, tamen 
hilaris affabilisque conversatus est. Quare idem auctor jam 
cilatus de eo nunliat : « Hie Bernardus mente devotus et 
sermone jocundus solitus erat dicere suis familiaribus, quos 


(1) Cf. Innoc. Taurisano, Hierarchia Ordinis Praedicatorum (Romae 1916), pag.87. 
Per quattuor circiler annos hoc officio funcius est. 

(2) Ita antiquus auctor brevis chronicae de vita et moribus ac scriptis el operibus 
Domini episcopi lodovensis praemissae Speculo Sanctorali. |mpressa invenitur haec 
chronica apud Quetif et Echard 1l. c. pag. 576. 

post pressuram studii ac negociorum circa horam noctis 
interdum ad se advocabat, ut proponeret aliquis eorum 
aliquod verbum honesti et jocundi solatii : asserens non 
esse probum virum, qui vadit ad dormiendum, nisi semel in 
die fuerit jocundatus. Sed hic sobrie illo solatio utebatur, ut 
tandem verbis aedificatoriis, quibus mirabiliter affluebat, 
in devotione hujusmodi solatium terminaret. » 


2» DE MANUSCRIPTIS CONTINENTIBUS 
VITAM S. THOMAE AQ. A BERNARDO GUIDONIS 
CONSCRIPTAM 


Noster Beroardus complura opera gravia tam theologica 
quam historica composuit. Quétif et Echard narrant (l. c., 
p. 571) hos Bernardi libros implere novem volumina in-folio 
conservata in Conventu Tolosano Fratrum Praedicatorum 
alque de singulis disserunt. Antonius Thomas quoque (l. c.) 
erudite conatur discutere singula opera Bernardi. Quare, 
lectorem remittimus ad istos historiographos, qui tamen 
ambo insufficienter enumerant manuscripta, quae continent 
vitam S. Thomae a Bernardo Guidonis conscriptam. Quae 
quidem manuscripta sunt multo numerosiora, quam ea, 
quae continent eandem S.Thomae vitam a Tocco compositam. 
Nos igitur, relictis ceteris operibus Bernardi Guidonis, de 
sola ejusdem Legenda S. Thomae tractamus. Cum in omni- 
bus, quae vidimus, manuscriptis hujus Legendae enarretur 
canonizatio S. Thomae, quae habita est die 1S Iul. 1323, 
manifestum est, hoc opus non esse antea conscriptum. Sed 
nec etiam multo post Bernardus hanc Legendam composuit, 
quoniam in Codice Vaticano n. 3847 habetur haec dedicatio 
manu propria ab ipso Bernardo addita : « Venerabili viro 
domino petro roggerii, magistro in theologia, parisius pater 
Bernardus, episcopus lodovensis presentem legendam S. tho- 
me de acquino transmittit. » Uti jam supra p. 10 probatum 
est, Petrus Roggerii factus est magister in theologia versus 
mensem Augusti 1323, die autem 23 Iunii 1326 creatus est 

abbas monasterii Fixamensis i. e. Fécamp (Registr. Vat. 
Comm. Joh. anno 10 ep. 2089). Ergo haec Legenda conscripta 
est intra mensem Augusti 1323 et mensem Iunii 1326). Si 
enim postea edita esset, Bernardus eam non dedicasset Petro 
Roggerii, magistro in theologia, sed abbati aut episcopo 
Petro Roggerii. Omnes norunt hunc Petrum Roggerii postea 
electum esse Summum Pontificem sub nomine Clementis VI. 

Principaliores Codices manuscripti continentes hanc Le- 
gendam sunt : 

1. Codex Vaticanus n. 3847, qui cum sit signatus ab ipso 
Bernardo Guidonis, videtur esse melior quam ceteri omnes, 
ideo eum prelo mandamus adnotantes Variantes lectiones ex 
aliis Codicibus. Est Codex membranaceus 1335 x 200 mm. In 
illo inveniuntur primo : « Liber sive tractatus de predica- 
lione crucis contra saracenos infideles et paganos » (fol. 1-26). 
Deinde incipit : « Legenda sancti thome de aquino de ordine 
fratrum predicatorum, de ortu, vita et obitu ac gestis ejus. 
Cujus festivitas celebratur Nonis Martii qua die transiit ex hoc 
mundo » (fol. 27-71). Praemittitur autem tabula capitum 
singulorum huius Legendae. Deinde sequitur Bulla canoni- 
zalionis S. Thomae et quidem textu omnino conformi cum 
Originali nuper Tolosae detecto. Quae quidem conformitas, 
cum minime habeatur in aliis Codicibus neque etiam apud 
Bollandianos, satis ostendit hunc Codicem esse magna cum 
diligentia conscriptum. Postea sequitur « Chronica brevis de 
progressu temporis sancti Thome », i. e. Bernardus Guidonis 
conatur texere chronologiam vitae S. Thomae. Dico autem : 
conatur texere, etenim ipse anceps haeret haud semel circa 
singulos annos indicandos. In fine Codicis habetur (a manu 
tamen alia et quidem posteriore transcripta) littera episcopi 
Stephani Parisiensis data d. 14 Febr. 1325 ad defendendam 
doctrinam S. Thomae. ; 4 

Praeter istum Codicem habentur quoque in Bibliotheca 
Vaticana duo alii continentes vitam S. Thomae a Bernardo 
Guidonis conscriptam, sc. ) 

2. Codez Val. 318. Est Codex membranaceus pulchre qui- 
dem sed etiam interdum mendose conscriptus saec. XV. 
180 x 270 mm. Continet vitam S. Dominici (fol. 1-141), vitam 
S. Thomae (fol. 142-214), translationem corporis ejusdem 
doctoris. 

3. Coder Vat. 6218 papyraceus continet inter alia : « legenda 
S. Thome de Acquino compilata per episcopum Lodoven- 
sem »; conscriptus est saec. XVI vel XVII et non est magni 
momenti. 

4. Codez Archivi General. O. Pr. Romae X. 3001 membrana- 
ceus saec. XIV. In illo continentur 1.« quattuor libri dialog. 
S. Gregorii », « Vitae Fratrum cum epistula addita Hum- 
berti Magistri Glis. », « Bulla canonizationis S. Thomae », 
« Legenda S. Thomaé per episcopum Lodovensem ». Additur : 
« Indulgentia prolata seu concessa ad honorem. beati thome 
a summo pontifice Clemente sexto sequens panditur ». In 
fine " Legendae adduntur quinquaginta quinque miracula 
« que facta sunt pap meritis s. thome ». Deinde in hoc Codice 
habentur « aliqua breviter collecta de vita et miraculis fr. 
raymundi de Pennaforte », et demum : « vita fr. dalmatii 
monerii Cathalani predicatorum ordinis et dyoecesis gerun- 
dinensis ». Codex videtur oriundus ex Hispania ; adnotatur, 
in ipso contentas vitas esse collectas a Nicolao Eimerico a. 
1351; codicem autem ipsum denuo esse religatum mandante 
Priore Jacobo Ortulano a 1364. Haec Legenda S. Thomae valde 
similis est Codici Vaticano 3847 ideoque inter meliores repu- 
tanda est. 

5. Codez Florentinus (Bibl. Naz. 1189. F. 6) membranaceus 
(saec. XIV) continet solam vitam S. Thomae; constat 88 foliis 
25 5 17,50 mm. In prima pagina legitur : « Hic liber est monij 
angelorum florentie quem emit D. Paulus Orlandinus ». 

6. Coder Universitatis Lipsiensis n. 818 membranaceus 
continet : Vitas Fratrum a Gerhardo de Frachetto conscriptas, 
Legendam S. Thomae a Bernardo Guidonis compositam; item 
Chronicam brevem, et epistulam Stephani episcopi Parisiensis 

contra calumniatores S. Thomae. In fine additur : « Explicit 
legenda beati thome de aquino, sacre theologie doctoris, 
ordinis fratrum predicatorum completa per manus Johannis 
de Westphalia anno domini MCCCXLIIII in die beatorum 
gervasii et prothasii martyrum. Amen. Deo gracias. » Deinde 
sequitur : « Noverint universi quod ego frater petrus fratrum 
ordinis predicatorum magister, licet indignus vidi et dili- 
genter inspexi anno Domini MCCCXLIIII quodam die mensis 
maji quasdam litteras apostolicas vera bulla plumbea et filo 
serico domini nostri pape bullatas » continentes indulgentiam 
concessam a Clemente VI. Hoc manuscriptum est unicum, 
cujus transcriptio accurate cognoscitur sc. d. 19 Jun. 1344; 
est inter meliora omnino collocandum. 

1. Codex Charleville (n. 88) membranaceus saec. XIV, est 
accurate transcriptus ita ut semper fere concordet cum Codice 
Vaticano 3847 supra descripto. Variantes lectiones notabimus. 
In initio habetur : « Iste liber est domus Montis Dei, ord. 
Carthus. » In fine habentur novem Lectiones ad Matutinum 
« in festo beati thome de aquino ordinis fratrum predicato- 
rum » recitandae. 

8. Coder Chálons-sur-Marne membranaceus, saec. XIV. 
Est pulchre scriptus cum Initialibus coloratis 277 x 189 
mm. In initio habetur : « Pro communi bibliotheca fratrum 
predicatorum Catalaunensium. Tab. 8, n. 15. (Cf. Catalogue 
Général des Bibliothéques Publiques de France. Départements 
vol. 3, p. 25.) 

9. Coder Monacensis (Cod. lat. 27480) papyraceus saec. XV, 
continet vitam S. Thomae a Bernardo Guidonis conscriptam ; 
deinde Chronicam brevem de progressu etc. quae solet adjici 
huic Legendae; demum litteras Stephani, Parisiensis episcopi 
concedentis indulgentiam in honorem S. Thomae. Iste Codex, 
cum sit satis recens, non est tanti momenti quanti sunt 
Codices antiquiores. 

10. Coder Arras N* 396 membranaceus saec. XV continet vi- 
tam S. Thomae « compilatam per episcopum Londonensem ». 

A manu recentiore correctio facta est : « Lodovensem ». Iste 
Codex non videtur esse magni momenti. (Cf. Catalogue Géné- 
ral des Manuscrits des Bibliothéques Publiques de France 
(editio in 4?) vol. 4, p. 157.) 

Non videtur dubium quin complures adhuc alii Codices 
manuscripti in diversis Europae bibliothecis inveniantur 
continentes vitam S. Thomae a Bernardo Guidonis conscrip- 
tam. Sic e. g. in. bibliotheca Darmstadtensi n. 546 habetur 
codex papyraceus saec, XV, continens hanc vitam ; ex biblio- 
theca Alcobaza monasterii S. Bernardi (cfr. Haenel, Catalogi 
libr. manusc. p. 1023) translata sunt Lisbonam tria volumina 
in fol.in membrana saec. XIV scripta, quae dicuntur conti- 
nere omnia opera Bernardi Guidonis. Tria ista volumina 
revera esse Lisbonae mihi scripsit director hujus bibliothe- 
cae. Sed cum ipse Bernardus Guidonis certe propriis 
oculis viderit Codicem Vaticanum N* 3847, ut patet ex süpra 
dictis, sufficit istum Codicem utpote referentem veram aucto- 
ris sententiam prelo mandare. Variantes lectiones, quae inve- 
niuntur in aliis Codicibus manuscriptis non videntur esse 
tanti momenti historici. 


PRüMMER. 

Incipit legenda sancti thome de aquino de ordine fratrum 
praedicatorum, de ortu, vita et obitu ac gestis ejus. Cujus 
festivitas celebratur Nonis Martii qua die transiit ex hoc 
mundo. Compilata per episcopum lodovensem. (Iste liber est 
domus Montis Dei ord. Carth.) 


I. De illustri prosapia sancti thomae et ortu ac nomine 
ejus matri prenuntiatis. 


Sanctus thomas de aquino ordinis praedicatorum doctor 
egregius, nobilibus ortus natalibus de domo ac illustri prosa- 
pia comitum aquinorum in confinibus campanie et regni 
sicilie duxit originem. Cujus pater landulphus nomine fuit, 
mater vero ejus tari morum quam progenitorum claritate 
conspicua de neapoli ducens originem theodora nuncupata 
est. Hujus pueri ortus et vite progressus antequam ex utero 
nasceretur fuit divinitus premonstratus. Erat enim vir quidam 
sanctus in campanie partibus re bonus et nomine, qui cum 
pluribus aliis heremitis anachoreticam vitam ducens in monte 
qui dicitur rocha sicca opinione celebris habebatur. Hic spiritu 

' dei afflatus veniens ad matrem ejus in castro de rocha sicca 
dum adhuc eum gestaret in utero, ait illi : Gaude domina 
theodora quia tu paries filium et thomas vocabitur nomen 
ejus. Hic erit magnus in toto orbe, in scientia et in vita, 
eritque frater in religione ordinis predicatorum: Ad quem 
mater ait : Adimpleat dominus suum beneplacitum volunta- 
tis. Que omnia sicut predicta fuerant per ordinem sunt com- 
pleta. Natus est itaque puer nobilis, thomasque vocatus et sub 
nutricis diligentia enutritus. 


II. De cartula salutationem angelicam continente quam sanctus 
thomas manu adhuc lactens infantulus apprehendit et tenuit. 


Dum adhuc thomas esset lactens infantulus et more infan- 
tis pannis involveretur in cunis, contigit quadam vice dum 
causa balneandi ipsum nutrix solvisset, ipse infans extendens 
manum suam quamdam cartulam divino nutu repertam de 

terra nullo sibi innuente suscepit, eamdemque in manu con- 
clusit et strinxit. Cum autem nutrix ipsum vellet balneare et 
de manu ejus cartulam extrahere manumque aperire, cepit 
infans fortiter ejulare. Quando vero permittebatur cartulam 
tenere ipse tacebat, unde nutrix ei compatiens puerum clau- 
sam manum habentem cum cartula balneavit, abstersit et 
induit, volensque scire mater pueri quid dicta cartula conti- 
nebat, tandem manum ejus aperuit quantumcumque ploraret. 
Et in cartula nihil aliud scriptum esse reperit, nisi saluta- ' 
tionem angelicam : ave maria gratia plena et coetera. Conve- 
niens enim fuit divine providentie, ut tali presagio premons- 
traretur in puero, quod futurum erat postmodum de magistro, 
ut presciretur quam salutarem doctrinam jam vir factus 
deberet effundere ; quem cartulam continentem nostre salutis 
exordium nonnisi divino ductum spiritu contigit invenire. 


III. De bona indole pueri sancti Thome. 


Completo autem etatis sue quinquennio, parentes ejus 
ipsum puerum deo offerunt et cum decenti comitatu tamquam 
alterum Samuelem ad Heli ad monasterium montis cassini 
ordinis sancti benedicti transmittunt informandum moribus, 
et litteris imbuendum. Hoc autem divino providente consilio 
agebatur, ne tam clarum luminare futurum ecclesie nutrire- 
tur in tenebris et tam preclarum vite speculum conversatio 
secularis aliqualiter inficeret cum mundanis. Ubi ad futuri pro- 
fectus indicium puer in etate tam tenera et scibilium nescia, 
qua necdum se nosse poterat, miro modo deum adhuc nes- 
ciens preventus gratia scire volens querebat. De quo futurum 
erat ut dum deum maturius pre aliis quereret, clarius pre 
ceteris scriberet, quod de deo ipso donante studiosius inve- 
niret. Puer itaque, quem spiritus divinus elegerat, aliorum 
puerorum nobilium qui ibidem nutriebantur puerilia devi- 
tans consortia, dissoluta colloquia penitus fugiebat. Seques- 
irabat se ab eis cum poterat, gerens in manu cartulam con- 
tinentem pro erudiendis ex more puerili primaria rudimenta. 
Maturus erat puer in gestu ab omni puerili levitate quietus, 


in loquendo non garrulus, sed meditari jam incipiens intra 
12 

se taciturnus. Eratque moribus compositus et ut ostendere 
poterat etas illa tenera in oratione devotus. 


IV. De profectu ejus mirabili in liberalibus disciplinis. 


Quoniam autem, sicut ait scriptura, ex studiis suis cognos- 
citur puer, si recta et munda sunt opera ejus; cum abbas pre- 
fati monasterii quasi spiritu presago adverteret puerum tante 
indolis magnum aliquid esse futurum, persuasit parentibus 
ejus ut neapolim mitteretur ad studium liberalibus artibus 
imbuendus. Quod curn factum fuisset, ita profecit in studio 
supra coetaneos suos vivacitate ingenii ut omnes transcende- 
ret et tam in repetendo altius audita et acutius intellecta, quam 
in conferendo ceterisque actibus scholastice discipline, scho- 
laribus et magistris puer admirabilis videretur. Mirabantur 
enim omnes super prudentia et responsis ejus. In brevi ita- 
que tempore cum in grammaticalibus et logicalibus ac in 
naturali philosophia plurimum profecisset, cepit agente Deo 
secum disponere, ut seculo renuntiaret omnimode et in ordine 
fratrum predicatorum talentum sibi creditum excellentis 
ingenii et intelligentie perspicacis domino redderet dupplica- 
tum. Nam cuidam fratri ipsius ordinis admiranti de tanta pre- 
rogativa ingenii visum fuit, quod de vultu ejus splendentes 
radii procederent qui longe lateque diffusi intuentium oculis 
illucerent. 


V. De ingressu ejus ad ordinem fratrum predicatorum. 


Dum itaque pueri ingeniosi qui sortitus est animam bonam 
per omnium ora fama celebris volitaret, et in mente ejus 
sanctum propositum ad ingressum ordinis permaneret, conti- 
git fratrem Johannem de sancto Juliano virum utique fama 
celebrem, eumdem adolescentem thomam spiritu dei insti- 
gante alloqui et ad introitum ordinis quem jam preconcepe- 
rat, inducere ut sic Dei spiritus per ipsum, quod inceperat, 
adimpleret. Ordinem igitur predicatorum infra annos puber- 
tatis existens, sicut in littera cannonizationis ejusdem tempus 

describitur (1), ingreditur futurus lucerna super candelabrum 
ecclesie ad cujus lumen existentes in tenebris ambularent. Cui 
habitum ordinis contulit et induit vir per omnia laudabilis 
et devotus frater thomas agni de lentino (2) tunc prior nea- 
politanus, qui fuit postmodum archiepiscopus cusantinus et 
inde translatus factus fuit sancte civitatis jherusalem patriarcha. 
Admirantur super ingressu talis ac tanti juvenis cives, letan- 
tur fratres, et bonorum memoria digna mater ipsius auditis 
rumoribus consolatur memor promissionis sibi facte per virum 
dei, quam videbat in filio jam impleri. Gaudens itaque in 
domino pia mater cum decenti comitatu neapolim properat 
visura filium ut ipsum confortaret in incepto proposito per- 
manere, iterato parere cupiens spiritu quem carne prius pepe- 
rerat mundo. Audito autem adventu ejus cepit in fratrum cor- 
dibus suboriri quedam suspicio timorosa, ne mater ad filium 
carnali duceretur affectu atque femineo more aliquid circa 
juvenis exitum moliretur. Qua suspicione permoti fratres 
ipsum Romam usque deducunt ne in neapoli inveniretur a 
matre. De Roma vero ipsum transmittunt in Tusciam ut inde 
Parisius duceretur. Quem sollicita mater persequens de Nea- 
poli usque Romam veniens ipsumque non inveniens, tanti 
laboris fructu ac visione filii privata, dolore cordis intrinsecus 
percellitur asserens quod filium ad hoc videre volebat, ut 
ipsum in proposito ordinis confortaret. 


VI. Qualiter captus fuit in itinere et fratribus ordinis vi ablatus. 
Audiens itaque hec mater turbata eo quod sibi de suo sic 


(1) Ex hoc textu, quem habent omnes Codices, manifeste apparet, Ber- 
nardum Guidonis hanc legendam scripsisse post annum 1323 quando 
S. Thomae cannonizatio accidit. Ideoque falsa est contraria opinio ab Endres 
aliisque prolata, quam supra p. 9 jam refutavimus. 

(a) Valde accurate et recte hic asserit Bernardus Guidonis adolescentem 
Thomam esse quidem inductum ad Ordinem Praedicatorum a Johanne de 
Sancto Juliano sed habitum Ordinis recepisse a Thoma, Agni de Lentino. 
Quare vix fundata est hypothesis quam primus enuntiavit cl. P. Mandonnet, 
adolescentem Thomam recepisse habitum religiosum a Magistro Generali 
Johanne Teutonico. « Il me parait moralement certain que Jean le Teuto- 
nique a donné personnellement l'habit de l'ordre à Thomas d'Aquin. » 
(Revue Thomisle, année 1924, pag. 375.) 

ordinato non credebatur affectu, directo nuntio ad alios filios 
suos imperialis curie aulicos in castro aque pendentis in tus- 
cia intimat seriem rei geste. Precipitque eis sub obtentu 
materne benedictionis, ut iter illius preoccupent et videndum 
filium maternis oculis representent. Exponitur coram cesare 
Frederico maternum edictum a filiis et conceditur licentia ut 
perficiant quod jubentur. Mandatur executioni licentia illicita 
et veluti praedones insanientes insiliunt prostratas ad praedam. 
Invenitur (1) tandem juvenis cum quatuor fratribus predica- 
toribus comitibus itineris et conductoribus suis juxta quem- 
dam fontem quieti deditus propter laborem itineris preteri- 
tum et instantem. Capitur, trahitur, non sicut a fratribus car- 
nalibus, sed veluti sevis ab hostibus. Cumque jussus ab eis 
deponere habitum nullatenus acquiesceret, ipsum exuere per 
violentiam conati sunt, sed non prevaluerunt, ne puer qui 
totis conatibus resistebat, forsitan resistendo in corpore ledere- 
tur. Captum igitur ad matrem cum habitu ordinis sub fida 
custodia transmiserunt. Ad conspectum denuum filii mater 
exultat, sed animo femineo quippiam se passam ostendens 
inducere nititur filium ut deponat habitum ordinis preas- 
sumptum. Non cedit autem mens bene conscia verbis femi- 
neis, nec maternis blanditiis supra firmam petram solidatus 
ejus animus emollitur. Traditur ergo quasi agnus innocens 
custodie in castro montis sancti Johannis usque ad fratrum 
suorum carnalium proximo futurum adventum. Interim autem 
dum hec aguntur ad Innocentium pappam quartum tunc 
existentem in tuscia a fratribus, qui ejus comites in via fue- 
rant et a quibus fuerat vi subtractus, pergitur et querimonia 
proponitur de predictis. Mandat ille imperatori, de violen- 
tis (2) debere fieri inquisitionem sollicitam et pro mensura 
excessus vindictam debitam exerceri. Quod cum imperator 
exquireret, provido consilio fratres ordinis destiterunt (3) ne 
forsitan suboriretur durius scandalum et periculum religiosis 
conscienciis immineret. 


(1) Cod. Charleville, Advenit. 
(2) Cod. Charleville, de violentiis. 
(3) Cod. Cbarleville, destituerunt. 

VII. De profectu ejus in carcere et de constancia mentis, qua 
vincens et invictus tyro christi accingi meruit ab ange- 
lis cingulo perpetue castitatis. 


Cum itaque electus a deo juvenis servatur in custodia car- 
ceris lux divina in tenebris sibi illuxit in mente. Nam multa 
ibidem perlegit et didicit et memorie comendavit. Sorores quo- 
que suas ibidem docuit et unam illarum que ipsum a suo 
sancto proposito subvertere nitebatur ita (1) cooperante deo 
perduxit ad amorem Dei et contemptum mundi, quod deo 
votum castitatis emisit, et sanctimonialium habitum devote 
suscepit et postmodum in monasterio sancte marie de capua 
ordinis sancti benedicti electa sanctimonialibus prefuit et in 
sancte religionis proposito vitam finivit (2). Interea devotus 
juvenis dum ut alter Joseph carcere clauditur per celi spatia 
contemplando mente discurrit. Et sicut dum legit cum ipso 
deus loquitur, ut dum orat ipse cum deo dulciter fabulatur. 
Non defuerunt autem incluso adversa diversorum molimina et 
si licet credere, nepharia temptamenta. Sed non dejicitur levi- 
bus flatibus arbor firmis innixa radicibus, quia quem spiritus 
dei stabiliverat nullatenus commovetur. Veniunt tandem ad 
locum carceris fratres ejus carne non spiritu et non jam ut 
prius blanditiis pulsant, sed injuriis et terroribus provocant et 
lacessunt. Ipse autem ut blandientes contempserat, ita despicit 
irritantes. Nam cum habitum ordinis quo induebatur lanias- 
sent in ejus corpore, ut sic pre verecundia dilaniatum dimit- 
teret et alium indueret qui placeret, ipse palienter sustinuit 
injurias et semicinciis (3) que residue fuerant, involvitur in 
majori injuria per majorem patientiam victoriam assecutus. Et 
ne ullus obmitteretur contra justum temptationis insultus, ini- 
mici ejus facti domestici sui et fratres carne, hostes spiritu ad 
dyaboli arma fraudesque se convertunt et per femine speciem 
subvertere querunt animum innocentis. Numquid, inquiunt, 


(1) Cod. Charleville : conspirante. 

(2) Ista soror nomine Marotae fuit confirmata ut abbatissa hujus monas- 
terii anno 1254 ab Innocentio IV. Cf. Berger, Registr. d'Innoc. IV, Vol. III, 
Docum. 7252 et 5385. 

' (3) Semicinciis; cfr. Du Cange, Glossar. 

primo parente Adam caucior (1), sampsone fortior, loth jus- 
tior, david devotior, salomone sapientior erit iste? Ingrediatur 
igitur puella lasciva et impudico vultu ac gestu et, si prevalet 
actu (2), turrim hanc dejiciat, que minarum, nostrarum inju- 
riarum machinas et blanditiarum missilia non formidat. Occi- 
damus animam pueri ut de societate ejus corporea gaudeamus. 
Expellamus ab ipso spiritum Dei quo regitur, ut ejus spiritus 
confundatur. Tales actus caro et sanguis excogilant, talibus 
insultibus carnales parentes et amici suos impetunt ut peri- 
mant. Ingreditur itaque cameram in qua solus sub tali tene- 
batur custodia puella pulcherrima, impudica, quasi serpens 
humana facie, ut juvenem illaqueet, si possit, dejiciat a pro- 
posito castitatis. Que nunc vipereo aspectu nunc verbis lascivis 
et tactibus querit allicere innocentem juvenem non credens se 
cum angelo, sed cum homine decertare. Ut autem virtus in 
infirmitate perficiatur, subsequuntur stimuli in juvenili cor- 
pore, quos tamen in adolescente mox tam senilis quam viri- 
lis animus non distulit superare. Tunc virtutem pudori ac 
furori bono adolescens immisit. Et quia de ignita libidine trac- 
tabatur, ad ignem qui fortuitu erat in camera mox accessit et 
ticionem pro pugione arripiens suggestricem (3) ignite libidi- 
nis puellam extra camere ambitum effugans exturbavit. Quo 
facto accedens in fervore spiritus ad angulum camere signum 
sancte crucis in pariete cum summitate ticionis expressit et 
ibidem sese in oratione prosternens cum lacrimis a deo dari 
sibi petiit perpetue continentie et virginitatis donum, ut qui 
jam in hoc actu illud expertus fuerat, deinceps conservaret 
penitus incorruptum. Qui dum hec orando cum lacrimis obdor- 
misset, ecce dormienti subito affuerunt duo angeli dicentes 
ipsum fore a deo exauditum, qui eciam ipsum circa renes 
stringentes ut sibi videbatur usque ad dolorem sensibilem hec 
dixerunt : Ex parte dei te cingimus ut petisti cingulo castita- 
tis, quod nullatenus de cetero dissolvetur. Visionem autem 
predictam cum excitatus esset et clamaret sacri tactus angelici 
sentito dolore revelare noluit quid haberet quibusdam a voce 


(1) Cod. Charleville : saucior. 


(2) Cod. Charleville : sit praevalens. 
(3) Cod. Charleville : suggestus. 

ejus commotis interrogantibus, sed usque ad finem vite sue 
servavit occultam. Quam tunc socio suo fratri raynaldo secre- 
torum ejus conscio humiliter revelavit. Itaque ex tunc mulie- 
rum aspectus atque colloquia nisi necessitas vel utilis occasio 
coegisset, ita vitare solebat ut solet homo sibi a serpentibus 
precavere. 


VIII. Qualiter biennio fuit custoditus et inclusus in carcere 
in quo probata emicuit virtus ejus. 


Fuit autem ferme biennio in tali conclavi velut in carcere 
custoditus, quamvis sepe a fratre Iohanne de sancto juliano 
superius memorato, cujus ad eum fervebat affectio, visitaretur 
sollicite in eodem, qui eciam de vestibus ordinis prout poterat, 
providebat, secrete tunicas sibi deferens indutas quas ibidem 
se expolians dimittebat ne juvenis defectum pateretur in cor- 
pore, qui tanta virtute roborabatur in mente. O felix clausura 
carceris, in qua tantus intelligentie splendor illuxit. O saluta- 
res compedes qui tot contulerunt contemplanti celestia liber- 
tates. O felix ex victoria fortis in pugna temptatio quam cum 
hostis concludere conabatur ad casum, surrexit divina coas- 
sistentia in triumphum. O expressa matura indicia meritorum 
sanctitatis et vite, ut ex utraque parte vite sensibilis impugna- 
tus pugil invictus hinc blanditiis et deliciis, inde injuriis nec 
emolliri potuit nec allidi. O virilis pugil et invictus tyro, qui 
antiquo et familiari hoste devicto, de tam difficili pugna 
reportavit victoriam et predam. Dum victor ipse in pugna 
perstitit et germanam de mundo erutam dei servitio dedicavit. 
O felix viator et hospes seculi qui factus est ex vicloria, civis 
celi, qui suos videre meruit divina dispensatione concives, cui 
angelica societas cum castitate cingitur non negatur, qui meruit 
fieri puritate angelicus, dum pugnavit pro sua virginitate ter- 
renus. Tandem provida mater videns quod impleri deberet in 
filio, quod per sanctum heremitam sibi pronuntiatum fuerat, 
spiritu revelante divino, ne videretur non tam juvenis cons- 
tantiam quam dei providentiam impugnare, dissimulata per 
eam prudenter custodia, subtractisque caute custodibus, per 
fenestram de castro cum fune deponitur et ab expectantibus 

ibidem fratribus predicatoribus ad hoc preparatis gaudenter 
suscipitur, susceptumque cum letitia neapolim perduxerunt. 
Quem fratres receperunt sic instructum de carcere, quasi diu 
mansisset in studio scholastice discipline. 


IX. De profectu ejus in scientia sub magistro alberto, 
et qualiter innotuit, qui diu fuerat taciturnus. 


Restitutus itaque ordini solo corpore, quia spiritu non fuerat 
unquam absens, de neapoli romam mittitur. Quem inde vene- 
rabilis pater frater Johannes theutonicus magister ordinis et 
episcopus duxit parisius. Deinde mittitur in coloniam ubi sub 
Domino fratre alberto theutonico ordinis predicatorum magno 
doctore tam in philosophicis quam in divinis florebat studium 
generale (1). Quo cum pervenisset et audisset magistrum in 
omni scientia profunda et miranda docentem, gravisus est se 
invenisse quod quereret, a quo haurire posset avidus quod siti- 
ret. Cepitque non segniter studio intendere. Velut apis argu- 
mentosa spiritualia mella colligens et recondens in alveario 
mentis sue, ut suo tempore mellita effunderet eloquia doctri- 
narum. Quia vero oportet in silentio cum mansuetudine per- 
cipere disciplinam, tantam taciturnitatem servavit in omnibus, 
ut bos mutus a ceteris constudentibus diceretur. Vere bos in 
agro divino tunc primitus pascebatur, cujus manifesta forti- 
tudo postea apparet in spiritualium segetum ubertate. Est 
enim modus hic congruentissimus scientie acquirende ne ali- 
quis antequam audierit et didicerit, audeat disputare. Demum 
cum tempus sibi loquendi advenit qualis lateret interius, qui 
modeste tacuerat audientibus innotuit ex loquela. Cum enim 
memoratus doctor dominus albertus libros sancti dyonisii de 
divinis nominibus tunc legeret, predictus juvenis attentius 
cepit lectiones audire. Cui cum studens ignorans quanta in eo 
lateret intelligentia ad repetendum sibi lectionem magistri se 
voluntarium obtulisset, ipse sicut vere humillimus erat, gra- 
tanter acceptavit. Cum vero studens cepisset repetere et inter- 
dum deficeret repetendo, tunc frater thomas post tantum silen- 


(1) Studium quidem jam florebat in Conventu Coloniensi anno 1245, 
sed studium generale proprie dictum non exsistebat nisi ab anno 1248. 

tium lectionem sicut a magistro audiverat, luculenter repetiit 
et nonnulla que magister non dixerat repetendo supplevit. De 
quo admirans predictus studens, magistro studentium ait : 
Iste thomas de regno magnus est in scientia, nam hodie tam 
sufficienter mihi repetiit lectionem, quod ex ore ejus melius 
intellexi, quam cum eam ex magistri ore suscepi. Quod cum 
ille audisset volens cercius experiri, in crastinum repetitionis 
hora et loco in quo frater thomas repetebat secretius superve- 
nit ipsumque attentius audiens repetentem mirabiliter et 
diserte admiratus est ejus sufficientiam ampliorem quam a 
studente audivisset, eamque magistro alberto quantocius stu- 
duit indicare. 


X. Qualiter in prima ejus responsione scolastica 
cepit mirabilis apparere. 


Contigit etiam et illis diebus predictum magistrum alber- 
tum disputare et determinare quamdam difficilem questionem. 
Quam attente frater thomas recolligens et in scriptis redigens 
in quadam cedula reposuit, cumque de cella studii surgeret 
festinanter, predicta cedula cecidit ad ostium celle ejus. Quam 
quidem studens inde transiens recollegit eamque videndam 
detulit ad magistrum. Quam magister sibi ostensam intelli- 
gens et admirans pium furtum discipuli studiosi advertit in 
eo tam diuturnum ejus silentium cum tanta puritate conver- 
sationis et vite alicujus magne et occulte gratie privilegio non 
carere. Mandavit itaque magistro studentium quod eidem com- 
miteret ut in prima disputatione in scolis de quadam ques- 
tione satis difficili responderet. Quam cum ex humilitate acci- 
pere recusaret, oportuit tamen humiliter obedire. Unde ad 
secretum orationis se conferens et primum actum suum sco- 
lasticum deo humiliter recommendans ad respondendum in 
scolis in crastinum se paravit. Cumque repetitis argumentis 
premisisset pro solutione questionis quamdam distinctionem, 
per quam tam ipsam questionem quam argumenta sufficienter 
dissolvebat, magister albertus ait : Thoma tu non videris 
tenere locum respondentis, sed potius determinantis. Cumque 
magister amplius et fortius contra eum arguisset ita ut eidem 

se crederet conclusisse, sic sufficienter respondit ad singula, 
quod magister dixisse fertur : Nos vocamus istum bovem 
mutum, sed ipse adhuc talem dabit in doctrina mugitum, 
quod in toto orbe sonabit. Juvenis autem in profundo humi- 
litatis cor suum fundaverat, ex his non elatus solite simplici- 
tatis ac vivendi modum minime immutavit, quamvis magister 
albertus deinceps difficiliores actus scolasticos sibi injungeret. 
Quem sufficientiorem pre ceteris inveniret, itaque in respon- 
sionibus ceterisque actibus scolasticis tam magistro quam stu- 
dentibus admirandus apparuit. Quia liquido patuit. quod spi- 
ritu dei erat plenus. Et quamquam supra ceteros tam scientia 
quam ingenio polleret, nullum tamen vel leviter contempsit, 
vel fastuose ulli respondit, vel se supra se elevans se magnum 
aliquid reputavit. 


XI. Qualiter factus bachallarius in theologia mox cepit 
in doctrina mirabilis apparere auditoribus. 


Peracto itaque tempore studii quo in audiendo magistrum 
altentius insudavit, ad prefati doctoris persuasionem et testi- 
monium, qui discipuli sui sufficientiam (& excellentiam pro- 
baverat in scientia et in vita, magister ordinis de ipso sancto 
thoma providit parisiensi studio pro  bachallarii officio 
exequendo scribens ei ut parisius se conferret, et ad legendum 
sententias se pararet. Qui cum humillimus esset de se ipso 
semper humilia sentiens libenter ex humilitate voluisset offi- 
cium subterfugere, nisi ipsum obedientie meritum compulis- 
set. Factus itaque bachallarius cum cepisset legendo diffun- 
dere, que tacendo prius collegerat habunde, tantam sibi deus 
in labiis suis effudit gratiam in doctrina, ut scolares in stu- 
porem adduceret et ad studium animaret. Erat enim in legendo 
novos articulos adinveniens novumque modum determinandi 
inveniens et novas producens in determinalionibus rationes, 
ut nemo audiens ipsum dubitaret quin ipsum deus novi lumi- 
nis radiis illustrasset. Ibi itaque claruit splendor divinus in 
ejus animo occultatus et mirati sunt universi de hiis, que glo- 
riose et limpide proferebat. 

XII. Qualiter factus est magister in theologia et de visione 
quam habuit, in qua eidem fuit thema quod proponeret revelatum. 


Expleto igitur cursu bachallarii in legendo sententias Pari- 
sius gratiose, tempus advenit quo erat magisterium in theolo- 
gia, nomen et rem, magistralemque cathedram accepturus, ut 
ejus doctrina tanquam lucerna supra candelabrum exaltata 
omnibus qui sunt in domo domini circumquaque diffusa emi- 
nencius refulgeret. Mandat itaque cancellarius parisiensis 
priori fratrum predicatorum, ut fratrem thomam bachallarium 
pro suscipiendo magisterio representet. Prior igitur eidem fra- 
tri thome precipit, ut ad suscipiendum magisterium se prepa- 
ret et disponat. Qui ut vere humilis cepit se humiliter excu- 
sare pretendens insufficientiam scientie et etatis. Erat enim 
tunc etatis incipiens quasi annorum triginta. Sed prevaluit 
virtus obedientie et humilitatis, dum non refragatur mandato, 
ex utraque meritum acquiritur copiosum. Accepto itaque edicto 
ad solite orationis concurrit refugium, et ejus qui docet homi- 
nem scientiam prius cepit precibus auxilium implorare. Cum 
itaque in spiritu veritatis incepisset psalmum illum : Salvum 
me fac deus, quoniam defecit sanctus, quoniam diminute 
sunt veritates a filiis hominum, totusque perfusus lacrimis 
orabat ut sibi deus assistere dignaretur inspirando scientiam 
divinorum, que sic erat ab humanis intellectibus diminuta et 
eidem anxio quid pro suo principio proponeret, revelaret. 
Quo sic orante cum protinus obdormisset, apparuit sibi frater 
quidam in habitu ordinis fratrum predicatorum canitie vene- 
randus dicens ei : Cur frater thoma deum cum lacrimis oras? 
Cui respondit : Impositum est michi subire onus magisterii, 
ad quod cum me non sentiam plene sufficere, ignoro quid 
accipiam pro meo themate in principio ut est moris. Cui 
senex ait : Exaudivit te deus, nec formides onus magisterii 
suscipere, quia tecum est deus et hoc ipse propones : Rigans 
montes de superioribus suis, de fructu operum tuorum satia- 
bitur terra. Quo dicto senex ille disparuit. Expergefactus vero 
gratias deo reddidit, qui eum tam celeriter exaudivit. Et thema 
sibi revelatum principium suum fecit et medium ejus et finem 
ultimum adimplevit. De divinis enim et superioribus sibi 

factis (1r) immissionibus, montes scilicet futurorum doctorum 
ingenia irrigavit. De fructibus vero operum suorum terre ple- 
nitudinem fecundavit. Neque enim ullus inhesit scripture ejus 
operibus devotus, qui non fuerit scientia et sapientia et sapien- 
tie fructibus satiatus. Per ejus siquidem doctrinam doctus 
quilibet quasi celesti irrigatus imbre doctior redditur et minus 
doctus quasi celi pabulo saciatur. 


XIII. De excellentia scientie et doctrine sancti thome. 


Doctrina siquidem sancti thome quem totus pene oriens et 
occidens amplectitur et miratur, quasi lux splendens procedit 
et crescit, usque ad perfectum diem. Quos enim studiosos non 
docuit, quos protervos non corripuit, quos devios non direxit? 
Sic enim divina docuit ut humana decentissime quantum fuit 
expediens ad salutem hominum pertractaret. Supervacuum 
est autem recensendo errores describere quos idem veritatis 
doctor scripturarum suarum tanquam falce acutissima valuit 
extirpare. Sic contra gentilium errorem et stultitiam in archu 
et gladio doctrine sue prevaluit, quod in simili conflictu sibi 
hactenus modernis temporibus similis nullus fuit, sicut liber 
ejusdem qui summa (2) contra gentiles pretitulatur, evidentius 
manifestat. Sic obscura et abscondita scripturarum et miste- 
riorum archana aperuit ut sibi illud conveniat : Profunda flu- 
viorum scrutatus est et abscondita produxit in lucem. Hic 
enim doctor est quasi campum seu agrum secularium scien- 
tiarum ingrediens, flosculos excerpisse de sentibus et plenam 
manum habere de apostolicis cophinis fragmentorum sacre 
scripture, que deus mandavit apostolis ne perirent colligere et 
quasi futuris doctoribus reponenda servare. Hic enim de sanc- 
torum doctorum libris quasi horreis plenis frumento de 
utriusque testamenti excusso segetibus utiliora collegit in 
libris suis, quorum numerus et nomina inferius in fine 
omnium congruentius conscribuntur. Hic igitur quasi alter 
moyses merito et congrue dici potest, qui de aquis mundane 


(1) Cod. Charleville : missionibus. 
(2) Cod. Charleville : contra gentiles pretitulatus. 

vanitatis et proprie nativitatis eductus quia de aquinorum illus- 
iri prosapia genitus miro modo quasi per pharaonis filiam 
matri ecclesie cui tollitur, redditur et uberibus ecclesiastice. 
discipline lacte divine sapientie enutritur. Hic est. moyses cui 
deus dum mentaliter loquitur ad fratres suos mittitur et non 
sine signis et mirandis prodigiis ductor populi delegatur. Hic 
est moyses qui duplici columpna nubis et ignis fideles de 
egypti tenebris duplicis scientie luce doctus eduxit. In colum- 
pna siquidem nubea que de terra oritur, intelligitur scientia 
secularium scripturarum humanis sensibus ex sensibilibus 
acquisitam. In columpna vero ignis lex illa ignea designatur 
quam ex dextera sedentis supra thronum domino. sibi inspi- 
rante suscepit. Hic est moyses qui de petra difficilis intelli- 
gentie scripturarum fluenta divine sapientie dum oravit, 
humiliter obtinuit habundanter. Hic est moyses qui montem 
divine speculationis ascendens non sine stilo divini digiti 
scribentis in ejus animo sub duarum tabularum similitu- 
dinem scientiam duorum testamentorum de (1) summa divi- 
norum speculatione portavit. Hic quoque ut alter Salomon 
disputavit a cedro que est in libano usque ad ysopum qui de 
pariete oritur, dum a dei filio qui est dei splendor et candor 
a deo patre genitus usque ad eumdem de gloriosa virgine matre 
natum cum corpore nostre humanitatis sicut studium inspi- 
rale veritatis incepit, sic scribendi et vivendi terminum felici 
morte finivit. Hic est ut alter ille thomas non didimus (2) nec 
dubius sed certus in scientia divinorum, qui dictus est abissus 
propter profunditatem ingenii, qua (3) ad abissum Xristi latus 
invitatus ingreditur et ad secreta scrutanda divinorum admis- 
sus tam certa notitia sibi inspirata scripsit in libris quasi 
manu ipsam contingeret que intelligentie digito indicaret. 


XIV. De efficacia verborum ejus in exortando ad fidem 
judaeos duos. 


Non solum autem in scriptis suis doctor sanctus fuit admi- 


(1) Cod. Charleville : firma. 
(2) Cod. Charleville : omittit : nec. 
(3) Cod. Charleville : ad ipsum. 

rabilis, sed etiam vivis sermonibus ejus dum viveret resistere 
nemo prevaluit. Dederat enim sibi veritas os et sapientiam cui 
nullus adversarius resistere potuit, nisi quis veritatem con- 
tempnens ut rabidus proterviret, aut ut cecus in tenebris 
ambularet. Cum enim semel in castromolarie domini richardi 
cardinalis prope urbem, festum nativitatis domini cum eodem 
cardinali celebraturus adesset et advenissent illic sicut omni 
anno consueverant in tanto festo duo judei predivites et in 
lege mosaica multum docti, de voluntate ipsius domini car- 
dinalis sanctus thomas ad commune cum illis convenit collo- 
quium. Diu itaque ac diversis rationibus cum illis disputans 
ejusdem domini salvatoris ex scripturis sanctis probavit et 
conclusit adventum. Quo facto terminum respondendi sibi 
assignavit in crastinum ut diligenter secum (r1) discuterent, 
ut vel sic crederent vel rationibus responderent. Pro ipsorum 
tamen conversione ipse orare non distulit, ut eos Xristus in 
sue nativitatis festo converteret qui pro peccatoribus natus 
esset. Mane igitur in eorum cordibus jam vere lucis exorto 
sydere illi judei ad locum preordinatum conveniunt et relicto 
judayco vetustatis errore acceptoque baptismo Xristum domi- 
num induerunt. 


XV. De devotione ejus in oratione ac de collectione 
mentis jugiter ad divina. 


Fuit autem supra modum devotus in oratione qua sic liber 
in deum elevatione mentis ascenderet quasi nullum pondus 
carnis contrarium. sustineret. Erat autem precipue devotus ad 
sacramentum altaris, de quo, quia concessum ei fuerat profon- 
dius scribere, donatum est sibi devotius celebrare. Cottidie 
namque missam unam ipse devote dicebat, nisi eum infirmi- 
tas impedisset, et aliam audiebat socii vel alterius, cui ipse 
humiliter ut frequentius ministrabat. Fertur etiam quod in 
elevatione corporis Xristi cum magna devotione solitus erat 
dicere : Tu rex glorie Xriste, Tu patris sempiternus es filius 
et cetera usque ad finem. Consueverat autem sepius rapi in 
missa tanto devotionis affectu ut totus profunderet lacrimis 


(1) Cod. Charleville : disputarent. 

qui tanti sacramenti absorbebatur misteriis et reficiebatur ex 
donis. Erat eciam nocturno tempore humane deputato quieti 
post brevem sompnumi in oratione prostratus ut orando mere- 
retur addiscere que oportuisset scribere vel dictare. Sic itaque 
post illud tempus modicum quod sompno vel refectioni pro 
valetudine corporis indulsisset, reliquum orationi lectioni 
meditationi vel scribendis aut dictandis voluminibus occupa- 
bat, ut nullum vite sue tempus esset vacuum quod non esset 
sacris actionibus occupatum. Si autem interdum pro fratrum 
vel aliarum venerabilium personarum consolatione cogeretur 
intermisso studio in locutorio consedere, a profectu tamen 
virtutis et studii etiam' illa horà modica non vacabat. Nam 
expeditis hiis, quibus oportuit, propositis respondere aliquid 
hystoriale aut morale proponendo ad edificationem breviter 
disserebat. Reliquum autem si superfuisset tempus priusquam 
ad cameram studii sui completa locutione redisset, surgens a 
Joco cum quibuscunque consedisset quasi non advertens quid 
ageret, mox divinis intentus in suis consuetis devotis medita- 
tionibus expendebat, sic iterum ad orandum paratus quasi non 
dimisisset internum oraculum, cujus nulla occupatio aut dis- 
iraclio externa immutabat affectum, quia nec in aliis delecta- 
batur affectio, nisi illis meditationibus aut revelationibus quas 
impetrasset orando. Quotiens autem studere, disputare, legere, 
scribere, vel dictare voluit, prius ad orationis secretum :acce- 
dens perfusus lacrimis orabat, petens sibi revelari divinitus 
quo quereret, et habere in promptu quod dictaret. Cum autem 
sibi aliquid dubium occurrisset, ad orationem accedens el inde 
surgens inveniebat apertum quod prius erat occultum, sic in 
promptu habens quod dictaret aut scriberet quasi in libro ali- 
quo didicisset. Nàm ut socio suo fratri raynaldo secrete reve- 
lavit et secretum quamdiu vixit servari voluit, scientiam suam 
non tam humano naturali ingenio et studio, quam orationis 
suffragio et virtute divinitus impetravit. Quod ipse socius post 
ejus obitum publice in scolis legendo et alibi pluribus enar- 
ravit. Unde quia interdum contingit, quod dum intellectus 
superius subtilia speculatür, affectus inferius .a devotione 
remittitur, ideo idem doctor sepius cum sibi vacabat, lectio- 
nem unam de libro qui collationes patrum inscribitur percur- 

rebat. De quo intérrogatus cur hoc faceret, respondit : Ego in 
hac lectione devotionem mentis colligo ex qua facilius in spe- 
culationem consurgo, ut sic affectus habeat, unde se in devo- 
tione diffundat et intellectus ex hujus merito ad altiora cons- 
cendat. In hoc beati patris sui dominici imitatus exemplum, 
de quo scribitur in gestis ejus, quod in predicto libro legens 
frequentius magnum perfectionis apicem apprehendit. 


XVI. De efficacia orationis ejus ad impetrandum 
quod petebat a deo. 


Erat igitur tanta sibi collata gratia et efficacia in orando, ut 
quecunque postulasset a deo fiducialiter obtineret. Aliquando 
quidem obscura sancto doctori oranti elucebant (1), divinitus, 
aliquando prius ignota patefieri sibi mox ut orasset dominum 
senciebat. Cum enim parisius super epistolas pauli scriberet 
et quidpiam sibi obscurius occurrisset, emissis scriptoribus, in 
oratione prosternitur et cum lacrimis devotus oravit et obti- 
nuit et sibi lucide patuit, quod obscurum antea fuit. Idem 
quoque sanctus doctor cum super ysaiam scriberet, prophetie 
ejus misteria exponendo, pervenit ad quendam libri textum 
sibi difficilem. Quem cum non posset intelligere, nec profon- 
ditatem sensus scripture prophetice penetrare, multis diebus | 
in orationibus et jejuniis se afflixit, tandemque orando obti- 
nuit quod petebat. Quadam enim nocte cum orationi insiste- 
ret socius ejus audivit eum cum aliquibus conferentem, licet 
non perciperet de qua materia vel cum quibus colloquium 
tam secretum haberet. Cumque loqui destitisset, socium pro- 
prio vocans nomine ait : fili raynalde surge et accende lumen 
et accipe quaternum, in quo scripsisti super ysaiam et iterum 
scribe. Qui surgens scribere cepit, quod doctor quasi in libro 
legens scribenda dictarét. Et post horam dixit eidem : Vade 
ad quiescendum fili, quia adhuc non modicum tempus super- 
est ad quietem. Tunc ille pedibus ejus advolvitur suppliciter 
et cum lacrimis petens et dicens : Ego de hoc loco non sur- 
gam, nisi dixeritis michi, cum quibus fuistis locuti diutius 


(1) Cod. Charleville : dicebantur. 

. ista nocte. Et super hoc cepit eum obnixe per nomen Domini 
adjurare. Quod cum ille pandere nollet, sed diceret non id 
opus esse sibi nosse, ille e contrario instantius adjurando per- 
durans eadem exorabat. Tandem pius doctor ne nomen domini, 
per quod fuerat adjuratus, contempnere videretur, prorumpens 
in lacrimas ait : fili vidisti afflictionem meam hiis diebus 
super littera textus hujus quem modo exposui et tu scripsisti, 
quam a domino orans intelligere impetravi, qui hac nocte 
misit ad me beatos apostolos petrum et paulum, quos ad hoc 
impetrandum intercessores rogaveram apud deum. Cum qui- 
bus modo locutus sum, qui me plenissime de hoc quod ora- 
veram instruxerunt. Ex parte autem dei precipio, ne alicui 
dum vixero reveles, quod tibi dixi et pro quo me fortiter 
adjurasti. O stupendum divine dispensationis misterium ut 
deus scripture sacre secretum ad tempus abscondit, quod alio 
tempore revelat, ut sciatur quantum intellectus humanus a 
divinis deficit, qui per se ad divina misteria non pertingit et 
ab illo petatur intelligentia secretorum, qui ea mentibus pro- 
. phetarum et apostolorum voluit revelare. O felix anima cujus 
devotionis oraculum divine pietatis inclinavit auditum, ut 
sciat homo pacienter ferre dubitando dum divina non capit 
que appetit et confidat orando impetrare quod petit. O felix 
doctor cui divine scripture celi clavicularius aperuit ostium et 
ascensor celi paulus doctor ille mirabilis docuit in: veritate 
secretum. O felix doctor hospes mundi et civis celi, qui: cum 
celestibus civibus loquitur, dum adhuc peregrinatur in corpore. 
O certe vera et digna fide doctoris hujus comprobata doctrina, 
que divina revelatione suscipitur et a celestibus doctoribus 
edocetur. 


XVII. Qualiter orando obtinuit dentem superfluum qui in ore 
ejus supercreverat absque periculo amoveri. 


Cum autem semel deberet parisius determinare questionem 
unam, quam prius disputaverat, dum in nocte precedenti ora- 
tionibus incumberet, sensit in ore suo supercrevisse: dentem 
unum superfluum, qui supereminens ejus loquele officium 
non modicum impediret. Super quo admiratus fratri Raynaldo 

socio suo retulit et loquele impedimentum exponit. Suadet 
socius ut mane mandetur per scolas, quod magistro superve- 
nerat impedimentum legitimum, quod a determinatione ques- 
lionis eum totaliter excusabat. Putabat enim ejus socius ad 
evulsionem dentis fore necessarium ferreum instrumentum. 
Super quo doctor attente considerans universitatis scandalum, 
et quod imminere poterat ex dentis evulsione periculum ait : 
Nullum aliud remedium video nisi quod divine providentie 
me comitto. Ad adorationis itaque locum pergit. et dum orat 
diucius devote cum lacrimis dens ille subortus levissimo 
manus contractu absque omni dolore decidit et loquele libere 
fuit officium subsecutum. Hunc dentem ad memoriam prestiti 
beneficii multo tempore secum tulit. 


XVIII. Qualiter ejus oratio fratri Raynaldo socio 
j suo infirmanti extitit in salutem. 


Nec solum sue orationis expertus est ipse fructum sed pro 
aliis impetraturus orans extitit exauditus. Socium enim suum 
fratrem raynaldum laborantem febre continua visitationis gra- 
cia adiit et cum. piis verbis consolans ad pacienciam doctor 
pius induxit. Cui cum. diceret consequenter, quod ad beatam 
Agnetem, ad quam ipse devotus specialiter erat, devotionem 
conciperelt et ipsa cum sua prece eanaret, reliquias dicte virgi- 
nis;et martiris, quas ipse agnus et virgo pro devotione in illo 
euspensas secum portabat, accepit et orando super pectus egro- 
tantis imposuit. Moxque meritis sancte virginis et sancti hujus 
doctoris infirmus sanus effectus de lecto surrexit. 


XIX. Qualiter sibi oranti frater romanus post mortem apparuit 
et de hiis que sibi revelavit. 


Hic.vir sanctus veridicus doctor et devotus orator, dum 
semel in.ecclesia fratrum de neapoli in oratione persisteret, 
visibiliter sibi apparuit frater romanus doctor i in theologia de 
ordine predicatorum, quem parisius legentem reliquerat s suc- 
cessorem. Qui de proximo obierat, sed ejus obitus nondum 
sancto thome fuerat nuntiatus. Quem cum subito prope se 

nocte in ecclesia cerneret, ait: Bene veneritis. Quando venis- 
tis; et ille subjunxit : Ego ex hac vita transivi, sed michi con- 
cessum est tibi pro tuo merito apparere. At ipse qui fuerat ex 
tali visione attonitus se recolligens ait: Ex quo deo permittente 
michi appares, te ex parte ejus adjuro, ut miclii respondeas ad 
quesita : Quero quid est de me et si deo placent opera mea. 
Respondit ille : Permane in eo statu in quo es, qui bonus est, 
et deo placent opera tua. Et frater Thomas subjunxit : Quid 
est de te? Et ille respondit : Ego sum in vita eterna. Fui 
autem in purgatorio per dies quindecim propter negligentiam, 
quam comisi circa expeditionem cujusdam testamenti, quam 
michi comiserat episcopus parisiensis quamtotius exequendam, 
quam expedire, tardavi. Et iterum frater Thomas adjecit : Quid 
est de veritate questionis illius, quam sepe sumus soliti dispu- 
tare : Utrum habitus scientie in hac vita acquisiti remaneant 
in anima post hanc vitam? Et ille respondit: Ego deum video 
nec de hoc amplius requiratis. Et sanctus thomas adjunxit : 
Videsne deum sine medio; an aliqua specie mediante? Et ille 
respondit : Sicut audivimus, sic vidimus in civitate domini 
virtutum; moxque disparuit. Remansit autem doctor ex tam 
nova visione secum mirans mente atlonitus, sed de tam pla- 
cida responsione plurimum confortatus et consolatus. 


XX. Qualiter sibi oranti soror ejus defuncta bis apparuit 
et hiis que sibi revelavit. 


Quodam quoque tempore ipsi sancto doctore parisius exis- 
tenti et oranti soror sua defuncta apparuit et se in purgatorio 
esse commemorans missarum et orationum suffragia postula- 
vit. Quas idem doctor per fratres celebrari et orari pro anima 
ejus instanter et sollicite procuravit. Post aliquot autem tem- 
poris spatium interjectum eidem doctori rome existenti et 
oranti eadem soror sua apparuit et quod jam esset in gloria 
liberata propter suscepta suffragia revelavit. De duobus quoque 
fratribus carnalibus suis defunctis querenti ipsa respondit, 
quod dominus landulphus erat in purgatorio, dominus vero 
raynaldus jam vero erat in gloria coram deo, de seipso autem 
querenti illa respondit : Tu frater in bono quidem statu es, 


Google TENE 


188 BERNARDUS GUIDONIS : VITA 8. THOMAE AQUINATIS 


cito venies ad nos, sed major tibi gloria quam nobis parata 
est, quém constat tam strenue pro dei ecclesia laborare. 


XXI. De visione alia quam habuit de predicto fratre suo raynaldo. 


Alia quoque vice eidem sancto doctori oranti et statum fra- 
tris sui predicti domini raynaldi scire desideranti apparuit 
quidem habens librum in manu apertum, qui scriptus erat 
litteris aureis et asurinis per modum letanie, in quo nomen 
fratris sui invenit inter litteras aureas, que erant martirum, 
quod mors ei illata sub tirannide frederici imperatoris fuit 
eidem ad martirium reputata propter causam ecclesie, quam 
defendit et pacienciam quam habuit in tormento (1). 


XXII. Qualiter de tribus, que a Deo specialiter peciit 
in oracione, extitit exauditus. 


In oratione sua sola illa que deo placita esse credidit, ipse 
quesivit, ideoque semper a domino obtinuit quod petivit. Unde 
in fine suo fratri Raynaldo, socio suo de morte sua imminente 
irremediabiliter làcrimanti, inter cetera sic ait : Consolare fili 
raynalde quia ego morior in omnibus consolatus. Totum enim 
quod a deo petivi, obtinui. Triplex autem donum a domino 
postulavi : Primum quod nullius rei temporalis aut carnalis 
affectio puritatem mentis mee inficeret, vel fortitudinem emol- 
liret. Secundo quod deus non permitteret, ut a statu humili- 
tatis mee et ordinis alicujus prelationis dignitas me extolleret 
aut trasferret. Tertio ut scirem statum anime fratris mei domini 
raynaldi qui pro defensione ecclesie de hac vita tam dura et 
crudeli morte transivit. De quibus omnibus sicut per revela- 
cionem divinitus michi factam innotuit deus me misericordi- 
ter exaudivit. Felix igitur anima que sic meruit exaudiri ut 
eam nullius rei temporalis onus deprimeret nec affectio carnis 
dissolveret, aut honoris cujusquam ambicio supra se elevaret 
et status anime fratris sui fieret ipse conscius quod eterna bea- 
titudine potiretur. | 


(1) Probabiliter iste Raynaldus occisus est a Frederico II, anno 1248 post 
detectam conjurationem de Capaccio. 

XXIII. Qualiter sanctus thomas in orando visus est 
a terra sepius elevatus. 


Erat autem sanctus thomas ita in orando attentus ut non 
solum spiritu sed et corpore a terra aliquando et a pluribus 
visus fuerit elevatus similis illi qui dixit : Elevavit me spiritus 
inter celum: et terram. Nam cum semel in conventu fratrum 
de salerno existens post matutinas ante majus altare oraret, 
fratres duo scilicet predictus socius raynaldus et alius nomine 
jacob, qui ipsum devotionis causa el exempli gratia sedulo 
sepius observabant, viderunt eum quasi duobus cubitis a terra 
in aere elevatum. Quo enim tendebat mentis ejus intentio, 
illuc eciam corpus ut poterat spiritus sublevabat. Dignum 
namque erat ut animan illam, quam nulla violaverat carnis 
affectio, corpus miraculose sequeretur obediens et hoc deus 
visibiliter revelaret miraculo, quod misericorditer concessiset 
ex dono. 

Item de eodem. 

Simile in conventu neapolitano vidit frater dominicus de 
caserta conversus vir senex vite sancte ac conscientie timorate. 
Cum enim esset sacrista predicti conventus advertens quod 
predictus doctor ante matutinas de camera sua secrete sepius 
descenderet in ecclesiam ut oraret semel observans eumdem 
curiosius vidit in capella sancti nicholai ipsum in oratione 
positum quasi duobus a terra cubitis in aere elevatum. Super 
quo frater ille diu admirans subito audivit ab ymagine crucifixi 
ad quam conversus sanctus doctor orabat, prolatam clarius 
istam vocem : Bene scripsisti de me thoma, quam ergo recipies 
pro tuo labore mercedem. Scribebat enim tunc temporis ter- 
ciam et ultimam partem summe theologie, ubi de incarnatione, 
nativitate ac passione et resurrectione Xristi tractabat. Et res- 
pondit thomas : Domine non aliam mercedem recipiam, nisi 
teipsum. Quia enim a domino de mercede facta fuit questio, 
dabatur intelligi de propinquo labori suo fore terminum 
imponendum. Nam revera post ea pauca scripsit. Congruam 
itaque petivit pro remuneratione mercedem, uf haberet quo 
pleno gustu reficeretur in patria, de quo vivendo tanta dulce- 
dine dulcorabatur in via. 

XXIV. Qualiter eidem oranti ut sibi revelaretur a deo veritas 
dubie questionis, Xristus visibiliter apparuit et ipse 
doctor orans visus est a terra in aere elevatus. 


Quanti meriti fuit sancti hujus doctoris oratio in qua et 
archana discere et intelligere meruit, et que peteret, impetra- 
vit! Cum enim parisius inter doctores circa sacramentüm 
dominici corporis ventilaretur questio admodum scrupulosa 
de dimensionibus et accidentibus, qualiter existerent sine sub- 
jecto in ipso mirabili sacramento et circa hoc diversa et sibi: 
discordantia magistri dicerent et sentirent, in hoc fertur 
omnium concordasse sententia, ut quidquid frater thomas doc- 
tor decerneret et definitive proferret, hoc communis scola: 
inconcusse teneret. Experti namque fuerant in aliis de eodem 
quod ipse subtilius in omni questione veritatem attingeret, ut 
eam clarius edoceret. Defertur itaque questio in scriptis ad 
ipsum cum rationibus et argumentationibus singulorum. 
Devotus vero doctor arduam questionis hujus intelligentiam 
judicans more solito ut alter moyses putavit eam esse queren- 
dam a domino et oratione premissa scripsit quod sibi divinus 
spiritus revelavit. Quo facto iterum cum quaterno ad altare 
oraturus accessit et super altare coram Xristo tamquam summo 
magistro quaterno deposito sic devote orans elevatis ad cruci- 
fixum manibus obtulit thymiama dicens : Domine Jesu Xriste 
qui in hoc sacramento mirabili veraciter contineris ut res et 
veritas et mirabiliter operaris ut omnium artifex et dei sapien- 
tia. In quo te quero, intelligere et veraciter edocere, queso te 
suppliciter, ut si ea que de te scripsi, vera sunt, concedas 
michi illa docere et apperte disserere. Sin autem aliquid scripsi 
tue fidei non consonum et ab hujus sacramenti veritate alie- 
num, impedias ne proponam, que sunt fidei inconvenientia 
huic mirabili sacramento. Mira res! mox ibidem Xristus visi- 
biliter apparens a socio doctoris et aliquibus aliis fratvibus 
observantibus super quaternum stans in altari conspicitur 
taliter alloquens sanctum suum : Bene de hoc corporis mei 
sacramento thoma scripsisti et bene determinasti tibi proposi- 
lam questionem, sicut ab hornine in hac vita degente potest 
intelligi et humanitus definiri. Quo diucius in oratione per- 

sistente visus est predictus doctor quasi per unum cubitum a 
terrd in aere elevatus. Ad quod prodigium intuendum prior, 
cohventus et plures alii fratres convocati venientes corporali- 
bus oculis aspexerunt et aliis absentibus retulerunt ad dei glo- 
riam et sancti doctoris testimonium: veritatis. Igitur sanctus 
doctor certus effectus de veritate proposite questionis tam lucu- 
lenter eam coram universitate disseruit (1) quam evidenter 
per eum qui est veritas edoctus fuit. 


XXV. Qualiter ipse orans vel meditans sepius visus est 
quasi in extasi positus mente raptus. 


In extàsi sepius orans vel meditans raptus apparuit, et 
multa, que aliquando referre noluit etiam. rogatus (2) a mul-. 
tis, aspexit. Nonnumquam vero quedam retulit, de. quibus 
audiencium animos sepe refecit, Erat autem mirabile videre 
hominem utentem sensibus et cum sensibilibus conversari 
subito rapi et mente abstrahi et quasi ab hominibus separari 
et ad celestia elevari quasi non esset ubi corporaliter resideret, 
sed ubi mentaliter inhereret. Unde fertur quod semel fuit in- 
vitatus ab illustri rege francie ludovico sancto ad convivium 
mensé sue. Qui cum se humiliter excusaret propter opus stu- 
dii et scripture, cui intentus erat, prior. tamen parisiensis 
ipsum ex parte regis: venire coegit. Recedensque de studio suo 
cüm ymaginacione quam studendo conceperat contra heresim 
mianichéi, quam iunc temporis impugnabat, sedensque in 
mensa regis juxta eum, subito veritate sibi divinitus inspirata 
super mensam manu percutiens dixit : Modo.conclusum est 
cohtra heresim manichei, vocansque socium suum ex nomine 
ait : Sürge, scribe, quasi esset in sua camera seu in studio celle 
sue. Prior autem tetigit eum manu dicens.: Advertatis magis- 
ter quod nunc estis in mensa regis francie, non in cella. Qui 
ad se rediens et advertens ubi erat, erubuit et inclinando se 
humiliter ad' regem ait : Parcatis mihi domine 'mi rex, quia 
credebam esse in studio, ubi contra predictam heresim ince- 
peram cogitare. De quo sanctus rex fuit plurimum admiratus 


(1) Cod. Charleville : quod. 
(2) Cod. Charleville : interrogatus. 

et edificatus, quod in homine fieret tantus per spiritum rap- 
tus mentis, quem non impediret in aliquo sensus carnis. Tunc 
autem sanctus rex providus vocato scriptore mandavit ei, quod 
statim scriberet que dicto doctori fuerant divinitus revelata. 

Item aliud simile de eodem. 

Alia quoque vice apud neapolim fertur eidem simile conti- 
gisse. Cum enim quidam cardinalis legatus in regno sicilie 
neapolim pervenisset et audivisset prius a domino petro tunc 
archiepiscopo capuano miranda de fratre thoma sibi referri, 
rogavit legatus archiepiscopum, qui discipulus ejus fuerat, ut 
cum eodem doctore posset habere familiare colloquium, cujus 
noticiam affectabat. Cumque predictus doctor vocatus de suo 
studio descendisset ad videndum predictum legatum et archi- 
episcopum, sedit cum eis existens in medio eorum sic mente 
elevatus et abstractus, ut nichil eis penitus loqueretur. Cumque 
expectassent diucius sic abstractum cepit sanctus doctor leta 
facie dicere : Modo habeo quod querebam. De quo admirans 
legatus quod nullum eis signum reverencie ostenderet, cepit 
ipsum in corde suo despicere. Cui archiepiscopus ait : Domine 
non miremini, quia frequenter sic abstrahitur, ut cum quibus- 
cumque personis fuerit, non loquatur. Et tunc archiepiscopus 
traxit. eum fortiter per capam dicens : Advertatis magister 
quod cardinalis legatus est hic, qui venit volens vos videre. 
Tunc ille quasi de sompno contemplacionis evigilans et adver- 
tens se esse medium inter tantos inclinans se reverenter àd 
cardinalem petivit veniam dicens : Parcatis mihi domine, quia 
credebam esse in studio et occurrit mihi una pulcra racio ad 
propositum super illo opere quod nunc scribo, que mihi valde 
placuit et de qua mirabiliter sum gavisus. Scribebat autém 
tunc temporis summam contra gentiles. De quo cardinalis 
admirans remansit plurimum consolatus. Hoc autem predictus 
archiepiscopus pluribus sepius enarravit. 


XXVI. Qualiter in die dominice passionis in sacro misterio 
apparuit quasi raptus. 


Semel eciam in conventu neapolitano cum in die dominice 
passionis sacrum misterium misse illius diei devotus perageret, 


oie; Google 


BERNARDUS GUIDONIS : VITA 8. THOMAE AQUINATIS 193 


in prosecutione sacri misterii multis astantibus subito visus 
est sic absorptus ab altitudine sacramenti, quasi divinis admis- 
sus interesset misteriis et hominis Xristi affici putaretur ex 
penis. Quod indicare videbatur diutina mentis ejus abstractio 
et inundans profusio lacrimarum. Quo sic diutius permanente 
admirati fratres accesserunt et ipsum tangentes ut prosequere- 
tur misteria a profunditate sacri secreti qua raptus esse vide- 
batur excitaverunt. Quem post sacrum misterium aliqui fra- 
tres et milites familiares rogaverunt, ut sibi quid accidisset in 
illo raptu eis dignaretur ad edificationem revelare. Qui facere 
renuit et ne revelata proderet, occultavit. Visus eciam fuit fre- 
quenter, cum in tempore quadragesimali cantaretur ille versus : 
Ne projicias nos in tempore senectutis, quasi raptus et in 
devotione absorptus multis profundi lacrimis quas de occultis 
videbatur (1) effundere mentis. 


XXVII. Qualiter circa finem vite sue in raptu mentis 
Iuerint eidem secreta grandia revelata. 


Semel eciam existens in sancto severino, castro sororis sue 
cum fratre raynaldo, socio suo et pluribus aliis fratribus ordi- 
nis eo anno quo de hac vita transivit, per triduum fere per- 
mansit abstractus a sensibus propriis. Super quo cum domina 
theodora germana sua precipue turbaretur, quesivit ab ejus 
socio quid hoc esset quod fratri suo subito accidisset. Qui dixit 
ei : Frequenter magister in spiritu rapitur, cum secreta aliqua 
contemplatur. Nunquam tamen tanto tempore, sicut nunc vidi 
ipsum a sensibus corporis sic abstractum. Tandem predictus 
socius ejus trahens eum per capam fortiter, quasi a sompno 
contemplacionis excitavit. Qui ad se rediens et suspirans ait : 
Fili raynalde tibi in secreto revelo prohibens ne in vita mea 
alicui audeas revelare. Venit finis scripture mee, quia talia 
sunt mihi revelata, quod ea que scripsi et docui modica michi 
respective videntur. Et ex hoc spero in deo meo, quod sicut 
doctrine mee, sic cito finis erit et vite. Sicut enim deus mira- 
bilis moysi,qui legem justicie judeis vidit et attulit et paulo, qui 


(1) Cod. Charleville : educere. 

gentibus legem gracie predicavit supra humanum intellectum 
plurima revelavit, sic et huic beato thome doctori, qui de 
manu sedentis in throno utriusque legis librum involutum 
accepit et apertum toti ecclesie exponendo porrexit, aliqua supra 
naturale lumen ingenii revelare placuit, ut majora superesse 
sciret que naturali intelligencia non videret. Felix doctor, cui 
presencia non sunt abscondita et revelata futura cui datum est 
ex hiis que meruit scribere pociora videre. 


XXVIII. De abstractione mentis ejus a sensibilibus. 


Tanta autem erat hujus doctoris mentis abstractio ut inter- 
dum non perciperet se ledi a corporali lesione. Unde semel cum 
de consilio medicorum esset cauterium in tibia recepturus, ait 
socio suo : Cum venerit qui ignem mihi in tibia debet appo- 
nere, facias me hoc ante prescrire. Quod cum fieret in loco 
in quo cautherizandus erat, se preparans extensa tibia tanta 
fuit mentis abstractione levatus, quod calorem ignis et caute- 
rium non percepit. Cujus signum fuit, quod de loco ubi tibiam 
extenderat non mutavit. Semel eciam cum predictus doctor 
esset in camera sua et dictaret super tractatum boetii de tri- 
nitate, candelam accensam in manu tenens sic in contempla- 
lione abstractus est, quod candela ardens consumpta est usque 
ad digitos manus ejus. Quibus ignem candele diucius inheren- 
'tem doctor non sensit, sed. ipsam sine aliquo motu digitorum 
sustinuit, donec defecit. Inhibuerat enim scriptori suo ut ipsum 
nullatenus vocaret, quidquid. in ipso videret. Simili de ipso 
parisius sepius visum fuit. Quotiens enim oportuisset fieri sibi 
minutionem antequam minutor ad percuciendam venam acce- 
deret, ipse per contemplacionem de abstractione mentis a sen- 
sibus providebat. Et tunc secure minutor venam percuciens 
sancli doctoris ymaginationem ledere non poterat, quem abs- 
tractum a sensibus inveniebat. Fertur enim quod fuit miro 
modo passibilis ex corporali complexione et ideo subito.a lesivo 
corporis turbabatur. Unde divinitus fuit concessum. ut in 
corpore non 'sentiret et interdum lesivum corporis non sen- 
liret. 

XXIX. De gratia predicacionis diffusa in labiis ejus 
ac de muliere sanata a fluxu sanguinis ad tactum cape ipsius. 


Nec pretereundum est de gracia predicationis diffusa in labiis 
ejus in proponendo populo verbum dei. Sermo enim ejus ad . 
populum non erat in curiosis et persuabilibus tantum humane 
sapiencie verbis, sed in ostensione spiritus et virtutis. Qui 
devitans verba que curiositati pocius quam utilitati serviunt 
auditorum, in illo suo vulgari natalis soli quod non mutavit 
proponebat saluti utilia et moralia juxta capacitatem audien- 
' cium, subtilitates questionum reservans scolastice discipline. 
Noverat enim quod pro qualitate audiencium formandus est 
sermo doctorum. Ita autem reverenter audiebatur a populo 
quàsi sua predicacio prodiret de celo. Neque enim aliis facere 
docebat nisi que deus per eum. faceret juxta illud apostoli 
documentum : Nichil audeo loqui eorum, que per me non 
efficit Xristus. Unde verba sermonis ejus ardebant ut facula et 
consequenter corda audientium ad amorem dei et compunc- 
tionem animi inflainabant, domino cooperante et sermonem 
confirmante sequentibus signis. Cum enim semel in ebdomada 
sancta rome in ecclesia sancti petri de passione domini devo- 
tissime predicasset et populum ad compassionem et ad lacrimas 
provocasset, in sequenti die resurrectionis dominice ibidem 
predicans de gaudio resurrectionis Xristi sicut ad compacien- 
dum ita ad congaudendum audientem populum . mirabiliter 
excitavit. Factaque est provocatio devocionis magna in populo 
et ceperunt omnes in domino exultare. Cumque post predi- 
cacionem de pulpito descendisset, mulier quedam, que fluxum 
sanguinis paliebatur multo tempore nec curari potuerat ali- 
cujus remedio medicine, accedens tetigit fimbriam cape ejus 
: credens. se meritis ejus posse sanari. Que mox ut tetigerat se 

'sensit a predicta infirmitate liberatam. Et sequens eum usque 
' ad conventum fratrum sancte, sabine beneficium salutis quod 
»receperat fratri raynaldo ejus socio indicavit. Qui postmodum 
:; pluries et pluribus factum miraculum ad dei laudem et sancti 
doctoris preconium recitavit. Felix doctor, qui simili miraculo 
claruit ut salvator. Cujus fimbria dum tangitur, mulier a pro- 
fluvio sanguinis liberatur, ut sciretur quanta virtus erat in 

sancti doctoris anima, ex quo tante virtutis effectus invenieba- 
tur in ejus capa. 


XXX. De vera ejus humilitate ac mititate cordis. 


Fuit autem predictus doctor exemplo et doctrina magistri 
sui et omnium doniini Jesu Xristi vere mitis et humilis corde. 
Unde de sua humilitate fertur ipse in puritate consciencie sua 
dixisse : Regratior deo, quia numquam de mea scientia seu 
magistrali cathedra nec de aliquo actu scolastico habui motum 
inanis glorie, qui meum a sede sua extolleret animum. Et 
si parvum motum prevenientem racionem habui, eundem 
racionis superveniente judicio depressi. Non enim potuisset 
in tam sublime erexisse animum ad divina nisi in funda- 
mento humilitatis sua deposuisset humana. Erat enim sibi 
conscius a deo habere scientiam qui dederat, ideoque in anima 
sua motum inanis glorie non habuit noxium qui cotidie 
sciebat sibi fieri divine veritatis influxum. Sciebat enim quod, 
ubi humilitas ibi sapientia, unde quando potuisset ipse a sua 
sublimi speculatione divinorum ad' yma deduci. Sic erat in 
conversatione tractabilis, in locutione suavis, ut vere osten- 
deretur ab illius forma exemplatus descendere, cujus vitam 
meruerit contemplando intelligere et scribendo docere. Cujus 
humilitatis indicium ex ejus humili conversacione ostenditur, 
ea qua qualis fuerit interior, ejus animus edocetur. 


XXXI. Exemplum unum de humili conversacione ejus. 


Fertur enim de ejus humili conversacione quod cum in 
conventu bononie esset ipse et more solito per claustrum con- 
templativus incederet, frater quidam alterius conventus, qui 
doctorem non noverat, venit ad eum petita et obtenta licencia 
a priore quod cum fratre quem primum inveniret, in civita- 
tem ad sua negotia ire liceret. Et dixit ei : Bone frater prior 
mandat quod veniatis mecum. Qui statim inclinans caput 
secutus est eum. Post quem cum non posset eic festinanter 
incedere, frequenter argutus a socio se humiliter excusabat. 
Cives vero qui eum noverant admirati quod tantus doctor post 

fratrem modice condicionis incederet, cogitantes hoc ex errore 
aliquo contigisse, indicaverunt illi fratri, quis esset ille quem 
post se duceret. Qui conversus ad fratrem thomam petivit 
veniam, ut ejus ignorancie indulgeret. Et conversis predic- 
lis civibus ad magistrum cum reverencia et interrogantibus de 
tanto humilitatis exemplo, benigne respondit quod in obedien- 
cia perficitur omnis religio, qua homo homini propter deum 
se subjicit, sicut se deus homini propter hominem inclinavit. 
O felix humilis anima, quam dignitas magistralis non extulit, 
nec tanti doctoris status condicio a radice humilitatis avulsit, 
cui non est visum aliquam excusacionem opponere ubi ex 
verbo prioris innotuit obedire. Qui quamvis non esset discur- 
sibus assuetus qui divinis meditationibus erat intentus, in 
promptu tamen habuit obedienciam, quam esse noverat virtu- 
tum omnium ex humilitate magistram. 

Item aliud exemplum de ejus humilitate. Aliud sue humi- 
litatis indicium apparuit, dum semel quidam (1) vir religiosus 
parisius examinandus et licenciandus per cancellarium in 
vesperis, sicut moris est, de propositis questionibus opinionem 
veritati contrariam sustinuit quam in scolis parisius determi- 
naverat sanctus doctor. Cui vir ille mitissimus non obstitit, sed 
pertransiit non reputans sibi praejudicari in quo ei fuerat a 
magistro adhuc novicio ita contradictum. Sicque tamquam 
vere humilis qui sui contemptum magnanimus contempnebat, 
quietus mente et verbo tranquillus redit ad conventum. Fra- 
ires vero qui secum fuerant, magistri sui injuriam egre feren. 
tes, dixerunt ad eum : Magister nos graviter offensi sumus, 
quia ille magister contra opinionem et doctrinam vestram sic 
tenuit. Vos autem non debuistis hanc veritatis injuriam coram 
omnibus magistris parisiensibus sustinere. Quibus quietus 
magister et humilis mansuete respondit : Fratres visum fuit 
michi novo magistro in suo principio esse parcendum, ne 
confunderetur in conspectu omnium magistrorum. De mea 
vero doctrina non dubito, quam operante deo fundavi et fir- 
mavi in sanctorum auctoritatibus et racionibus veritatis. Si 
tamen fratribus aliud expediens videatur, crastina die supplere 


(1) Iste vir religiosus videtur esse Johannes Peckbam, ut jam supra p. 99 


indicavimus. 
15 

potero, quod omisi ex causa. In crastinum igitur cum ad idem 
in aula episcopi, ut moris est, magistri et bachalarii convenis- 
sent et eedem questiones fuissent per magistrum licenciandum 
sine correctione aliqua repetite, sanctus thomas doctor cum 
omni moderamine dixit : Magister ista vestra opinio salva veri- 
tate teneri non potest, quia est contra tale concilium mani- 
feste, inde oportet vos aliter dicere, si non vultis a concilio 
discordare. Tunc ille aliter dicere cepit, sed opinionem in sen- 
tentia non mutavit. Contra quem iterum forcius arguens et 
concilium ipsum adducens, compulit eum suum confiteri pu- 
dorem revocando errorem et petere humiliter a sancto doctore 
scire plenius veritatem. De quo magistri et alii qui aderant 
mirati sunt universi, de tranquillitate mentis et verbi, qui sic 
arguebat adversarium, quasi doceret discipulum et qui tante 
sciencie subito proposuisset mirabiliter documentum, ut et 
suum locum haberet debitum occulta virtus animi et veritas 
manifesta magistri. 


XXXII. De subtilitate intellectus et capacitate memorie 
ejusdem doctoris. 


Subtilitate vero intellectus et ingenii sanctus doctor prepol- 
lebat, quam ei spiritus sapiencie dei subtilis dederat, cum quo 
per graciam habitabat. Unde fertur dixisse aliquando familiari 
colloquio studentibus non ad ambitum inanis glorie sed ad 
preconium divine laudis et gracie, quod nunquam librum 
legerat quem divino adjutus spiritu non intelligeret et ad pro- 
fundum libri misterium non veniret. Dignum namque erat ex 
quo scrutationi divinorum totus intenderet ut desideriorum 
viro spiritus divinus nichil absconderet, sed ei quod sacre doc- 
trine erat necessarium revelaret. Cujus ingenii subtilitatem et 
acumen intelligencie et rectitudinem judicii evidenter osten- 
dunt multitudo librorum quos edidit et sentenciarum novitas 
quas invenit, sensusque scripturarum absconditi quos produxit 
in lucem. Fuit quoque idem doctor magne memorie tanteque 
capacitatis et retentive virtutis, ut hoc quod semel legendo 
caperet perpetuo retineret et videretur in ejus anima continue 
fieri sciencie habitus, quem sic collectum habebat in animo 

quasi exemplatum haberet in libro. Quod evidenter patuit in 
illo mirabili opere, quod ad preceptum domini Urbani pape 
super quatuor evangelia de dictis sanctorum composuit et 
contexuit, que ipse perlegens in diversorum monasteriorum 
libris fertur pro majori parte ita memorie commendasse, quasi 
sanctorum dicta haberet pre oculis que prius legisset in libris. 
In signum autem et. indicium evidens, quod ipse doctor in 
thesauro memorie quasi collectam scienciam possideret, veri- 
dica sui socii fratris raynaldi, suorumque studencium et scrip- 
torum relacione veraciter est compertum, quod ipse de diver- 
sis materiis tribus scriptoribus et interdum quatuor in camera 
sua eodem tempore ipse dictabat, ut videretur deus simul ejus 
intellectui diversas infundere veritates, quas simul posset non 
absque specialis dono gratie pluribus dictare, ut non videre- 
tur ignota discurrendo perquirere, sed quasi collata in memo- 
ria de thesauro suo effundendo aperire. Videbatur namque 
hujus doctoris sciencie habitus esse quasi quidam innundans 
doctrine fluvius scripturarum qui desuper oriens in eodem de 
divine sapiencie fonte descenderet, quem in diversos libros 
quasi diversos rivulos dirivaret. Retulit quoque scriptor suus 
quidam brito evenus nomine trechorensis diocesis quod post- 
quam dictaverat sibi et duobus aliis scriptoribus quos habebat; 
tamquam fessus pro labore dictandi ponebat se idem doctor pro 
pausacionis gracia ad quietem, in qua eciam dormiendo dic- 
tabat. De cujus ore dormientis que audiebat predictus scriptor 
redigebat in scriptis continuando materiam de qua antea scrip- 
serat cum vigilando dictaret. 


XXXIII. Qualiter fuit pius, benignus et misericors erga omnes. 


Fuit sanctus thomas doctor caritate et pietate diffusus ut 
alios ex seipso preveniret in graciis, quibus datus erat divi- 
nitus ut splendesceret in doctrinis. Erat enim miro modo beni- 
gnus in animo, qui totus erat suavis in verbo et liberalis in 
facto, ut ostenderet quis ejus spiritum habitaret in mente, 
cujus tanta suavitas procedebat ex ore, ut unusquisque qui 
totius conversacionis ejus vidisset effigiem, mentis ejus potuis- 
set intelligere sanctitatem. Qui licet supra modum contra .pec- 

cantes insurgeret, ipse qui peccata nesciret, sic pro amore 
justicie et salute anime proximi judici et prelato consulebat 
contra culpam insurgere ut prelatus ex suo consilio fieret 
simul criminis persecutor et hominis liberator, ut sic in sub- 
dito crimen deficeret et homo cum crimine non periret. Et 
quamvis ipse sanctus de difficili crederet, ut homo peccaret, 
similemque sibi unumquemque existimans in innocencia ut 
in natura; cum constitisset aliquem ex infirmitate peccasse, 
sic alienas deflebat culpas ut proprias, illius imitatus exem- 
plum qui per compassionem propriis urebatur incendiis in 
defectibus alienis. Ex qua benignitate caritatis quidam miran- 
dus effectus ex corporali ejus aspectu sic videbatur oriri, ut 
nemo ipsum aliquamdiu alloquendo et secum conversando 
potuisset aspicere, quem non contingeret graciam consolacio- 
nis spiritualis haurire, sicut illi qui secum conversati sunt, 
experti fuerunt et cum devotione sepius retulerunt. Hoc autem 
sine spiritus sancti presencia esse non poterat, de quo tanta 
gracia procedebat. Unde ex diffuse caritatis ejus radice, qui- 
dam fructus pietatis erumpebat in ramis. Erat namque miro 
modo compaciens pauperibus et indigentibus, quibus de pannis 
suis et rebus aliis quociens poterat, libenter tribuebat nichil 
sibi reservans de rebus superfluis pro supplendis defectibus 
alienis. 


XXXIV. Qualiter contempsit divicias et honores 
et gloriam hujus mundi. 


Sic autem sanctum doctorem divina sapiencia que melior 
est cunctis opibus, quam ipse sibi a juventute sua sponsam 
acceperat, inebriaverat caritate ut nichil mundanum alliceret 
mentem ejus. Cum enim esset ipse de nobili genere et rerum 
temporalium copiam concupiscere et honorum gloriam potuis- 
set ambire, divicias lamen magis sibi computavit et gloriam : 
sequi Xristum pauperem et humilem quam diviciis hujus 
seculi affluentem gradum temporalis glorie optinere sublimem. 
Unde fertur quod semel rediens cum suis studentibus de sancto 
dyonisio quo iverat sanctorum reliquias visitare, cum vidisset 
de propinquo civitatem parisiensem, dixerunt ei studentes : 

Videte magister, quam pulcra civitas est parisius. Velletisne 
esse dominus hujus civitatis? Expectabant enim ab eo aliquod 
verbum edificationis audire. Qui respondit, libencius velle 
habere omelias crysostomi super evangelium sancti mathei. 
Civitas enim hec, si esset mea propter curam regiminis con- 
templacionem divinorum michi eriperet et consolacionem 
animi impediret, quam scriptura donaret. Quanto enim quis 
amore temporalium premitur, tanto periculosius a celestibus 
elongatur. Quantum autem despexerit honores et divicias 
temporales, liquido patuit non solum cum omnia reliquit que 
concupiscere potuit, sed eciam cum magnitudine animi oblata 
despexit. Cum enim dominus clemens papa quartus qui eun- 
dem carum habebat, archiepiscopatum neapolitanum cutn 
addicione reddituum monasterii sancti Petri ad aram sibi 
obtulisset, bullamque misisset, sanctus doctor dignitatem reci- 
pere et redditus possidere penitus recusavit et quod non pro- 
moveret eum ad similia ulterius humiliter exoravit. O felix 
doctor contemptor seculi, amator celi, qui fecit quod docuit, 
qui sic terrena despiceret, quasi pignus haberet possessionis 
celestium que speraret. 


XXXV. De naturali dispositione et habitudine 
corporis sancti thome. 


Naturalis autem disposicio et habitudo corporis sancti thome 
traditur fuisse talis. Fuit siquidem magnus in corpore procere 
et recte stature, que rectitudini anime responderet, coloris tri- 
licei ad temperate condicionis indicium, magnum habens 
caput sicut perfectiones virtutum animalium que racioni deser- 
viunt, organa perfecta requirunt, fuitque aliquantulum calvus, 
tenerrime complexionis in carne ad indicium aptitudinis 
intelligencie ejus in mente, fuit quoque virilis robore cum se 
ad aliquos actus virtutis corporee exerceret. Qui eciam ex vir- 
tute animi nichil terribile timuit, qui propter hanc in divina 
sibi assistente virtute confidit, ut videretur deus tam nobile 
corpus et organum preparasse, quod ad actus virtutum servi- 
ret obediens quod nunquam esset racionis judicio contradi- 
cens. In terroribus autem aeris, tonitrui et tempestatis quasi 

pro scuto se muniens crucis signo dicebat : Deus in carne 
venit, Deus pro nobis mortuus est et resurrexit. 


XXXVI. De stella que visa fuit descendere et stare supra eum. 


Anno autem quo sanctus doctor ex hac luce migravit 
signum luminis apparuit super eum. Cum enim quadam die 
decumberet in camera sua discrasiatus (1) in corpore apud 
neapolim, Johannes copa de neapoli cum germano suo scilicet 
fratre bonofilio ordinis predicatorum gracia visitacionis ivit 
ad ipsum. Et ambo simul viderunt intrantem per fenestram 
camere stellam clarissimam magnitudinis et mensure ipsius 
fenestre. Stetitque super caput et super lectum in quo jacebat 
infirmus per aliquam moram temporis et ipsis videntibus post 
paululum, unde venerat, inde discessit. 


XXXVII. De tempore et itinere quo cepit infirmari et de miraculis 
in allecibus sibi divinitus preparatis. 


Post hec autem tempus advenit quo eundum sibi fuit ad 
generale concilium lugduni, quod fuit per gregorium pappam 
decimum celebratum in calendis maji sub anno dominice 
incarnationis MCCLXXIIII. Mandaverat siquidem idem grego- 
rius pappa sancto thome propter eminentem ejus scienciam, 
ut ad dictum concilium veniret, secumque deferret librum 
quem de mandato urbani pappe quarti fecerat contra errores 
grecorum, de quibus erant in eodem concilio, ad quod vocati 
fuerant, racionabiliter arguendi. Recedens autem predictus 
doctor de neapoli et versus romam dirigens gressus suos tran- 
siens per campaniam venit Magenciam castrum quod erat 
domine francisce, neptis sue. Ubi cum corpore cepisset lan- 
guescere pene totaliter amiserat appetitum. Medico autem 
magistro Johanne de Guidone querenti ab eo, si aliquem 
cibum appeteret, ait : Forsan allecia qualia parisius deferun- 
tur, comederem, si haberem, sed in istis partibus non haben- 


(1) Verbum derivatum a 9voxpacia, quod est idem ac intemperies. Cf. Du 
Cange, Glossarium. 

tur. Dum itaque medicus egressus esset ab ipso, occurrit qui- 
dam, qui onus piscium in animali de terracina detulerat, qui 
requisitus cujusmodi pisces deferret, sardas, inquit, defero. 
Putavit tamen medicus aliquos forte pisces alios in illis sibi 
occurrere quos illi deferret, si sibi fortasse placerent. Mirum 
negotium, novumque pro viro sancto apparuit miraculum. Ut 
enim in una cistella queritur, allecia recencia et non sardas 
invenit in eadem quamquam non dubium prout affirmabat 
venditor piscium, sardas ipse non allecias comparasset, que 
numquam in illis partibus contingit recencia reperire. Defe- 
runtur nova sancto viro allecia divinitus preparata, sed nec 
de illis gustare voluit altius admirans divine pietatis benefi- 
cium, sed divine tantum providencie se commisit secutus 
exemplum david qui desideratam aquam gustare noluit quam 
sibi trium fortium probitas divino miraculo procuravit. Mul- 
lis itaque circumquaque innotuit dictum prodigium qui et de 
predictis allecibus comederunt. Remansitque miraculum usque 
in presentem diem in tota illa regione vulgatum. 


XXXVIII. Qualiter finem vite sue previdit et predixit 
in monasterio fosse nove. 


Denique diebus aliquibus interjectis sanctus doctor parum- 
per convaluit et versus romam itinere quo ceperat pergere 
cepit, transiensque juxta monasterium fosse nove cisterciensis 
ordinis, invitatus ab abbate et monachis cum multo caritatis 
affectu, ut ibidem recreacionem reciperet usque ad perfectam 
corporis sanitatem, predictum monasterium est ingressus. 
Premissaque oratione coram altari in ecclesia cum (1) secun- 
dum claustrum intrasset, facta est manus domini super ipsum 
et tactus spiritu dei finem suum precognoscens jam proxi- 
mum imminere clara voce multis audientibus ad socium 
suum conversus in hec verba predixit : Fili raynalde hec 
requies mea in seculum seculi, hic habitabo quoniam elegi 
eam, quasi diceret hic fiet vite et vie mee terminus et post 
vite laborem in requiem duraturam in seculum seculi per- 


(1) Non constat utrum sit legendum : secundum an sanctum. 

transibo. Felix doctor qui suum de ergastulo corporis pre- 
scire meruit exitum, suum simul et eterne felicitatis ingressum 
prescius simul sue quietis ad vite principium et laboris ter- 
minum et occasum. Paratur igitur eidem locus honestus in 
camera abbatis ad corporis quietem et ceteris concomitantibus 
prout melius fieri potuit cum multo caritatis affectu, ubi cum 
sanctus doctor pluribus diebus gravatus infirmitate decumbe- 
ret, monachi cum tanta reverencia et humilitate ei servire 
ceperunt, ut eciam propriis humeris pro eodem ligna de silva 
deferrent. Erat enim yems; ipse vero doctor pius et humilis 
famulis dei compaciens dicebat : Unde hoc mihi ut servi dei 
serviant homini et onus tantum deferant, quo laborant? Cepit 
autem de die in diem languor corporis increscere. Nec sic 
sanctus doctor a doctrine fluentis se poterat continere. Roga- 
tus nempe ibidem ab aliquibus monachis qui capere pote- 
rant ut aliquid memoriale sciencie et doctrine sue eis in fine 
relinqueret, breviter ipsis exposuit salomonis cantica cantico- 
rum ut in canticum celestis glorie transiret studium ecclesias- 
tice discipline et bene congruit sancto doctori transituro de 
ergastulo corporis, qui celestis aule epithalamium de proximo 
cantaturus cum angelis in dilecti sponsi Xristi et ecclesie tha- 
lamum introductus advenit. 


XXXIX. Qualiter devote ac fideliter in extremis susceptis ecclesie 
sacramentis suamque doctrinam in manu sancte romane 
ecclesie derelinquens obdormivit in domino. 


Invalescente autem morbo et deficiente corporis virtute cum 
magna devocione petiit exhiberi sibi sacratissimum corpus 
Xristi. Quod cum reverenter fuisset ab abbate et monachis 
deportatum et ipse prostratus ad terram, debilis corpore, for- 
lis mente suo domino obviam occurrisset cum lacrimis et 
mira devocione orans, requisitus, ut moris est ecclesiastice dis- 
cipline, si crederet quod in illa hostia consecrata esset verus 
dei filius, qui exivit de utero virginis et pro nobis pependit 
in cruce et mortuus est et tercia die resurrexit, libera voce, 
attenta devocione cum lacrimis respondit : Si major sciencia 
quam fidei integritas et ineffabilis ejus veritas habet, in pre- 

senti exilio de hoc sacramento haberi posset, in illa respondeo 
quod vere credo et pro certo scio hunc esse verum deum et 
hominem eterni patris et virginis matris filium dominum 
jesum Xristum et sic puro corde credo et ore confiteor. Sic 
itaque devote et cum lacrimis accepit illud vivificum sacra- 
mentum. Fertur autem cum illud sumeret hec verba premi- 
sisse dicens : Sumo te precium redemptionis anime mee, via- 
ticum peregrinacionis mee, pro cujus amore studui, vigilavi 
et laboravi. Te predicavi, te docui, nichil unquam scienter: 
contra te dixi. Si quid autem de hoc sacramento et de aliis 
minus bene dixi aut scripsi, totum relinquo correclioni sancte 
romane ecclesie, in cujus obediencia nunc transeo ex hac vita. 
Sic devote sumpto vivifico sacramento, sequenti die extreme 
unclionis sacramentum dari sibi devote peciit et suscepit. Qui 
cum in tota unctione ad singulas formas verborum sana mente 
respondisset prescius sui felicis transitus junctis ad deum 
manibus spiritum suum creatori suo recommendans feliciter 
obdormivit in domino hora matutinali nonis martii, inchoante 
tunc dominice incarnacionis anno MCCLXXIIII vite autem sue 
anno XLIX terminante et anno quinquagesimo inchoante (1). 


XL. De solempnibus exequiis et sepultura sancti thome 
in monasterio fosse nove. 


Interfuerunt autem in ejus felici transitu plures fratres ordi- 
nis predicatorum de diversis conventibus, specialiter conven- 
tus gagetani et anagnie qui ad vivendum et visitandum pre- 
dictum doctorem convenerant ac eciam multi fratres ordinis 
minorum. Cumque predictus doctor multis signis et indiciis 
sanctitatis clarus obiisset, abbas et monachi predicti monas- 
terii cum ceteris religiosis ac nobilibus viris patrie circa cor- 
pus sancti doctoris sollempnes exequias honorifice celebrarunt. 
Affuerunt namque funeri et exequiis episcopus terracinensis 
dominus franciscus ordinis minorum cum ceteris religiosis 
superius memoratis, ac eciam multi nobiles de campania, 


(1) Non certo constat qualem vitae aetatem habuerit S. Thomas moriens. 
Hinc vel ipsi veteres biographi ancipites haerent, alii stantes pro anno 48, 
alii pro anno 5o. 

quorum quamplures attraxerat naturalis affectio parentelle, 
cum multos haberet in illis partibus consanguinitate conjunc- 
los. Nonnullos vero provocaverat fama sciencie et exempla 
sanctitatis ejus et vite. Celebrantur itaque sollempnes exequie 
sancti doctoris et occurrit neptis ejus nobilis domina francisca 
ad ostium ipsius monasterii, quia mulieri introire monaste- 
rium non licebat secundum ordinis instituta, deferturque 
funus illuc ad ejus instanciam ad videndum sibi ex gracia 
speciali. Ubi quantis lamentacionibus more patrie deploratum 
fuerit, cum ejulatu et clamore lugubri, vix ab aliquo posset 
credi cumque planctus et gemitus tam lugubris personaret 
mirum dictu, mulus cui sanctus doctor insederat, eadem hora 
fracto fune de stabulo exiliit et nullo ducente veniens et appro- 
pinquans ad feretrum, eoque viso ibidem sine alia infirmitate 
mortuus cecidit et deficit. Ut eciam in brutis animalibus deus 
ostenderet, quam magnum ecclesie lumen defecisset. Post hec 
autem delatum est corpus sacrum ad ecclesiam et ibi ante 
altare venerabiliter tumulatum et glebe terre traditum, quod 
totius mundicie fuerat alabastrum. 


XLI. De fideli testimonio fratris raynaldi de sanctitate 
ac virginitate sancti thome. 


Tunc fratrer raynaldus de piperno ordinis predicatorum 
surgens in medio predicavit et ad edificacionem astantium qui 
audire desiderabant, merita et preconia sancti doctoris et ad 
laudem ejusdem magistri sui de sanctitate vite ejus tale dedit 
testimonium veritati. Ego inquit istius sancti doctoris totius 
vite et consciencie testis sum, qui frequenter in vita sua et 
nunc in ultimo fine suo confessionem ejus generalem audivi, 
de quo testificor coram deo, quod ipsum semper ita purum 
inveni, sicut puerum quinque annorum, quod nunquam car- 
nis suae sensit contagium, nec habuit alicujus mortalis crimi- 
nis in voluntate consensum. Hic est frater raynaldus socius 
individuus sancti thome, qui in vita sibi sedule in omnibus 
ministravit et servivit ut magistro discipulus, ut patri filius, 
ut sancto devotus, circa quem oportebat eum gerere tamquam 
nutricis officium propter abstractionem ejus quasi continuam 

et frequentem ad celestia mentis raptum, ut sic abstractum ab 
exterioribus prevenire eciam ipsum oporteret de necessariis 
corporis alimentis et preparare ante ipsum quod sumeret, ne 
in hiis que nocerent error contingeret, si abstractus continue 
in sumendis erraret. 


XLII. De signis que in hora sui transitus 
visa sunt et ostensa. 


Non defuerunt autem in ejus transitu signa miranda et 
manifesta, que sancti doctoris indicarent exitum et eterne feli- 
citatis presignarent ingressum. In hora enim transitus sancti 
thome quidam monachus prefati monasterii orans in ecclesia 
paululum obdormivit. Et ecce vidit stellam splendidissimam 
supra monasterium cadere, duasque stellas alias de celo des- 
cendentes ejusdem fulgoris cum prima post paululum primam 
stellam quam prius viderat ad celestia sublevare. Post quam 
visionem monachus a sopore solutus audiens pulsari tabulam, 
signum obitus sancti doctoris qui in, hora predicte visionis 
obierat, intellexit quod illa visio demonstraret felicem transi- 
tum sancti thome, cujus anima tunc de corpore exiit quando 
prima stella cum aliis duabus in celum ascendit. 

Aliud quoque signum in ipso monasterio apparuit. Nam 
quedam stella ad modum comete tribus diebus ante sancti 
doctoris obitum supra monasterium visa fuit que eciam in die 
aliquando videbatur, que cum ignoraretur quid significaret, 
dum apparuit, ostendit prefati doctoris transitum, dum cessa- 
vit. Nam sancto doctore deficiente ipsa defecit. — Aliud eciam 
signum in conventu neapolitano apparuit fratri paulo de 
aquila magne probitatis et fame viro; in illa hora in qua sanc- 
tus doctor migravit a seculo in monasterio fosse nove vidit 
eum in visione ymaginaria predictum doctorem in scolis 
legentem neapoli coram multitudine scolarium et beatum 
paulum apostolum scolas intrantem cum multa societate sanc- 
torum. Cui cum thomas doctor de cathedra descendens vellet 
occurrere, paulus ait quod legeret et prosequeretur, quam 
inceperat lectionem. Quem sanctus thomas rogavit ut ei dice- 

ret an in epistolis suis verum habuisset intellectum. Cui apos- 
tolus respondit, quia habuerat intellectum, sicut potest quis 
vivens in corpore de illis habere. Et subdidit dicens : Volo ut 
mecum venias et ducam te ad locum ubi clariorem habebis de 
omnibus intellectum, videbaturque ipsum per capam extra 
scolas secum educere. Tunc predictus frater paulus cepit for- 
titer alta voce clamare dicens : Succurrite fratres, succurrite, 
quia frater thomas tollitur a nobis. Ad cujus clamorem exci- 
lati fratres interrogaverunt eum, quid clamans in visione 
vidisset. Quo referente seriem visionis hora notatur et inven- 
tum est postea hanc fuisse, qua doctor fuerat ex hac luce sub- 
tractus. Felix doctoris anima cui celestes cives obviant, ut ad 
celestia regna perducant, et quem habere meruit dum viveret 
instructorem, dum ex hac vita transiret habuit ad celestem 
gloriam conductorem. 


XLIII. — Qualiter fratri Alberto Theutonico fuit ejus 
transitus revelatus. 


Non est autem pretereundum silentio simile quod eodem 
die transitus sancti thome frater albertus theutonicus reveren- 
dus doctor et episcopus existens apud coloniam vidit. Hic 
enim in mensa discumbens presente priore conventus cum 
aliquibus fratribus cepit subito lacrimari. Priori vero causam 
lacrimarum querenti ille respondit : Frater thomas de aquino, 
filius meus in Xristo, qui fuit lumen ecclesie, ex hac luce 
, migravit. Tunc notatur dies a priore presente et repertum est 
postea sanctum doctorem thomam eadem die ex hac luce 
migrasse. 


XLIV. Qualiter in die sepulture ipsius 
supprior monasterii fosse nove fuit a cecitate oculorum 
sancti thome meritis liberatus. 


Antequam sacrum corpus ejus fuisset traditum sepulture, 
dominus Johannes de ferentino monachus et supprior monas- 
terii fosse nove paciens in oculis pene omnimodam cecitatem, 
emisso voto ad sanctum fecit se duci ad corpus ejus. Ad cujus 

pedes cum devocione et reverencia prostratus applicuit se 
funeri. Et ponens faciem suam super faciem illius oravit deum 
ut meritis sancti thome visus beneficium quo carebat, recipere 
mereretur. Qui statim perfecte illuminatus clamavit coram 
toto conventu ibidem presente : Benedictus Deus, quia meritis 
sancti thome visus est michi perfectissime restitutus et ita 
clare video sicut ante. Hic postmodum umbracicensis ecclesie 
episcopus factus fuit (1). 


XLV. De pio miraculo suavissimi odoris facto in prima transla- 
cione sacri corporis sancti thome. Et de integritate ejus 
in membris et vestibus divino munere conservatis (2). 


Post sepulturam sancti thome cogitantes abbas et monachi 
et timentes ne forsan in posterum corpus sancti doctoris ipsis 
invitis auferretur et transferretur a dicto monasterio, procuran- 
tibus fratribus sui ordinis per mandatum summi pontificis, 
presertim quod sub deposito ibidem fuerat commendatum et 
frater raynaldus socius ejus fecerat inde recipi publicum ins- 
trumentum et idem doctor mandaverat corpus suum ad fratres 
sui ordinis aput neapolim congruo tempore deportari, de nocte 
secretissime cum paucis arbitris transtulerunt ipsum de ecclesia 
ad capellam sancti stephani juxta claustrum ut sepulture ejus 
ignotis ceteris esset locus. De quo postmodum sanctus doctor 
in sompno apparens domno Jacobo de florentino priori 
monasterii ipsum graviter arguit et comminatus est ei, nisi 
ad priorem locum corpus suum reduceret, ubi qui ad sepul- 
crum ejus ex devocione venirent loco sepulture cognito non 
errarent (3). 

Timens itaque dictus prior divine ulcionis judicium si pre- 
teriret quod audierat in visione mandatum, volens quod 
nichilominus claustrales monachos hoc lateret ac ceptis pre- 
dicte capelle clavibus a domno blasio monacho de nocte cum 
paucis monachis et aliquibus oblatis monasterii seu donatis 
accessit ad capellam predictam in qua corpus sancti doctoris 


(1) Nomen ipsius desideratur tum apud Gams tum apud Eubel. 
(2) In Cod. Charleville habetur hic : In translacione lectio prima. 
(3) In Cod. Charleville hic habetur : Lectio II. 

Sicut premittitur translatum fuerat et humatum. Et aperto 
sepulcro tanta inde subito fragrantis odoris suavitas emanavit 
quod totam capellam, claustrumque ipsius monasterii, quod 
diffusum est, sic mira eadem suavitate replevit, ut non vide- 
retur patuisse defuncti corporis sepultura sed multorum aro- 
matum apotheca. Que de ipsius sancti corpore exiens prout 
ex sollicita curiosaque monachorum indagine corpus ipsum 
odorantium compertum est, mirifice fundebatur (1). 

Qui odor tantus fuit, quod ad ipsum nullo alio indicante 
tam predictus domnus blasius quam ceteri monachi convene- 
runt coram quibus manifestato sancti doctoris corpore viderunt 
ipsum integrum in omnibus membris, habitusque sui ordinis 
in capa, scapulari et tunica penitus incorruptum et ex odore 
odoriferi corporis redolentem cum tamen sancti doctoris cor- 
pus fuisset pingue et grossum ac magnum, locusque sepulture 
esset humidus et profundus ex quo debuisset eciam sine causa 
alia immutari, nisi divina virtute ex speciali privilegio et 
miraculo servaretur. Conveniens autem fuit ut corpus illud 
eciam examine nonnisi odorem suavissimum divina virtute 
redderet, de quo fetor mortalis criminis non exiisset (2). 

Videntes autem monachi tam evidens miraculum concepta 
nimirum ad ipsum majori devocione, coadunato conventu, 
priore dicti monasterii cum quibusdam ex monachis paramen- 
tis induto, corpus ipsum ad primum ejus tumulum processio- 
naliter et honorifice retulerunt. Cantaveruntque antiphonam : 
Iste sanctus digne in memoriam vertitur hominum, qui ad 
gaudium transiit angelorum. In sequenti vero mane missam 
sicut de uno confessore celebraverunt cantantes : Os justi 
meditabitur sapientiam. Tot autem testes fuerunt de hujus 
odoris mirabili fragrantia, quot monachos tunc habuit fossa 
nova. Fuit autem facta predicta translacio elapsis mensibus 
septem a transitu sancti thome, sicut in litera cannonizationis 
et in depositione testium, qui presentes fuerunt de tempore 
invenitur, quamvis de tempore translacionis predicte aliqui 
scripserunt quod facta fuerit septennio jam elapso. 


(1) In Cod. Charleville hic habetur superscriptio : Lectio III. 
(2) In Codice Charleville superscribitur : Lectio IV. 

XLVI. Qualiter divino nutu factum fuisse videtur 
ut sanctus thomas presentem vitam finiret et sepeliretur 
in monasterio fosse nove (1). 


Non vacat autem a divini consilii occulto misterio quod in 
predicto monasterio fosse nove alterius scilicet et magne reli- 
gionis sanctus doctor presentem vitam finierit, sepultumque 
fuerit corpus ejus ubi tot religiosorum fide dignum testimo- 
nium visis miraculis defuncti sancti corporis memoriam sus- 
citaret et, ipsi compellerentur signis miraculorum clamantibus 
sanctitatis ejus testes existere, qui cogitaverunt forsan, ne 
videretur quod claresceret miraculis, occultare quod verisimi- 
liter dubitabant, quod fratres sui ordinis ad habendum corpus 
ejus majorem conatum ostenderent, si de miraculis ab eis tes- 
timonium veritatis haberent (2). 

Quis enim de odore sacri corporis ejus fragrante totiens in 
apertura sepulchri fratribus sui ordinis facile credidisset, quod 
non fuisset humana sagacitate suppositus, qui fragrabat tam 
mirabili suavitate diffusus; nisi inter manus eciam occultare 
volencium odor ipsis mirantibus fuisset aliis manifestatus, 
qui divina fuerat virtute concessus. Iter quoque, quod ejus 
morte terminatur et finis quo ejus vita finitur manifeste osten- 
dit in quanta obediencie romane ecclesie vivens servierat et 
adhuc moriens serviebat 


(3) XLVII. De secundo miraculo odoris facto in secunda apertura 
sepulchri ejus. 


Elapso vero septennio post primam de qua facta est mencio, 
translacionem corporis sancti thome domnus petrus de castro 
montis sancti Johannis, tunc abbas monasterii (4), iterato fecit 
ipsum corpus exhumari et transferri in alium locum honora- 
biliorem, videlicet in sinistra parte altaris cum itur ad illud, 


(1) In Codice Charleville superscribitur : Lectio V. 
(2) In Codice Charleville superscribitur : Lectio VI. 
(3) In Codice Charleville hic superscribitur : Lectio septima. 


(4) De isto abbate Petro graves accusationes narrantur in aliquo docu- 
mento. (Archiv. Vat., Instrumenta miscellanea, n. 194.) 

in sepulchro lapideo marmoreo super terram. In cujus aper- 
iura sepulchri odor similis sicut in prima ejus translacione 
ex ipso corpore emanavit et tam corpus ipsum quam eciam 
vestimenta sua, capa videlicet, scapulare et tunica sicut prius 
reperta sunt odorifera, integra et illesa nisi quod modicum 
deerat de summitate pollicis dextre manus. Cantaveruntque 
missam sicut de uno confessore sicut fecerant in alia prima 
vice. Memoratusque itaque abbas qui primae translacioni 
monachus interfuit et secundam abbas fieri ipse fecit, tandem 
ipse vir grandevus coram judicibus inquirentibus de mandato 
summi pontificis de miraculis sancti thome testis juratus de 
predictis testimonium perhibuit veritati, sicut in ipsa inquisi- 
tione plenius continetur. 


XLVIII. De tertio miraculo odoris facto in tercia apertura 
tumuli sancti thome (1). 


Placuit deo ad ampliorem et certiorem demonstrandam ter- 
rigenis gloriam sancti sui terlio iterare miraculum de conser- 
vatione sacri corporis et odore. Quarto decimo itaque anno ab 
ejus felici transitu abbas predicti monasterii rogatus extitit a 
domina theodora comitissa sancti severini, sorore sancti 
thome, ut daret sibi pro reliquiis manum dextram fratris sui. 
Volens autem abbas satisfacere votis ejus annuit et accedens 
ad sepulchrum sancti doctoris elevato vix lapide ipsum aperiri 
fecit. Patefaclo autem sacri corporis precioso thesauro tantus 
odor inde emanavit, tamque mirabiliter se diffudit, quod 
omnes monachi ad videndum convenerunt (2). 

Inventum est autem corpus sacrum odoriferum et integrum 
in membris et pannis sui habitus sicut prius, excepta summi- 
tate nasi que videbatur paululum diminuta. Abbas igitur 
volens accipere manum dexteram sancli doctoris quam esti- 
mabat se posse evellere levi tractu, cum non posset, compul- 
sus est ferro eam a brachio detruncare, eandemque manum 
cum reverencia detulit ad predictam dominam, quam ipsa 


(1) In Cod. Charleville superscribitur : lectio octava, 
(2) In Cod. Charleville superscribitur : lectio nona. 

cum desiderio expectabat. Quam receptam cum devocione el 
lacrimis reponi fecit et diligencius conservari in capella castri 
sui sancti severini cum aliis reliquiis quas habebat. 


XLIX. De sanitate a tremore corporis et miraculo odoris 
ad tactum manus sancti doctoris. 


Addidit adhuc deus predictum miraculum de odore amplius 
iterare, ut ex manus sancti doctoris integritate et odoris repe- 
tita suavitate precedencia miracula diuturnitas temporis et tes- 
tis condicio certius confirmarent. Anno siquidem XLII ab 
obitu sancti thome abbas thomasius de massia canonicus 
salernitanus vir bone opinionis et fame cum in capella castri 
sancli severini salernitane diocesis, ubi tunc manus sancti 
doctoris custodiebatur, ipse reliquias quererit ad ponendum 
in quadam capella sancte crucis, quam edificari fecerat, osten- 
Bis sibi per capellanum predicti castri sancti severini multis 
sanctorum reliquiis eisque exhibita reverencia quam debebat, 
capellanus ultimo ait ei : Adhuc habeo alias preciosiores reli- 
quias, manum videlicet fratris thome de aquino integram, 
que mirandum divine virtutis monstrat prodigium eo quod 
post tanti temporis decursum integra conservatur. Qui ex 
indevocione despiciens et deridens ait : Iste frater thomas 
non est sanctus, sed fuit sicut unus de aliis fratribus bonus 
homo. Qui cum verba despectus finissel, nec deo gloriam nec 
sancto ejus debitam reverenciam reddidisset, incontinenti tre- 
mor magnus totius corporis et tumor capitis ipsum arripuit. 
Videbaturque sibi quod haberet caput grossum ad modum 
unius magne ciste et nimium ponderosum. In se autem rever- 
sus advertens hoc sibi ex tali contemptu non immerito acci- 
disse et penitens cum lacrimis confessus coram sacerdote pre- 
dicto veniam petiit de peccato, dictamque manum ostendi 
sibi peciit ut debitam. reverenciam sancto penilens redderet, 
quem despiciens contempsisset. Quam cum humiliter et reve- 
renter cum lacrimis adorasset, fuit a tremore corporis et infla- 
cione capitis subito penitus liberatus. Accedensque propius 
cum devocione osculatus est dictam manum. Quam cum 
oscularetur, sensit odorem maximum ex ea progredientem, 

qualem et quantum, ut asseruit, nunquam se meminit perci- 
pisse. Odor autem ille ex tactu sacre manus sibi et ejus capu- 
cio quod tenebat in collo multo tempore sic inhesit, quod ipse 
el capucium adeo redolebant, illis inter quos conversabatur 
quod pluribus interrogantibus odoriferum quid secum ferret 
compellebatur sepius seriem miraculi recitare. Et ex tunc ut 
asseruit tantam devocionem ad sanctum thomam et confiden- 
ciam concepit, quod quociens aliqua sibi temptatio adveniret 
vel periculum immineret, recommendans se meritis sancti 
thome et invocans nomen ejus se sensit ab impugnatione et 
periculo continuo liberatum. 


L. De integritate manus dextere sancti thome doctoris 
et de miraculis odoris. 


Cum autem predictum miraculum fuisset domino Thoma- 
sio de sancto severino comiti narsici, nepoti sancti thome, 
pluries ennarratum laudans et glorificans deum de miraculo 
et cogitans quod predicta manus sancti thome a fratribus 
predicatoribus reverencius servaretur, ipsam concessit priori 
et conventui fratrum predicatorum de salerno, ubi usque hodie 
integra custoditur excepto pollice qui fuit devocione alicujus 
inde subtractus. Est autem manus ipsa extensa cum pelle, 
carne, ossibus et unguibus licet exsiccata a suo tamen colore 
quasi triticeo non mutata. Ex quo evidenter ostenditur non 
esse sine divino miraculo conservata, ubi cum quidam frater 
. ordinis predicatorum devotus accessisset ad eam sperans quem 
ab aliis audierat sentire suavitatis odorem non sensit sicut 
speraverat illa vice. Iterum autem ad ipsam reverencius ado- 
randam cum majori devocione se preparans, cum eandem 
osculatus fuisset, sensit odorem mirabilem cui similem non 
recoluit se sensisse. Quod miraculum priori suo retulit et post- 
modum ad sancti gloriam pluribus ennarravit. Qui odor quia 
non sentitur ab omnibus qui ipsam adorant, nec quociens 
adoratur sed tunc cum deo placet et personarum devocio pro- 
meretur, caret omni suspicione, quod non sit odor ille humano 
ingenio procuratus, qui divina extitit virtute concessus nec 
ullius rei naturalis odor illi similis invenitur. 

LI. De excellentia glorie sancti thome fratri Alberto 
scire desideranti et oranti divinitus revelata. 


Vir religiosus et verax devotus ac plurimum litteratus frater 
albertus de brixia (1) sepius legendo et alias asserebat fratrem 
thomam esse sanctum sic dicens : Ego scio fratres quod frater 
thomas doctor magnus sanctus est in celo. De qua assercione 
landem a duobus (2) fratribus sciscitatus et cum adjuracione 
divini nominis familiarius obsecratus, ne nomen domini per 
quod fuerat adjuratus spernere videretur, ait illis : Karissimi 
filii et fratres in Xristo vos scitis quomodo doctrinam sancli 
thome legendo, docendo et scribendo in omnibus sum secutus. 
Admiratus autem sepius qualiter in tam parvo quo vixit tem- 
pore ad tantam sanctitatem vite et scienciam doctrine ac pro- 
funditatem scripturarum potuerit pervenire, deum et beatam 
mariam et beatum augustinum cum devocionis instancia fre- 
quencius exoravi ut ostenderetur michi et ejusdem sancti 
thome gloriam quam habebat. Quadam igitur vice ad oracio- 
nem me posui ante altare beate marie virginis hac de causa. 
Cumque diu attencius cum lacrimis exorassem, vigilanti michi 
in oracione apparuerunt due reverende persone cum splendore 
mirabili et ornatu. Quarum una in pontificali habitu et ornatu 
existens mitram portabat in capite, altera vero erat in- habitu 
fratris ordinis predicatorum coronam auream habens in capite 
intextam lapidibus preciosis, habebatque circa collum duas 
aureolas quasi lorques, unam argenteam et alteram auream. 
In pectore vero gestabat unum magnum lapidem preciosum 
qui splendore mirabili plures ex seipso emittens radios totam 
ecclesiam illustrabat. In cappa vero qua indutus erat, inserti 
erant per totum lapides preciosi. Tunica autem et scapulare 
, candore niveo splendescebat. Ego vero stupens et admirans ex 
visione tam mirabili, projeci me ad pedes eorum orans sup- 
pliciter ut indicarent michi qui essent qui tam mirabiles appa- 
rebant. Et tunc ille qui mitram gestabat in capite respondit : 


! 


(1) De isto Alberto de Brixia vide Quétif et Echard, Scriptores Ord. Praed., 
t. I, p. 536. 
(2) Codex Charleville : multis. 

Quid tu frater alberte sic admiraris? Scito quoniam exaudite 
sunt preces tue et ecce nunc manifesto tibi, quod ego sum 
augustinus doctor ecclesie, qui missus sum ad te, ut indica- 
rem tibi doctrinam et gloriam fratris thome de aquino, qui 
hic mecum est. Ipse est enim filius meus, qui doctrinam 
apostolicam ac meam in omnibus est secutus et ecclesiam de 
sua illuminavit doctrina; hoc autem designant lapides pre- 
ciosi et precipue lapis ille magnus quem gestat in pectore, qui 
designat intentionem rectam quam ad defensionem et declara- 
tionem fidei habuit. Lapides enim preciosi sunt libri multi et 
opera scripture sue que ipse composuit. Ipse vero thomas in 
gloria michi est equalis, nisi quod virginitatis aureola me 
precellit, et ego ipsum in pontificalis ordinis dignitate. Hec 
deposuit testis fidelis et verax juratus frater qui a predicto 
fratre alberto brixiensi audivit seriem visionis inquisicione de 
vita. et miraculis coram judicibus ad hoc a sede apostolica 
deputatis. 


LII. De canonizatione sancti thome. 


Sanctus Thomas de aquino ordinis predicatorum post sol- 
lertam inquisicionem factam auctoritate sedis apostolice ut 
est moris et juris de vita ejus et miraculis, veritate miraculo- 
rum comperta fuit per dominum Johannem papam XXII 
canonizatus et sanctorum confessorum cathalogo annotatus 
cum sollempnitate debita in hujusmodi consueta, celebratis 
missarum sollempniis per eumdem dominum pappam in 
majori ecclesia, assistentibus ibidem sacris indutis vestibus 
cardinalibus et prelatis apud avinionem ubi tunc pappa cum 
sua curia residebat XV? kalendas augusti anno verbi incarnati 
MCCCXXIII pontificatus sui anno septimo, a felici vero tran- 
situ sancti thome de hoc mundo quinquagesimo inchoante. 


LIII. De numero et nominibus librorum et tractatuum 
sancti thome doctoris. 


Donum autem sciencie et intelligéncie collatum divinitus 
sancto thome evidencius declaratur in multiplici ejus opere 

scripturarum. Qui ut scriba doctissimus de thesauro suo pro- 
tulit nova et vetera, de novo scilicet et veteri testamento et 
abscondita diversarum scienciarum produxit in lucem. Nume- 
rus autem librorum ac tractatuum ac operum ejus que ad dei 
laudem et fidei dilatacionerm erudicionemque studencium tam 
in philosophicis quam in divinis ipse conscripsit in sequen- 
tibus conscribuntur. Scripsit enim super quatuor libros sen- 
tenciarum scripta quatuor, primum videlicet et secundum, 
tercium et quartum, opus siquidem stilo disertum, intellectu 
profundum, intelligencie clarum et novis articulis dilatatum. 
Cumque post tres annos sui magisterii redisset in ytaliam 
tempore urbani pappe existens rome scripsit iterum scriptum 
super primum sentenciarum sicut testatur in cronica sua 
dominus frater. Ptholomaeus episcopus torsellanus (1) qui 
discipulus et auditor ejus fuit, asserens se vidisse illud in 
conventu luchano, quod nunc non invenitur, quia clam subla- 
tum fuisse creditur et ideo non fuit multiplicatum. Scripsit 
eciam summam tocius theologie, quam pluribus articulis 
ampliavit et aliter quam in scriptis suis prioribus secundum 
exigenciam materie miro ac convenienti ordine per questio- 
nes et articulos distinxit, subtilioribus racionibus ipsos deter- 
minans et declarans, quos sanctorum doctorum auctoritatibus 
roboravit. In quo opere cunctis theologiam scire desiderantibus 
sic utiliter laboravit quod viam sciendi, intelligendi et com- 
prehendendi facilem modum atque compendiosum prius 
ignotum invenit et tradidit, non absque infusione doni gracie 
specialis. Summam autem predictam in tres partes distinxit, 
videlicet in naturalem, moralem et sacramentalem. In quarum 
prima agit et definit de naturis rerum et primo de divinis, 
secundo autem de rebus creatis et intitulatur prima pars 
summe. Secunda autem parte moralem divisit in duo volu- 
mina ; in quorum primo agit et definit de virtutibus et viciis 
in communi et intitulatur prima secunde. |n secundo vero 
volumine agit et determinat descendendo ad materias virtu- 
tum et eciam viciorum in speciali et intitulatur secunda 


(1) Est Bartholomaeus de Lucca Ord. Praed. 1318 epis. Torcellan. in Italia 
superiori. (Eubel, p. 516, Hierarchia Cath.) 
Cf. Quétif et Echard, Scriptores Ord. Praed., t. I, p. 5á1 et seq. 

secunde respectu ejusdem materie. Est autem ornata philoso- 
phorum dictis et racionibus et sanctorum auctoritatibus robc- 
rata. Tertia autem pars summe et quartum volumen ejusdem, 
que ideo sacramentalis vocatur quod in ea agitur de sacra- 
mentis Xristi et ecclesie et de toto misterio incarnationis filii 
Dei. Et intitulatur ultima pars summe, quod finis est aliarum 
et ultimo facta fuit. In qua scribendi et vite sue finem fecit 
et morte preventus incompletam reliquit. Scripsit etiam librum 
qui intitulatur summa contra gentiles, quem quatuor libris 
distinxit. Est autem opus stilo disertum et racionum novitate 
et subtilitate profundum. In quo precipue opere cum ipsum 
scriberet frequenter inventus est a sensibus exterioribus sic 
abstractus ut videretur totaliter divinis intentus. Non autem 
absurdum alicui videatur quod prefatus doctor tam in scriptis 
suis quam etiam in summa sepius ubi convenit ad proposi- 
tum, utatur scienciis secularibus et humanis philosopho- 
rum et ethnicorum, cum ab eodem intellectu divino subjecta 
omnium scienciarum prodeant a quo divine sapiencie verita- 
tes emanant, cui omnes sciencie jure subserviunt ut- ancille. 
Scripsit eciam ad mandatum domini pape Urbani super 
quatuor evangelia opus insigne miro contextuum ordine ex 
dictia et auctoritatibus sanctorum, ex quibus sic uniuscujus- 
que evangelistarum quatuor continuavit hystoriam; quasi 
unius doctoris videatur esse lectura. Fertur quoque scripsisse 
exposicionem super evangelia dominicalia tocius anni, que 
vix aut rarissime reperitur. Item mandante sibi domino urbano 
papa dictavit et ordinavit totum officium ecclesiasticum de 
corpore Xristi, tam diurnum quam nocturnum quam eciam 
misse. Scripsit quoque postillam super evangelium johannis, 
maxime super quinque capitula proprio stilo, residuum vero 
dicitur reportasse, ipso legente, frater raynaldus socius ejus 
quod postmodum idem doctor correxit et approbavit. Scripsit 
eciam postillas super epistulam pauli ad romanos; item super 
epistulam ad corinthios, item super epistulam pauli ad hebreos 
usque ad undecimum capitulum. Ab inde vero sunt postille, 
ejus super sequentes epistulas pauli reportate per predictum 
socium suum post ipsum legentem quod idem doctor fertur 
postmodum correxisse. Scripsit eciam super ysaiam postillam 

que raro invenitur, in cujus passu quodam textus difficili 
post oraciones et lacrimas ejus sanctorum apostolorum petri 
et pauli, qui ipsum instruxerunt, habuit visionem. Scripsit 
quoque super Job ad litteram, quam nullus doctor litteraliter 
sic sicut ipse exponere attemptavit. Scripsit eciam super 
jheremiam et super trenos et super cantica canticorum. frater 
vero raynaldus socius ejus dicitur reportasse postillam super 
ires nocturnos psalterii, ipso legente, que incipit : in omni 
opere suo dedit confessionem sancto. Item idem frater raynal- 
dus reportavit super primum librum de anima, lecturam vero 
super matheum que defectiva est; frater petrus de andria dici- 
tur reportasse. Scripsit eciam idem doctor non parva volumina 
questionum de diversis materiis per diversos articulos distin- 
guens et prosequens et elucidans veritatem, que intitulantur 
questiones de veritate. Item questiones de potentia Dei. [tem 
questiones de anima. Item questiones de virtutibus. Item 
questiones de malo. Item questiones de spiritualibus creaturis. 
Item scripsit XI quodlibet disputata. Scripsit eciam super 
philosophiam aristotelis, super librum Jphisicorum, super 
metaphisicam, super tres libros de celo et mundo, super 
librum de generatione et corruptione, super duos libros 
metheororum, super secundum et tercium de anima. Super 
librum de sensu et sensato, super librum de memoria et remi- 
niscencia, super librum ethicorum, super quatuor libros poli- 
ticorum, super librum de causis, et proposiciones. Proc- 
culi (2), super librum primum et secundum posteriorum, 
super librum peri armenias. 


LIV. Sequitur de opusculis sancti thome doctoris 


Scripsit eciam sanctus Thomas doctor diversos tractatus et 
libellos ad instanciam diversarum personarum, quibus sicut 
ei mittebant dubia, dabat ipse de veritate responsa. Qui trac- 
tatus collecti in unius voluminis corpore ipsum efficiunt satis 
magnum. Et intitulantur communiter opuscula sancti thome. Et 


(1) De Petro de Andria vide Quetif et Echard, Scriptores Ord. Praed., 1, 
p. 532, et P. Innocenzo Taurisano, Miscellanea, p. 132 sqq. 
(2) Codex Charleville : Protuli. 

possunt coordinari in uno volumine ad beneplacitum ordinan- 
lis quia unus ab alio non dependit. Sunt autem numero cir- 
citer quadraginta paulo plus minusve, quorum nomina et 
principia in sequentibus subnectuntur, videlicet tractatus de 
principiis nature ad fratrem silvestrum qui incipit : quoniam 
quidam potest esse et licet non sit. Tractatus de natura materie, 
qui incipit : quoniam de principiis sermo habitus est. Trac- 
tatus de quatuor oppositis qui incipit : quoniam quatuor sunt 
opposiciones. Tractatus de principio individuacionis, qui inci- 
pit : quoniam due sunt potencie cognoscitive in homine. Trac- 
tatus de natura instantis seu de instantibus, qui incipit : quo- 
niam omnem duracionem concomitatur instans. Tractatus de 
verbo seu de natura verbi, qui incipit : Ad intellectum hujus 
nominis quod dicitur verbum. Tractatus de natura verbi intel- 
lectus qui incipit : Quoniam circa naturam verbi intellectus 
sine quo ymago trinitatis non invenitur in homine expressa. 
Tractatus de motibus corporis seu de actionibus et operationi- 
bus occultis nature ad quemdam militem ultramontanum qui 
incipit : quoniam in quibusdam naturalibus corporibus. Trac- 
tatus de motu cordis ad magistrum philippum de castro celi 
qui incipit : quoniam omne quod movetur. Tractatus de quid- 
ditate entium seu de ente et essentia ad fratres et socios qui 
incipit : quoniam parvus error in principio. Tractatus de 
demonstracione qui incipit : Ad habendam cognitionem. Trac- 
tatus de fallaciis ad quosdam nobiles artistas qui incipit : 
quia logica est rationalis sciencia. Tractatus de angelis seu de 
substantiis separatis ad fratrem raynaldum qui incipit : quia 
sacris angelorum sollempniis. Tractatus contra errorem 
averroistarum de unitate intellectus qui incipit : sicut omnes 
homines naturaliter scire desiderant. Tractatus de sortibus, 
utrum sortibus sit utendum ad dominum Jacobum.de burgos 
qui incipit : Postulavit a me vestra dilectio. Tractatus de 
indiciis astrorum utrum liceat eis uti ad fratrem raynaldum 
qui incipit : quod petisti ut tibi scriberem. Tractatus de regi- 
mine judeorum ad ducissam brabancie qui incipit : Excel- 
lencie vestre recepi litteras. Tractatus responsionum ad qua- 
draginta tres articulos ad magistrum ordinis qui incipit : 
Reverendo in Xristo patri. Tractatus, in quo continetur respon- 

sio ad multos articulos ad fratrem gerardum lectorum bisun- 
tinum qui incipit : karissimo sibi in Xristo. Tractatus in quo 
continetur responsio ad triginta sex articulos ad lectorem vene- 
tum qui incipit : Lectis litteris vestris inveni. Tractatus ad urba- 
num papam contra errores grecorum qui incipit : Libellum ab 
excellencia vestra michi exibitum. Tractatus de regimine princi- 
pum ad regem cipri qui incipit : Cogitanti michi quid offerem 
regie celsitudini dignum. Tractatus de propositionibus moda- 
libus qui incipit : Quod propositio modalis. Tractatus de eterni- 
tate mundi, utrum possit esse ab eterno qui incipit : Suppo- 
sito secundum fidem catholicam (r). Tractatus continens expo- 
sicionem salutationis angelice Ave gracia plena qui incipit : 
in salutatione ista continentur tria. Tractatus continens expo- 
sicionem oracionis dominice pater noster, qui incipit : inter 
alias oraciones dominica oracio principalior invenitur. Trac- 
tatus de articulis fidei et ecclesie sacramentis ad archiepisco- 
pum panormitanum qui incipit : postulavit a me vestra dilec- 
tio, ut de articulis fidei et ecclesie sacramentis. Tractatus in 
quo continetur brevis declaratio quorumdam articulorum 
fidei, quos impugnant greci et armeni et sarraceni ad canto- 
rem antiochenum qui incipit : beatus petrus apostolus. Trac- 
tatus continens exposicionem prime decretalis de summa tri- 
nitate firmiter credimus, qui incipit : salvator noster. Tracta- 
tus continens exposicionem secunde decretalis dampnamus 
et reprobamus qui incipit : quoniam quidam perfectionis 
ignari. Tractatus de forma absolucionis sacramentalis ad 
magistrum ordinis, qui incipit : perlecto libello. Tractatus de 
mixtione elementorum qualiter sunt in mixto ad magistrum 
philippum, qui incipit : dubium apud multos esse solet. Trac- 
tatus continens exposicionem super librum boetii de ebdoma- 
dibus qui incipit: precurre prior in domum tuam. Tractatus 
super librum boetii de trinitate, qui incipit : ab initio nati- 
vitatis mee investigabo. Tractatus continens exposicionem 
librorum dyonisii de divinis nominibus. Tractatus de perfec- 
tione christiane religionis propositum. Tractatus contra impu- 


(1) Tractatus continens expositionem simboli « Credo in Deum » qui 
incipit : Primum quod est necessarium Christiano. 
Istud opusculum omittitur a Codice Charleville. 

gnantes religionem videlicet contra guillermum de sancto 
amore et sequaces ejus qui incipit quoniam ecce inimici tui 
sonuerunt. Tractatus qui intitulatur compendium theologie 
ad fratrem rainaldum, qui incipit : eterni patris filius. Trac- 
tatus de preceptis quod lex amoris fuit homini necessaria. 
Tractatus de fato qui incipit : queritur de fato an sit. 


LV. Sequitur de miraculis patratis a deo meritis sancti thome 


Dominus sanctum suum mirificavit miraculis ac prodigiis 
magnis que relatione et assertione fide digna plurimorum 
comprobata sunt. Hec autem sunt miracula collecta per ordi- 
nem ex processu. 

r. De milite sanato a dolore et immobilitate brachii ad tumu- 
lum sancti lhome (x). 

Dominus petrus grassus de neapoli miles regis et consilia- 
rius per decem circiter menses (2) privatus extiterat virtute 
naturali et solito usu brachii sui dextri adeo quod nec de ipso 
brachio nec de manu poterat se juvare. Hic Romam vadens 
peregre, dum esset in via iter faciens prope monasterium 
fosse nove, occurrit ei memoria sancti thome de aquino. Et 
. tunc mente concepit spem et fiduciam sumpsit quod de pas- 
sione brachii sui possel ejus meritis liberari. Vovitque se in 
animo suo ad ejus sepulchrum accedere et accessit. Flexisque 
genibus in lerra ibidem oravit deum ut sancti thome meritis 
perciperet deperditi brachii sanitatem. Et extenso toto corpore 
suo super sepulchrum ejus mox sensit redditam sibi virtutem 
deperditam brachii supradicti. Convertensque se ad socios, 
qui secum erant, manifestavit illis factum sibi miraculum 
meritis sancti thome. 


2. De alio milite sanato a gravi dolore et humore oculorum ad 
tumulum sancli thome (3). 
Dominus Jacobus capuanus de neapoli miles cum haberet 


(1) Quaedam differentiae inveniuntur cum miraculo a Bollandistis N. 117 
enarrato. 

(2) Apud Bollandianos « per annum et amplius ». 

(3) Apud Bollandianos, quoad sensum, idem narratur n? i19. 

in oculis humorem sanguineum ex quo gravem dolorem 
paciebatur in ipsis pergens romam peregre cum alio milite 
superius memorato audita fama sanctitatis sancti Thome de 
aquino concepta devocione ad eum declinavit ad monasterium 
fosse nove et cum magna devocione ante sepulcrum ipsius 
sancti thome flexis genibus inclinans caput suum super sepul- 
crum ejus et oculis suis tangens ipsum oracionemque faciens 
ut deus meritis sancti thome liberaret eum ab egritudine ocu- 
lorum exsurgens inde statim fuit penitus liberatus. - 


3. De medico podagrico sanato ad tumulum sancti thome (x). 

Magister raynaldus medicus cirurgicus de castro sancti Lau- 
rentii de valle prope monasterium fosse nove per decem 
annos morbo podagre impotens extiterat, ita quod sine sus- 
tentacione baculorum sub ulnis seu brachiis suis aut admini- 
culo aliorum stare vel ambulare non poterat. Hic audita fama 
sancti thome cum esset in monasterio fosse nove cum magna 
devocione portari se fecit ad tumulum ejus et per aliquam 
moram prostratus jacens ibidem facta oracione sanus et inco- 
lumis ex toto inde surrexit et per se ipsum libere ambulavit, 
videntibus monachis qui aderant et eum noverant. Qui viso 
miraculo factoque classico .(2) campanarum congregati in 
choro Te deum laudamus sollempniter cantaverunt. 

4. De fraire converso liberato a gravi egritudine el illusione 
dyabolica ad tumulum sancli (home (3). 

Frater petrus francisci de Piperno monachus conversus 
monasterii fosse nove, antequan esset factus conversus sed 
serviret in dicto monasterio ex quadam illusione dyabolica 
cujusdam fantasmatis monstruosi gravem incurrit egritudinem. 
Apparuit enim sibi quidam quasi homo pilosus, qui videbatur 
sibi habere staturam seu figuram canis et faciem quasi homi- 
nis pilosam atque terribilem et ex eo exiebat magnus et abho- 
minabilis fetor. Ex quo fantasmate sic territus fuit tantusque 
timor eum invasit, quod omnem virtutem sui corporis perdi- 


(1) Istud miraculum narratur in primo Processu Inquisition... et habetur 
apud Bollandianos n* 13. 

(2) Classicum — pulsatio omnium campanarum campanalis. Cf. du Cange, 
Glossarium. 

(3) Narratur quoad sensum apud Bollandianos n* 73. 

dit nec loqui potuit usque in sequentem diem; manusque 
digiti ejus se contracti fuerunt quod extendere aliquatenus 
non valebat. Pedesque facti sunt ei insensibiles ita quod non 
poterat se movere. Sicque deportatus de monasterio ad domum 
matris sue apud pipernum in lecto jacens permansit octo 
diebus. Mater vero ejus pro salute filii sollicita et consulta ut 
eum commendaret sancto thome de aquino fecit eum repor- 
tari ad tumulum ejusdem sancti in monasterio fosse nove. Ubi 
positus super dictum tumulum stansque per aliquam horam 
modicam surrexit inde subito sanus factus et plenarie libera- 
ius ambulans et deum laudans et postea factus est monachus 
conversus dicti loci. 


5. De liberalo a morlis periculo ex gravi lussi volo emisso ad 
sanctum thomam doctorem (x). 

Magister Matheus johannis leonis de piperno oblatus monas- 
lerii fosse nove gravissima tussi sic vexatus fuit dum esset 
apud roccam siccam quod loquelam amiserat et se moriturum 
certissime tunc putabat. Hic intra se orans et sancti thome 
implorans suffragium vovit se visitatarum tumulum sancti 
lhome. Qui statim emisso voto fuit plenarie liberatus et votum 
quod promiserat adimplevit. 

6. De sanato a gravi febre el apostemate facto voto ad sanctum 
thomam (2). 

Frater Johannes dictus de solanis ex febre et apostemate sic 
graviter vexabatur, quod medici de salute et vita ejus penitus 
desperabant. Qui pro salute sua recuperanda sancto thome se 
devovit et facto voto fuit a predicta egritudine subito liberatus. 


7. De monacho converso sanalo a dolore brachii vehementi ad 
tumulum sancti thome (3). 

Frater Leonardus de piperno monachus conversus monaste- 
rii fosse nove cum dubitaret de miraculis sancti thome requi- 
situs ut ferraret duos mulos duorum fratrum predicatorum, 
qui illuc venerant pro inquirendis miraculis ejusdem sancti 
thome, de cujus cannonizatione tunc temporis tractabatur, 


(1) Latius hoc miraculum enarratur apud Bollandianos n? 98. 
(2) Apud Bollandianos n* 85. 
(3) Bollandiani habent : Sclavis. 

ferrare noluit. Erat enim faber ferrarius, sed mente concepit 
et in mente sua dixit : O quantum infestant nos et attediant 
isti fratres predicatores occasione istius fratris thome. Si fuit 
ita sanctus ut aiunt, faciat aliquod magnum miraculum ita 
videlicet quod isti fratres predicatores hinc recedant et hic 
amplius non moventur. Statimque. percussus est in brachio 
dextro tali ac tanto dolore, quod illud movere non poterat nec 
ponere ad os suum nec opus aliquod facere cum eodem. Sic- 
que permansit usque in sequentem diem. Recordatus vero 
quod male conceperat adversus sanctum et penitens de pec- 
cato, ivit ad tumulum sancti thome et appodiato brachio ad 
sepulcrum stans ibi per horam oransque et implorans sancti 
thome suffragium statim consequutus fuit dicti brachii sanita- 
tem, ferravitque postmodum cum magno gaudio dictos mulos. 


8. De monacho liberato a gravissimo dolore el aposlemate 
inleslinorum (1). 

Frater Johannes de adelasia sacerdos et monachus monas- 
terii fosse nove gravatus et vexatus extilit gravissimo quodam 
dolore apostematis intestinorum, unde mori ipse credebat et 
judicio sui medici naturaliter inde mori debebat. Hic corde 
compunctus cum tota mentis devotione et lacrimis invocavit 
suffragium sancti thome sibi fieri in salutem. Quo facto subito 
per quemdam vomitum et secessum emisit carnem et sangui- 
nem, fuitque ab ipso dolore et mortis periculo totaliter libe- 
ratus meritis sancti thome. 


9. De sanato ab immobililale dexlri brachii facto volo ad sanc- 
tum thomam doclorem ecclesie (2). 

Nicholaus de massimo pipernensis ex quadam percussione 
sibi facta ab inimicis sic graviter in dextro brachio extitit vul- 
neratus quod os ipsius brachii quod jungitur humero erat 
totaliter ab invicem separatum. Licet autem arte et cpere 
medicorum caro super ipsum os brachii esset solidata, tamen 
os remanebat divisum et disjunctum ab humero. Propter quod 
remansit brachium immobile, nec ex eo poterat aliquid ope- 


(1) Apud Bollandianos n* 84. 
(2) Apud Bollandianos n? 93. 

rari. Hic quodam sero devocione concepta ad sanctum thomam 
votum vovit, quod ejus tumulum visitaret et brachium cereum 
offerret, si salutem ipsius meritis obtineret. Facto autem 
mane sensit se totaliter liberatum, ita quod brachium movere 
potuit et operari sicut prius libere cum eodem; gaudensque 
ea que promiserat, adimplevit, videntibus monachis et dili- 
genter perscrutantibus rem gestam et palpantibus ipsum bra- 
chium curiose. 


10. De monacho liberalo a febre emisso volo ad sanclum (ho- 
mam (1). 

Frater Jacobus de freselone (2) sacerdos et monachus 
monasterii fosse nove dum ex quadam febre gravissime tor- 
queretur, devocione concepta devovit se sancto thome, pro- 
mittens se facturum votum seu ymaginem de cera ad ejus 
tumulum, et emisso voto fuit a predicta febre plenarie libe- 
ratus. 


11. De monacho sanalo a morbo podagre merilis sancli thome 
de aquino (3). 

Frater petrus de fundis sacerdos et monachus monasterii 
fosse nove tempore quo fiebat inquisitio de vita, conversatione 
et miraculis sancti thome, paciebatur in pede sinistro morbum 
podagre cum vehementi dolore, dolensque in corde suo quod 
non posset ire neapolim ad testificandum de miraculis sancti 
thome, cum ipse non reputaret se dignum posse suis meritis 
obtinere, rogavit fratrem Guillermum de thoco ut intercederet 
pro eodem ad sanctum thomam ut a morbo podagre suis 
meritis sanaretur, ut sanatus posset ire neapolim cum aliis ad 
testificandum de miraculis ejusdem sancti thome que viderat 
et audierat. Orante autem pro ipso dicto fratre sanctum tho- 
mam, statim fuit ab ipso morbo et dolore ejusdem sancti 
meritis plenarie liberatus, ita quod libere ambulavit nullum- 
que dolorem sensit et ivit neapolim ad testificandum cum 
aliis liber et sanus. 


(1) Apud Bollandianos n* 87. 
(1) Bollandiani habent : Feresalon. 
(3) In primo processn Inquisitionis n* 4o apud Boll. 

12. De puero paralilico sanato ad tumulum sancli thome. 

Jacobus romanus de piperno filium habuit puerum nomine 
nicholaum gravi paralisi in sinistro latere dissolutum. Quem 
paraliticum portavit ad monasterium fosse nove et cum devo- 
cione ipsum posuit super tumulum sancti thome implorans 
ejus auxilium ac suffragium pro salute filii obtinenda. Cum- 
que puer stetisset ibidem donec missa, que tunc cantabatur in 
ecclesia, esset completa, in fine misse pater filium suum sanum 
et incolumem gaudens inde levavit, ubi paulo ante tristis 
paraliticum collocavit videntibus et congaudentibus pluribus 
monachis qui adstabant. 


13. De magistro Maleo conlempnenle sancli (home reliquias 
punito et de ipso poenilenle sanato merilis sancti lhome (1). 

Matheus de macia canonicus salernitanus cum edificaret 
quamdam capellam in honorem sancte crucis et sollicite que- 
reret sanctorum reliquias quas posset ponere in eadam acces- 
sit ad capellam castri sancti severini salernitane dyocesis 
peciitque a dompno Matheo cappellano ejusdem capelle, ut 
sibi ostenderet sanctorum reliquias quas habebat. Qui ostensis 
sibi pluribus sanctorum reliquiis eas reverenter vidit. Postmo- 
dum vero dictus capellanus subjunxit se pretiosiores hic reli- 
quias (habere) manum videlicet sancti thome de acquino. 
Ipse vero derisive hoc recipiens ait, frater thomas non est 
sanctus, sed sicut quidam frater praedicator in ordine bonus 
homo. Et sic videre respuit dictam manum. In continenti vero 
arripuit eum quidam tremor corporis et tumor capitis ita quod 
videbatur ei, quod habeat caput ponderosum et grossum ad 
modum unius magne ciste. Deinde in se reversus dolens et 
penitens de hiis que dixerat et de incredulitate sua cum lacri- 
mis veniam peciit et predicto cappellano confessus fuit. Et 
sic cum devotione ad adorandum et osculandum manum 
sancti thome accessit. In cujus osculatione fuit a tremore cor- 
poris et tumore capitis subito liberatus et sanus effectus 
sensitque maximum odorem ex dicta manu progredientem et 
ex contactu ejusdem manus cum capucio quod tenebat in 


(1) Hoc miraculum omittitur in Cod. Charleville. 

collo, tam ipse quam ejus capucium adeo redolebant quod per 
longum tempus videbatur illis, inter quos conversabatur, 
quod ipse muscum aromaticum secum ferret. Et ex hoc opor- 
tebat eum predicta omnia et ipsum miraculum sepius tanti odo- 
ris causam interrogantibus recitare. Sensit quoque tantam 
consolacionem, tantamque confidenciam ex tunc habuit ad 
sanctum thomam, quod si aliquando temptaretur de peccato, 
recurrens ad eum et implorans ejus auxilium, statim peticio- 
nis sue salutarem consequebatur effectum. 


14. De sanalo a doloribus iliacis ad lumulum sancli lhome. 

Frater Landulphus de neapoli ordinis predicatorum qui fuit 
postmodum episcopus equensis et tandem archiepiscopus 
Acheruntinus (1) cum quadam vice vadens versus romanam 
provinciam, declinasset ad monasterium fosse nove, existens 
ibidem subito arripuerunt eum magni et gravi dolores iliaci 
propter quos prorupit in magnos clamores. Ad cujus clamores 
monachi concurrentes, compacientes eidem consuluerunt ut 
uteretur remedio, quo ipsi in suis infirmitatibus et doloribus 
utebantur et sepius curabantur videlicet ut corrigiam qua 
accintus erat, super sepulcrum sancti thome poneret et 
seipsum prosterneret super illud. Qui cum magna devocione 
concepta ad sanctum thomam quem in vita sua noverat et 
credebat esse magni meriti apud deum, ita fecit et statim sur- 
rexit perfecte sanatus nec ex tunc predictos dolores sensit, 
quos frequenter alias solitus erat pati, 


15. De muliere sanata ab inflacione gutturis merilis sancti thome 
doctoris. 

Margarita mulier de piperno ab annis puericie sue habebat 
guttur grossum et valde inflatum ex congregacione humorum. 
Ob quam deformitatem recusabat eam traducere Nicholaus qui 
eam subarraverat sponsus ejus. Hec cum matre sua nomine 
belicia auditis miraculis sancti thome cum magna devocione 
ad monasterium fosse nove accessit. Ubi ad portam dicti 


(1) Juxta Eubel « Hierarchia cath. medii aevi », iste Landulphus c. 
annum r:3oi fuit electus episcopus Aequensis (Yico Equense) suffr. Surren. 
et anno 1307 translatus ad archiepiscopatum Acheruntinum (Acerenza). 

monasterii, allato capite sancti thome per sacristam mona- 
chum ejusdem loci et apposito gutturi sic inflato et facta ora- 
cione et implorato suffragio sancti thome rediens inde mulier 
in regressu evomuit humores conglutinatos ad instar frustri 
carnis, fuitque subito ab predicta infirmitate et deformitate 
gutturis plenarie liberata meritis sancti thome. 


16. De muliere ydropica sanata ad tacium reliquiarum sancti 
thome. 

Stephania mulier de rocha sicca, habitatrix castri sompnini 
ydropica et toto corpore turgida veniens ad portam monasterii 
fosse nove rogavit ut portarentur ei reliquie sancti thome 
cujus meritis se credebat posse sanari. Et facta oracione ibi- 
dem et applicatis ad pectus infirme reliquiis recessit et in via 
recedendo fuit ab ipsa infirmitate plenarie liberata meritis 
sancti thome. 


17. De muliere paralitica sanata emisso volo ad sanctum tho- 
mam. 

Paupercula quedam mulier de carpeneto nomine maria de 
nicholao decennio paralitica fuerat, que tremens et repens venit 
ut potuit ad colligendum spicas in agris monasterii fosse 
nove. Quam videntes monachi compacientes eidem dixerunt 
ut sancto thome se commendaret et ejus meritis sanaretur. 
Que devocione concepta devovit se sancto thome promittens 
se deferre candelam accensam ad ejus tumulum. Que facto 
voto statim fuit ab omni infirmitate corporis totaliter libe- 
rata. 


18. De sanalo a gravi dolore coxe et inguinis merilis sancti 
thome. 

Nicholaus de leone de sompnino ex gravi coxe et inguinis 
dolore pegravatus emisso voto ad sanctum thomam quod ejus 
tumulum discalciatis pedibus cum lapide suspenso ad collum 
in crastinum visitaret, fuit confestim a dolore plenarie libera- 
tus et quod voverat adimplevit. 


19. De sanalo a dolore et febre emisso volo ad sanctum tho- 
mam. 


Jacobus filius petri de tibaudo de piperno cum pateretur 

dolorem vehementem in dextro brachio ac quartanam febrem, 
vovit sancto thome se iturum ad ejus tumulum et discalciatis 
pedibus et portaturum candelam accensam et quod faceret 
ibidem decantari missam ut ejus meritis curaretur. Qui facto 
voto statim fuit a dolore et febre pariter liberatus. 


20. De illuminato a cecitate oculorum ad tumulum sancli thome. 

Petrus balyva de piperno cecitatem incurabilem incurrerat 
oculorum nichilque videbat. Hic adductus ad sepulcrum sancti 
thome devote ibidem orans, ut visum recipere mereretur, sur- 
rexit inde plene illuminatus et recepto lumine gaudens sine 
quo tristis advenerat, rediit domum suam. 


21. De visu oculi prius perdito, recuperato facto volo ad sanc- 
tum lhomam. 

Nicholaus meleus de castro pascencii ex quadam percus- 
sione visum amiserat in altero oculorum. Qui transitum faciens 
prope monasterium fosse nove, recordatus fuit de miraculis 
que audiebat fieri meritis sancti thome. Et devovit se idem 
sancto orans cum devocione ut restitueret sibi visum. Et facto 
voto mox recuperavit visum et vidit ita clare sicut prius ante- 
quam fuisset in oculo vulneratus. 


22. De sanato ab inflatura gutturis ad taclum reliquiarum sancti 
thome. 

Jacobus marcellucii de piperno habens magnam inflaturam 
in gutture a nativitate sua venit cum devocione ad tumulum 
sancti thome ut salutis remedium inveniret. Cumque ad ejus 
devotam instantiam reliquie sancti thome fuissent per sacris- 
tam apposite gutturi patientis, ad contactum reliquiarum fuit 
ab illo incommodo plenarie liberatus. 


23. De nobili devoto ad sanctum thomam cui predixit liberatio- 
nem a perseculione imminenti. 

Vir quidam nobilis sancto thome devotus, cum esset in 
quadam gravi persecutione, rogavit sanctum thomam ut sibi 
assisteret et eum a persequentibus se liberaret. Et circa mane 
diei sanctus thomas apparuit ei in habitu in quo consueverat 
eum videre visibiliter dum vivebat, dicens ei : Ne timeas quia 
liberaberis et non prevalebunt adversum te adversarii tui. Post 

modicum itaque tempus fuit sicut sanctus predixerat sopita 
turbacio et quietata furia persequentis et ipse liberatus est in 
auxilio oportuno. 


24. De curato a duplici lerliana emisso volo ad sanclum thomam 
doclorem. 

Cesarius de dompno de neapoli dupplici terciana laborans, 
cum ex hoc esset debilissimus jam effectus et medicus ejus de 
ipso non modicum dubitaret ut deficeret, persuasus a religioso 
viro Guillermo de thoco seipsum sancto thome se devovit, 
promittens se ejus tumulum visitare si ab infirmitate illa suis 
meritis sanaretur. Et facto voto statim in ipso paroxismo duo- 
decime diei qui expectabatur gravissimus affuturus, reliquit 

eum febris. 


25. De fralre sanalo a gravi dolore in renibus faclo volo ad 
sanctum thomam doclorem. 

Frater martinus de apicio ordinis predicatorum in conventu 
sancli dominici apud neapolim per dies duodecim dolore 
renum sic graviler vexabatur quod nec incedere nec de lecto 
surgere poterat propter vehemenciam doloris. Hic assumpta 
fiducia et devocione concepta ad sanctum thomam, de quo 
audiverat tot miracula recitari, votum fecit quod si ejus meri- 
tis a predictis doloribus curaretur, deinceps in vesperis et in 
matutinis memoriam faceret de eodem. Qui emisso voto sta- 
lim consecutus est plenariam sanitatem. 


26. De fralre liberato a gravi dolore in collo ad reliquias sancti 
thome. 

Frater thomas de adversa dolorem vehementem paciebatur 
in collo usque ad brachia, ita quod caput suum hinc inde 
vertere non poterat nec reclinare in lecto ad dormiendum, sed 
oportebat ut sedendo et recumbendo quasi rectus dormiret per 
octo dies. Qui postquam tactus fuit in collo suo cum reliquiis 
sancti thome, sensit se alleviatum et sequenti mane plenarie 
liberatum. 


27. De quodam sanalo mirabililer bina vice volo emisso ad 
sanclum thomam. 
Magister matheus de viterbo capellanus domini archiepiscopi 

neapolitani qui unus fuit ex duobus qui portaverunt ad 
curiam apud avinionem inquisitionem factam de miraculis 
sancti thome, infirmabatur dupplici terciana in domo domini 
Jacobi de viterbo canonici neapolitani adeo graviter quod de 
morte ipsius sperabatur potius quam de vita. Prefatus vero 
Jacobus auditis miraculis sancti thome compaciens infirmanti 
votum emisit se visitaturum una cum predicto matheo tumu- 
lum sancti thome, si ejus meritis curaretur. Quo voto emisso 
adveniente die et hora accessionis future se sensit totaliter 
liberatum. Cumque predictus magister matheus post convales- 
cenciam dono dei adeptam de consilio medici inconsulte 
quandam medicinam accepisset que nullam evacuationem 
operaretur, quin pocius accidencia gravia generaret adeo quod 
ex hoc videbatur quasi agere in extremis, ipse penitens quod 
de sanitate dono dei accepta et adepta contentus non fuisset, 
ut debuerat, supradictum votum sequenti superaddito corro- 
borat et confirmat, sancti thome implorans auxilium ut eum 
liberaret a predicto mortifero accidenti. Et subito absque alte- 
rius medicine assumptione, cepit prima operari ita quod sta- 
tim alleviationem recepit et continuo totius corporis sanitatem. 


28. De illo qui numquam pisces comederat, quos penitus abhor- 
rebal, cui sapor piscium fuil concessus divinilus merilis sancli 
lhome doctoris. 

Predictus magister matheus de viterbo quinquagenario 
major ab infantia sua piscibus vesci non potuit, nec unquam 
usus fuerat, ymo sic natura ejus saporem et odorem piscium 
abhorrebat quod si aliquando importunis instanciis aliquorum 
comedere vel modicum attemptasset, rejicere per vomitum 
oportebat, aut febrem incurrebat. Cum autem venisset ad 
curiam apud avinionem deferens cum collega suo inquisitio- 
nem factam de miraculis sancti thome, adveniente tempore 
quadragesime, in principio quadragesime inchoantis rogavit 
ipse sanctum thomam ut piscium abhominationem repelleret 
ab eodem ut cum sodalibus illo tempore absque sui et ipso- 
rum gravi fastidio posset convivere. Et ecce sibi dormitanti 
in nocte sequenti videbatur mensa apponi et a quodam fratre 
in habitu predicatoris allatus et presentatus curialiter fuit sibi 

piscis dicendo : Magister mathee comede quod frater thomas 
mittit tibi hunc piscem et sicut iste sic alii deinceps sapient 
libi pisces. Tunc ut sibi videbatur, comedit sapide et avide 
dictum piscem. Evigilans autem deo gracias egit et sociis cum 
gaudio retulit, peticionem quam sancto thome fecerat et ora- 
cionem quam premiserat et seriem visionis. Hora itaque pran- 
dii veniente pisces coram eo deferuntur. Quos ita sapide cum 
aliis cepit comedere, sicut prius videbatur sibi in visione 
sapide comedisse. Consequenter etiam deinceps piscibus ves- 
cens a tremore quodam manuum liberatus fuit, quem come- 
dendo prius acrumina (1) frigida incurrisset. Hoc autem ipse in 
curia coram cardinalibus diligentius examinatus juratus depo- 
suit et probatum extitit assertione fide digna plurium qui 
ipsum noverant et cum ipso conversati fuerant annis multis 
et viderant ipsum pisces prius abhorrentem et posterius 
comedentem. Fuitque in consistorio recitatum et in curia 
divulgatum. 


Miracula que sequentur exlracla sunt de secunda inquisitione. 


29. De sanalo a gravi dolore el lesione corporis emisso voto ad 
sanclum thomam. 

Petrus boccaci de piperno ex casu quo cecidit de equo gra- 
viter fuit lesus in facie et in utroque latere. Et cum dolore 
nimio gravaretur, facto voto ad sanetum thomam, quod ejus 
tumulum visitaret et votum unum argenteum illuc ferret, sta- 
tim dormire cepit et postmodum a sompno excitatus invenit 
se penitus liberatum et quod voverat, adimplevit. 


3o. De curato (a) gulta aríhelica el dolore ad lumulum sancli 
lhome. 

Frater Nicolaus zappi de piperno conversus monasterii fosse 
nove antequam esset monachus infirmitatem artheticam in 
ambabus manibus multo tempore passus fuit, qua manus 
erant sibi quasi inutiles et dolorose. Hic post ingressum reli- 
gionis devocione concepta ad sanctum thomam devovit se 
eidem ut eum a dicta infirmitate et dolore suis merilis libe- 

rarel. Et accedens ad sepulcrum ejus flexis genibus super 
ipsum posuit ambas manus. Et post modicum spacium tem- 
poris cum orasset ibidem in continenti sanus et liber a dolore 
penitus exsurrexit. 


3r. De sanalo a gravi dolore brachii el spatule ad tumulum 
sancli thome. 

Frater Manuel de piperno conversus monasterii fosse nove 
cum gravem dolorem in brachio dextro et spatula pateretur, 
nec inveniret aliquod remedium medicine et brachium sus- 
pensum portaret a collo in panno lineo dependente per tres 
menses et amplius, accedens ad tumulum se posuit super 
ipsum implorans sancti suffragium et disponens in animo suo 
quod annis singulis in die festi sui daret viginti solidos pro 
pictantia conventui, si eum suis meritis liberaret. Statimque 
obdormivit ibidem et excitatus invenit brachium extractum 
de lintheo quo suspensum ad collum portabat totaliter esse 
sanum. Nec ex tunc dolorem sensit in brachio nec in spatula 
meritis sancti thome. 


32. De muliere sanala a febre facto volo ad sanclum (homam. 

Gemma mulier de piperno cum a gravi febre per mensem 
afflicta fuisset ad consilium germani sui viri religiosi, mona- 
chi monasterii fosse nove, facto voto sancto thome, quod si 
eam liberaret, ejus tumulum cum voto argenteo visitaret, sta- 
tim fuit a febre penitus liberata. 


33. De sanalo a dolore in renibus ad lumulum sancli thome. 

Leonardus, filius raymundi sarraceni de piperno, tantum 
dolorem paciebatur in renibus quod vix poterat se movere 
nec incedere recte. Qui accedens ad tumulum sancti thome et 
se ponens supra ipsum et sancli implorans suffragium pro sua 
liberatione voto emisso quod redirel ilerum cum candela, sta- 
tim liberatum se sensit. Et rectus surgens, incolumis ad do- 
mum suam rediit el sanatus. 


34. De corruenle conservato a periculo merilis sancti thome. 
Bartholomeus leonardi de piperno casu corruens de quodam 
loco valde eminenti, dum rueret clamans ait : Beate thoma 

de aquino adjuva me. Sicque rectus ad terram pervenit et sta- 
tim inde venit ad tumulum sancti thome ubi flexis genibus 
gracias agens sibi, sine omni dolore inde surrexit et cum quo- 
dam coetaneo suo petro nomine invitato si vellet secum cur- 
rere, currens precucurrit cicius petro. 


35. De curato a febre continua volo emisso ad sanctum tho- 
mam de aquino. 

Frater Marchus theobaldi de piperno monachus conversus 
monasterii fosse nove gravi febre continua laborans per decem 
dies, sancti thome implorans suffragium votum vovit quod 
missam in ejus honorem faceret celebrari et voto emisso 
obdormiens post sompnum invenit se sic a febre sanatum 
quod a domo in qua infirmus jacebat exiens per monasterium 
libere ambulavit. 


36. De muliere sanata a lumore gulluris volo emisso ad. sanc- 
tum thomam. 

Jacoba valdebruni de sompnino tumorem grandem et gros- 
sum ad quantitatem duorum pugnorum hominis paciebatur 
in gutture, ila quod vix respirare poterat, nec eciam intelli- 
gibiliter loqui. Que dum pergeret pipernum ad cirurgicum ut 
incideretur in eo, constituta in itinere viso campanili monas- 
terii fosse nove devocione concepta ad sanctum thomam se 
devovit eidem rogans eum ut absque incisionis periculo per- 
ciperet sanitatem veniensque ad cirurgicum ostendit illi tumo- 
rem gutturis, quo viso deliberavit cirurgicus, tumorem ipsum 
cum ferro in crastino aperire. In crastino autem, quo debebat 
incidi nullum vel quasi modicum tumorem habuit in gutture, 
videns cirurgicus eam esse sanalam noluit eam nec oportuit 
incidere aut contingere ferro. Sicque ad domum propriam 
sanata meritis sancti thome cum gaudio est reversa. 


37. De puella sanala a gravi dolore et clamore merilis sancli 
thome de aquino doclore. 

Maria puella septem annorum filia landulphi de castro 
sompnini dolore quodam superveniente sic graviter torque- 
batur quod se in modum serpentis contorquens quasi persona 
demoniaca vociferabat. Quam soffia mater ejus sancto thome 

recommendavit promittens quod post liberationem ejus duce- 
ret eam ad suum tumulum et candelam offerret ibidem. Facto 
voto statim puella meliorata est et sequenti mane sana perfecte 
surrexit et cum aliis puellis solaciando (1) perrexit. 


38. De liberato a gravi dolore oculorun volo emisso ad sanclum 
lhomam. 

Bartholomeus boni hominis de sompnino gravi dolore et 
ardore in oculis defluente humore ad oculos sic affligebatur 
quod quasi nichil videbat nec poterat laborare et vix sine 
ductore mensibus quasi duobus. Qui sancto thome se recom- 
mendans votum vovit se nudis pedibus visitaturum cum can- 
dela accensa ejus tumulum et voto emisso in crastinum a dicto 
morbo invenit se integre liberatum. 


39. De sanato a ruplura el inflalura inguinis merilis sancti 
lhome. 

Amatus bruni de castro sompnini per sex annos et amplius 
in inguine passus est rupturam et inflaturam ex decensu in- 
testinorum, unde cogebatur portare lumbare nec medicamen- 
tis curari potuerat. Qui concepta devotione ad sanctum tho- 
mam devovit se eidem promittens si eum ab infirmitate illa 
liberaret, supra sepulcrum ejus se lumbare argenteum oblatu- 
rum. Post votum itaque emissum, infra quindecim dies fuit 
a dicta inflatura et ruptura totaliter liberatus. 


4o. De puero sanalo a febre continua el morlis periculo meritis 
sancli thome. 

Leo puer trium annorum filius crescentii novelli de castro 
sompnini ex febre continua cum vehementi dolore graviter 
infirmus decumbens et laborans in extremis emisso voto per 
aviam ejus ad sanctum thomam ut filium a mortis periculo 
suis meritis liberaret, continuo liberatus est et cum ceteris pue- 
ris, fratribus suis ibidem cepit ludere et libere ambulare. 


A1. De sanalo a duplici infirmilate pedis el tibiarum meritis 
sancli thome. 
Bartholomeus theobaldi de castro sompnini ab infirmitate 

gulte quam paciebatur in tibiis et pedibus una vice, et altera 
vice ab gravi infirmitate articuli seu digiti pedis sui, quam 
ex percussura incurrerat, et a quibus curari non poterat reme- 
diis medicine, facto voto ad sanctum thomam fuit ejus me- 
ritis ab utroque incommodo totaliter liberatus et pristinis 
viribus restitutus. 


42. De sanalo a gravi invaliludine manus merilis sancti thome. 

Nicolaus infancelli de castro sompnini a quodem gravi 
apostemate quod habebat in manu sinistra inter brachium et 
ipsam manum propter quod per annum nichil poterat operari, 
emisso voto ad sanctum thomam post recommendacionem 
sui eidem sancto factam ibidem humiliter se prosternens et 
obdormiens sanus inde surrexit et cum manu operari potuit 
sicut prius. 


43. De liberato a gravi dolore brachii et dextri humeri meritis 
sancli thome. 

Frater Waldebrunus conversus monasterii fosse nove a 
quodam dolore gravi in brachio et spatula dextra quo sic 
gravatus extitit multis mensibus quod de brachio et manu non 
poterat se juvare nec operari nec super latus dextrum dormire, 
quadam nocle emisso voto ad sanctum thomam, quod si eum 
liberaret, votum unum argenteum ad ejus tumulum offerret, 
obdormivit. Et de mane consurgens invenit se a dicta infir-. 
mitate totaliter liberatum. 


44. De sanalo a dolore et debililale libiarum el genuum ad 
lumulum sancli thome. 

Magister jacobus de piperno oblatus monasterii fosse nove 
a dolore grandi quem paciebatur in tibiis et genibus, ita quod 
sine duobus baculis ire non poterat per septem ebdomadas, 
veniens ad tumulum sancti thome cum devocione et lacrimis 
ejus auxilium imploravit. Arripiens autem pallium quod erat 
supra sepulcrum cum ipso tetigit et involvit tibias et genua 
sua surrexitque inde in continenti et a debilitate et dolore 
sancti thome meritis liberatus, et ex tunc sine baculis libere 
ambulavit. 

recommendavit promittens quod post liberationem ejus duce- 
ret eam ad suum tumulum et candelam offerret ibidem. Facto 
voto statim puella meliorata est et sequenti mane sana perfecte 
surrexit et cum aliis puellis solaciando (1) perrexit. 


38. De liberato a gravi dolore oculorun volo emisso ad sanclum 
lhomam. 

Bartholomeus boni hominis de sompnino gravi dolore et 
ardore in oculis defluente humore ad oculos sic affligebatur 
quod quasi nichil videbat nec poterat laborare et vix sine 
ductore mensibus quasi duobus. Qui sancto thome se recom- 
mendans votum vovit se nudis pedibus visitaturum cum can- 
dela accensa ejus tumulum et voto emisso in crastinum a dicto 
morbo invenit se integre liberatum. 


39. De sanalo a ruplura el inflalura inguinis merilis sancti 
lhome. 

Amatus bruni de castro sompnini per sex annos et amplius 
in inguine passus est rupturam et inflaturam ex decensu in- 
testinorum, unde cogebatur portare lumbare nec medicamen- 
tis curari potuerat. Qui concepta devotione ad sanctum tho- 
mam devovit se eidem promiltens si eum ab infirmitate illa 
liberaret, supra sepulcrum ejus se lumbare argenteum oblatu- 
rum. Post votum itaque emissum, infra quindecim dies fuit 
a dicta inflatura et ruptura totaliter liberatus. 


4o. De puero sanalo a febre conlinua el morlis periculo meritis 
sancli thome. 

Leo puer trium annorum filius crescentii novelli de castro 
sompnini ex febre continua cum vehementi dolore graviter 
infirmus decumbens et laborans in extremis emisso voto per 
aviam ejus ad sanctum thomam ut filium a mortis periculo 
suis meritis liberaret, continuo liberatus est et cum ceteris pue- 
ris, fratribus suis ibidem cepit ludere et libere ambulare. 


A1. De sanalo a duplici infirmilale pedis et libiarum merilis 
sancli thome. 
Bartholomeus theobaldi de castro sompnini ab infirmitate 

predicto digito dextre manus sue supervenit eidem. Timensque 
vehementer iram dei et sancti thome deliberavit indilate 
venire. Implorans ejus auxilium ut venire posset et dolor digiti 
cessaret. Quo facto in continenti quievit dolor digiti et sublato 
impedimento pedum ambulare et equitare potuit et ad dictos 
inquisitores eadem die libere pervenit perhibiturus de mira- 
culis testimonium veritati. 


49. De liberato a tremore manuum et libiarum et a febre merilis 
sancli thome. 

Bartholomeus petri de sermineto per quatuor annos conti- 
nuos tremorem manuum et tibiarum passus fuerat. Hic ad 
sanctum thomam devote devocione concepta recommendavit 
se eidem ut suis meritis a predicto tremore et a febre super- 
veniente quam tunc paciebatur, eum liberaret. Et nocte sequenti 
cum se sopori dedisset, vidit unum in habitu fratris predica- 
toris statura procerum et venustum venientem ad se qui eum 
manu tangebat per pectus et membra. Et in continenti exper- 
gefactus a sompno, invenit se tam a predicto tremore quam a 
febre penitus liberatum. 


bo. De sanato a gravi dolore epatis meritis sancti lhome. 

Petrus caprarii de sermineto audiens sibi recitari miraculum 
et beneficium sanitatis collatum bartholomeo petri supra 
memorato : meritis et suffragio sancti thome devocione 
recommendavit se eidem sancto thome ut eum ab infirmitate 
gravi quam per duos menses et amplius passus erat et pacie- 
batur ex epate adeo quod colorem croceum habens cibi et. 
potus perdiderat appetitum. Et factus sibimetipsi gravis et pon- 
derosus in membris suis languens jacebat in lecto. Et facta 
recommendacione el implorato suffragio sancti thome hora 
vesperarum, eodem sero post vesperas cum vellet ingredi lec- 
tum se sensit ab infirmitate predicta penitus liberatum. 


51. De muliere sanata a tussi cum febre merilis sancli thome. 
Maria egidii de sermineto per annum passa est tussim sic- 
cam cum febre ex quibus medicus judicabat eam esse moritu- 
ram. Hec audita fama miraculorum beati thome recommen- 
davit se eidem ut eam a predictis tussi et febre suis meritis 

liberaret. Et statim post recommendacionem fuit a predictis 
incommodis penitus liberata. 


52. De muliere sanata a gravibus doloribus capitis meritis sancti 
lhome. 

Rosa uxor jacobi belini notarii de terracina per annos cir- 
citer decem et novem passa est quemdam dolorem in capite 
ex parte dextera, unde vicissim per dies interpollatos graviter 
affligebatur nec aliquo medicorum remedio poterat liberari. 
Hec auditis miraculis sancti thome eidem pro liberacione sua 
suis meritis obtinenda se devote recommendavit et extitit a 
predictis doloribus penitus liberata. 


53. De puero sanalo a morbo caduco merilis sancli lhome doc- 
troris. 

Stephanus filius guidonis puer passus fuerat morbum cadu- 
cum per annum cum dimidio et amplius in revolucione lune 
interdum semel, interdum bis aliquando ter et aliquociens 
sex vicibus. Pater vero pueri condolens et de obitu ejus timens 
recommendavit eum sancto thome et portavit eum ad sepul- 
chrum ejus et posuit supra ipsum implorans sancti. thome 
suffragium pro salute pueri et ex tunc ipse puer fuit a predicto 
morbo penitus liberatus. 


54. De puero sanato a gravi infirmilate ez qua morlis pericu- 
lum imminebat. 

Jacobus salatini dum esset etatis unius anni paciebatur infir- 
mitatem ita quod coste partis anterioris ejus videbantur con- 
jungi cum lumbis seu renibus, unde vix poterat respirare et 
mori ex hoc verisimiliter credebatur judicio medicorum. Cui 
mater ejus gemma nomine materno affectu compaciens pre- 
monita a quadam domina muliere devota flexis genibus 
recommendavit devote puerum sancto thome promittens quod 
ipsum mitteret ad ejus tumulum et offerret oblationem pro 
eo. Qua recommendacione facta in continenti sanatus est puer 
et.sanus effectus est vir in tempore succedente. 


55. De puella sanata a febre continua meritis sancli thome. 
Sibilla puella etatis quinque annorum filia petri de piperno 

febrem continuam per dies quindecim passa fuit. Et dum ex 
ipsa febre mori crederetur et quasi in extremis laboraret, 
gemma mater dicte sibille recommendavit eam sancto thome 
ut ab infirmitate illa ipsam suis meritis liberaret. Qua recom- 
mendatione facta in continenti sanata est puella. 


56. De sanato a quartana merilis sancli thome. 

Matheus de voria de piperno febrem quartanam paciens, 
dum a predicta febre graviter vexaretur juxta consilium sibi 
datum recommendavit se devote beate marie de rippa et beato 
thome de aquino promittens quod si liberaretur a quartana 
flexis genibus ab introitu fosse nove accederet usque ad tumu- 
lum sancti thome et ipsum tumulum cingeret cum folio 
argenteo. Qui emisso predicto voto dormire cepit et videbatur 
sibi quod staret juxta ecclesiam beate marie de rippa et vide- 
bat quemdam in habitu predicatoris cum baculo in via venien- 
tem de fossa nova ad ecclesiam supradictam, ad quam cum 
pervenisset egressa est beata virgo obvia sibi dicens : Thoma 
quo vadis? Et ille respondit : vado juvare quemdem pauperem 
qui me non desinuit'invocare. Et visum est eidem matheo 
quod sanctus thomas ad eum accedens discooperiret ipsum et 
in continenti expergefactus de lecto descendit et ex tunc nun- 
quam habuit dictam febrem et invenit se perfecte sanatum. 


57. De puero sanato a ruptura inguinis merilis sancti lhome 
doctoris. 

Johannes garini puer septem annorum a nativitate sua tes- 
ticulum dextrum habuit alio grossiorem. Crevitque grossitudo 
ita, quod ruptus in inguine fuit, descendentibus inferius 
intestinis, éx quo lumbari indigebat nec curari polerat sine 
incisione judicio medicorum. Cui condolens et compaciens 
avia sua maria symeonis de piperno audita fama miraculorum 
sancti thome concepta fiducia docuit puerum beati thome suf- 
fragium implorare et promittere ut si eum sine incisione ali- 
qua curare dignaretur, ad tumulum ejus pergeret cum. voto 
imaginis sue argenteo. Et emisso voto puer melioratus extitit 
ibidem et absque incisione totaliter est curatus. 


58. De sanato a morbo squinanlie merilis sancli thome. 
Petrus cognomine letus de piperno notarius gravi superve- 

niente sibi subito squinancie morbo loquelam perdidit ita 
quod prorsus loqui nec linguam ducere potuit per tres dies, 
nec medicorum remediis pluribus eidem adhibitis juvabatur 
et de ipso medici desperabant. Qui concepta devocione ad 
sanctum thomam cum loqui non posset manu propria scripsit 
ut deferretur ad tumulum sancti thome sperans meritis ejus 
cicius liberari scriptumque tradidit petro genero suo. Sed uxor 
ipsius infirmantis obstitit ne deferretur pro eo quod mulieres 
non permittuntur ingredi monasterium fosse nove. Quod ipse 
perpendens intra seipsum votum vovit sancto thome ejus suf- 
fragium implorando et ex tunc incepit linguam ducere et per- 
fecle curatus est ipso die. 


59. De muliere sanata a gravi dolore humeri et brachii. 

Mulier quedam nomine schimana endebrandini de piperno 
passa fuit per quadriennium vel circa continuum dolorem in 
spatula dextra et in brachio et in digito ita quod filare non 
poterat cum eodem. Hec in festo sancti martini veniens ad 
monasterium fosse nove beato thome se recommandans votum 
vovit, ut si eam a predicto dolore liberaret votum argenteum 
offerret. Que voto emisso ex tunc dolorem predictum non sen- 
sit sed sana permansit. 


60. De sanato a febre colidiana cum aliis gravibus accidenti- 
bus meritis sancli thome. 

Nicholaus grassone de castro sermineti per septem septima- 
nas et ultra paciens febrem cotidianam et malum epatis et 
Stomachi et splenis cum dolore capitis. Auditis miraculis 
sancti thome devovit se eidem sancto et sequenli mane inve- 
nit se a predictis omnibus incommodis liberatum. 


61. De sanalo a gravi tumore faciei et gulluris et miraculo 
lingue merilis sancti thome. 

Frater petrus crescentii conversus monasterii fosse nove a 
quodam tumore magno seu inflatura in facie et gutture que 
sibi supervenerant in tantum gravabatur quod loqui non pote- 
rat. Hic in tanta afflictione constitutus consilio cujusdam 
devoti persuasus devocione concepta ad sanctum thomam 
cum loqui non posset, in corde suo recommendavit se eidem 

sancto humiliter et devote. Sicque eadem die obdormiens circa 
nonam et evigilans hora vesperarum se sanum invenit et loqui 
potuit et pro majori parte tumor ille detumuit et tunc fuit 
sanus. 


62. De sanato a linnitu el surdilale aurium meritis sancli thome. 

Nicholaus picardi de terracina temptus a gravi ac vehementi 
tinnitu aurium ita quod loquentes etiam alta voce vix audire 
poterat recommendacione facta per ipsum ad sanctum thomam 
de mane surgens invenit se omnino sanatum et audientem 
libere sicut prius. 


63. De sanata a gravi surditale aurium merilis sancli (home. 

Theodora maniconensis uxor Johannis limate de castro 
sompnini per quatuor menses gravem surditatem passa adeo 
quod clamantes alta voce aut filium suum vagientem audire 
non poterat facto voto ad sanctum thomam ut eam suis meri- 
tis liberaret sequenti mane invenit sea predicta surdidate sana- 
tam et audientem sicut prius. 


64. De muliere sanata a doloribus tolius corporis factio voto ad 
sanclum lhomam. 

Johanna cognomine christiana dum per octo dies dolores 
vehementes in toto corpore pateretur persuasa a sorore sua 
voto emisso ad sanctum thormam in crastinum fuit a predic- 
tis doloribus penitus liberata. 


65. De puero sanalo a gravi lumore et rubedine in coslis et 
crure merilis sancli lhome. 

Petrus filius domine romite de piperno puer quatuor anno- 
rum paciebatur tumorem et rubedinem in costis et crure usque 
ad pedem ita quod tangi ibidem non poterat sine lesione pueri 
et tremore, nec puer poterat se movere per mensem et absque 
incisione liberari non poterat judicio medicorum. Timebatur 
insuper eorumdem judicio quod si incideretur puer esset per- 
petuo impeditus. Mater vero compaciens filio recommendavit 
eum sancto thome ut ejus meritis absque incisione sanaretur. 
Portatusque fuit puer ad tumulum sancti thome et positus 
supra ipsum tumulum, post aliquantulam moram per seipsum 
inde surrexit sanus effectus et plenarie liberatus. 

66. De muliere sanata ab infirmitate el dolore brachii dextri ad 
reliquias sancti thome doctoris. 

Domina lea, anasola, passa fuit per annum cum dimidio 
infirmitatem et dolorem in spatula et brachio dextro, ita quod 
ex eo non polerat se juvare. Et cum quadam die audivisset 
quod alique reliquie beati thome asportate erant ad ecclesiam 
beate marie de piperno, ivit illuc ad videndum ipsas reliquias 
et, recommendans se beato thome, posuit brachium super 
capsulam in qua dicebantur esse reliquie reverenter et statim 
sanata est, cepitque operari et uti brachio sicut prius. 


67. De sanata a gravi morbo gutturis meritis sancti thome. 

Adelasia filia gemme rubee de piperno gravem et mortalem 
morbum squinancie in gutture diebus multis passa fuit unde 
nichil poterat transglutire. Que persuasa a matre recommen- 
davit se devote sancto thome fuitque perducta ad monasterium 
fosse nove, ubi ad tactum capsule reliquiarum sancti thome 
in gutture dicta puella sanata rediit pipernum libere comedens 
sicut prius. 


68. De muliere sanala a febre continua et mortis periculo meri- 
lis sancli thome. 

Jacoba, uxor petri nicholai de piperno, passa fuit continuam 
febrem ex qua loquelam perdiderat et mori ab astantibus cre- 
debatur. Quam vir ejus beati thome meritis recommendans 
promisit se eam ad sancti thome tumulum perducturum et 
oblaturum lampadem et candelam. Quo facto in continenti 
cepit evomere et restituta sibi loquela febris dimisit eam et 
sanata est in illa hora. 


69. De alia muliere sanata a febre continua merilis beati thome. 

Blandicia nicholay domini gregorii mulier de terracina 
febrem continuam paciens per dies quindecim auditis miracu- 
lis sancti thome devocione concepta ad eum votum vovit, quod 
si eam suis meritis liberaret, ejus tumulum visitaret cum can- 
dela et oblacione. Quo facto voto statim a febre extitit libe- 
rata. 

7o. De muliere sanata a gravi dolore brachii eL spatule merilis 
sancli thome doctoris. 

Agnes phillippi de castro sancti laurentii de valle ferentine 
dyocesis dolorem vehementem paciebatur in brachio et spatula 
dextra et in latere dextro, ita quod non poterat surgere nec 
movere nisi ab alio juvaretur. Et dum sic per septem ebdo- 
madas gravata jaceret, audita fama miraculorum sancti thome 
eidem se recommendans devote ejus suffragium imploravit. 
Quo facto statim fuit liberata et sanata ab infirmitate predicta. 


71. De sanato a dolore in spatula et brachio meritis sancli 
thome doctoris. 

Nicholaus bartholomei de piperno dolorem vehementem in 
dextro genu per annum paciens ita quod nullo modo poterat 
plicare tibiam, sed tenebat extensam nec medicorum remediis 
pluribus adhibitis curaretur, persuasus a matre sua se ipsum 
devovit meritis sancti thome promittens quod si eum ab infir- 
mitate predicta liberaret, cum oblatione candele ejus tumu- 
lum visitaret. Quod facto sequenti mane sanatum se invenit 
meritis sancti thome. 


72. De sanato a dolore in spatula el brachio meritis sancti 
thome. 

Nicholaus affirmati de piperno per tres menses dolorem in 
spatula et brachio dextro paciebatur, ita quod ipsum brachium 
ad collum ponere non valebat. Qui voto emisso ad sanctum 
thomam quod ejus tumulum visitaret, sequenti mane inve- 
nit se liberatum et perfecte sanatum meritis sancti :thome. 


73. De sanato a gravi dolore brachii meritis sancti (home doc- 
loris. 

Petrus galgani de piperno ex quadam percussione facta sibi 
in brachio dextro, remansit dictum brachium debile doloro- 
sum post vulnus jam consolidatum, ita quod brachium ipsum 
non poterat claudere vel aperire. Cumque quodam sero dolore 
brachii amplius solito gravaretur ad persuasionem delicie 
uxoris sue recommendavit se sancto thome ut ejus meritis 
sanaretur. Et in crastino surgens nullum dolorem sensit in 

brachio et extendit ipsum libere et sanatum ostendit sue 
uxori. 


74. De sanalo a gravi febre el vomitu merilis sancli thome. 

Petrus hectarii de piperno dum quadam gravi febre et 
vomitu vehementer affligeretur, et ex hoc timeret mori, ad 
persuasionem uxoris sue recommendavit se beato thome ut 
eum suis meritis a febre et periculo liberaret. Quo facto in 
continenti febris et vomitus cessaverunt et sanus effectus 
libere ambulavit. 


79. De sanato a gravi lussi el sanguinis emissione meritis sancti 
lhome. : 

Magister marchus clericus ecclesie sancte lucie de piperno 
per tres annos quamdam tussim cum emissione sanguinis per os 
et per nares passus fuit. Hic quodam die in monasterio fosse 
nove concepta devocione ad sanctum thomam pro recupera- 
cione sue sanitatis eidem sancto se recommendans posuit se 
super sepulcrum ejus et inde pipernum rediens nocte sequenti 
multo sanguine emisso per vomitum ex tunc sanus effectus est 
a predicta infirmitate meritis sancti thome. 


In rubro : « Huc usque miracula collecta sunt et excepta 
tam de prima quam de secunda inquisicione facta per inqui- 
sitores datos a sede apostolica de vita, conversatione et mira- 
culis sancti thome. 

« De hinc vero ea que secuntur collecta sunt et accepta ex 
hiis que assercione fide digna plurium comprobata sunt et 
comperta. » 


76. De leproso sanalo et mundalo ad tumulum sancli thome. 

Quidam de piperno thomas nomine gravem incurrerat 
morbum lepre, hic audita fama de miraculis sancti thome 
adcessit ad ejus tumulum in monasterio fosse nove ibique 
pernoctans audivit per visum sanctum thomam interrogan- 
lem se quid quereret. Cui cum responderet se querere et 
expetere sanitatem ejus meritis a morbo lepre, sanctus ait : 
Surge et esto sanus, statimque hoc verbum sancti subsecutus 
est oplate sanitatis effectus. Et qui leprosus venerat, a lepra 
mundatus ad domum suam rediit, laudans et magnificans 
deum. 

71. De sanalo a gravi apostemate merilis sancti thome. 

Frater bartholomeus de ferentino monachus monasterii fosse 
nove, cum propter apostema interclusum in ejus corpore esset 
a medicis desperatus, inductus est per abbatem ut seipsum 
devoveret ad sanctum thomam ut ejus meritis sanaretur. Et 
mox ut votum emisit de corpore ejus horrendum virus apos- 
tematis exivit sicque sanus effectus fuit meritis sancti thome. 


78. De sanalo ab impotencia crurium et libiarum. 

Quidam a nativitate sua habens crura dissoluta et inutilia 
cum tibiis ad incessum ex devocione concepta portari se fecit 
ad tumulum sancti thome. Ibique orans diucius et implorans 
ejus suffragium, fuit a domino exauditus meritis sancti thome, 
usumque tibiarum et crurium perfectum recepit et libere 
rediit cum eisdem. 


19. De sanato a febris infirmilale merilis sancli doctoris. 

Dominus raynerius monachus monasterii fosse nove diebus 
tredecim febre laborans devocione concepta ad sanctum tho- 
mam ad sepulcrum ejus quasi rependo manibus et pedibus 
accessit ibique orans statim consequtus est perfecte optate bene- 
ficium sanitatis. 


8o. De liberato a periculo mortis in flumine invocalo suffragio 
sancli thome. 

Johannes de theodino juvenis in fluvio quodam prope 
monasterio fosse nove subductus ab aqua ad canalem molen- 
dini perductus est violenter. Hic impingens instrumentum 
quo rota molendini revolvebatur ex quo periculum mortis 
imminebat sanctum thomam et ejus suffragium cepit instan- 
cius implorare. Quo facto statim sensit se a quodam per capil- 
los accipi et extra aquam educi. Quod cum fieret, quidam 
monachus conversus dicti monasterii fosse nove superveniens 
lestis extitit rei geste. 


81. De muliere sanata ab infirmitale oculorum ad invocacionem 
su(fragii sancli thome. 

Mulier quedam ploredensa nomine de piperno ex uno oculo 
ceca et alio pre dolore nimio quasi orbata, devotis oracionibus 

sanctum thomam et ejus suffragium cum lacrimis invocavit. 
Hec post modicam quietem sensit de utroque oculo se sana- 
tam, maritumque et vicinas cum clamore et leticia convocans 
cum magno gaudio quod ei acciderat et sanitatis beneficium 
quod meritis sancti thome perceperat, patefecit. 


82. De alia muliere sanata et liberata a partus periculo et 
dolore invocato nomine sancti thome docloris. 

Quedam domina de piperno partu periculose laborans cum 
dolore invocato sancto thoma et imposito quodam cingulo 
quod fuerat super ejus sepulcrum, super corpus ejusdem 
mulieris, statim libere peperit, liberata a periculo et dolore. 


83. De muliere sanata a dolore brachii invocalo suffragio 
sancli thome. 

Alexandra nomine mulier antiqua habens in quadam cor- 
dula parvos nodulos quos vulgariter nominavit, pater noster, 
quibus sancti thome reliquias ex devocione tetigerat, rogavit 
sanctum thomam ut per illum contactum, ad quem devocio- 
nem habebat, ipsam a dolore acerrimo quem paciebatur in 
dextro brachio liberaret. Que finito voto et oracione completa, 
mox sensit se penitus liberatam. 


84. De sanato a tumore et ulceribus tibie. 

Johannes stephani de. sompnino gravem tumorem et multa 
ulcera paciebatur in tibia, nec ullo poterat medicamine rele- 
vari. Qui emisso voto et invocato suffragio sancti thome fuit 
a predictis penitus liberatus. 


85. De curato a morbo fislule meritis sancli doctoris. 

Matheus quidam nomine de sompnino gravem fistule mor- 
bum paciens in pollice pedis sui per annum cum omnia 
medicamenta sibi adhibita non proficerent invocavit devote 
suffragium sancti thome. Et emisso voto ad sanctum thomam 
curari meruit ab eodem. 


86. De curato a morbo podagre. 

Bocius passagerii habitator de fundis morbó podagre gra- 
valus vovens quamoicius posset se visitaturum tumulum 
sancti thome ejusdem sancti meritis a domino mox curatur. 

87. De archiepiscopo neapolitano tam a lumore libie quam a 
febre sanato invocato suffragio sancli doctoris. 

Venerabilis archiepiscopus neapolitanus dominus umbertus, 
cui a summo ponlifice commissa fuerat inquisitio de vita et 
miraculis sancti thome una cum collega domino angelo epi- 
scopo viterbiensi in neapolitana metropoli; cum idem archi- 
episcopus ab antiquis diebus gravem tumorem cum ulcere in 
libia pateretur, et decambens in lecto non posset ambulare 
rogavit sanctum tihomam ut ad exequendum liberius dicte 
inquisicionis injunctum sibi negocium suis meritis reciperet 
sublevamen. Qui mox sancli thome meritis sanatus, de lecto 
consurgens sensit se perfecte de prediclis incommodis a 
domino liberatum. Ipse quoque idem archiepiscopus devote 
predicte inquisicionis exequens negocium quodam sero cepit 
acutis febribus graviler esluare, oravitque sanctum thomam 
ul suo interventu et meritis posset perficere inceptum inqui- 
sicionis negolium, ad dei et sancti sui gloriam et honorem. 
Facta itaque oracione capul reclinans ad lectum et obdor- 
miens, summo mane consurgens sancti thome meritis invenit 
se penilus esse sanum. 


88. De quodam saumario onerato el de equo a casu el preci- 
pilio mirabililer cuslodilis suffragio sancli thome. 

Dominus cincius canonicus sancti petri comes erat itineris 
nunciorum venientium ad dominum papam pro negotio can- 
nonizalionis sancti thome. Qui cum venissent prope lacum 
lausanensem saumarius ejusdem domini canonici oneratus 
per declivium montis delapsus per loca petrosa, de altissima 
rupe cccidil. Quem cadentem dominus suus prospiciens ora- 
vit sanctum thomam cujus miracula multa predicti nuntii et 
socii itineris narrabant et asserebant ut sibi in tali periculo 
subvenirct. Oracione autem facla ilico stetit animal illud eL 
libere consurgens inde cum onere sospes cunclis admirantibus 
ad viam non obstantibus gravibus deviis rediit per se ipsum. 
Simile quoque contigit magistro matheo de viterbio in supe- 
rioribus memorato, cujus equus inter alpes cum cecidisset ex 
altissimo precipilio, oravit idem rimatheus sanctum thomam 
pro cujus cannonizalionis negotio ipse laborabat et viam 

faciebat ut equum et res in tanto periculo custodiret. Et ora- 
cione facta mox equus agiliter ad viam rediit illesus et a peri- 
culo custoditus. 


89. De maire pregnanle et ydropica liberata a mortis et puer- 
perü periculo imminenli ac de partu mortuo suscilata (x). 

Domina maria uxor domini arnaldy nepolis summi ponti- 
ficis ex sorore, cum aput avinionem esset peregrinans nec 
non ydropica a medicis de salute sua esset desperata, unde 
plenam absolutionis et remissionis gratiam et indulgentiam 
missam sibi in tali periculo existenti a domino summo per 
episcopum lodovensem fuerat consecuta tamquam de proxime 
moritura. Cui confessor proprius persuasit ut ad sanctum 
thomam de cujus cannonizatione fienda tunc temporis ageba- 
lur, devotionem conciperet seque devoveret eidem pro obti- 
nendo ejusdem sancti meritis beneficio sanitatis. Quod cum 
fecisset, sequenti nocte evigilans vidit perspicua visione juxta 
lectum suum consistere sanctum thomam in babitu fratris 
predicatoris dicentem sibi dulci eloquio, voce miti : Vis tu 
curari? Que putans tunc ipsum esse alium episcopum a priori 
videlicet episcopum caturcensem (2) quesivit an absolutionem 
factam sibi prius ex parle summi pontificis per episcopum 
lodovensem ipse veniret confirmare. Erant enim ambo epi- 
scopi assumpti de predicatorum ordine, ejus habitum defe- 
rentes. Qui respondit eidem se non esse episcopum quem 
putabat, sed esse fratrem thomam de aquino cui se devoverat 
et addidit ei dicens : Domina comple votum tuum quod 
fecisti et curaberis. Que vocans matrem suam sibi retulit pre- 
dicte seriem visionis. Vovet igitur utraque scilicet mater et filia 
quod mitterent annuatim cereum sex librarum in nativitate 
domini ad conventum proximiorem ordinis predicatorum, 
unumque fratrem in conventu avinionensi tunc magis vesti- 
bus indigentem induerent. Facto itaque mane corpus ejus 


(1) Ista mulier mortua est a.1328. Cf. Histoire littéraire de la France, 
tom. 35, p. 164. 

(2) Cahors in Gallia, fuit Guillelmus de la Broue 1317-1324 (Cf. Histoire 
littéraire de la France, 1l. c.). 

Bol'andiani non recte putaverunt esse legendum episcopum cantanensem 
ex insula Candiae. 

manifeste detumnit. Sed nec illa votum complevit de nocte 
promissum. Iterum autem sanctus thomas de nocte sibi appa- 
rens ipsam dure redarguit, quia quod vovendo promiserat 
videlicet fratrem unum avinionensis conventus magis indigen- 
tem induere non impleret. Que sic admonita votum perfecit 
et sanitatem continuo plenariam est adepta. Eadem quoque 
domina cum partus lempus et hora venissent, et fetus partim 
extra parlimque intra uterum ejus existeret, sed parere nequi- 
ret, sanctum thomam in sui auxilium invocavit, fuitque mox 
a puerperio pariendo libere expedita. Credens autem mater 
puerpere partum vivum existere qui jam mortuus natus erat, 
mox eum baptizavit ibidem. Demum comperto quod revera 
mortuus natus erat oravit devote cum lacrimis sanctum tho- 
mam ut sicut filiam suam matrem infantuli liberaverat bina 
vice, ita mortuum filium suscitaret, ut sacro renatus baptis- 
mate non periret, sed viveret in eternum. Oracione itaque facta 
puer apparuit redivivus et sacro regeneratus lavachro mox 
migravit in eternum victurus. Triplicatur itaque gaudium in 
triplici facto miraculo merilis sancti thome. 


9o. De sanalo a quartana el medico redargulo per sanclum 
thomam. 

Quidam febre quartana laborans devote se recommendavit 
sancto thome implorans ejus auxilium sibi fieri in salutem. 
Fuitque a quartana subito liberatus. Cum autem medicus 
diceret, quod virtute nature hoc potuit accidisse, apparuit 
medico sanctus thomas eum redarguens, quia honorem deo 
non dederat de facto miraculo sed nature. Addidit quoque 
dicens quod cito de seipso officium misse in dei ecclesia can- 
taretur. 


9r. De sanalo a gravi dolore renum etl spiritu blasphemie 
merilis sancli doctoris. 

Jacobus de piperno gravi dolore renum vexabatur ex quo 
murmurans contra deum sepius videbatur spiritu blasphemie 
conturbari. Ilic argutus est a monachis monasterii fosse nove 
et admonitus ut ad sanctum thomam devotionem conciperet et 
haberet. Fuitque delatus ad sepulchrum sancti thome ubi licet 
non statim curari meruit, donec agnoscens ob gravem mur- 

muris culpam hoc sibi accidere penituit et cum lacrimis oravit 
et tibias suas velamine sepulchri sancti thome involvens ait : 
beate thoma non hinc recedam nisi tuis fuero meritis libera- 
tus. Quo dicto subito curatus fuit, gracias agens deo et sancto 
cujus meritis effectus est sanus. 


62. De sanala a (ribus incommodis invocato nomine sancii lhome. 

Diatema filia nicholai subito quadam nocte facta fuit arthe- 
lica et tremens corpore ac muta. Cui cum pater innueret ut 
ad aliquem sanctum converteret et votum saltem mente quod 
- ore non poterat faceret, nec illa acquiesceret innuenti, tandem 
sanctum thomam ad ejus reduxit memoriam, monens eam ut 
ei faceret votum suum. llla vero sanctum thomam invocans 
in ejus expresso nomine fuit continuo totaliter liberata ac 
reddita sanitati. 


93. De muliere vexata a demonio subilo liberala merilis sancti 
docloris. 

Maria landulphi videbatur vexari a demonio nec poterat ab 
aliquo teneri nec cibum sumebat. Cui sic graviler pacienti 
mater ejus compaciens votum vovit, quod sepulturam sancti 
thome cum filia visitaret. Quo facto fuit filia penitus liberata. 


94. De paralitico sanato ad tumulum sancli thome. 

In castro de rocca sicca quidam ex maledictione patris sui 
quem offendens percusserat, quasi paralisi dissolutus in ultio- 
nem peccali et maledictionis paterne inutilis factus fuit. Hic 
penitens de peccato fecit se ad sancli thome tumulum deportari, 
ubi dum orat et implorat ut sancti thome merilis paterne ma- 
ledictionis sententia a deo misericorditer relaxetur perfecte 
restitutus est sanitati. Sicque ad patrem festinavit correctus ut 
ab eo patrati sceleris veniam impetraret. 


95. De sanalo a surditate aurium ad volum sancli doctoris. 

Jordanus de marco ex quadam precedente egritudine extitit 
factus surdus. Hic accessit pro salutis remedio ad tumulum 
sancli thome et in suis auribus guttas modicas aque benedicte 
instillans ejusdem sancti nomine invocato, factoque voto quod 
tota familia sua cum candelis adduceret ad ejus sepulcrum, 

oracione ibidem facta, dum inde rediret domum suam, de 
quolibet aure ejus cecidit quasi modicum frustrum carnis. 
Sicque auditum recepit el aurium sanitatem. Qui votum ernis- 
sum implere differens per visum a sancto thoma dure arguitur 
de neglectu et ita correctus implevit votum quod fecerat jam 
dilatum. 


96. De puero sanalto a corpore inflato ad lumulum sancti doclo- 
ris. 

Domina heremita filium habens in corpore turgido sic 
afflictum quod non poterat ambulare, ipsum marito suo detu- 
lit ad tumulum sancti thome. Ubi cum positus super illud per 
aliquod spacium extitisset, fuit immediate sancti meritis libe- 
ratus et sanus effectus. 


97. De parvulo coniracto sanalo ad tumulum sancti doctoris. 

Quedam domina de asturio filium habens parvulum con- 
tractum audiens a fratribus predicatoribus, euntibus pro 
cannonizatione sancli thome, recitari miracula que fiebant 
meritis ejus, puerum ipsum portavit ad tumulum sancti 
thome. Quem cum parvulus attigisset, continuo est sanatus. 


98. De puella maniaca el paralitica et litargica sanata. 

In castro sancti laurentii de valle juxta monasterium fosse 
nove quidam habuit filiam quadam amentia percussam. Ex 
quo lempore precedente fuit facta immobilis quasi lapis nec 
comedere nec loqui seu respirare commode jam valebat. Vide- 
baturque quasi ex frenesi vel maniaca passione infirmitatem 
litargicam incurrisse. Cui cum non posset subveniri remediis 
medicine, pater ejus audita fama miraculorum sancti thome 
votum fecit eamque ad sanctum thomam devovit, orans ut ejus 
meritis aut de vila subtraheretur aut de dei misericordia sana- 
retur. Portatur igitur puella semiviva ad monasterium et in 
ecclesia ad sepulcrum sancti thome de abbatis licencia intro- 
fertur. Collocaturque super sepulcrum, quousque redeunt 
monachi de mensa ad quam iverunt, ad gracias in ecclesia 
referendas. Dum igitur propter conventus reverenciam pater 
vellet filiam de tumulo elevare, illa sic ait : pater ne me tan- 
gas quia unus magnus frater predicator qui me sanat coram 

me stat et a quodam homine nigro, qui me ita ligatam tenuit 
me defendit. Conveniunt illuc abbas et monachi et orant 
exaudiri sancti thome meritis preces patris ut filia liberetur. 
Tunc quoque visum fuit puelle quod predictus frater utramque 
manum a capite puelle usque ad pedes deduceret dicens ei : 
puella surge quia curata es, ad quod verbum statim surrexit 
puella reddita pristine sanitdti. 


99. De curato a morbo fisiule el fraciura ad volum faclum 
sancle thome. 

In civitate neapoli juvenis quidam nomine cunicus manie- 
mandus fistulam et fracturam ossis paciebatur in uno articulo 
seu digito pedis sui ubi medicorum judicio oportebat eum 
incidi ne toli pedi aut corpori gravius periculum immineret. 
Hic vovit se visitaturum cum pede de cera tumulum sancti 
thome, si ejus meritis curam pedis reciperet, ne incidi pedis 
digitum oporteret. Et ecce de nocte frater unus predicator sibi 
apparuit qui eum absque incisione curare promisit. Venit 
itaque mane medicus, et curatum juvenem reperit quem sero 
dimiserat tam gravalum. 


100. De resuscilacione mulieris defuncle merilis sancli tho- : 
me (1). 

In provincia lombardie superioris in pedemonte castro quod 
dicitur tagulanum quedam domina filium habens in ordine 
predicatorum fratrem rufinum nomine. Presente ipso filio 
cum mullis aliis consanguineis infirma decumbens mortua 
fuit. Cumque omnes flerent circa funus dictus frater, filius 
defuncte mulieris, sic flentes alios alloquitur : Nuper in ro- 
mana curia apud avinionem frater thomas de aquino doctor 
fuit sanctorum cathalogo annotatus; oremus obsecro, wt ejus 
sancli meritis Deus dignetur hanc mortuam suscitare. Omnes 
igitur parentes cum filio genua flectunt, et cum lacrimis devote 
Deo supplicant ut per sancti thome meritis illa mortua susci- 
tetur. Et ecce subito defuncta mulier resedit vivens, videntibus 
el congaudentibus cunctis qui aderant et luctus flentium in 
risum dolorque in gaudium convertuntur de mortua suscitata. 


(1) Istud miraculum deest in Cod. Vat. 1218. 

ror. De visione fralris minoris in qua sanclus franciscus appa- 
rens leslimonium perhibuit doctrine sancti lhome. 

Frater leutherius ordinis fratrum minorum cum esset in 
quadam questione perplexus, et in libris sancti thome negli- 
geret querere veritatem, devote oravit Deum et sanctum fran- 
ciscum ut sibi veritas panderetur. Et ecce in visione sanctum 
franciscum et sanctum thomam de aquino cappa stellis splen- 
didis ornata indutum, et super ipsos virginem matrem Dei 
cum filio, duas coronas splendidas manibus tenentem et super 
ipsorum capita imponentem cum tali visione plurimum delec- 
taretur, audivit sanctum franciscum dicentem sibi : crede huic, 
ostendens et indicans sanctum thomam, quia ejus doctrina 
non deficiet in eternum. Qui evigilans et scripta sancti thome 
legens de dubio suo certificatus exstitit cognita veritate. Prae- 
dicta frater ipse leutherius pluribus enarravit sub fide asserens 
esse vera. . 


102. De liberalis a periculo el naufragio marino merilis sancti 
thome doctoris. 

Cum frater Guillermus de toccho ordinis predicatorum prior 
conventus beneventini cum socio suo fratre roberto lectore 
venirent per mare ad romanam curiam apud avinionem cum 
inventariis factis de miraculis sancti thome de cujus canoni- 
zatione tunc temporis tractabatur, accidit ut ipsis cum aliis 
navigantibus quadam nocte magna pluvia ingruente et tem- 
pestate gravissima excitata in mari, galea in qua cum aliis 
navigabant ad montem argentarium violentia ventorum nimia 
impellebatur, nec dubium ab impulsu confringenda. Naute 
namque non poterant tanto impetui occurrere nec tali peri- 
culo poterat nisi divinitus subveniri. Desperant itaque naute 
de vita, et vestimenta sua deponunt, si forte natando potue- 
rint evadere, clamant ad fratres qui latebant inferius, ut deum 
et sanctos suos invocent ut propinquo mortis naufragio sub- 
veniant perituris. Oracioni instant fratres, deumque orant, et 
invocant sanctos dominicum et petrum martyrem, et specia- 
liter sanctum thomam pro cujus canonizationis negotiis navi- 
gant, devotis precibus interpellant, ut eis subveniant. Et sanc- 

tus thomas adjutor adsit, ne illa que per illum deus fecit mi- 
racula, que in scriptis redacta ad romanam curiam secum fe- 
rebant, marino naufragio submergantur. Quid plura, cum vi- 
cinior fuisset monti galea et periculum de proximo immine- 
ref, subito ventus alius a montis latere perflavit et galeam a 
monte divertere mox coegit, et in viam prosperam salutari 
navigio et fugato periculo direxit. Et cum illud pericuülum 
evasissent, omnes clamare ceperunt, miraculum a deo factum. 
Sicque per sancti thome suffragium liberàti a naufragio, deum 
pariter laudaverunt (r). 


Multa quidem et alia miracula operatus est deus per sancti 
ihome de aquino merita in diversis mundi partibus, que non 
sunt scripta in presenti tractatu. Haec autem scripta sunt 
ad dei et sancti gloriam et honorem ut legentes credant et 
eonfidentiam ae devocionem majorem concipiant ad eundem. 
Explicit. 


Hic terminatur in Codice Valicano 3847 vita S. Thomae Aquinalis a 
Bernardo Guidonis conscripta. Additur autem Bulla canonizationis et 
deinde sequitur : 


Cronica brevis de progressu temporis sanoti thome de Aquino. 


Sanctus thomas de acquino ordinis predicatorum doctor 
egregius matri sue per heremitam pronuntiatus fuit ex nomine 
nasciturus, magnus in orbe futurus, natusque fuit homo in 
mundum anno Domini MCCXXV. 

Hic puer completo primo etalis sue quinquennio missus est 
a parentibus suis ad monasterium montis cassini erudiendus 
in primis litterarum elementis et moribus imbuendus circa 
annum Domini MCCXXX. 

Hic etiam adhuc puer quasi septennis vel octennis missus 
est neapolim ad studium in liberalibus artibus instruendus 
circa annum MCCXXXII paulo plus minusve. 

Hic quoque exacto septennio ibidem in studio in gramma- 


(1) Hic addit Codex Tochio Generalit. X 3oor 55 miracula facta in civi- 
late papiensi meritis S. Thome. 

ticalibus et logicalibus ac in naturali philosophia cum mira- 
bili celeritate naturalis ingenii et perspicuitate intelligencie 
clarioris apud neapolim infra annos pubertatis existens virgo 
electus a domino intravit ordinem predicatorum etatis sue 
anno circiter XIIII circa annum Domini MCCXL paulo plus 
minusve. 

Hic etiam eidem anno quo intravit ordinem, cum per fra- 
tres ordinis fuisset de neapoli romam ductus et de roma per 
tusciam parisius duceretur ut a suis elongaretur parentibus 
raptus fuit et captus in itinere per germanos suos carna- 
les et fratribus ordinis vi ablatus et missus est ad matrem 
suam in castro montis sancti johannis ubi detentus et custo- 
ditus et clausus in carcere stetit quasi bienno in habitu ordi- 
nis, quem assümptum nunquam deseruit, nec ad deserendum 
aliquatenus induci potuit vel inflecti. Deditus vero ibidem 
oralioni et contemplationi ac studio scripturarum tamquam 
in scola summi magistri profecit plurimum in eodem. 

Hic adolescens elapso fere biennio in custodia carceris educ- 
tus est et inde per fenestram castri dimissus et a fratribus 
ordinis susceplus preparatis ibidem tamquam alius Joseph 
cum habitu ordinis et perductus neapolim elatis.sue anno xvr 
circa annum domini MCCXLII paulo plus minusve. 

Hic postquam ex tunc redditus est ordini corpore cum 
semper corde et animo a prima die ingressus perseveraverat 
in eodem, deditus studio tam philosophie quam sacre theolo- 
gie, annis circiter xr jam elapsis admirabilis in scientia factus 
est bacallarius in theologia parisius etatis sue anno xxvii circa 
annum domini MCCLII paulo plus minusve. 

Hic quoque cum sententias parisius sicut bachallarius lau- 
dabiliter valde perlegisset assumptus est ibidem ad magistc- 
rium sacre theologie etatis sue anno fere xxxi (1) inchoante sub 
anno domini MCCLIIII. Vixit autem postquam ad magiste- 
rium theologie fuit assumptus annis circiter (nola numeri est 
delelaà) in quibus quantum utilis ecclesie dei et admirabilis 


(1) Est error manifestus, nam si S. Thomas sub anno 1254 fuisset aeta- 
tis 31 annorum, tunc natus esset 1223; quod contradicit iis, quae supra 
ab ipso hoc auctore dicta sunt. : 

fuit ejus scientia et doctrina, opera ipsius in tam brevi con- 
fecta tempore testimonium perhibent veritati. 

Hic vir doctor egregius florens scientia et doctrina, propter 
eminentem ejus scientiam vocatus per gregorium papam 
veniens ad generale concilium, quod per eumdem papam 
celebratum fuit apud Lugdunum in Kalendis maji anno 
domini MCCLXXIIII obiit in itinere in monasterio fosse nove 
cisterciensis ordinis, terracinensis dyocesis nonis marcii etatis 
sue ano xrix terminante et quasi quinquagesimo inchoante, ab 
ingressu vero ordinis fratrum predicatorum anno xxxvi, 
magisterii autem sui anno xx. 

Hic tandem fama sanctitatis ejus redolente, longe lateque 
diffusa et reflorente fructifera ejus doctrina sequentibus signis 
et choruscantibus miraculis diligenti inquisitione premissa et 
veritate miraculorum comperta fuit canonizatus et sanctorum 
confessorum, cathalogo annotatus per dominum Johannem 
papam XXII apud avinionem, pontificatus sui anno sep- 
timo XV*^ kalendas augusti anno verbi incarnati MCCCXXIII, 
a felici vero transitu ejusdem ex hoc mundo anno quinqua- 
gesimo decurrente. ; 


In Codice Vat. habetur hic, per modum conclusionis, sequens locus, qui, 
ut videtur, altera manu et 5o annis postea scriptus est. 


Dudum parisius a longis retro annis quidam episcopus pari- 
siensis quosdam articulos, ne forsitan male eos intelligentes 
aliqui caderent in errorem, per excommunicationis sententiam 
dampnaverunt et interdixerunt expresse. Quorum nonnulli 
doctrinam eximii doctoris beati thome de acquino de ordine 
predicatorum tangere ab aliquibus asserebantur, in prefati 
sancti doctoris injustam denigrationem et sancte romane eccle- 
sie aliqualem dehonestationem, que ipsum doctorem diligenti 
discussione et examinatione prehabita super vita ipsius et doc- 
trina decrevit sanctorum confessorum cathalogo ascribendum, 
eumdemque quoad vitam sanctam et puram ac doctrinam 
salubrem orbi terre commendabilem predicavit et colendum 
exhibuit universis. Quod attendens et considerans venerabilis 
in Xto pater dominus Stephanus episcopus parisiensis ad requi- 
sitionem et supplicationem et instantiam supplicam et devo- 

tam decani et capituli ecclesie parisiensis, diligenti inquisitione 
prius facta super dictis articulis de mandato ipsius episcopi 
inter doctores theologie facultatis in eorum congregatione gene- 
rali regencium actu parisius et non regencium secularium el 
regularium ad hoc specialiter convocata, comperto quod per 
eosdem ipsum sanctum thomam doctorem et confessorem qui 
fuit flos doctorum et universitatis parisiensis speculum clarissi- 
mum et insigne, claritate, vite fama et doctrine velut stella 
splendida ^et matutina refulgens, nihil nunquam sensisse, 
docuisse seu scripsisse quod recte et sane fidei vel bonis mori- 
bus adversetur de consilio eorumdem decani et capituli parisi- 
ensis ac venerabilis in Xto patris domini Guillelmi dei gratia 
archiepiscopi viennensis sacre theologie professoris aliorum- 
que viginti trium magistrorum in theologia necnon et triginta 
novem bacalloriorum in theologia et aliorum plurium discre- 
lorum, solempni ac maturo consilio super hoc habito, supra 
dictam articulorum condempnationem et excommunicationis 
sententiam, quantum tangunt vel tangere ab aliquibus asse- 
runtur doctrinam prefali sancli thome ex certa scientia tolali- 
ter annulavit et suis litteris et sigillo communivit, articulos 
ipsos propter hoc non approbando vel etiam reprobando sed 
eos discussioni scolastice libere relinquendo. Actum fuit hoc 
parisius in mense febroarii anno domini millesimo CCC? vice- 
simo quinto. 


Haec nota scripta est die 14 februarii, 1355. Cfr. Denifle, Chartul. Univ. 
Paris., t. II, n. 838, pag.28o seqq. — Guillelmus episcopus viennensis est 
Guillelmus de Landuno Ord. Praed. Cf. Denifle, Chart. Univ. Paris, t. II, 
n.696, pag. 156. 


VARIANTES LECTIONES 
CODICIS ARCHIV. GENERAL. O. P. ET CODICIS LIPSIENSIS 


Vat.Lat. 3847, t. 54 ff. 


Non autem absurdum alicui videatur, quod praefatus doctor tam in 
scriplis suis quam etiam in Summa saepius, ubi convenit ad proposi- 
tum, ulatur scientiis saecularibus et humanis philosophorum et ethni- 

corum', cum ab'* intellectu divino subjecta omnium" scientiarum 
prodeant, a quo divinae sapienliae veritates emanant, cui omnes 
scientiae jure subserviunt ut ancillae. Scripsit etiam*, ad mandatum 
domini Urbani papae, Super quatuor Evangelia opus insigne, miro 
contextum ordine, ex diclis et auctoritalibus sanctorum, ex quibus sic 
uniuscujusque evangelistarum qualuor continuavit historiam, quasi 
unius auctoris? videatur esse lectura. Fertur quoque scripsisse expo- 
sitlionem super Evangelia dominica" tolius anni, quae vix aut raris- 
sime reperiuntur. Item, mandante sibi domino Urbano papa, dictavit 
et ordinavit totum Officium ecclesiasticum de corpore Christi, tam 
diurnum quam nocturnum, quam eliam missae. Scripsit quoque pos- 
tillam super Evangelium Joannis, maxime' super quinque capitula 
stilo proprio; residuum vero dicitur reportasse, ipso legente, frater 
Raynaldus, socius ejus; quod* postmodum idem doctor correxit et 
approbavit", Scripsit etiam postillas super epistolam Pauli ad Roma- 
nos. Item, super epistolam ad Corinthios ". Item, super epistolam ad 
Hebraeos usque ad undecimum capitulum. Ab inde vero sunt postillae 
ejus super sequentes epistolas Pauli reporlatae" per praedictum socium 
suum post ipsum legentem, quas idem doctor ferlur postmodum 
correxisse. Scripsiteliam super Isaiam postillam"', quae raro invenitur, 
in cujus passu quodam textus difficili post orationes et lacrimas ejus 
sanclorum apostorum Petri et Pauli, qui ipsum instruxerunt, habuit 
visionem. Scripsit quoque super Job ad litteram, quem nullus doctor 
litteraliter sic sicut ipse exponere attentavit. Scripsit etiam super 
Jeremiam, et super Threnos, et super Cantica Canticorum. Frater vero 
Raynaldus, socius ejus, dicitur reportasse postillam super tres noc- 
turnos Psalterii, ipso legente, quae incipit : In omni opere suo dedit 
confessionem sancto. Item, idem * reportavit ipso legente super pri- 
mum librum de ànima. Lecturam vero super Matthaeum, quae defec- 
tiva est, frater Petrus de Andrea" dicitur reportasse. Scripsit etiam 
idem doctor non parva volumina Quaestionum de diversis materiis, 
per diversos articulos distingueus et prosequens et elucidans verita- 
tem, quae intitulantur'* Quaestiones de veritate. Item Quaestiones de 


. Cod. Archiv. General. O.Pr. deletum : et ethnicorum. 


1 

2. » » » add. (ab) eodem (intellectu). 
8; » » » deest omnium. 

^. » » » et. 

B. » » » doctoris. 

6. » » »  dominicalia. 7 

T. » » » om. ecclesiasticum. 

8. » » »  om.maxime. 

9 » » »  om.quod. 

10 » » »  om.idem — approbavit. 
11. » » »  chorinlios. 

12. » » »  reporle ac. 

13. » » »  postillam super ysayam. 
14. » » »  om.id. 

15. » » » Andria. 

16. » » » intitulatur. 

potentia Dei- Item Quaestiones de anima. Item Quaestiones de virtu- 
tibus. Item Quaestiones de malo. Item Quaestiones de spiritualibus 
creaturis. Item scripsit XI Quodlibet dispulata. Scripsit etiam super 
philosophiam Aristotelis super librum Physicorum, super Metaphy- 
sicam"', super tres libros de Caelo et Mundo, super librum de Gene- 
ratione et Corruptione, super duos libros Metheororum, super secun- 
dum et tertium de Anima, super librum de Sensu et Sensato, super 
librum de Memoria et Reminiscentia, super librum Ethicorum, super 
libros" Politicorum, super librum de causis et propositiones Proculi", 
super librum Perihermenias"^. 


LIV. SEQuirUR pE oPuscuris S.? Tuowr. 


Scripsit eliam sanctus Thomas doctor diversos tractatus et libellos, 
ad instantiam diversarum personarum, quibus, sicut ei mitlebant 
dubia, dabat ipse de veritate responsa. Qui tractatus collecti in unius 
voluminis corpore, ipsum efficiunt satis magnumetintitulantur com- 
muniter opuscula sancli Thomae et possunt ordinari in uno volumine 
ad beneplacitum ordinantis, quia unus ab alio non dependet. Sunt 
aulem numero circiler quadraginta, paulo plus minusve, quorum 
nomina et principia in sequenlibus subnectuntur*', videlicet : Trac- 
tatus de principiis naturae, ad fratrem Silvestrum, qui incipit : Quo- 
niam quoddam *' potest esse licel non sit. Tractatus de nalura mate- 
riae qui incipit : Quoniam de principiis sermo habitus est. Tractatus 
de quatuor*' oppositis, qui incipit : Quoniam quatuor sunt oppositio- 
nes. Tractatus de principio individuationis qui incipit: Quoniam duae 
sunt potenliae cognoscitivae in homine". Tractatus de natura instan- 
tis seu de instantibus qui incipit : Quoniam omnem durationem con- 
comitatur?" instans. Tractatus de Verbo seu.de natura Verbi, qui inci- 
pit : Ad intellectum hujus nominis, quod dicitur verbum. Tractatus 
de natura verbi intellectus qui incipit : Quoniam circa naturam verbi 
intellectus, sine quo imago Trinitatis non invenitur in homine 
expressa. Tractatus de molibus? corporis seu de actionibus et opera- 
tionibus occultis naturae, ad quendam militem ultramontanum qui 
incipit : Quoniam in quibusdam naturalibus corporibus. Tractatus de 
motu cordis, ad magistrum Philippum de Castro Coeli, qui incipit : 
Quoniam omne quod movetur. Tractatus de quiddilate entium seu de 


17. Cod. Archiv. General. O. Pr. metaphesicarum. 


18. » » »  &add.um*". 

19. » » »  add.super librum primum ctl secundum poslerio- 
rum. 

a0. » » »  perjarmenias. 

21. » » » beati. 

22. » » »  subnectentur. 

a3. » » » quidam. 

25. » » »  om.quatuor. 

25. » » »  om.in homine. 

26. » » » comitatur. 

27. » » » add. naturalibus. 

ente et essentia, ad fratres et socios qui incipit: Quoniam parvus error 
in principio. Tractatus de demonstratione qui incipit : Ad habendum 
cognitionem. Traclatus de fallaciis, ad quosdam nobiles artistas qui 
incipit : Quia logica est rationalis scientia. Tractatus de angelis seu de 
substantiis separatis, ad fratrem Raynaldum, qui incipit : Quia sacris 
Angelorum solemniis. Tractatus contra errorem Averroislarum de 
unitate intellectus, qui incipit : Sicut" omnes homines naturaliter scire 
desiderant. Tractatus de sortibus, utrum sortibus sit utendum, ad 
dominum Jacobum de Burgo, qui incipit : Postulavit a me vestra 
dileclio. Tractatus de judiciis astrorum, utrum liceat eis uli, ad fra- 
trem Raynaldum, qui incipit : Quia pelisti ut tibi scriberem. Tracla- 
tus de regimine Judaeorum, ad ducissam Brabantiae *, qui incipit : 
Excellentiae vestrae recepi litteras. Tractatus responsionum ad qua- 
draginta tres arliculos*^, ad fratrem Geraldum, lectorem Bisuntinum, 
qui incipit : Carissimo sibi in Christo. Traclatus in quo continetur 
responsio ad triginta sex articulos, ad lectorem Venetum, qui incipit : 
Lectis litteris vestris inveni. Traclatus ad Urbanum papam contra 
errores Graecorum, qui incipit : Libellum ab Excellentia vestra mihi 
exhibitum. Tractatus de regimine principum, ad regem Cypri, qui 
incipit : Cogitanli mihi, quid offerrem regiae Celsitudini dignum. 
Tractatus de proposilionibus modalibus, qui incipit : Quia" propositio 
modalis. Tractatus de aeternitate mundi utrum possit esse ab aelerno, 
qui incipit : Supposito secundum fidem catholicam. Tractatus conti- 
nens expositionem symboli Credo in Deum", qui incipit : Primum 
quidem et necessarium christiano. Tractatus continens expositionem 
salutationis angelicae Ave gratia plena, qui incipit : In salutatione 
ista continentur tria. Traclatus continens expositionem orationis 
dominicae Pater noster, qui incipit : Inter alias oraliones dominica 
oratio principalior invenitur. Tractatus de articulis fidei et Ecclesiae 
sacramentis, ad archiepiscopum Panormitanum, qui incipit : Postu- 
lavit a me vestra dilectio, ut de articulis fidei et Ecclesiae sacramentis. 
Tractatus in quo continetur brevis declaratio quorumdam articulorum 
fidei" quos impugnant Graeci et Armeni et Sarraceni, ad cantorem 
Antiochenum", qui incipit : Beatus Petrus apostolus. Tractatus con- 
tinens?" expositionem primae decretalis De Summa Trinilale firmiter 


28. Cod. Archiv. General. O.Pr. om. sicut. 

29. » » »  barbancie. 

3o. » » » ad magistrum ordinis qui incipit Reverendo in Xto 
pri. Tractatus in quo continetur responsio ad mul- 
tos articulos, ad patrem gerardum leclorem bisun- 
tinum qui incipit Karissimo sibi in Xto. Tratatus 
in quo continetur responsio ad xxxvi arliculos ad 
lectorem venetum. 


31. » » » quid. 

33. » » » om.in deum. 

33. » » » om. fidei. 

34. » » »  decanlore antiocheno. 
35. » » »  conscquens. 

credimus, qui incipit : Salvator noster. Tractatus continens'* exposi- 
tionem secundae decretalis Damnamus et reprobamus, qui incipit : 
Exposita forma catholicae fidei. Tractatus de perfectione vitae spiri- 
tualis, qui incipit : Quoniam quidam perfectionis ignari. Tractatus de 
forma absolutionis sacramentalis, ad magistrum ordinis, qui incipit : 
Perlecto libello. Tractatus de mixtione elementorum, qualiter sunt 
in mixto, ad magistrum Philipum, qui incipit : Dubium apud multos 
esse solet. Traclatus continens expositionem super librum Boetii de 
hebdomadibus, qui incipit : Praecurre prior in domum tuam. Trac- 
tatus super librum Boetii de Trinitate, qui incipit : Ab initio nativita- 
tis meae investigabo. Tractatus continens expositionem librorum 
Dionysii de divinis nominibus. Tractatus de perfectione christianae 
religionis, qui incipit : Christianae religionis propositum". Tractatus 
conlra impugnantes religionem, videlicet contra Guillelmum de 
Sancto Amore, et sequaces ejus, qui incipit : Quoniam ecce" inimici 
tui sonuerunt. Tractatus, qui intitulatur Compendium theologiae, ad 
fratrem Raynaldum, qui incipit : /Eterni Patris Filium ?. Tractatus 
de praeceptis, quia lex amoris fuit homini" necessaria, qui incipit : 
Tria sunt homini necessaria. Tractatus de fato, qui incipit : Quaeritur 


de fato an sit. 
At 


36. Cod. Arch. General. O. Pr. consequens. 


37. » » » om. Tracttus de perfectione — propositum. 

38. » » » om. ecce. 

39. » » » verbum. 

ho. » » » bon ar(Korrektur). 

hi. » » » Sequilur de miraculis palralis a Deo meritis 


beati Thome de Aquino — (per 45 columnas). 

Deinde : Infra scripta miracula sunt facta in civitate pap meritis beali thome 
de Aquino — (per 2: columnas). 

In fine : « Hec est vita beati thome, conclusio naturaliter breviata ». 

Postea additur : Hec est epistola quam ad honorem scti thome et cius doctrine 
parisius emanaverunt. Stephanus episc. Parisiensis. 

Demum adduntur litterae indulgentiarum concessae a Clemente VI anno 1344. 


In manuscripto 818 Bibliothecae Universitatis Lipsiensis habetur in fine : « Explicit 
legenda beati thome de Aquino sacre lheologie doctoris ordinis fralrum predicato- 
rum completa per manus Johannis de Westphalia anno Domiui MCCCXLIIIL in die 
beatorum Gervasii et Prolbasii martirum. Amen. Deo gratias — Noverint universi 
quod ego frater Pelrus fratrum Ordinis predicatorum magister licet indignus vidi 
et diligeatler inspexi anno Domini MCCCXLIIII quodam die mensis maji quasdam 
litteras apostolicas vera plumbea et filo serico domini nostri pape bullatas. » Quae 
quidem omnia ostendunt hoc manuscriptum esse veluslissimum et lilteras indul- 
gentiarum esse cerlo authenticas. 


Cod. Vat. Lat. 3857, f. 567-57 : sequitur de miraculis patralis a deo merilis 
: scli thome. 

» » 52-06 : Hec sunt miracula collecta per ordinem ex 
processu prime inquisicionis facte de vita con- 
versacione et miraculis sci thome... 

» » 66-66" epilogz. : Mulla quidem eL alia miracula operatus 

esl deus per sci lhome de aquino merila... Hec aulem... ut legentes... devocionem 
maiorem concipiaut ad eundem. 

